
Històries antigues 


El temps de Mataró els anys del músic Joan Pau Pujol 


Quan l'any 1573 naixia el músic Joan Pau Pujol, eren anys de 
turbulències a la terra, sota el regnat de Felip H de Castella. Però 
tot i que Mataró era un conjunt informe de poques cases i menys 
carrers, apartat de tot paper en la vida política i social de l'època, 
s'estava començant a estructurar com a col-lectivitat. La fàbrica 
de la muralla és l'element clau de la nova configuració física, i 
expressa la voluntat d'una vila que neix amb empenta al redos del 
comerç del vi. Aquest sorgir en la història és ajudat per diversos 
privilegis del rei, que l'any 1585 concedeix a la vila poder 
nomenar síndic i participar en les tasques de les Corts Generals 
de Catalunya: l'any 1589 es reforma el govern municipal per tal 
d'acudir amb més prestància a les creixents obligacions, i l'any 
1599 les corts donen el privilegi de tenir burgesos honrats. Totes 
aquestes accions institucionals venen seguides de diverses obres 
d'infraestructura pública, que modernitzen la vila i la fan més 
eficaç i habitable. Amb els nous molins d'aigua la capacitat de 
moldre augmenta, amb la fleca la cuita de pa creix, amb el fort de 
defensa dels pirates es garanteix millor la pau, amb els corrals, la 
carnisseria i la peixateria s'ordena la distribució d'aquests 
queviures, i amb la casa del consell els jurats tenen l'estatge que 
la seva alta acció necessitava. En paral:-lel s'organitza la societat 
civil a través dels gremis artesans, que aviat reclamen la 
protecció oficial. 


Neix un poble 

A finals del segle setze Mataró era una petita vila formada per 
cinc-centes famílies, això vol dir que els habitants d'aquell nucli 
rural eren més o menys dues mil persones. Al llarg del segle 
l'increment havia estat notable, pensem que a inicis del cinc-cents 
eren només un miler, augment demogràfic causat per la gran 


atracció de persones foranes que venen a treballar com a jornalers 
a les vinyes, a causa del creixent comerç del vi. Un cas ben 
conegut, és la immigració d'occitans que al llarg del segle tant va 
ajudar a la recuperació demogràfica catalana, i que té el seu 
centre al Maresme amb més de dues-centes persones aveinades, i 
la fundació l'any 1591 de la confraria dita dels francesos és una 
mostra del seu arrelament. Alguns comerciants genovesos també 
s'aveinen a la vila a l'empara del negoci que hi feien. Però 
l'empenta demogràfica es produirà a finals del segle disset, quan 
després dels temps de guerra Mataró viu un important creixement 
urbà i econòmic que situa la població entre les primeres de 
Catalunya. 

En quant a l'evolució urbana, hem de tenir en compte que la 
vila era de reduides dimensions, formada per ben pocs carrers, i 
que cap a 1630 arriba a les set-centes cases, quaranta de les quals 
eren fora muralla als veinats de Mata, Valldeix, Cirera i Traià. 
D'antic el nucli de la població es construeix pels volts de 
l'església de Santa Maria i de la plaça del mercat, que conformen 
la primera imatge del Mataró medieval. I a inicis del segle setze, 
s'obra el carrer Nou (c1500), el de l'Hospital o carreró de Fra 
Jaume (c1513), el carrer de Santa Magdalena (c1514) després dit 
d'en Palau: i el carrer d'en Ballot (c1540) o d'en Sala, ara de Don 
Magí de Vilallonga. 

El creixement agafa embranzida després de tancar la vila amb 
la muralla, i dels anys setanta fins a fi de segle s'ocupen els 
terrenys protegits de lladres i moros. S'obra el carrer d'en 
Quendo, dit també d'en Guanyabens, d'en Capella o d'Argentona 
(c1560), el carrer d'Avall, també dit Pou d'en Soler, d'en Pujol, i 
d'en Roig (c1561), es fan cases a l'entorn de la riera del Pou 
d'Avall i del Camí Ral, on ara comença el carrer de l'Hospital 
(c1562), el carrer d'en Cabanyes (c1571), el carrer d'en Feliu de 
la Penya, després de Sant Simó (c1570), el carrer de mestre Joan 
de la Garriga o de Barcelona (c1570), el carrer que va de la plaça 
Major a la penya d'en Roig, que comunica la vila amb el mar 
(c1570), després Plaça Xica quan el 1613 els jurats compren 
terrreny per obrir-hi la carnisseria i la peixateria pública, i cap el 
1573 el futur carrer Moles era dit camí que va al carrer d'en 
Guanyabens. 

La riera de Cirera pren entitat com a zona habitada després de 
fer el rec que canalitza l'aigua per l'interior de la vila. l en obrir 
l'any 1588 la nova façana de l'hospital que dóna a la riera els 

edificis al seu entorn es van succeint. La urbanització traspassa la 
riera i s'aixequen cases al carrer d'en Bona (c1587) o camí de 
Cabrera, que quan s'hi edifica el convent de carmelites passa a 
dir-se del Monestir i també de San Josep, cap el 1590 s'obra el 
carrer de Bon Ayre "que va del carrer d'en Quendo fins al portal 
de Valldeix", el carrer de la Palma (c1590), la plaça d'en Ropit 
(c1591) ara Beat Salvador i Espenyes: el carrer de la Rectoria 
després dit de Sant Francesc (c1594), i el carrer d'en Bruguera 
baster, dit també de Sant Pere més alt (c1598). A inicis del segle 
disset el creixement es fa menys intens, però es van omplint els 
carrers ja oberts, i l'any 1633 hi ha famílies al Massavà. 

En els carrers de nova construcció hi viuen els artesans i els 
bracers que venen a la vila seguint aquells temps de bonança 
econòmica. Com exemple ens fixarem en les persones que vivien 
l'any 1586 al carrer Pujol, i en els seus oficis: Bertomeu Oliver 
(ferrer), Bartomeu Simon (rajoler), Pere Flaquer (rajoler), Joan 
Ros (mestre d'aixa), Antoni Padró (cirurgià), Miquel Figueres 
(cirurgià), Gabriel Arnau (vidrier)j, Miquel Andreu (vidrier), 
Bernat Guinda (traginer), Antoni i Miquel Roig (mariners), 
Bernat Corbera (teixidor de lli), Pau Sala (negociant), Paulí Ros 
(fuster), i Joan Pongem (paraire). Al carrer de Barcelona el 
mateix any hi vivia: Jaume Tarau (sastre), Joan Montfort 
(mestre), Bartomeu Pi (calafat), Domènec Mitjavila (sabater), 
Antoni Canal (paraire), Antoni Roig (mariner), i Llorenç Janer 
(sastre). 

L'hàbitat rural és format per molts masos i masies d'antiga 
tradició ben assortides d'habitacions i amb mitjans de defensa, 
com les torres de vigilància. En quant a l'hàbitat de la vila, notem 
la diferenciació a causa de l'activitat productiva. Els artesans 
autònoms tenen una casa obrador amb un baix amb taller i cuina i 
dues habitacions al pis. Els artesans industrials tenen més 
habitacions i a l'hort el taller amb l'habitació dels jornalers. Les 
professions liberals i els burgesos tenen una casa més ben parada 
amb mobles de categoria i tota mena d'estris. I a la casa dels 
negociants és element característic, la botiga a l'entrada, i també 
compten amb diverses habitacions i espai. 

Alguns d'aquests edificis, els de la gent de diners, eren fets 
seguint el gust de l'època i amb materials com la pedra treballada, 
i donaven a la vila un to senyorial desconegut fins aquell 
moment. Restes d'aquest passat que encara podem contemplar, 
són el casal d'estil renaixement de Jeroni Serra i Arnau de mitjan 

segle XVI, i els exemplars de finestrals gòtics, als carrers de 
Santa Maria, de la Beata Maria, la plaça de l'Església, carrer d'en 
Palau i la Riera. 

El paisatge urbà també suporta modificacions decisives a causa 
de la instal-lació de dos edificis d'ordres monàstics. A finals del 
segle setze es construeix el convent de Sant Josep de pares 
carmelites, i de la mateixa època és l'acabament de la capella de 
Sant Simó, al final de la riera de Valldeix començada l'any 1553. 
Cap a l'any 1617 s'edifica el desaparegut convent de caputxins, 
que era situat on ara hi ha el cementiri. 


Malalts, catòlics i divertits 

Som en uns anys en els quals tot el que fa referència a la sanitat 
és clau en la supervivència de les persones i les comunitats. La 
manca de solucions mèdiques contra les epidèmies que com un 
flagel assolen periòdicament el país duu a l'aillament dels focus 
de contagi, ja que l'única estratègia possible era la preventiva: 
control de les persones i control dels productes que ingressen als 
nuclis habitats. L'Ajuntament de Mataró desplega una intensa 
vigilància de les entrades i sortides de la vila, sobretot les dels 
barcos quan hom té notícia que s'ha declarat epidèmia en alguna 
localitat: es fa guardar quarantena a les persones que volen entrar 
a la vila, s'obliga a les mercaderies a dur certificat sanitari, i es 
controla la procedència de les expedicions marítimes. 

L'epidèmia mes temuda era la pesta bubònica, que junt amb la 
verola i el còlera atemorien la gent per la gran mortaldat que 
provocaven. En la pesta de l'any 1558 s'utilitza de llatzeret 
l'ermita de Sant Simó, i els metges hi lluiten a base de xarops, 
aigúes d'herbes, ungients, purgues, i cataplasmes. També s'han de 
prendre moltes precaucions per la pesta que ataca Barcelona l'any 
1589. La darrera gran pesta, la dels anys 1650-1654, a Mataró 
duu la mort a unes 400 persones, i la vila contracta el cirurgià 
francès Mateu Lusinya, a Joan Pau, apotecari de Sant Celoni, i el 
metge barceloní Josep Gimbert, per a tenir cura d'organitzar la 
lluita contra el flagel. La mesura mes radical de les dutes a terme 
va ser la sortida dels habitants de la vila per a purificar les cases. 
En aquesta ocasió sabem que els benestants es traslladen a viure 
fora vila, a Llavaneres, a Mata, i a Valldeix. 

Des del segle quinze es comptava amb un petit hospital de 
pobres sota l'advocació de Santa Magdalena, a la riera de Cirera, 
amb entrada pel Carreró. I per tenir cura de la salud hi havia els 

doctors Sastre i Castelló, i diversos apotecaris, assenyalem Pere 
Portell a la Plaça Major, a qui succeeix Josep Andreu, i Tomàs 
Garua i el seu fill Pau. Quan la cosa no tenia remei els 
enterraments es produien al cementiri davant l'església de Santa 
Maria, però en instal-lar-se el convent de Sant Josep, s'hi fan 
enterrar les famílies benestants com element de distinció. En la 
pesta de 1652 els morts els enterren al Mas Pongem, que quatre 
anys més tard compra la vila, i tots aquells terrenys passen a 
denominar-se cementiri de la morberia. 

En quant al nivell cultural dels vilatans, sabem que l'any 1556 
el jurat en cap contracta un mestre de minyons per ensenyar a 
llegir, escriure i comptar a les criatures per:"lo gran be redunda 
de la sciencia he lo gran mal redunda de la innorantia". A inicis 
del sis-cents es contracta un mestre de gramàtica pels coneixe- 
ments superiors, aquest havia d'ensenyar arts més subtils amb 
l'ajuda de diversos autors, com Nebrija, Erasme, Ciceró, Virgili, 
Terenci, i, és clar, els Evangelis. Pels inventaris coneixem que el 
grau d'instrucció era alt, com ho demostra que els menestrals 
portessin llibres de comptes, fet que indica que sabien llegir i 
escriure, com també en sabien els professionals liberals, els 
mercaders i els clergues. 

Un detall d'interès és conèixer que a les botigues dels 
mercaders Jaume Tria i Jeroni Picaire venien llibres d'aprendre de 
lletra, entre ells el famós opuscle Romiatge del venturós pelegrí, 
utilitzat per aquests menesters fins mitjan segle dinou. Els 
inventaris detallen llibres ens mans de les persones més instrui- 
des, es tracta de volums religiosos, de teologia i hagiografia, però 
també hi ha un Quevedo, un Guzman de Alfarache, comèdies, i 
obres d'autors clàssics. Notem, com a cas rar, que el metge Pau 
Castelló tenia una biblioteca amb dos-cents volums. 

La profusió de literatura religiosa ens duu a constatar que ens 
trobem en una societat en la qual el fet religiós és element 
central, i clau de volta de tot l'ordre simbòlic. I les celebracions 
del culte i els actes religiosos del cicle anyal, moment de la 
màxima expressió col:lectiva, sobretot el dia de la Verge Maria, 
que és la Festa Major de l'època. L'església de Santa Maria de 
Mataró, d'antiga tradició, al llarg del segle setze es reedifica en 
estil gòtic, i el seu retaule major el decoren els mestres Nicolau 
de Credença i Pere Nunyes. Al llibre del credencer hi ha despeses 
al voltant de la fàbrica, notem que el 1609 es paga les vidrieres 
de les capelles de Santa Llúcia i Sant Joaquim, la de Santa 

Cecília, la de Sant Antoni, i la dels sants Abdó i Senén. 

Per fer més lluits els actes del culte els jurats contracten l'any 
1595 el mestre organer de Barcelona en Josep Bordons, per 
construir un orga de vuit registres, pel preu de 700 lliures. Un cop 
fet hom assenyala "la bondat de dita hobra", en la qual també hi 
havia treballat Pau Forners que s'havia cuidat del treball de fusta, 
la cadira l'havia decorada amb imatges de dofins, i les portes amb 
medalles de Sant Pere i Sant Pau. La pintura havia anat a càrrec 
d'Antoni Torelló, que treballava amb "colors fins yY al oli", i va 
pintar una marededeu al mig del moble, i: "de la una part dos 
figuras de sanctas mes decents". Aquest instrument és el que els 
dits mestres del músic Joan Pau Pujol varen fer sonar en 
l'exercici del seu càrrec d'organista. També per realçar els actes 
religiosos, l'any 1600 s'instal-la la capella de música, de fet els 
darrers anys del segle setze ja actuava un grup de músics de 
circumstància sota la direcció del prevere beneficiat Onofre 
Ameller, que tenia el títol de mestre de cant, és però el 1600 quan 
s'instaura el patronatge del municipi i es fa possible la continuitat 
de la capella. 

La importància econòmica de la parròquia l'assenyala el rector 
Pere Folquer els anys trenta del segle disset, quan afirma que: 
"La rectoria de Mataró és la més pingúe del bisbat i de tota 
Catalunya. Tindrà de renda més de 1500 lliures. Té censos, cases 
i terres en alous". En aquells moments la comunitat era formada 
per vint-i-dos preveres: dos vicaris, l'organista, el mestre de cant, 
cinc beneficiats, i dotze fills de la vila, tots sota la direcció feudal 
del rector. Aquest era un personatge singular dins la societat 
mataronina, era un home ric, i molt ric, que en justa correspon- 
dència a la seva situació només deia missa els dies solemnes, i 
quan sortia a donar un volt ho feia sempre enmig d'una 
escenografia d'impacte: "no sol exir de casa per la vila que no 
l'acompanye un vicari o capellà, i el vaja servint un criat". Per 
vigilar l'ortodòxia religiosa hi ha familiars de la Inquisició, n'eren 
el botiguer de panyos Antoni Sala, i diversos membres de la 
nissaga Portell. 

Religió i transcendència, però també hi ha un temps per a la 
diversió. En quant a les festes i la música, sabem que entre els 
vilatans hi vivien joglars, con ho era en Felip Pujol, tots ells 
personatges que eren una mena d'intèrprets sortits del poble, que 
tocaven, en la viola, tonades de guerra, matrimoni, treball, i 
danses. Els músics de Mataró, sonadors de danses, tenien molt de 

renom, i hi havia baralles per aconseguir-los, per aquest motiu, i 
a causa que els regidors de Cardedeu se'ls havien endut per la 
seva festa, l'any 1598 les autoritats municipals manen de "conduir 
los músichs de la present vila o altres bons", era la festa de 
Corpus i calia "sonar als oficis y professons". La fama dels 
músics de Mataró era tan estesa que l'any 1599 toquen per 
Corpus a Montserrat, i el maig del 1601 tenen una gran actuació 
als carrers de Barcelona, en la magna processó celebrada en 
honor de Sant Ramon. Hi varen acudir representacions de molts 
pobles, i els de Mataró duien "atabals, trompetas y menestrils", 
acompanyant els penons de les confraries, amb un reguitzell de 
capellans, l'àliga, un tabernacle, i tres-centes donzelles vestides 
de blanc, i amb corona de roses. 

El costumari popular era ple de tradicions paganes, pensem que 
som en temps de bruixes, i consta que a Mataró també hi ha casos 
d'aquesta mena. També notem comportaments socials gens 
assimilables per l'ortodòxia que indiquen que el monolitisme 
ideològic tampoc no era tant unànime. El joc és una autèntica 
passió, i es juguen diners als daus, les bitlles, els naips, i la pilota, 
però de tot això s'en deriven "males voluntats, odis y rencors", i 
els jurats en prohibeixen l'exercici. En quant als comportaments 
eròtics les dues mil persones de la vila tenien una manera de fer 
que no els diferenciava massa dels d'ara mateix. Així l'any 1571 
els jurats manen que les dones "que viuen malament del cos (..) 
sien tretes y foragitades". Un cas curiós el coneixem a causa de la 
Inquisició, que va processar el francès Pierre Lamoros, a comen- 
çaments del segle disset, perquè deia que fornicar amb soltera no 
era pecat, sempre que la noia fos consentidora i quedés contenta. 
En aquest terreny dels costums el silenci de la història és 
aclaparador, i petites anècdotes com les que hem relatat són el fil 
que deixa entreveure les dimensions del laberint. 


Una vila agrícola i mercantil 

Al redreçament econòmic català del darrer terç del segle setze, hi 
ajuda la pau a la Mediterrània després de la victòria de Lepant de 
l'any 1571. En aquests temps es reprèn la producció a l'impuls de 
l'activitat agrícola, i de la indústria tèxtil rural, i fins al voltant de 
1620 és època de creixement al redos dels bons anys que es viuen 
a Catalunya. Però d'ençà d'aleshores les crisi de fam i les 
epidèmies s'ajunten als greus conflictes polítics, obrint una època 
de depressió que durarà fins les darreres dècades del segle. 

La vida econòmica que desperta aquell Mataró mínim les 
darreries del cinc-cents arrela en el negoci d'exportació del vi, 
activitat que comença a fer sortir la vila de l'anonimat, i pas a pas 
esdevenir actiu centre articulat sobre aquest comerç agrícola. I de 
l'èxit de l'operació n'és un testimoni el memorial del rector Pere 
Folquer, de cap a 1630, que dóna dades d'aquesta empenta. 
Explica que els vins eren de gran qualitat, i que Mataró "es una 
de les mes populoses, riques i qualificades viles de tota Catalun- 

ya". 

Certament, gran part del vi, i de l'aiguardent, anava destinat a 
l'exportació. Una comanda de l'any 1589 demana vi i aclareix que 
han de ser "cinquanta càrregas de vermell, vint càrregas de claret, 
y deu de vi blanch, que tot sia de bona ley", que de totes tres 
classes se'n produia. Il com que era de renom i qualitat es venia 
arreu, a Itàlia, a França, a Lisboa, a poblacions de l'interior de 
Catalunya, a Mallorca i Menorca, i sobretot a Barcelona. Hi ha 
poques estadístiques de la producció de vi, però totes elles 
ressalten la importància del conreu: l'any 1572 són 7473 càrre- 
gues, el 1600 són 8400, el 1617 són 13.650, i el 1620 són 12.300. 

Com que hi havia excedents la vila a través dels jurats fa 
moltes peticions al rei per tal de rebre permisos per exportar-ne. 
Així l'any 1586 les trameses a fóra sumen el volum de dos mil 
càrregues, l'any 1616 tres mil, i l'any 1625 es demana poder-ne 
exportar sis mil. Aquesta agricultura determinada per el comerç 
és el que duu a Jaume Safont Tria a proposar en nom de Mataró, 
a les corts celebrades a Barcelona l'any 1632, la lliure circulació 
dels vins locals, i que la vila pugui treure del Principat mil botes 
cada any, ja que es necessita capital per comprar el blat que 
manca, sempre a preus molt elevats. 

A Mataró el creixent tràfec del vi ho trastorna tot. Augmenta la 
superfície plantada de vinya, venen forasters a treballar al camp, 
es construeixen noves cases per hostatjar-los, més artesans obren 
taller, i nous comerciants obren botigues. I es produeix una certa 
immigració de menestrals de Barcelona que venen a la vila, a 
causa d'aquest paper nou en el camp dels negocis, i d'una situació 
geogràfica que afavoria el comerç marítim i estimulava la 
implantació d'activitats secundàries, mercantils i artesanes. I com 
que el negoci del vi era en plena expansió, molt segur i atractiu, 
tothom vol participar de la nova riquesa. I a més dels pagesos, hi 
ha explotacions agràries petites o mitjanes en mans d'artesans, i 
fins i tot alguns bracers tenen un tros propi. 

Per atendre la febre comercial hom organitza companyies de 
distribució de tota mena de productes. De Mataró surten pinyons, 
vidre, vi, roldor, taronges, carbó, fusta, i arriben cereals, oli, roba, 
cuirs, cera, tabac, espècies, i productes industrials com barrella 
pel vidre, pastell per la tintoreria, i d'altres. El comerç mataroní 
segueix els circuits comercials del moment: un duu per la costa 
fins a Marsella i Nàpols, un altre duu a Alger i el nord d'Africà, i 
el tercer va a Sevilla i Portugal. Però també es fan expedicions a 
viles de l'interior de França, a Castella, a Mallorca i a la Catalun- 
ya interior, d'on provenien molts dels productes que s'embarcaven 
aquí cap on fes falta. Per aquests menesters del transport de 
mercaderies per mar i per terra, a la vila hi ha un bon nombre de 
traginers, carreters i els mariners, factors dels intercanvis, i nexe 
de relació de la vila amb les localitats amb les quals es feia 
negoci. De tot això se'n deriva molta activitat a la platja, i a les 
botigues de mar, fet que duu a la instal-lació del tauler, lloc de 
recapta dels drets d'entrada i sortida de mercaderies de la 
Generalitat. 

L'any 1610 s'instal-len tres corredors d'orella a la vila, un 
mostra més de com eren d'importants els intercanvis. I als 
barcelonins no els agradava gens aquesta activitat: "ara se troba 
la vila de Mataró ab molt negoci y comers, tant per mar com per 
terra", i critiquen que amb els nous corredors augmentarà encara 
més. El que els alarmava eren les facilitats que es donaven per al 
comerç, amb la menor fiscalitat, i que en alguns moments 
negociants francesos i genovesos hi haguessin desplaçat el gruix 
de les seves operacions, sobretot, en èpoques de guerra en què es 
feia difícil de mantenir el tràfic des de Barcelona. La creació d'un 
magatzem del General a Mataró, per a no perdre el contacte amb 
França, malgrat les disposicions que prohibien el tracte amb la 
dita nació durant la guerra n'és una bona mostra. I la crisi que es 
va promoure l'any 1638 per questions de contraban, fa evident 
com les iniciatives comercials eren intenses. Llavors, degut a la 
guerra amb el país veí es prohibeix importar tèxtils francesos, 
però malgrat els impediments legals comerciants com Pere Tarau 
i Melcior Tria es dedicaven al contraban d'aquests productes, que 
venien a diversos indrets. 

Una mostra de la vitalitat comercial d'inicis del segle disset ho 
és la demanda de moltes patents per part de negociants, vidriers i 
traginers, que necessiten el permís per fer circular mercaderies. 
De l'any 1603 al 1630 en demanen: Joan Anglada (negociant), 

Bernat Boix (carreter), Bernat Castany (traginer), Jaume Caban- 
yes (carnisser), Tomàs Esplugues (negociant), Bernat Fogueres 
(negociant), Pere Garau (negociant), Jaume Guarra (carnisser), 
Joan Jofre (mercader), Magí Mas (negociant), Joan Monfort 
(notari), Joan Pere Noguera (vidrier), Joan Oriola (mercader), 
Antoni Padró (apotecari), Joan Palau Bellot (ciutadà honrat), 
Bernat Pi (vidrier), Melcior Palau (burgès), Llorenç Puig 
Llentiscià (negociant), Antoni Roig (negociant), Joan Roig 
(mercader), Joan Ros (negociant), Joan Roig (vidrier), i Melcior 
Tria Reniu (burgès). 

La vida comercial dins la vila es centra a l'entorn de la Plaça 
Major, i en els carrers Nou, d'en Pujol, d'en Palau, el Carreró, la 
Riera, el Camí Ral, i el de Barcelona, els altres carrers són de 
menor importància i molts a mig construir. A la botiga es ven de 
tot, i les regenten burgesos, venedors de teles, adroguers, merca- 
ders, negociants, i tothom que té un capital per invertir. Ajudats 
pels inventaris entrarem en alguna botiga del segle disset. 

Jeroni Picaire era un botiguer de teles que tenia l'establiment 
ple de calces, mocadors, peiics, cordons, fil d'aram, bosses, 
mitges de diferents colors, espardenyes, faixes, botons, cotó, 
guants, agulles de cosir, didals, i tota mena de teles de vestir, 
però també ven altres mercaderies allunyades de la seva especia- 
litat, així als prestatges la gent hi troba corda, serres de sabater, 
capses, rosaris, pedres de xispa, ulleres, plomes d'oca per 
escriure, pintes, cartes, claus de tota mena, paper fet a Girona i a 
Gènova, i llibres de salms i de doctrina. Els botiguers de teles 
Tria, a més dels productes característics, tenen l'establiment ple 
d'espardenyes, claus, sabó, pólvora, plomes d'escriure, pebre, 
pintes de fusta, perdigons, candeles, oli, goma, i altres. 

L'especialització era, doncs, molt relativa, i això ho veiem en 
molts artesans que a més del seu art també comercien amb el que 
poden. Vet aquí un candeler de cera, en Nicolau Seguí, que es 
dedica de manera primordial a elaborar candeles, però al seu 
establiment també ofereix tota mena de productes d'alimentació, 
industrials, espècies, i colonials: arròs, pebre, gingebre, sofre, 
aiguacuit, safrà, esponges, blanquet, pa de sucre, panses, paper 
d'estraça, i és clar, productes de cera de la seva elaboració, però 
també coets voladors i coets petadors. El teixidor Pau Gener al 
seu obrador-botiga ven oli peix salat, pólvora, perdigons, sal, 
sabó, articles de merceria, culleres de fusta, arròs, etc. 

El mercat és el centre del quefer de la vila, i un moment 

d'especial rellevància per tothom és la fira que cada any es fa per 
Pasqua de Resurrecció, que era la Festa Major de l'època. I l'any 
1599 s'obté privilegi per fer, a més, fira per Sant Marc. Les fires i 
els dies de mercat és quan la vila s'obra a tothom, ja que és l'hora 
quan els artesans i els pagesos de la zona d'influència venen a 
proveir-se a Mataró. El mostassà és qui ordena i vigila tot aquest 
tràfec comercial, i la seva activitat reb noves ordinacions l'any 
1617, per tal de prevenir la manipulació a què sotmetien l'oferta 
alguns revenedors que ho compraven tot i feien pujar els preus de 
manera especulativa. La realitat és que una oferta molt dèbil duia 
a aquestes situacions de monopoli. Un cas d'aquests es produeix 
l'any 1627 quan Antoni Rosselló, una mena d'encarregat de la 
intendència del Monestir de Montalegre, abusant dels drets de 
compra especials que els religiosos tenien per privilegi del rei, 
acapara el que hi havia a Mataró i ho reben a preus elevats en la 
seva botiga. 

En l'àmbit de l'agricultura, a més de la vinya, hi ha altres 
conreus dedicats a assortir la vila, com l'horta, cabdal per 
alimentar una població que augmenta de manera constant. Í a més 
es recullen cireres, prunes, albercocs, ametlles, nous, taronges, 
olives, cigrons, forment, faves, civada i raims. I es fa una gran 
exportació de pinyons en botes cap a Barcelona i França, era tan 
important aquest tràfec que tothom s'hi dedicava, com mostren la 
majoria dels inventaris de l'època, que ensenyen la quantitat de 
moles de picar pinyons en mans particulars. En quant a bestiar al 
mercat s'hi podia trobar ovelles, moltons, cabres, porcs, bous, i 
pollastres. I de caça menor, conills, francolins, llebres i pardals. 
Anotem un actiu nombre de pescadors que treballaven per 
assortir la vila de peix. 

Ara ens fixarem en l'artesania, o sia el conjunt d'arts i 
d'indústries necessàries per a cobrir les necessitats de consum, de 
béns d'equipament, i de serveis. Es tracta en general de persones 
que treballen soles o amb l'ajut de la família, però també es dóna 
el cas de petites fàbriques amb ma d'obra assalariada, com les 
dedicades a treballar el vidre. Però el model de l'artesà autònom 
és el propi d'aquests moments de l'evolució industrial. 

La gran riquesa en boscos de la contrada duu a assortir de 
llenya i carbó de llenya a Barcelona, elements combustibles de 
l'època. I en alguna ocasió a la platja es fan galeres pel rei, 
obrades pels mestres d'aixa i els calafats, que més habitualment 
es dedicaven a fer barques de pesca. Els fusters i serradors feien 

caixes, llits, mobles de tota mena, bigues per bastir cases, i útils 
per altres artesans, com premses de vi, telers, etc. En canvi els 
boters eren especialistes en fer les botes que contenien vi, però 
que també eren utilitzades com mitjà per guardar i transportar 
altres productes que sortien de la vila. 

El creixement continuat de Mataró en forma de cases i petites 
indústries duu a la instal-lació de molts oficis constructius, s'hi 
dediquen els mestres de cases, els paletes, els picapedrers, i els 
rajolers, però també molts artesans del metalls. Aquests, a més de 
col.laborar en les feines de fàbrica d'edificis, fan útils per altres 
artesans i pel parament domèstic, són els ferrers, els serrallers, els 
manyans, els agullers, els pedranyalers, i els calderers. També hi 
ha ollers, que fan tota mena d'estris de terrissa, però les peces de 
més categoria venen de fora. 

Amb la casa a punt als mataronins els calia vestir-se, i a tal fi hi 
havia una sèrie d'oficis especialitzats. Destaquen els teixidors de 
lli, de llana, i de vels, els paraires, els sastres, els tintorers, els 
sombrerers, els abaixadors, i els passamaners. En quant al teixit 
es feia d'una manera totalment artesana amb telers de fusta, i a 
més de les persones especialitzades els inventaris mostren que 
molta gent tenia telers a casa, i hi treballaven quan podien. 
Senyalem també l'existència de sabaters. 

Amb el sostre segur, i vestits, els vilatans s'havien de preocupar 
només de l'alimentació, i per aquest menester hi havia una plaça 
ben assortida, i forners, pastissers, carnissers, taverners, moliners, 
i hostalers. Ressenyem una notícia ben curiosa, l'any 1648 obra 
una refineria de sucre instal-lada per un negociant marsellès 
resident a Barcelona. Altres oficis que tam bé practicaven els 
mataronins són els de baster, assaonador, corder, i candeler de 
cera. 

Hem parlat d'artesanies dedicades a cobrir les necessitats de 
consum, de béns d'equipament, i de serveis dels vilatans. Hi ha, 
però, una indústria plenament comercial, la del vidre, l'orientació 
primera de la qual era exportar arreu, i junt amb el vi esdevé 
l'altre puntal del creixement. La fabricació de vidre sorgeix abans 
que ho fes a Barcelona, i abastia aquesta vila i tot Catalunya. De 
fet els objectes de vidre de Mataró feien la competència fins i tot 
als forns venecians, i són molts els forasters que venen a admirar 
la producció local, i la curiositat del vidre volador. Una comanda 
de l'any 1589 de vidre detalla "que la quarta part sien barralets y 
lo restant canadelles y potets ordinaris". I el memorial del rector 

Pere Folquer explica que hi havia tres forns de vidre el producte 
dels quals s'enviaven a Barcelona, Castella, França i altres parts, i 
que "los mestres que fan lo vidre són dels més avantatjats de 
Catalunya". 


Pagesos, mercaders i menestrals 

Amb les transformacions econòmiques l'estructura social comen- 
ça a fer-se complexe, i de l'antic nucli rural format per pagesos 
propietaris i el proletariat agrícola, que continuen la tradició 
romano-medieval, es passa a una vila més plural amb l'aparició 
de tota mena d'oficis artesanals i amb l'arrelament dels 
negociants. Els nous sectors suposen un fet de dimensions 
revolucionàries en el marc d'un petit nucli urbà que comença a 
créixer de manera decidida. I és que l'agricultura orientada al 
comerç, amb una intensa activitat mercantil al voltant, permet de 
bastir una estructura social dinàmica, que integra molts forasters 
pobres. 

Els benestants provenen de les antigues famílies amb grans 
propietats agrícoles, que veuen com l'increment del negoci del vi 
els produeix molts capitals, que són el fonament d'una nova 
orientació en la seva estratègia econòmica. Així del lligam 
exclusiu amb la terra passen a viure el neguit mercantil del 
moment, i esdevenen negociants en tota mena de productes, però 
també participen dels delmes, i mostren una gran capacitat 
financera i mercantil. Molts són hereus de les famílies pageses, 
però també hi ha força fadristerns que s'especialitzen en el 
comerç. Així trobem els mercaders Jofre, Arnau, Serra, Martí, 
Morot, Portell, Palau, Roig, Oriola, i Mateu, els negociants 
Ballot, Jaume, Martí, Esplugues, Anglada, Fogueres, Ros, Roig 
de la Penya, i Pou. També podem incloure en la categoria 
d'homes rics alguns professionals com notaris, cirurgians, 
metges, i apotecaris. 

Els inventaris de les seves propietats ens indiquen un volum de 
consum elevat per la mitjana de l'època, cosa que es manifesta en 
cases de dimensions més grosses, el parament de la llar, la 
possessió de llibres, i objectes decoratius com pintures a l'oli i 
joies. Amb els diners aviat els arriben els privilegis, així és l'any 
1599 quan les Corts atorguen a la vila el dret de crear la categoria 
de burgesos honrats, i és nomenat com a tal Joan Arnau i Palau. 
Els nous membres d'aquesta mena de noblesa vilatana tenien 
diversos privilegi, entre ells el militar, i eren exempts de la 

jurisdicció del batlle. Els que aconsegueixen aviat estatus de 
burgès són els Padró, Reniu, Portell, Capella, Tria, Arnau, Serra, i 
Palau. 

Dos exemples d'aquesta gent d'iniciativa. Un és el ja citat Joan 
Arnau i Palau, que amb la seva nau Juliana amb 120 mariners i 
40 canons col-labora amb l'exèrcit espanyol duen soldats a 
Messina, Nàpols i altres llocs, i té força activitat militar tant en 
les conteses de l'època com en la defensa de Mataró. Ja hem 
assenyalat que és el primer burgès honrat de la vila, i es dedicava 
a fer negocis d'exportació i importació amb els regnes d'Itàlia i 
localitats marítimes del sud de França, la costa catalana, etc., a 
aquests llocs comprava i venia de tot: vi, vinagre, faves, sardines, 
i altres productes. Al seu domicili tenia totes les comoditats del 
moment, i fins i tot un esclau de Malaca que li havia costat 100 
ducats. Va desaparèixer en les jornades de guerra de l'Armada 
Invencible. 

Un home de negocis paradigma dels temps és Joan Pau Llauder 
(c1590-Mataró, 1666), nascut probablement a Argentona on el 
seu pare feia de ferrer, ve a viure de petit a Mataró. Consta que 
l'any 1624 treballa de ferrer, ofici a través del qual comença a 
aplegar capitals, l'any 1629 ja el trobem considerat dins la 
categoria de negociant, i l'any 1635 és citat com a pagès, cosa 
que mostra la inversió en patrimoni agrari. Seria de gran interès 
resseguir al detall el procés d'enriquiment de Joan Pau, tant 
arrelat per naixença a la menestralia, i que es converteix en una 
persona de gran influència, jurat de Mataró els anys 1650 i 1652, 
i oficial de l'exèrcit del rei per la qual cosa li és atorgat el títol de 
ciutadà honrat. 

La menestralia és factor clau en el desvetllament de la vila, ja 
que l'existència d'un sector tan dinàmic format per homes lliures 
suposava la possibilitat de promoció social efectiva. Amb els 
artesans arrela un grup intermedi, que amb el creixement de la 
vila viurà una estratificació progressiva a l'empara de l'especialit- 
zació i la capacitat de situar-se en el món dels negocis. Així 
notem com entre els menestrals aviat sobresurten per la seva 
potència econòmica alguns artesans com els cerers, vidriers, 
sastres, sabaters, i fusters, que empleaven ma d'obra assalariada. 
Els talls de menestrals revelen la presència de tota sort d'oficis, 
que les darreries del segle setze s'articulen en organitzacions 
professionals. Veurem néixer la Confraria de Sant Marc i Santa 
Llúcia fundada el 1576 per dotze sabaters, onze sastres, tres 


21 


corders, quatre matalassers, i un calceter, la Confraria de Sant 
Elm de mercaders i mariners, fundada el 1588, la Confraria de 
Sant Pere pescador, de pescadors, fundada el 1594, la Confraria 
de Sant Joan Baptista de fusters, boters i altres oficis, fundada el 
1599. Cap a l'any 1600 les confraries van més enllà de 
l'associació pietosa per convertir-se en autèntics gremis que 
introdueixen mesures de control del treball i exàmens de qui el 
yol exercir. 

El proletariat agrícola sembla producte de la vinguda de gent 
de fora a la recerca de treball, ja que la vida econòmica creixent 
actua d'estímul al trasllat de persones sense feina. La sobre- 
població crònica del Rosselló duu a molts bracers joves, i 
fadristerns, a venir com a temporers, però molts d'ells es queden. 
El francesos esdevenen, així, el primer proletariat agrícola de la 
vila, i l'any 1600 eren gairebé el 2090 de la població laboral. 
Passava que en el procés d'evolució progressiu de la servitud de 
la gleva a la menestralia lliure, anaven quedant buits els darrers 
graons socials, que ara són ocupats pels francesos, que treballen 
de bracers i fadrins d'artesans. Però com que són uns anys de 
gran vitalitat econòmica, els francesos al seu torn també viuran la 
promoció social, i molts d'ells es fan amb cert patrimoni i 
s'integren a la vila a través de casar-se amb vídues. 


La Universitat 

La institució que regia la vila era la Universitat de Mataró, - 
l'actual Ajuntament-, que havia de garantir els interessos del 
comú davant l'administració real i tenia amplis poders en l'àmbit 
local. El batlle era el representant de l'autoritat del Rei, i d'ell en 
depenia l'ordre públic i la justícia, i a més formaven el govern de 
la vila tres jurats, tres prohoms que eren els jurats del període 
anterior, i catorze consellers elegits d'entre grups d'edat. Per 
trobar-se i dirigir la vila d'antic es reunien a l'església parroquial, 
fins que passen a fer-ho a l'hospital de Santa Magdalena, l'edifici 
del qual, després de ser reformat per Jaume Vendrell, cap a l'any 
1633, esdevé casa del Consell de la Universitat. 

Les funcions d'aquest organisme eren de tenir cura de la 
defensa de la vila, regular els proveiments d'articles de consum i 
la vigilància del mercat, prendre mesures de control sanitari, 
castigar els delictes, donar almoines, mantenir l'hospital, i 
nomenar els funcionaris i oficis que depenien del comú: el 
credencer, el clavari, el mostassà, els obrers de l'església, els 

sagristans, el verguer, els banders, els mestres, l'organista, els 
morbers, els mestres de minyons i de gramàtica, un advocat, etc. 
També, i de manera especial, l'adquisició de blat en temps de 
manca de cereals, problema endèmic que sovint obliga a fer 
expedicions a França, a Tarragona, Catalunya endins, i arreu on 
calgués, per abastir la vila d'un producte cabdal en la dieta de la 
gent. 

El càrrec de jurat és una institució clau perquè a través d'ella 
els vilatans de més rellevància dirigeixen el comú. Eren tres 
persones elegides per un període de govern de quatre anys, pel 
procediment de la insaculació, fins que el 1599 passen a ser 
elegides per períodes anuals. Com exemple fixem-nos en els 
homes que varen exercir de jurats el període 1600-1620: els 
pagesos Fornells, Lladó, Oliver, Portell, Roig i Serra, els 
negociants Amaller, Fornells i Montalt, els mercaders Arnau, 
Jofre, Morot, Palau i Partella, el pescador Andreu, el ferrer 
Gossanyes, els fusters Mascaró i Roig, els boters Majó, Pasqual i 
Pou, els sastres Janer i Vehils, el corder Matas, els adroguers Pou 
i Tria, els cirurgians Padró, Pla i Vallmajor, l'apotecari Raymir, i 
el notari Mateu. 

El credencer era el funcionari que portava els comptes, i si ens 
fixem en els seus llibres hom s'adona de la mena de despeses de 
l'època. Els càrrecs són relatius als salaris dels jurats i de tots els 
empleats i funcionaris del comú, del manteniment dels molins 
fariners i la forneria pública, del pagament dels deutes amb 
particulars i dels impostos, de l'execució d'alguna petita obra 
pública, de l'organització de l'estada de militars, de la cura de les 
mines d'aigua, i d'altres. 

Despeses que es pagaven gràcies als ingressos per diversos 
drets que cobrava la vila: el vintè del gra (pagar una quartera de 
cada vint de la collita), el dret de mercaderies (quatre diners per 
cada producte vengut), el dret de carnisseries (era obligat 
comprar la carn a les taules de la vila), el vintè del peix (per cada 
vint sous de compra un de recàrrec), el dret de la corredoria 
(càrrega damunt venda de roba, cases, terres, naus, etc), el dret de 
la taverna (s'arrendava a un particular la venda de vi dins la vila), 
el dret de la fleca (obligació de comprar el pa a la fleca de la 
vila), el dret de balances (per pesar el peix a les balances 
públiques), i el dret de verema (vuit diners per càrrega de vi). 
Aquest darrer i el de taverna eren, des del punt de vista de la 
recaptació, els més importants. I també el tall de menestrals, que, 

per exercir la seva activitat, havien de pagar els artesans, 
terratinents, i mercaders. 

Ens manca molta informació quantitativa sobre el pressupost 
de la vila, sabem, però, que l'any 1666 els ingressos eren de 3701 
lliures l'any, i que els deutes eren molt elevats i no es podien 
pagar: 60.371 lliures per censals antics, 12.000 ll. de pensions 
endarrerides que augmenten en 3000 ll. cada any, a les quals s'ha 
de sumar, també cada any, 840 II. de l'impost de fortificacions del 
Principat, 730 ll. de despeses ordinàries i 850 ll. d'extraordinà- 
ries. Unes finances, doncs, en plena fallida per insolvència. 

En quant al serveis públics, en aquest temps es reformen per 
adequar-los al creixement de la vila. L'any 1598 es construeix 
l'edifici de la fleca al Carreró, l'any 1614 es trasllade la 
carnisseria i la peixateria a un edifici nou al lloc de la Penya d'en 
Roig (ara carrer d'en Xammar), abans era al Carreró, i també es 
basteixen nous corrals. Un dels serveis cabdals és la mòlta de 
cereals per fer-ne farina que es feia als molins de vent dalt els 
turons, per a poder utilitzar l'energia eòlica. Però sotmesos a la 
variable climatologia eren escassament productius, i són 
transformats en molins d'aigua, a través d'una obra de gran 
envergadura, la canalització de les aigies de la conca de Valldeix 
cap als molins instal-lats al turó que encara és conegut com Els 
Molins. 

L'any 1620 era en funcionament el primer, després de ser 
autoritzada la captació d'aigúes el 1611, i el segon, situat al costat 
del que era en actiu, ja treballa l'any 1646. L'Ajuntament 
arrendava l'us del molí a les persones que en subhasta pública hi 
eren interessades. 

Les aigúes per l'us dels vilatans les captava la mina de 
Canaletes, reforçada per l'aigua de Valldeix. L'aigua sobrera dels 
molins baixava cap a la vila per la riera de Cirera, travessava el 
nucli murallat per una sèquia i servia pel proveiment de la gent i 
els artesans. També hi havia cinc fonts: la de la Plaça Major, la 
del Camí Ral, la de l'Hospital, la dels Cristos, i la de la Penya 
d'en Roig (ara Peixateria). 


La defensa de lladres i de moros 

Problema endèmic d'aquest temps és el temut bandolerisme que 
recorre Catalunya, i que també afecta Mataró, encara que no 
d'una manera tan crua com a les zones de l'interior del Principat. 
Els bandolers de la costa eren lladres de camí ral que assalten els 

viatgers, els pagesos i els traginers pels camins de muntanya, i 
contra ells cal organitzar batudes per acabar amb les quadrilles. 
Sabem que els anys trenta del segle disset són detinguts als 
entorns de la vila els malfactors que responen pels renoms d'en 
Corna, Famella, Trull, Rosch i Massot. El cert és que els lladres 
més coneguts, com Tallaferro, Margarit, o Serrallonga, no varen 
actuar per aquesta zona, tot i que el febrer de 1610 en Perot 
Rocaguinarda passa per Mataró escapant dels soldats del rei. 

Però si a els bandolers se'ls pot aturar mes difícil és fer-ho amb 
els pirates moros que en gran nombre venien del nord d'Africà 
per mar, i que ataquen els pobles de la costa per endur-se 
persones esclaves i robar les propietats. Així la defensa de la vila 
és questió central de les necessitats del moment, i la profusió 
d'armes en mans particulars que detallen els inventaris així ho 
mostra, hi ha ballestes, espases, dagues, arcabussos, rodelles, 
escopetes, mosquets i estocs. Certament, som en una societat ben 
armada, davant els perills de la vida quotidiana, que té en la 
defensa a sang i foc de la vida i les propietats l'única possibilitat 
de subsistència. 

Per organitzar la protecció de la vila l'any 1584 Joan Arnau i 
Palau és nomenat capità d'infanteria de Mataró, i és la persona 
que es cuida de dirigir el sometent armat de tots els vilatans cada 
cop que hi ha moros a la costa, en el càrrec el succeiran el seu fill 
Melcior i el seu net Joan. De la gosadia dels pirates en tenim 
diverses notícies: el 1584 dinou barcos de moros ataquen Pineda i 
Mataró es fortifica, però no va ser atacada, el 1589 una partida de 
moros es dirigien a assaltar Argentona, riera amunt, quan varen 
ser atacats i derrotats per mil voluntaris a les ordres de Joan 
Arnau, el juny de 1609 dues barques de moros s'enduen quatre 
pescadors de Llavaneres, el juny de 1622 tota la costa és en 
armes en veure vint-i-sis barcos pirates preparats per desembar- 
car, a mitjan 1628 hi ha una batalla davant la vila entre els 
voluntaris que comana Joan Arnau i els pirates del nord d'Africà, 
que són batuts causant-los tretze morts i quaranta-i-sis presoners. 

Com a defensa d'antic funcionava un sistema de guaites i 
talaies de vigilància per a prevenir qualsevol temptativa de 
desembarcament de pirates. I al llarg del cinc-cents les cases de 
pagès més exposades als assalts dels moros es fortifiquen: Can 
Palauet amb la torre dominant la vall de la riera d'Argentona és 
un bon exemple, també la de Can Tria de Mata, la casa-castell del 
turó d'Onofre Arnau, el casal de la família Esmandia i la torre 

d'en Ferrer, que el segle divuit reformen els Llauder. Però calien 
mesures de reforç al nucli urbà, ja que no es comptava amb cap 
mena de protecció efectiva. Així a mitjan segle setze l'església 
parroquial es fortifica per tal de acollir la gent en els moments de 
perill. Per defensar-se millor i per a aillar-se de l'exterior en cas 
de pesta, els jurats a instància de les autoritats reals, fan construir 
una muralla per encerclar el perímetre edificat, que esdevé l'obra 
més important feta fins aquell moment a Mataró. La fàbrica 
comença l'any 1570, i creix lentament a causa d'enfrontaments 
entre els jurats, que tenien diverses maneres de veure el planteig 
de l'obra, fins que l'any 1597 el virrei Fernando de Toledo ordena 
que la muralla s'aixequi de conformitat amb el dibuix que havia 
fet de l'enginyer reial, J. de Setara. 

El 1590 era construida de dalt a baix, i la gran despesa 
monetària que es va haver de fer per pagar materials i ma d'obra, 
la financia la vila endeutant-se més enllà de les possibilitats a 
través dels préstecs nomenats censals. També ajuda a pagar la 
condonació d'alguns drets senyorials que fa generosament el rei. 
De fet l'obra esdevé una estímul a l'economia local, i és útil com 
a inversió en ma d'obra aturada que hi treballa "attesa la 
necessitat y misèria passen los habitants". 

La muralla, d'un perímetre de quilòmetre i mig, anava del 
portal de Barcelona, avall en direcció a mar, torçava cap a la 
muralla d'en Titus i seguia per la part de baix del carrer de 
Barcelona cap a l'Hospital, on encara es conserva una torre de 
defensa. De fet resseguia la penya sobre la qual s'alçava la vila, 
fins arribar a la casa dels Feliu de la Penya (carrer Sant Simó), 
des d'on continuava per la Coma cap a la Riera, tros conegut com 
muralla dels Genovesos. 

Aleshores seguia per la muralla de la Presó, i tornava cap al 
portal de Barcelona per les conegudes com muralles del Tigre i de 
Sant Llorenç. Tancava una vila d'unes setze hectàrees, terreny que 
era ocupat per cases, carrers, patis, terrenys de conreu i força 
espais buits. Els portals d'accés, oberts només de dia, eren el de 
Barcelona, defensat per dues torratxes i una capella, on hi 
figuraven "les armes del Rey e de la vila", i els portals d'en Bou o 
de Valldeix, d'en Feliu de la Penya, d'Argento-na també dit d'en 
Guanyabens i d'en Quendo, el d'en Mascort o del Garet o de Sant 
Josep, i les portes de la penya d'en Roig, i d'en Pou de la Sínia. 

Com a mesura de defensa i prevenció dels pirates, l'any 1609 es 
construeix una torre de vigilància a la platja, feta de pedra i 

artillada amb tres canons, i que és nomenada la fortalesa de Santa 
Bàrbara. L'any 1623 es renoven les defenses a la placeta d'en 
Roig de la Penya (plaça de la peixateria), lloc on d'antic s'exercia 
la guàrdia per alertar "en cas desembarcassen moros en la platja", 
i donar temps a organitzar la gent tal com era establert. 


Amb el Rei i contra el Rei 

Les darreres dècades del segle setze és temps de recuperació 
econòmica al Principat, però també d'ample crisi social i política. 
Dos moments difícils varen ser l'intent d'invasió del Rosselló pels 
francesos que duu a la guerra dels anys 1597-1598, i la 
resistència de les institucions catalanes al govern central, per 
problemes de competències i per la pressió fiscal constant a què 
sotmetia el rei al país. 

La primera meitat del segle disset la conflictivitat s'accentua, 
l'any 1635 esclata la guerra amb França que té el Rosselló com a 
camp de batalla, i el 1640 es produeix la revolta catalana contra 
Felip IV, per tal de defensar les constitucions del Principat i els 
privilegis de la ciutat de Barcelona, amenaçats per la política del 
Virrei. La Generalitat pacta amb els francesos el gener de 1641, i 
el conflicte es perllonga fins la rendició catalana d'octubre de 
1652, però la guerra amb els francesos acaba l'any 1659 quan es 
signa la Pau dels Pirineus. 

Mataró, que no va poder rebre a la vila el rei Felip l'any 1635 a 
causa dels calores, com s'excusa el monarca, viu amb intensitat 
totes les conteses dels conflictes siscentistes. La guerra afecta la 
vila que pateix un canoneig dels francesos l'any 1636, però més 
decisiva va ser la participació de la companyia de soldats qua va 
al Rosselló a lluitar, i que tans elogis va recollir de les autoritats 
per la seva actuació en la batalla de Salses. Els germans Palau i 
Buscà, nets de l'heroic Joan Arnau, participen en la contesa 
morint dos d'ells. 

Quan el 1640 es produeix el Corpus de Sang Mataró es manté 
en l'obediència al rei, perquè els que controlaven el poder 
municipal i en general els sectors benestants, aconsegueixen 
frenar el suport a la revolta. Però la gent amotinada forana intenta 
fer-se amb el control de la vila: "la vigília de Sant Bartomeu en lo 
any 1640 se ajuntaren tres o quatre mil persones de armes per 
saquejar y asolar la vila, ab motiu que dins della y havia capitans 
y altre gent de guerra de Vostra Magestat, los quals feren alto a 
miya legue de dita vila, y tenint notitia que tots los particulars de 

aquells staven ab las armes en les mans per defensar y impedilos 
totalment la entrada tingueren ab retirarse". Els inclements anys 
que segueixen sovint hi ha alarmes i inseguretat entre la gent, que 
han de patir la sequela dels allotjaments de soldats, les 
contribucions de guerra, i la vinguda d'agutzils enviats per la 
Generalitat a cercar i detenir enemics. 

Un d'aquests és el batlle de Mataró, que era filipista i conspira 
per rendir la ciutat de Barcelona al monarca, però la jugada surt 
malament i és detingut. La crònica assenyala que el 26 de febrer 
de l'any 1646 a Barcelona: "donaren garrot a Jerònim Fornells, 
balle de la vila de Mataró, delatat y enculpat de haver volgut 
trahir la vila de Barcelona. Aportaren-lo en un carretó fins a la 
plasa dels traydors y allí després li daren lo garrot y'l escorteraren 
y llevaren lo cap yl posaren en una gabieta a la plasa dels 
traydors". Hi va haver altres detencions a causa: "que lo balle de 
la vila Mataró, en lo acte de la tortura y altrament, hauria 
denunciat una conspiració contra esta vila y la vila de Mataró, en 
favor del Rey catòlich". Mesos després, com una venjança 
política més entre antagonistes, és assassinat el sergent de mar de 
Mataró. I també tenim notícia que l'any 1647 hi ha combats al 
lloc d'Alfar entre les faccions enfrontades. 

Un altre fet relacionat amb el conflicte, té lloc a Barcelona el 
dia 11 de maig de l'any 1648: "a les onse ores de migdia succehí 
que exint, del Palatio del Sr. Virrey, Jaume Partella, ciutadà de 
Barcelona, balle de Mataró, y anant-se'n per lo pla de Sant 
Francesch, dalt a la muralla de mar, a la que fonch en dita 
muralla davant dit pla encontrà dit balle Hieroni Santacana, 
mestre de cases, y (..) Guinart, fuster, los quals inspirats del 
Dimoni no duptaren de tirar ab pistolas a dit balle tirant-li una 
escopetada quiscú d'ells, de las quals caygué a terra molt 
malferit", als culpables l'endemà "en la presó fonch donat garrot 
(..) sent estats abans turmentats ab la forma acostumada". 

Una altre acció de guerra té lloc el 15 de juliol de l'any 1651 
quan un estol de 22 galeres del rei canonegen Mataró, i fan 
presoner el vaixell del capità Dardanyà. El 2 de setembre, però, 
els jurats acorden sotmetre's a Felip IV, essent la primera vila de 
la costa en fer-ho: "los jurats (..) ajuntaren lo Concell en lo qual 
prengueren deliberatio y acordi de prestar la obediència a la 
Megestat del Rey Cathòlich Phelip Quart, lo exèrcit del qual 
estava davant la present Vila de Barcelona, tenint per son general 
lo senyor Marquès de Mortara". La proclamació fracassa quan les 

tropes de cavalleria del baró d'Alés, amb quatre mil homes, 
ataquen la vila, la rendeixen, i en les represàlies executen dos 
felipistes. Les tropes de la Generalitat entren a Mataró: "y 
guarniren de gent catalana y francesa, pera resistir al enemich a 
cas que intentàs anar a dita Vila, que si bé los costà alguns 
treballs y fatigas de poder-hi entrar, y ensenyorir-se de las parts 
fortas pera posar-hi guarnició". En la versió dels filipistes: 
"entraren ab violència y se apoderaren de dita vila y saquejaren 
los arrevals y moltas casas dels particulars (..) y prengueren los 
jurats y los aportaren presos en la vila de Barcelona, ahont 
stigueren en las càrcels reals per llarch temps detinguts, en las 
quals un dells morí". 

El cert és que les tropes s'estan a la vila quatre mesos 
apoderant-se de bens i queviures, en particular del blat, deixant el 
comú carregat "de censals que los preus y propietats de dits 
censals que vuy pateix importan mes de sexanta mil lliures, y las 
pencions que dehuen de aquells mes de dotze mil entant que los 
emolumentos no arriben de molt a pagar los mals". 

De fet la vila a causa de la seva posició va ser "molt castigada 
ab alotjaments trànsits y altres vectigals que han dita vila total- 
ment destruhida". Un any més tard, el 19 de setembre de 1652, 
Mataró torna a l'obediència del Rei, quan el marquès de Mortara 
bombardeja i assalta la vila defensada per vuit-cents homes, que 
es rendeixen a migdia. S'acabava aleshores un cicle polític. 


Nota. Presento una síntesi dels estudis que s'han fet del període que va de les 
darreres dècades del segle setze a mitjan segle disset. Així, a part de la 
investigació pròpia, el gruix principal ve donat pels treballs de Joaquim Llovet, 
Marià Ribas, Antoni Martí, Jordi Nadal, Albert Garcia, Manuel Guàrdia, i Joan 
Gimenez. 


Dins el llibre col.lectiu Joan Pau Pujol: La música d'una 
època' (Mataró, 1994) 


Llibre dels salaris dels oficials de Mataró del segle disset 


Amb el títol de Libre de la Universitat de Mataró, dels salaris 
dels oficials de dita Universitat, escrit per Joan Maquès, 
credencer, comensat lo any 1672, al lligall 21 de l'Arxiu 
Municipal de Mataró, hi ha un volum que recull les partides 

pagades a diferents persones que executaven treballs d'ordre 
públic. Comença l'any 1672 i acaba de manera sistemàtica l'any 
1709, però hi ha alguna anotació corresponent als anys 1715- 
1724. 

Els oficis que apareixen són: els jurats, el clavari, l'oidor de 
comptes, el credencer, el credencer de les carns, els verguers, 
l'organista, el mestre de capella, el sagristà de l'església, els 
mestres de gramàtica, de llegir, d'escriure i de comptar, l'advocat i 
el procurador a Barcelona, l'encarregat de les aigúes, el rellotger, 
la persona que obra i tanca els portals, el que manxa l'orga, el que 
toca la campaneta de les ànimes, el que escura les reixes del 
portal, el guardià de la torra, el que escombra les fonts, el 
mostassà, el baxonista, i els músics. Al final del manuscrit hi ha 
pàgines amb informació econòmica de la universitat sobre censos 
i deutes oficials. 

Ressenyarem les persones que exercien aquests càrrecs en els 
anys abans anotats, menys els rellotgers, perquè preparem un 
estudi detallat d'aquesta professió, i dels que eren substituits 
anualment o molt sovint: els tres jurats, que a partir 1709 passen 
a ser quatre, el clavari, l'oidor de comptes, i el mostassà. 

De tota manera vet aquí unes notícies curioses tretes del volum: 
les gramalles dels jurats i els verguers comencen a usar-se l'any 
1672, pagades per la universitat, i l'any 1688 es resol fer-les de 
"domàs carmesí", i, també, "sombreros, balonas y punys". Per 
Setmana Santa i en cerimònies especials les gramalles eren 
negres. 

El credencer, la persona que donava fe de la comptabilitat 
municipal, és Joan Marquès que a la seva mort, l'any 1688, és 
substituit pel seu fill Francesc, de setze anys, a qui el Consell 
entrega "lo estudi y los llibres de la present vila". Els credencers 
de la carn: Francesc Matas, Gaspar Cantallops, sastre (1686), 
Pere Tomàs i Lladó, botiguer (1696), Jaume Torras i Gallart 
(1698), i Bernat Gallart (1705). 

Un ofici assenyalat és el de verguer, o sia l'encarregat de tot 
allò relatiu a la vigilància de les portes d'accés a la ciutat, i que 
sembla monopoli de sastres amb poca feina. Primer verguer, que 
habitava en una casa al costat del portal de Barcelona: Josep 
Boter, sastre, Francesc Bot (1690), Francesc Puig (1694), Josep 
Julià, sastre (1695), Antoni Isart, sastre (1807). Segon verguer: 
Francesc Puig, Antoni Guitart, sastre (1688), Francesc Puig 
(1691), Josep Julià, sastre (1694), Antoni Isart, sastre (1695), 

Francesc Campà, sabater (1707). Tercer verguer: Antoni Guitart, 
sastre (1664), Josep Julià, sastre (1691), Antoni ISart, sabater 
(1694), Francesc Campà, sabater (1694), Josep Casamitjana 
(1705). Quart verguer: Joan Isart, sastre (1709). L'any 1721 
consten com a verguers Josep Julià, Josep Clavell, i Antoni Pau 
Ferrer, tots tres sastres. Els verguers segon i tercer, d'inferior 
categoria, eren encarregats, també, "ab los mateixos salaris, de la 
campaneta de les ànimes, y escurar las rexas del portal de 
Barcelona", i de regar els arbres. D'obrir i tancar els portals se'n 
cuidava l'any 1652 el sastre Josep Arnau, temps després Josep 
Boter, l'any 1690 el seu fill Francesc, i el 1694 el verguer Antoni 
Isart. 

Altres oficis: "lo qui condueix les aygues", encarregat de tot 
allò relatiu a la distribució de les aigies que venien dels molins 
fariners de la part alta de la ciutat: Pau Baró, mestre de cases, 
Francesc Viada, mestre de cases (1683), Joan Casanovas, mestre 
de cases (1698), i Pere Famades, mestre de cases (1716). El que 
escombra les fonts: el sabater Francesc Puig els anys 1672-1682. 
El guaita de la torre de vigilància que hi havia a la platja, 
construida amb el propòsit de prevenir desembarcaments dels 
pirates del nord d'Africa: Francesc Puig (1662), Joan Costa, 
pescador (1673), Salvador Veyà, mariner (1681), i Josep Ensaler 
(1715). 

En relació al patronatge que exercia el municipi sobre l'església 
de Santa Maria assenyalem els càrrecs que es pagaven amb 
diners públics: cantor: Josep Pla (1673), baxonista: Rd.Sebastià 
Roig (1698), Josep Roca (1699), músics de l'any 1708: Joan 
Màrgens, Bernat Serratosa, Sagimon Senosa, i Josep Vilardebò, 
el qui manxa l'orga: Josep Boter, sastre, el seu fill Francesc, 
sastre (1690), Josep Puig (1690), Francesc Campà (1694), Josep 
Casamitjana (1706), organista: Josep Puig, pv. (1652), Joan 
Frexas (1706), mestre de capella: Rafael Simon, Josep Pujolar 
(1672), Josep Gras, pv. (1676), Llop Simon (1685), Salvador 
Laverni (1699), sagristà: Francesc Mates, pv., Josep Serra, pv. 
(1684), Salvador Portell, pv. (1692), Jeroni Guitart, pv. (1695), 
Baltasar Major, pv. (1699), Jaume Roig i Sala, pv. (1704), i Josep 
Godari (1724). 

Oficis jurídics: advocat a Barcelona: Jeroni Ferrer, Francesc 
Portell (1676), Jeroni Ferrer i Vinyals (1684), Francesc Bach 
(1696), Salvador Baró (1685). Procurador a Barcelona: Francesc 
Xiquit (1665), Pere Pons (1672), Dr.Segimon Compte (1702). 

Elets de la concòrdia: Jaume Reymir (1673), Fèlix Nadal. En 
quant a l'educació, també a càrrec de les arques del municipi: 
mestre de gramàtica: Francesc Pasqual, Francesc Llobet (1672), 
Joan Gual (1682), Joan B. Palau, d'Elna (1718), Rd.Bernat 
Sabater (1722), Josep Postius (1723), Josep Madam (1724), 
mestre de llegir, escriure i comptar: Joan Marquès (1662), Pau 
Puig (1679), Joan Marquès (1680), el seu fill Francesc (1688), 
Josep Llobet (1720), mestre de minyons xics: Pere Amat, Antoni 
Simon (1680), Francesc Vilanova (1682), Andreu Sanciborient 
(1688), Jaume Bruguera (16902), Bernat Estol, servita (1697), 
Joan Torrens (1698), Francesc Castanyer, pv. (1699), i Marià 
Cudina (1701). 
Migliaresi (Abril, 1989) 


Memorials a l'Ajuntament (1767-1793) 


Al lligall històric 67 de l'Arxiu Municipal de Mataró es conserva 
una interessant documentació que, per dissort, és escassa: es 
tracta dels memorials que els ciutadans presentaven a les 
autoritats del municipi per tal de demanar diverses coses. Dins el 
període 1767-1793, que són les dades extremes dels memorials 
conservats, només hi ha els papers de set anys, i les informacions 
que contenen duen a suposar com d'interessant hauria estat 
conservar tota la sèrie vuitcentista. 

Les sol:-licituds dels ciutadans als regidors són, fonamental- 
ment, demandes de rebaixes en les contribucions i exaccions del 
seu pagament pels motius més diversos. Hi ha documents d'un 
gran interès històric, com la sol-licitud, l'any 1769, d'obrir un nou 
carrer a l'era d'en Mascort, que havia de continuar el Ravalet, i 
temps després seria nomenat de l'Havana. Per cert, en un 
memorial de 1/7093 es demana permís per posar una capella 
dedicada a Sant Pancràs, a la paret de la font del Migdia, en 
aquest carrer de l'Havana. 

El 1770 una colla de músics i cecs demanen permís per a fer 
ball durant carnastoliendas. El 1786 Miquel Rossell obté el 
nomenament de conductor de la correspondència de Mataró a 
Calella, el mateix ofici, però de Barcelona a Mataró el feia Ignasi 

Fonollet. L'any 1793 el mitger de seda Joan Marxuach demana 
rebaix dels impostos perquè a causa de la guerra amb Anglaterra 
el seu negoci tenia moltes pèrdues. Hi ha altres notícies: sobre la 
lleva de soldats, el repartiment dels llocs de venda al mercat, el 
procediment dels enterros, la distribució de les aigúes dels molins 
fariners l'ermita de Sant Simó, etc. 

L'any 1767 els comerciants més importants de la ciutat 
demanen la llibertat del comerç de l'oli, en un notable text de 
ressonàncies capitalistes, que transcrivim, pel seu interès. Un 
altre document de les mateixes característiques l'escriuen els 
forners l'any segúent: 

"El comercio de la presente ciudad representa serle gravosa la 
disposición mandada por V.S. a solicitud del lltre. Ayuntamiento 
y Diputados del Común, dirigida a privar la extracción del 
azeyte. Està muy asegurado que el zelo del cabildo y de los 
diputados se dirige a que no falte el abasto al público, pero crehe 
que el mas poderoso medio para que falte, es privar que se 
extrayga, porque es disponer los ànimos a que no le introduzcan, 
dando por muy sentado que, igualmente que para el humano, es 
necessario para la vida del comercio la circulación en los tratos. 
No ignora Sr. el exponente comercio que V.S. y el Ayuntamiento 
O con instancia O sin la de los diputados, para el público abasto 
tiene la prelación en el azeyte, y en todos los frutos, pero sabe 
que presentàndose urgencia de esta naturaleza se satisfaze el 
fruto, y el azeyte, pero que sin esta seguridad se les obligue a no 
vender libremente el género que truxeron de forasteros paises que 
tuvieron a su arbitrio destinar a otro lugar, y cuya extracción 
promueven no para forasteros reinos, sino para surtimiento de 
otros vassallos que son de la Corona y que favorezen a este 
público con el cange de otros frutos, tal vez mas precisos e 
indigentes que el azeyte. 

Permítale V.S. que manifieste su dolor en que se le ponga cotos 
en lo que crehe posseher una entera libertad, y mas quando el 
dinero, con que le compró, no està afecto a abastezer a este ni 
otro público, sino que destinado al tràfico, allí deve correr donde 
se le facilita maior grangería. S.Magestad (Dios le Guarde) en la 
RI.Cédula de 16 de junio del afio que rige, para animar el 
comercio de los tenderos y traginantes, de raiz mandó quitar los 
derechos que se les exigian dexando en total libertad la 
contractación y comercio. (..). En esta atención suplico se sirva 
V.S. permitir la extracción del azeyte y continuar al exponente 

comercio la libertad que gozava (..). Mataró 7 de diciembre 1767. 
Salvador Campllonch y Guarro. Pablo Miralles. Joseph Simón i 
Pou. Juan Bautista Caralt. Joan Pau Bosch. Juan Bautista Coral. 
Francisco Dorda, veler. Llorens Ros. Jaume Matheu. Anton Ros. 
Mariano Trisach. Felix Castellar. 

El Ayuntamiento (..) dize: Que (..) la extracción de qualquier 
género de abasto deve solamente permitirse en los casos en que el 
pueblo no los necessita y estan corrientes a un moderado precio, 
pero quando el Común les ha de menester para su abasto y se 
hallan ya en subido precio, no puede ni deve permitirse su 
extracción, es el caso en que se halla la ciudad, necessitada del 
azeyte y de tener ya un excessivo precio y ahun mucho mayor 
desde que alguno de los comerciantes han intentado la 
extracción, pues si antes de solicitarla se pagava de veinte y tres a 
veinte y quatro sueldos por cortan, luego de haverse acudido para 
dicha extracción ha sido hasta veinte y sinco sueldos, y que seria 
si se diesse lugar en el estado en que se halla la ciudad a la 
instada extracción, pudiéndose vender en la ciudad a este precio y 
tal vez maior a que no se opone el Ayuntamiento (..) la principal 
mira de dichos comerciantes no es favorezer al público, sino a 
sus propios intereses, Y por esto si les tiene a conveniencia 
llevarlos a otras partes ya no los introducen en el pueblo de su 
habitación, y ahun teniéndolas en él, conciderando ventaja, los 
passan en otros parages en donde hallan mayor su ganancia, de 
donde es evidente que no es su mira el beneficiar al público, 
como ellos dizen en su instancia (..). 

Que la libertad del comercio la tienen todos los comerciantes 
de esta ciudad, pues que no les impiden las compras €e 
introducciones de los generos, ni por razón de ellos se les exige 
derechos, no cosa alguna, ni la prohibición de la extracción, una 
vez introducidos, se opone tampoco a dicha libertad, pues que 
esta no puede consistir en que el comerciante venda o no venda a 
favor del que quiera o no quiera, mientras se le satisfaga al precio 
que el mismo conviene con el comprador, salvado siempre el 
preciso abasto del común, que es a lo que han inspirado las reales 
providencias y el encargo formal que tiene el Ayuntamiento". 

Migliaresi (Abril, 1989) 

Gent de l'any 1716 


El volum manuscrit de l'Apeo de 1716, que es conserva a l'Arxiu 
Municipal de Mataró, ha rebut l'interès dels investigadors, i ha 
donat els segients treballs: Joaquim Llovet. Les rendes de la 
propietat immobiliària a Mataró l'any 1716 (Fulls/31, Mataró, 
abril, 1988). Que estudia la questió de les rendes estimades de 
cada casa. Albert Garcia i Manuel Guàrdia. La construcció d'una 
ciutat: Mataró 1500-1900. Mataró, 1989. Elaboren el plànol de 
Mataró del 1716 amb els detalls de l'Apeo. Francesc Costa. 
Treball i habitatge al Mataró de l'Antic Règim. L'Apeo de 1716. 
(II Sessió d'estudis mataronins. Mataró, 1987). Que és un estudi 
de la població activa. 
Vet aquí algunes dades d'interès que podem aportar. 


Propietaris 

De les persones que hi apareixen, 345 són propietaris que tenen 
les cases arrendades a tercers, 599 viuen en casa pròpia, 123 són 
propietaris amb llogaters dins de casa, i 530 són llogaters. 
Aquestes dades indiquen que la propietat de la vivenda per al 
propi us és la forma dominant, 722 cases, de les quals 123 tenen 
algun llogater. Assenyalem que en general hi ha llogaters en les 
cases propietat de dones vídues, que d'aquesta manera es feien el 
sou que el marit ja no duia. Les cases llogades són les 345, que 
junt amb les 123 assenyalades es reparteixen 530 llogaters. Les 
rendes de la propietat urbana són en general de poca quantia, i els 
hisendats no ho tenien com a una estratègia d'ingressos, sembla 
que l'acumulació d'edificis era més per herència que no com una 
decisió planificada. Les inversions les feien en terres productives, 
la principal font de riquesa, i a través dels préstecs anomenats 
censals. 

Hi ha dotze propietaris amb quatre cases (Esteve Tarrés, Teresa 
Tarau, Madrona Blanc, Jaume Borguny, Josep Derrocada, Jaume 
Gibert, Esteve Matas Partella, Josep Matas, Francesc Pongem, 
Policarpi Queralt, Caterina Sala, i Salvador Simon), amb cinc 
cases n'hi ha cinc (Marianna Andreu, Josep Carbonell, Gaspar 
Salla Tarau, Josep Vendrell, i Magí Vilallonga), dos propietaris de 
vuit edificis (M.Teresa Feliu Feu, i Salvador Baró), i un de nou 
(Josep Aymerich). Tots ells negociants, hisendats, i pagesos. 

D'aquests grans propietaris de cases dinou formen part dels 
majors censalistes, l'inventari dels quals també recull l'Apeo. 
Assenyalarem els 20 més importants: Francesca Pou Partella 
(1555 lliures), Josepa Llauder (836), Magí de Vilallonga (754), 
Salvador Baró (522), Anna Arnau Cabanyes (460), Marianna 
Andreu (440), Josep Vendrell (398), Mariàngela Tria (362), 
M.Teresa Feliu Feu (3290), Marià Jofre, ciutadà honrat (302), 
Josep Marsi (225), Teresa Tarau (192), Josep Palau Riera (188), 
Rafael de Nabona (180), Gaspar Salla Tarau (172), Josep Arnau 
(167), Josep Reniu Padró (139), Jaume Borguny (124), Policarpi 
Queralt (119), i Joan Verívol (100). 


Noms 

Ara poeu saber els noms d'home més utilitzats: Josep (190), Joan 
(143), Francesc (127), Jaume (87), Pere (71), Salvador (66), Pau 
(62), Antoni (45), Jeroni (17), i Esteve (17). D'altres amb pocs 
usuaris són: Aleix, Agustí, Andreu, Bertomeu, Batista, Bernat, 
Benet, Bru, Baltasar, Bonifaci, Bonaventura, Carles, Cosme, 
Damià, Didac, Desideri, Domènec, Emmanuel, Eloi, Fermí, 
Feliu, Fèlix, Guillem, Genís, Gabriel, Gil, Gaspar, Ildefons, 
Isidre, Lluís, Llop, Llorenç, Llàtzer, Marià, Mateu, Maurici, 
Macià, Marc, Magí, Marcià, Martí, Miquel, Melcior, Nicolau, 
Narcís, Olaguer, Onofre, Policarpi, Pons, Quirze, Rafael, Ramon, 
Saldoni, Simó, Sagimon, Tomàs, Jacint, Vicenç, i Valentí. 

Com que l'Apeo recull fonamentalment el nom d'homes, i 
només hi surten dones vídues, el recompte dels seus noms és 
menys significatiu. Assenyalem, però, que els més posats són el 
de Maria i els seus derivats: Maria (53), Marianna (19), i 
Mariàngela (13). Seguits per Teresa (20), Margarida (14), 
Caterina (9), Anna (9), Francesca (8), Josepa (6), i Eulàlia (6). 
Amb menys persones hi ha: Dorotea, Madrona, Agnès, Isabel, 
Cecília, Petronil.la, Paula, Esperança, Magdalena, Gertrudis, 
Elena, Jerònima, Antiga, Llúcia, Rosa, Elionor, Arcàngela, 
Dominga, i Casilda. 

Migliaresi (Octubre, 1989) 

Mataró l'any 1713. El primer plànol de la ciutat 


El plànol objecte d'edició, el primer conegut de la ciutat, té el seu 
origen en la Guerra de Successió, cap al 1713. I és un retrat 
precís de la imatge de Mataró a les darreres dècades del segle 
disset, quan, arran de la prosperitat econòmica, s'edifiquen 
carrers fora de les muralles per allotjar els treballadors del camp 
els pescadors i mariners, que acudeixen a buscar treball en una 
ciutat que creix amb força. 

Es obra d'un especialista militar francès dels que auxilien els 
Borbons en el conflicte, que l'executa després que el juliol de 
1713 els filipistes entrin a Mataró. Aleshores, per prevenir un cop 
de mà dels miquelets de Barcelona, es fortifiquen les muralles, 
s'il-luminen els portals i s'armen escamots. L'interès militar del 
plànol és evident, ja que posa en relleu les defenses de la ciutat: 
la muralla, els baluards, la torre al Pou d'Avall, la més antiga i 
única que es conserva, i la torre de guaita de la platja. també s'hi 
destaquen les portes d'accés al nucli urbà: de Barcelona, de Sant 
Josep, d'Argentona, de Valldeix, de Feliu, i les portelles de les 
Espenyes i de les Escaletes. Observem l'espai lliure d'edificacions 
entre cases i muralla per garantir l'eficàcia de la defensa. 

L'entrada de Mataró és per la porta principal, la de Barcelona, 
que al davant té el pla de les forques, lloc d'execucions. Un cop a 
dins, hi ha el carrer de Barcelona, que acaba a la plaça Tarau (del 
Peix). El carrer de Santa Maria comença en aquesta plaça, i en el 
seu primer tram hi ha la peixateria i la carnisseria públiques, és 
molt poblat de cases, i la plaça Xica, ben petita, com la veina del 
Beat Salvador. Carrers d'aquells verals són el de Na Pau, el de la 
Palma i un que dóna als horts de Can Xammar. 

La Plaça Major és més reduida que l'actual, i el carrer de Don 
Magí té una entitat que perdrà. Més enllà hi ha l'església gòtica 
de Santa Maria, amb una mançana de cases davant i envoltada 
pels cementiris, l'hort del rector i la baixada de Sant Simó, amb el 
casal dels Feliu de la Penya. Després venen els carrers de Sant 
Francesc, el de Bonaire, el de Sant Pere Més Alt i un que ja no hi 
és. A la Riera, partida pel mig per la sèquia que duu l'aigua dels 
molins, hi trobem el carrer Nou, l'Ajuntament, el carrer de Fra 
Jaume (Carreró), el d'En Palau, amb el forn de pa i la fleca 
pública, el d'En Pujol, el d'Argentona, el de Molas i el de Sant 

Josep, amb l'església carmelita i els horts del convent. 

Al sector de mar hi ha el que al plànol s'anomena "fauxbourg", 
una zona a mig bastir, plena d'horts, amb el Camí Ral i els carrers 
que hi donen: de Sant Antoni, de Sant Francesc, de Sant Joan, 
encara sense placeta, i el Ravalet. El barri mariner està format 
pels carrers del Pou de Sant Pere i dels Pescadors. A la part alta 
del camí Ral, hi trobem la baixada de les Escaletes, petit pas cap 
a la marina, amb una porta d'accés. Més enllà hi ha el carrer Pou 
d'Avall, amb l'Hospital i els corrals públics. I cap a la part de 
muntanya s'obren els carrers on viuen els jornalers del camp: el 
de fora el portal de Valldeix, amb la masia de Can Fogueras i la 
dels Genovesos, i, cap a ponent, el Massavà, el de Sant Sadurní i 
el de fora el portal d'Argentona. En aquesta zona s'obre el carrer 
de fora el portal de Sant Josep, amb el convent de monges 
carmelites. Com a mostra de la pervivència dels costums, notem 
que el plànol assenyala diversos camins on anys després es basti- 
ran carrers: Camí Fondo, Sant Ramon, Sant Bonaventura, Sant 
Pelegrí, Puigblanch, Massot, Sant Bru, Caminet, Santa Teresa, 
Nou de Caputxines, de la Mercè, de Sant Rafael al llarg del tor- 
rent d'en Bova, i de Sant Bonaventura a la riera del Pou d'Avall. 

Text del plànol, editar pel Patronat de Cultura de Mataró 
(Desembre, 1989) 


El Maresme medieval vigilat pel bisbe 


Les actituds morals i els comportaments quotidians de la gent del 
segle catorze i quinze són l'objecte d'interès d'un llibre guardonat 
amb el Premi Iluro 1991 per la Caixa d'Estalvi Laietana, i que ara 
ja podem trobar a les llibreries. Pere Benito i Monclús és l'autor 
de Les parròquies del Maresme a la baixa edat mitjana. Una 
aproximació des de les Visites Pastorals (1305-1447), títol llarg i 
erudit que amaga un llibre suggerent i renovador que aporta 
dades del més gran interès per tal d'aclarir aspectes de la vida 
quotidiana dels maresmencs d'aleshores. El que Benito pretén és: 
"realitzar una primera aproximació a la història de les parròquies 
del Maresme als segles catorze i quinze, i fer-ho a partir de les 
visites pastorals, una font prou coneguda per la seva gran riquesa, 

però encara escassament treballada a nivell del bisbat de 
Barcelona". 

Es tracta de les visites que d'una manera excepcional feien a les 
parròquies els bisbes o els seus delegats per tal de prendre el pols 
de la situació de l'església en tot allò relatiu al manteniment del 
culte, la predicació, l'administració dels sagraments, i la vida dels 
clergues que n'havien de tenir cura. Així les persones visitades 
eren de manera fonamental els rectors de les parròquies, però 
també s'intentava aclarir la situació general de la moral en els 
pobles. Per la qual cosa el visitador interrogava diversos parro- 
quians per tal d'assabentar-se de tots els aspectes del seu interès. 

La primera visita l'efectua el bisbe Ponç de Gualba, i ell, com 
els que el seguiran en la tasca de manteniment del culte, 
s'interessen pels afers de cada una de les parròquies, esglésies 
sufragànies, capelles ermitanes, i priorats de la zona, però els 
papers que descriuen la visita són rics en informacions que ultra- 
passen l'interès religiós. Així a través de les persones laiques 
cridades a testificar podem començar a documentar la component 
humana més significatius de cada poble, els eixos que vertebren 
la comunitat junt amb el rector, els pròcers que són membres de 
l'alta i mitjana pagesia, propietaris dels masos. Es tot un munt 
d'informació que sorgida del segle catorze ens va mostrant el 
procés de formació de les futures universitats, que és com aviat 
es designaran els pobles amb organització municipal. 

Benito aporta alguna notícia de l'economia de les parròquies, 
de les rendes, el delme, les primícies, les oblacions, els drets 
d'estola, les fundacions, els llegats, i d'altres. A través de les 
visites es pot obtenir dades demogràfiques importants, ja que fins 
ara mancaven les dels anys que van del 1378 al 1497, i ara sabem 
que entre aquests anys es manifestar una gran caiguda demo- 
gràfica a causa de la crisi del segle XIV, que també té com a 
conseqiència la caiguda de la renda eclesiàstica. 

De tota manera el més curiós és l'allau de dades sobre la 
transgressió de la moralitat oficial pels laics, i els clergues visi- 
tats. La gran quantitat d'informacions de delictes sexuals comesos 
pels rectors medievals és sorprenent, i dóna a l'estudi un to de 
novetat de primer ordre. Citem, a tall d'exemple, els fets de 
Jaume Ferrer, que l'any 1310 era rector de Cabrera, aquest bon 
senyor l'acusa tothom de les segients accions: que havia tingut 
dues germanes com a concubines a la rectoria i que quan una 
d'elles queda embarassada la fa fora, després embarassa l'altre i 

també la fa fora, i com que el pare la rebutjà malviu pels carrers, i 
que en el moment de la visita té a l'església a una altre dona amb 
qui té fills i filles, i viu de les rendes del rector. Vet aquí doncs, 
tot un paisatge medieval de gran interès que Pere Benito ens 
presenta. 

Mataroescrit (Octubre, 1992) 


Notícies del segle disset 


El Dietari de l'Antic Concell Barceloní conegut com dels Novells 
Ardits, publica notícies històriques de Mataró, sobre aspectes dels 
conflictes bèl-lics de mitjan segle disset. Recordem que l'any 
1635 esclata la guerra d'Espanya i França que té el Rosselló com 
a camp de batalla, i que el 1640 es produeix la revolta catalana 
contra Felip IV, per defensar les constitucions del Principat i els 
privilegis de Barcelona, amenaçats per la política del Virrei. La 
Generalitat s'alia amb els francesos, i el conflicte civil es 
prolonga fins la rendició catalana d'octubre de 1652. La guerra 
espanyola contra els francesos acabarà, però, l'any 1659. 

Quan el 1640 es produeix el Corpus de Sang la ciutat de 
Mataró es manté en l'obediència al Rei Felip IV, perquè 
l'oligarquia local aconsegueix de frenar el suport a la revolta, tot i 
així aviat es dóna suport a la Generalitat. Però el gran acolliment 
que tenia el monarca espanyol va fer que un sector de la 
ciutadania el recolzés tothora, fins i tot el batlle va conspirar per 
rendir Barcelona al monarca, i va ser detingut i executat. El 
dilluns 26 de febrer de l'any 1646 a Barcelona: "donaren garrot a 
Gerònim Fornells, balle de la vila de Mataró, delatat y enculpat 
de haver volgut trahir la ciutat de Barcelona. Aportaren-lo en un 
carretó fins a la plasa dels traydors y allí després li daren lo garrot 
yl escorteraren y llevaren lo cap yl posaren en una gabieta a la 
plasa dels traydors". Hi va haver altres detencions a causa: "que 
lo balle de la vila Mataró, en lo acte de la tortura y altrament, 
hauria denunciat una conspiració contra esta ciutat y la vila de 
Mataró, en favor del Rey catòlich". 

Un altre fet, segurament relacionat amb el conflicte, té lloc a 
Barcelona el dilluns dia 11 de maig de l'any 1648: "a les onse 

ores de migdia succehí que exint, del Palatio del Sr. Virrey, 
Jaume Partella, ciutadà de Barcelona, balle de Mataró, y anant- 
se'n per lo pla de Sant Francesch, dalt a la muralla de mar, a la 
que fonch en dita muralla devant dit pla encontrà dit balle 
Hieroni Santacana, mestre de cases, y (..) Guinart, fuster, los 
quals inspirats del Dimoni no duptaren de tirar ab pistolas a dit 
balle tirant-li una escopetada quiscú d'ells, de las quals caygué a 
terra molt malferit y movent-se avalot entre la gent se trobava en 
dit cas lo Sr. Virrey veu com fugian y encontinent mana a sa 
guarda que'ls agafassen als quals corregueren darrera fins a Santa 
Mònica, ahont los trobaren ahont foren presos y lligats aportats a 
las drassanas de la present ciutat de hont després foren trets pera 
portar-los a la presó pera fer-los la causa". L'endemà a les sis de 
la matinada: "en la presó fonch donat garrot a dit Hierònim 
Santacana yY (..) Guinart per lo cas per ells fet lo dia de air, 
havent-los fet lo procés fins a la nit y sent estats abans turmentats 
ab la forma acostumada e, offegats que foren, foren posars en una 
carreta y aportats en dita muralla de mar en lo lloc ahont 
cometeren lo delicte, ahont estaven alsades unes forques en las 
quals los penjaren per exemple, estant penjats fins a la tarda, 
que'ls ne tragueren per donar-los terra sagrada". 

El 15 de juliol de l'any 1651 un estol de 22 galeres felipistes 
canonegen Mataró, i fan presoner el vaixell del capità Dardanyà, 
però el setembre del mateix any Mataró és la primera ciutat de la 
costa en recolzar el Rei Felip IV, proclamació que fracassa quan 
les tropes de cavalleria del baró d'Alés, amb quatre mil homes 
ataquen la ciutat, la rendeixen, i executen represàlies contra els 
felipistes. El 2 de setembre els jurats de la vila acorden sotmetre's 
al Rei Felip IV: "los jurats (..) ajuntaren lo Concell en lo qual 
prengueren deliberatio y acordi de prestar la obediència a la 
Megestat del Rey Cathòlich Phelip Quart, lo exèrcit del qual 
estava devant la present Ciutat de Barcelona, tenint per son 
general lo senyor Marquès de Mortara. Y per dit effecte 
anomenaren per Síndichs a Anthoni Partella, rector, Gaspar 
Portell, prevere, Honofre Arnau, Anthoni Puig, major de dies, 
notari, y Nicholau Fornés, tots de dita vila, los quals en forma de 
embaxada anaren per la mar en lo quartel de Sanct Martí de 
Proensals, ahont donaren notitia a dit senyor Marquès de Mortara 
del que la universitat de dita Vila de Mataró havia fet, lo que 
sabut per lo ilustre senyor Vicens Ferriol, ohidor real del present 
Principat de Catalunya, qui's trobava en la vila de Arenys a 

effecte de convocar la gent catalana poria per lo socorro de la 
present ciutat, y per lo senyor Baró de Alés, mariscal de camp, 
qui's trobava ab són regiment de Cavalleria fora de la present 
ciutat, se donà ordre que ab tot effecte anassen com de fet anaren 
dit senyor Baró de Les y lo senyor Francisco Marí, ciutadà honrat 
de Barcelona, que's trobava fora la present ciutat ab alguns 
infants pera guardar la montanya de Mongat, pera que lo enemich 
no passàs a las vilas de la marina a dita Vila de Mataró, a la qual 
entraren y guarniren de gent catalana y francesa, pera resistir al 
enemich a cas que intentàs anar a dita Vila, que si bé los costà 
alguns treballs y fatigas de poder-hi entrar, y ensenyorir-se de las 
parts fortas pera posar-hi guarnició, però ab la ajuda de Deu 
nostre senyor, Y ab lo acertat y madur procehir de dits Senyors, se 
revenceren totas las dificultats restant mallogradas las intentions 
danyadas dels malfactors, pera que aquells poguessen ser casti- 
gats, del que se tingué gran alegria en la present ciutat". Un any 
més tard, el 19 de setembre de 1652, Mataró torna a l'obediència 
del Rei, quan el marquès de Mortara bombardeja i assalta la 
ciutat defensada per 800 homes, que es rendeixen a migdia. 

Vet aquí una notícia d'aquests anys que té per protagonista un 
francès que vivia a Mataró. El dia 7 de novembre de l'any 1647 hi 
ha a Barcelona un gran acte públic de fe organitzat per la 
Inquisició, en el qual es sentencien una vintena d'enemics del 
cristianisme. Un d'ells era Perris Malsach, jove treballador 
francès, que abans havia estat soldat i en aquells moments 
habitava a Mataró. L'acusen de ser heretge calvinista i abjura 
davant de tothom, per la qual cosa el condemnen només a dos 
anys de no sortir de Catalunya, i a estar sotmès a un rigorós 
control de les autoritats. 

Migliaresi (Octubre, 1990) 


El bisbe alegre i algun pirata 


La manca de notícies històriques sobre la ciutat de Mataró 
s'agreuja com més allunyem el punt de mira. Segles i segles són i 
seran per sempre en la foscor documental. Per aquest motiu cal 
rastrejar tota mena de paperassa envellida per la pols i els anys a 

la recerca de la dada perduda i recobrar el temps de la memòria. 

Resseguirem, doncs, algunes notícies que ens dóna una crònica 
mig menjada pels corcs i que va escriure un tal Pujades. Vet aquí 
de què anava la cosa. La pirateria era un dels problemes cabdals 
que anguniejava els mataronins, que un temps abans havien 
tancat la ciutat amb una muralla a causa de la gosadia dels 
berberiscs. El 21 de juny de 1609, a la vora de la ciutat, dos 
fustas de moros prenen quatre barques de pescadors amb dotze 
homes, i els de Mataró varen enviar una barca que els seguís per 
a marcar la ruta a les galeres que havien sortit de Barcelona al seu 
encontre. Alguns mariners es varen poder escapar en una barca i 
els altres varen seguir la sort dels presos: l'esclavatge. Les 
incursions es repetien de manera constant i a vegades amb un 
caràcter massiu. Així pel juny de 1622 un gran estol de vint a 
trenta vaixells pirates varen fer alarmar la costa i armar la gent. 

Hi ha notícies que manifesten la gran religiositat de l'època, 
com l'assistència, de la gent de Mataró a les processons que 
tingueren lloc a Barcelona el mes de maig de 1601, en honor de 
Sant Ramon de Penyafort, acabat de canonitzar. 

El dimecres 23 va lluir molt la desfilada dels de Terrassa: "Fóra 
estada la millor sinó per la de Mataró la qual vingué aprés essent 
ya fosch. Aportava set pendons de diverses confraries y tots set 
eran de domàs, molta cleresia, música, capella y una àguila com 
la de la Ciutat (Barcelona), un tabernachle ab la image de Sant 
Ramon com passava lo mar, y a la una part li avian posades unes 
casetes de terra que feien la ciutat de Mallorca y a la altra part, 
Barcelona y Montjoich. Aprés venian passades trescentes 
donzelles totes vestides de blanc y coronodes de roses. Per tot lo 
camí ahont passavan per ciutat anavan ab una carrossa devant 
enrramant lo camí de flor de toronjer, roses y vidre volador". 

El mes de desembre de 1610 es produeix un fet insòlit per la 
personalitat del seu protagonista. Francisco Arévalo de Suaso, 
bisbe de Girona, s'estava a Mataró, de pas per la capital: "estant a 
lo rectoria (..), veu uns minyons que jugavan a baldufa sota la 
finestra de la rectoria. Y com és home alegre, burió y donós, 
volgué banyar amb un cànter de aygua que stava a asserenar, als 
minyons, Y com se retirà perquè no'l vessen, encontrà en un cap 
de bufet y caygué en terra pegant de memòria yY així se escalabrà 
un poch lo cap y li n'hisqué molta sanch". La darrera notícia de 
caire religiós no va tenir lloc a la ciutat, i la va protagonitzar un 
tal Ferrer, el setembre de 1621. Aquest havia pres l'hàbit de 

carmelita descalç a Mataró un temps abans, marxant aviat a 
l'aventura, i anant a raure a Madrid on demanava almoina pels 
carrers fins que fou detingut i, a la presó, assistint a missa, va 
agafar l'hòstia del capellà que oficiava: "y la llançà en terra y li 
posà los peus demunt conculcant-la", per la qual cosa fou tramès 
a la Inquisició. 

Un dels problemes greus de l'època va ser el bandolerisme, que 
apareix sovint al text. Es el moment dels grans bandolers: 
Serrallonga, Barbeta, Tallaferro, etc., gent de camp i ciutat que en 
uns moments de crisi econòmica es busquen la vida en lluita 
contra els poderosos i benestants. Pujades ens explica que el 
febrer de 1610 el conegut Pere Roca Guinarda després d'unes 
accions vora Barcelona: "per la montanya de Montalegre se'n 
passà a Mataró y per lo port del Maresma escapà", l'any segient 
s'embarcava a Mataró amb els caps de la seva colla cap a Nàpols, 
nomenat capità de terços, arran la política de reconversió dels 
bandolers en funcionaris públics. 

L'octubre de 1630 hi hagué diverses malifetes d'una "gran 
llocada de lladres" que inventaren un avançat sistema de 
comercialització dels productes robats: "lo que cullian aportavan 
a Barcelona, Mataró (..), y los lladres de allí enviaven sas bonas 
obras a part dessà". 

Una notícia ens informa de "dos tirs de artilleria ab pillotas", 
que l'abril de 1624 varen engegar els mataronins contra unes 
galeres de Gènova, ciutat enemiga. En una imatge ràpida veiem 
el patró mataroní, Vidal, estar-se a la platja de Sant Pere Pescador 
carregant blat i civada, cereals dels quals tanta necessitat hi havia 
a Mataró, en una barca que li es robada pels moros i recobra al 
cap de poc. També coneixem la greu destrossa de vinyes que va 
produir una enèrgica pedregada el juliol de 1602, un cultiu que 
endevinem d'importància per a la ciutat. I, finalment, un fet 
anecdòtic: el febrer de 1626 la dona del Duc de Cardona, que 
temps abans ja havia tingut una filla a Mataró, s'està a la ciutat: 
"ahont havia anat a parir a casa de T.Palou, o per fugir magestat 
de bateig, o tabaola de visitas o ella sab per què". El Duc la visita 
el set de març per veure el nadó, aquesta vegada un noi que 
anomenen Don Pasqual, essent rebut "ab molta festa y salva de 
artilleria". 

Mataroescrit (Juny, 1986) 

Un corsari del segle divuit enfonsat davant Mataró 


El descobriment d'uns documents històrics del segle divuit, 
dipositats a l'Arxiu Municipal de Mataró, indiquen que a pocs 
metres de la costa de la ciutat hi ha un corsari anglès, el Princelli, 
enfonsat. Ningú no sap què hi portava la nau del capità Gabaos, a 
part de setze canons. Roba2, Joies2 ... Molt poques persones 
saben que existeix aquest document, i fins avui ningú no n'havia 
publicat res. 

Farem una mica d'història del temps en que varen passar els 
fets. Una època difícil per a la gent degut als conflictes bèl-lics 
que es succeeixen a partir de 1778. En aquest any i fins el 1783 té 
lloc la guerra contra Anglaterra, els efectes negatius de la qual 
són decisius per a l'economia catalana. Els anglesos amb una 
excel-lent flota de guerra i els vaixells corsaris, varen bloquejar 
les rutes marítimes de comerç que els espanyols feien duent 
productes cap a Amèrica: mercat principal de teixits i Vins. 
Produint un col-lapse general en una economia abocada als 
intercanvis exteriors. Mataró, que a l'escalf d'aquest comerç havia 
bastit una important indústria de teixits estampats, mitges, i de 
fabricació de vi i aiguardent, veu preocupada els esdeveniments 
que duen la misèria a una ciutat, els recursos humans de la qual 
eren dedicats a treballs típics d'exportació. 


Els vaixells corsaris 

D'ençà de l'edat mitjana, els conflictes navals entre els estats es 
manifestaven en dos fronts, la marina de guerra regular, i els 
vaixells corsaris. La patent de cors, o sia el dret a atacar naus 
enemigues, i robar les seves pertinences, la donaven els 
monarques a particulars. Armar una flota era molt costós i només 
es feia en ocasions especials i de curta durada, així les 
navegacions de cors per part de tota mena de persones feia que es 
pogués hostilitzar permanentment els enemics, atacar les seves 
parts costaneres, i els vaixells de tot tipus que s'hi dirigien o en 
sortien, carregats de mercaderies. D'aquesta manera, en les 
guerres d'Espanya contra Anglaterra, el poder naval anglès va dur 
al col: lapse comercial els espanyols. Per als particulars armar una 
nau dedicada al cors era un bon negoci, d'aquí que comerciants 
espavilats i tota mena de desaprensius i sovint delinquents, hi 

veiessin una manera fàcil de fer diners, organitzant autèntiques 
companyies bastides per a aquest exclusiu fi. 


Els pirates de Mataró 

Una mesura imaginativa dels mataronins els duu a fer la guerra 
pel seu cantó, bastint l'any 1779 una nau corsària dita La 
Província de Mataró, província marítima, s'ha d'entendre. Per a 
fer-ho realitat, obren una subscripció d'accions de 150 lliures, per 
aplegar els diners necessaris interessant-s'hi burgesos i hisendats 
que hi veuen un petit remei al col-lapse comercial, i, sobretot, 
ensumen un bon negoci. El vaixell, un cop construit, compta amb 
24 canons, pagats pel mecenatge d'un dels homes més rics de la 
ciutat: l'hisendat Fèlix A. Campllonch, que en aquests mateixos 
anys mantenia de la seva butxaca els nombrosos jornalers de les 
seves fàbriques que eren en atur obligat. El Província de Mataró i 
la seva tripulació de cent homes, es fa a la mar l'octubre del 1779, 
amb la patent de cors que els permet d'apropiar-se els efectes de 
qualsevol nau. l en petites expedicions per la Mediterrània 
realitza diverses captures: pailebots de Venècia i Dinamarca 
carregats de teixits, ordi, seda i altres productes, que passen de 
seguida a les arques dels propietaris del vaixell, i així fins que la 
pau de l'any 1783 ve a estroncar el negoci corsari dels 
mataronins. Llavors les fàbriques tornen a obrir, i la vida 
quotidiana es normalitza. 


Els anglesos ataquen 

Però la pau aconseguida va durar poc, la nova guerra dels anys 
1796-1801 torna a afectar Mataró de manera molt aguda en el 
fonament de la seva riquesa: la indústria i el comerç. Amb motiu 
del col-lapse marítim que provoca l'assalt dels vaixells espanyols 
pels corsaris anglesos, la fabricació d'articles tèxtils, la producció 
de vi, i la d'altres productes torna a quedar aturada, i la ciutat 
canvia ràpidament la seva fesomia de prosperitat per la de la 
misèria, fins i tot s'ha d'organitzar la caritat pública, recollint 
menjar per a la gent sense feina, a través d'una Junta de Caritat. 
El Baró de Malda que visita la ciutat aquest temps, constata la 
Jalta de pessetes, i la por de les dones dels mariners que els 
agafin en mar, i crida: Malaja los Inglesos. La situació dura fins 
el 1801, llavors l'economia de la ciutat es recupera de seguida i té 
un dels seus millors moments. 

Un tresor a la platja 

La guerra també es materialitza a Mataró a través d'un episodi 
bèl-lic que té lloc davant la ciutat el 21 de juny de 1798. A les 
onze de la nit d'aquell dia "cosa de una legua a la mar, a la parte 
de levante", hi ha una batalla entre dos vaixells, davant els ulls 
atònits dels ciutadans que no perden passada de la contesa, que 
dura una hora "al cabo de la qual se advirtió volar uno de ellos, 
que ha ardido hasta cerca de las quatro de esta mafiana", la del 
dia 22. Quan es fa clar les autoritats de marina envien un llaút a 
la zona de la batalla per a fer-se càrrec de la situació, salvant tres 
mariners mig ferits refugiats a la llanxa del seu vaixell. Hores 
després es procedeix a l'interrogatori d'un d'ells a través d'un 
interpret, ja que només parla anglès: 

"Dixo: Que se llama Juan Grin, que es natural de Filadelfia, 
angloamericano, que el barco era inglés, que era armado en corso 
y mercancia, que su capitàún se llamaba Gabaos, y que dicho 
barco era armaldo con diez y seis cafiones, y treinta y dos 
hombres de equipage. Dixo: Que ocho dias hace con hoy que 
había salido del puerto de Liorna con destino para Gibraltar. 

Dixo: Que a cosa de las once de la noche de ayer se 
encontraron a una legua a la mar con otro barco. Que el barco del 
declarante empezó a hazer fuego al otro, y que de su resulta se 
trabó un fuerte combate, y que al cabo de una hora quando 
estaban en el mayor ardor sucedió la desgracia de haberse pegado 
fuego a la polvora del barco de los declarantes, y que de sus 
resultas se encendió todo, habiéndose podido salvar los presentes 
en la lancha en donde los ha hallado el laud que los ha recogido". 
També explica que el vaixell es deia Princelli, i que entre la 
tripulació hi havia setze italians. 

Aquest document inèdit, que mai no s'havia publicat i que ha 
passat desapercebut per la història escrita de la ciutat, és a l'Arxiu 
Municipal de Mataró. Data del segle divuit, és en castellà, i 
correspon a l'atestat que les autoritats municipals, segurament el 
Corregidor, varen fer. El vaixell havia sortit del port italià de 
Liorna, a la Toscana, situat a la costa del mar Lígur, un important 
centre comercial i marítim de l'època. I acaba la seva història 
enfonsat a gairebé sis quilometres de la platja de Mataró, a una 
profunditat de vint metres. En una zona plena de roques i sorra. 

Vet aquí la història certa de la fi del Princelli i el seu capità 
Gabaos, un home fet a les aventures de la mar, que recorria en 
una nau ben preparada, fent compatible dues activitats en aquell 

temps associades: el comerç i l'assalt a d'altres naus, per la qual 
cosa comptava amb setze canons i trenta-dos homes. Quina va ser 
la sort d'en John Green de Filadelfia i els seus amics) 
Segurament els devien enviar a Barcelona, a la presó de la 
Ciutadella, lloc on es podrien de mica en mica els infeliços 
corsaris caiguts en mans de l'enemic. I del Princelli, mai més no 
se n'ha sabut res. Encara deu reposar enmig de les aigúes dolces 
de la Mediterrània, que guarden el secret del seu contingut. 
Quines mercaderies devia dur en aquell viatge de Liorna a 
Gibraltar2 Havia assaltat algun vaixell fent-se amb tota mena de 
gèneres valuosos" Hi haurà un tresor amagat a quatre passes de la 
ciutat de Mataró2 
Mataroescrit (Novembre, 1986) 


Un Ovni visita el Maresme el segle disset 


Aquesta noticia té només 385 anys d'antiguitat, però és ara que la 
podem entendre, ja que quan es va produir la gent s'admirava dels 
efectes, desconeixent que es tractés d'un fenomen d'origen 
misteriós. 

I és que aquell dia, 4 de novembre de 1602, va aparèixer un 
OVNI als cels del Maresme, però ningú no va saber que eren gent 
d'altres mons, que ens visitaven. Llavors, el comú de la gent, 
alliçonats des dels púlpits, creien que el planeta terra era el centre 
de l'Univers, màxim prodigi de la naturalesa, i no s'interrogaven 
sobre l'inconegut. Avui, però, tot és diferent, i després d'una etapa 
de racionalisme utòpic, la raó ha tornat a ser assaltada pel 
ressorgiment dels moviments religiosos més encarcarats. I 
associacions més o menys cel-lulars giren al voltant dels místics 
de torn, que, amb més incultura que mala fe, discuteixen i 
examinen el projecte galàctic de via al socialisme, que té 
l'avantatge que ens ho donarà tot fet. 

Anem al tema. Els contraris al fenomen OVNI diuen que és rar 
que només es parli d'estranyes aparicions de naus, i fenòmens 
d'origen extraterrestre en els nostres dies, quan l'aviació és un fet 
quotidià, i l'espai és ple de tota mena d'andròmines de llauna a 
reacció. I que el fet de veure un objecte brillant al cel fa córrer de 

seguida rius de tinta, que al cap i a la fi demostren que ningú no 
sap res, però que aquella andròmina segur que ve de l'altre món. 
Els incrèduls volen proves, i tenen raó, perquè els clients de la 
nova metafísica no tenen manies ni vergonya, i la cosa arriba 
sovint a excessos lamentables, com va passar fa uns anys al 
Vallès, quan un parell de vailets al-lucinats es varen suicidar 
llançant-se a la via del tren, convençuts que es despertarien a 
Andròmeda, ja que així els ho havia fet saber un viatger d'aquella 
autonomia galàctica. 

Aquest i d'altres casos fan que ningú amb dos dits de front 
vulgui sentir parlar de les coses que volen pel cel plenes de 
marcians, uranians, plutonians, i d'altre gentilici. Calen proves 
definitives, concloents i inqiestionables, al-legats a favor dels 
OVNI que no es puguin negar, ni posar en questió. I vet aquí que 
acabem de descobrir un text del segle disset que explica un 
fenomen curiós que va passar a la costa litoral del Maresme- 
Barcelonès, que els de l'època no varen copsar en la seva 
autèntica dimensió, però que a nosaltres, gent il-lustrada de finals 
del segle vint, ens sorprèn per la similitud amb la literatura més 
actual sobre les aparicions d'OVNI. 

Abans, però, dues paraules sobre el cel. I és que en aquells 
segles de foscor tot allò que passava per damunt dels caps de les 
persones tenia meravellats els naturals, que no entenien res de 
res, i de seguida veien presagis de bona o mala fortuna. Mataró és 
ciutat rica en aquest tipus de fenòmens, i al llarg del segle divuit 
se'n registren diversos, singularment l'any 1769, quan el mes de 
novembre tothom veu al firmament una estrella de gran 
resplendor que dura quinze dies brillant dia i nit, i a mitjan 
desembre, quan es presenta un globus de foc de grans dimensi- 
ons, que evoluciona mitja hora deixant durant quatre dies un 
rastre de llum vermella. Poc després torna a aparèixer un nou 
globus de foc. Els mataronins després de tant aparat celestial es 
devien de pensar que era la fi del món. 

Anem doncs al descobriment documental, sense trampa ni 
cartró, com tothom pot comprovar llegint el volum primer del 
llibre Dietari de Jeroni de Pujades, editat l'any 1975 per la 
Fundació Salvador Vives Casajuana. A les pàgines 212 i 213 
d'aquesta crònica del segle disset , escrita per un coetani, hi 
llegim, en el català d'aleshores, el segient text: 

"A la nit enves nou hores se descubri que eixia de la volta de 
llevant, sobre Montgat o deves Mataro, un globo a modo d'estela, 

tan gran com una gran collada, molt clarejant, enses com les 
flames de foch, ab gran cua o barres que'l travessaven, arcades y 
de diferents colors, casi com sol apareixer lo iris que diem arch 
de Sant Marti (...). Y feu son curs sobre les muntanyes de 
Badalona, Montcada, Horta y Collserola, y aqui casi sobre lo 
monastir de Sant Hieronim de la Vall de Hebron. Se pongue aixi 
a les dotze de la nit. Veren-la moltissims, y diuen que tras de si 
dexava un replendor com si volgues apuntar lo dia tras la estela 
del alba. En fi que aportava son curs de llevant alçant-se fins vers 
migdia y de aqui se cala a tremontana. Deu vulla sia bon presagi. 
Apres me han dit micer Bisbe Vidal y mossen Dams que veren 
que eren tres, lo hu sobre Besos o Mongat. I l'altre entre 
Montcada y Horta, y que apres se uniren en un globo fent lo curs 
predit". 

El text parla per si mateix, i aquest globus "a modo de estela" 
és una autèntica nau-mare de la qual surten tres naus petites a fer 
evolucions, retornant a la base mes tard: "apres se uniren en un 
globo", marxant a altres terres, paisos o constel:lacions. 

La indubtable prova documental ens demostra que som 
observats atentament per les intel:ligències sàvies de racons 
ignots de l'Univers, que ens veuen tan poca cosa que no els 
servim ni per colònia de tercera categoria. I ni la nostra capacitat 
productiva, les matèries primeres, els cervells més grans de la 
civilització, o les biblioteques, els diuen res de res. Em sembla 
que ens vigilen com si fóssim un ramat, i que quan siguem molts, 
baixaran i se'ns menjaran. 

Mataroescrit (Març, 19867) 


Mataró vist pel credencer 


Una de les fons documentals per conèixer notícies històriques de 
Mataró són els llibres del credencer, l'encarregat de la comptabili- 
tat municipal, era ell qui pagava tot allò que els jurats decidien de 
gastar en benefici del comú. Farem una antologia de les notícies 
més curioses que contenen els volums d'aquest funcionari que es 
conserven a l'Arxiu Municipal, tot i que, malauradament, els de 
gran part del segle divuit s'han perdut. 

El segle disset 

(Llibres de 1608-1620 i 1623-1654). 

En aquest període les notes són fonamentalment relatives als 
salaris dels jurats, i altres càrrecs públics, i oficis com el del 
rellotger, dels verguers, del manteniment dels molins fariners, la 
forneria pública, el pagament dels deutes amb particulars i dels 
impostos, l'execució d'alguna obra pública, l'organització de 
l'estada de militars, cura de les mines d'aigua, etc. De tota manera 
hi ha alguna notícia que fuig del quefer quotidià, els anys 1609- 
1610 hi ha força despeses per la construcció d'una torre de 
vigilància a la platja, feta de pedra, les necessitats de la defensa 
contra els pirates berberiscs, que assolaven la terra, feia 
indispensable la defensa. També hi ha partides al voltant de la 
nova fàbrica de l'església parroquial. 

1609.- l'Ajuntament paga al vidrier de València Joan Jordà, les 
vidrieres que s'havien de col-locar sobre les capelles de Santa 
Llúcia i Sant Joaquim, la de Santa Cecília, la de Sant Antoni, i la 
dels sants Abdó i Senén. 

1611.- es fan obres a l'ermita de Sant Simó, a la carnisseria 
pública i al forn. 


(Llibres de 1654-1675 i 1673-1717). 

1661.- cal adobar la font del Camí Ral. 

1669.- rescat d'una muller i els seus dos fills presos a 
Constantinoble, s'en cuida Don Diego Mercado, capellà de 
Candia, a Creta. 

1674.- deslliurament de quatre mariners dels pirates, i adobs a 
l'artilleria de la torre de defensa. 

1676.- 41 soldats comanats pel tinent de cavalleria Carlos 
Tasso, s'estan a la ciutat fins l'agost de l'any segiient. 

1677.- referència a: "la enquesta feu lo lloch de Argentona 
contra los Srs.Jurats y alguns particulars de la present vila 
inculpats de ser anats ab somatent en lo terme de dit lloch de 
Argentona de ont se'n aportaren algunas garbas de blat, advertint 
per memòria que esta acció fonch feta per quant lo dit lloch de 
Argentona de sa autoritat feu aprensió lo dia antes no anàs lo 
somatent de algunas garbas de blat de alguns particulars desta 
Universitat pretenet cobrar un vintè avia intentat posar dit lloch 
de Argentona sobra las terras dels particulars desta vila de Mataró 
situadas en dit terma de Argentona cosa may pagada ni enten 
pagar en manera alguna la present Universitat". 


SI 


1682.- es fan les parets dels fonaments de la capella de la 
morberia. 

1684.- es subministra mosquets, pólvora, i espases als soldats 
de la companyia de la ciutat. 

1686.- l'escultor Antoni Riera fa la caixa decorada dins la qual 
s'hi ha de posar les relíquies de Sant Desideri. 

1687.- despeses relatives a la font del Camí Ral, la de la plaça 
de les Penyes, la capelleta de Sant Francesc sobre el portal de 
Valldeix, i l'escala de caragol per accedir-hi. 

1689.- el mes de maig s'envien 40 homes a socórrer 
Camprodon. El novembre hi ha despeses de fortificació i defensa 
de les muralles, i tropes comanades pel marquès de Constant, que 
ve a la ciutat a causa de la frequència "dels submoguts o 
perturbadors del be públich y en defensa de dita vila". 

1690.- el gener i el març nous tumultos. El 22 de juny s'aixeca 
una companyia de 49 soldats per anar a Vic, a lluitar contra 
l'enemic, dirigits pel capità Salvador Mataró. 

1694.- el mes d'agost s'envien 40 soldats de cavalleria, a les 
ordres de Josep de Salazar, al Coll de la Trinitat, i d'altres tropes a 
Hostalric. 

1695.- sometent a Pineda, Blanes, Hostalric, i Tordera. 

1696.- estada dels soldats alemanys del coronel Baró de Cursi, 
del regiment Príncep d'Armestat. 

1698.- en les festes d'acció de gràcies per la pau villancicos 
estamparen. 

1699.- soldats alemanys presos a can Francesc Mascaró de la 
Plaça, i d'altres en una casa del carrer Bonaire, que marxen el 
1701. Obra del rec fora el portal de Barcelona. 


El segle divuit 
1702.- envien llits a Llinàs perquè el Rei hi passava l'abril. 

1703.- tiren a terra la casa del braser Antoni Fradera, per obrir 
pas al Camí Ral de "lo nou carrer de St.Francisco". 

1705.- soldats de la ciutat es dirigeixen al siti de Barcelona. 

1706.- soldats cap a Barcelona a "efecte que se logràs la glòria 
de derrotar lo enemich francès". 

1708.- estada a la ciutat de la Reina Elisabet, i s'ha de pagar "lo 
regalo se feu de xacolate a la persona que formà lo diari acerca de 
la ditxosa vinguda y desembarch a esta ciutat de la Reyna". 

1709.- l'impressor Rafael Figaró estampa mil exemplars de la 
relació de l'arribada i desembarcament de la Reina Elisabet. 

1710.- s'envien, a Sant Feliu de Guíxols, per servir el Rei, botes 
de vi i faves. Il anada de soldats a Girona al siti contra els 
francesos. 

1711.- són aquarterats a la ciutat soldats alemanys, comanats 
pel mariscal Esteramberch. S'hi estan fins el 1712. 

1712.- gent cap Ostalrich. 

1714.- fàbrica d'un nou molí fariner a la "gleva i casa d'en 
Salvador Mataró". 


(Llibre de 1713-1714). 

Despeses de les armes filipistes a Mataró del 31 de juliol de 
1713 al febrer de 1714. Diners esmerçats en la fortificació: 
portals, muralles, graelles per fer llum als portals, canons a la 
muralla, pólvora, carretes artillades per mantenir segura la platja, 
formació d'una companyia de fusillers comanada per Antoni 
Massuet, per anar contra els voluntaris a les vores de la ciutat, 
etc. 


(Llibre de 1768-1780). 

1768.- l'argenter Gaspar Dorda i Quingles fa: "dos toysones de 
las armas de la ciudad, comprendido el oro y la plata su 
porcellana y su guarnición". Es lloga una casa a la platja "para 
aquartelar la partida de artilleros destinada a esta ciudad por las 
baterias construhidas en la misma para su resguardo". 

1771.- el paleta Nicolau Renter cobra per fer la "fitación de la 
mormeria". 

1774.- el manyà Pau Rovira fa "ocho teyeras dicho grellas de 
hierro propias de esta ciudad quales tienen destinadas para 
alumbrar las calles en accidentes publicos como de incendio y 
otros". 

1776.- consta que hi ha cent fusells "recondicos dentro una de 
las salas de esta ciudad". 

1779.- l'arquitecte Fèlix Puig cobra 100 lliures per fer dos 
mapes del port, i també revisa uns mapes fets feia temps d'unes 
presons vora la porta de Barcelona. El mes d'abril el paleta Joan 
Vivas cobra: "para encorvar, fabricar, y componer la mina de las 
canaletas que sus aguas discurren a las fuentes de esta ciudad", i 
el paleta Salvador Viada arregla: "el conducto de las aguas nacen 
en el vecindario de Valllleix y discurren a los molinos harineros 
de esta ciudad desde la balsa o estanque del molino mas arriva, 
cerca de capuchinos, hasta el vaso o pericó del axarnador, que 

estú formado en el sitio nombrado lo Aulet d'en Català". En anys 
diversos hi ha referències a fonts: Escaletes (1768), Camí Ral 
(1768), de l'Hospital (1771), Plaça Major (1772), carniceria 
pública (1772), plaça penyes (1772), Pou d'Avall (1772), Nou 
(1773), Cementiri (1773), i del quarter (1774). 


(Llibre de 1783-1845). 

1783.- despeses al voltant del trasllat de les despulles de Les 
Santes, i per les festes de los Infantes. Hi ha tres dies de 
solemnitats per "el felis parto de la princesa", i lloguen els músics 
Jaume Matas i Joan Bta. Valls. Font de nova fàbrica "en la 
muralla en la calle de Argentona". 

1789.- despeses fetes pels actes de la proclamació de Carles IV, 
el mes de febrer: robes, teles, cintes, mitges de seda, barrets, 
peluques, guants, cortines, músics, gremis, retrat del rei pintat per 
Josep Francesc Regàs, etc. 


El segle dinou 

1802.- el rei havia de passar pel Maresme i el desembre es fan 
obres de reparació al: "Camino Real carretero (..) para el cómodo 
trànsito de SS.MM.Real Familia, y comitiva consecuente". 

1812.- despeses pels actes de l'aniversari de "los que murieron 
en Madrid a 2 de mayo de 1808". En quant a la il-luminació per 
oli es paga les despeses de fer 12 feroles, i 24 garruchas. 

1819.- el paleta Fèlix Cabot cobra "por derribar las casas de la 
plazuela del Beato Salvador", que l'Ajuntament havia comprat al 
regidor Vicenç Monner per engrandir-la. I el paleta Desideri Puig 
fa "la construcción de la nueva pescaduria". 

1834.- l'arquitecte Josep Buxaré cobra pel dictamen sobre la 
construcció de les cases noves que es feien als carrers Amàlia, 
Sant Agustí i Mas Fogueras. 


(Llibre de 1817-1849). 

1817.- font de nova fàbrica a la Creu d'en Ramis 

1820.- actes del jurament de la Constitució 

1821.- festa dels màrtirs de la llibertat, i es beneeix la bandera 
de la Milícia Nacional. La tropa és en acció del febrer a l'agost. 
Davant el perill del còlera es forma un cordó sanitari d'agost a 
octubre. 

1826.- enderroc d'una caseta al Camí dels Genovesos, i incendi 
a la secretaria de l'Ajuntament. 

1828.- trasllat de la carnisseria pública al local de la Fleca. 

1833.- el pintor Josep Gualdó cobra el retrat dels reis i la 
infanta Isabel. 

1837.- construcció a l'edifici de l'Ajuntament d'una oficina de 
Protección y Seguridad Pública. 

1843.- adquisició d'una bomba contra incendis. 

Migliaresi (Octubre, 1990) 


En Joan, V'assassí de Canyamars 


Anem a fer un petit viatge per la pena capital tal com s'aplicava a 
Catalunya fa uns quants centenars d'anys. I com a colofó 
il-lustratiu explicarem el calvari particular d'un veí de Canyamars 
al qual li va tocar ballar la dansa més horrible de totes les que es 
fan i es desfan. Era fàcil morir de mala manera en aquells anys de 
cavallers, i et mataven de moltes formes si eres dolent. L'església 
catòlica tenia l'exclusiva de la foguera, a la qual hi anaven a parar 
els que per pensar massa, i equivocats en general, necessitaven la 
pedagogia exemplar de les flames. Però avui deixarem el clero 
tranquil, per fixar-nos en la mort civil, les víctimes de la qual 
eren els lladregots i criminals de tota mena, que rebien de mala 
manera el passaport al Paradís. 

A vegades a la mateixa garjola eren liquidats sense manies amb 
un ganivet o una destral, però més sovint es feien execucions 
públiques pel detall moralitzador. I s'escollia un lloc de pas on es 
degollava i esquarterava els desgraciats. Del cadàver se'n feien 
trossos que es dipositaven als camins de més trànsit, perquè 
tothom veiés com s'anava podrint i ressecant la vianda. Les testes 
les posaven en gàbies o clavades d'un ganxo, també a la pública 
contemplació, fins que una persona d'autoritat donava permís per 
enterrar la menudalla. Però la manera més corrent de matar amb 
tots els ets i uts de la llei era amb les forques que hi havia a les 
portes de qualsevol ciutat important. 

A Barcelona el segle setze coneixem diverses administracions 
de justícia a persones acusades de crims monstruosos. A un 
bujarró l'obliguen a ser socarrat lo cul, i a un altre que no sé què 
havia fet, el fan assotar amb un ganxo. Però això no era res, 

perquè sovint es procedia a tallar orelles, nas i mans, i altres 
peces també útils de l'arquitectura humana, i a ser marcats amb 
ferro roent. 

Tornem a les forques que té més interès. El futur cadàver hi era 
atansat amb una escala que després era retirada per la legislació 
vigent. Llavors el botxí s'arrepenjava de la víctima per ajudar-li a 
transitar l'angúnia més ràpidament. I allí quedava sense vida el 
cos per dies i dies, gronxant-se davant tota mena d'espectadors 
que hi acudien curiosos a presenciar l'espectacle del progressiu 
malbaratament del farcellet de carn i ossos. En temps molt 
reculats era prohibit d'enterrar els penjats, i de mica en mica hom 
veia caure a terra ara una tíbia, la mà dreta, un ull, el peroné, etc., 
tot mig menjat pels corbs que envoltaven el tètric espectacle, i 
que gaudien d'una cuina mortuòria de primera categoria. Sor 
Sança, monja franciscana, va demanar i rebre autorització del rei 
per poder enterrar les despulles que anaven caient de les forques 
de Barcelona, abans que se les mengessin els gossos, tasca a la 
qual es va dedicar tota la vida, construint-se una petita cel-la en 
aquell lloc de mort. 

Però ara hem de referir-nos a l'assassí de Canyamars, aquell veí 
del Maresme que amb molt mala intenció va atemptar contra la 
vida d'un rei, i que després se'n devia penedir, veient quina se n'hi 
acostava. Els detalls de l'acció són els segients: el dia 7 de 
desembre de 1492 el rei Ferran el Catòlic sortia de la capella de 
Santa Agueda quan, enmig de la gentada, a la plaça del Rei, un 
home se li va acostar i li va donar una enèrgica i decidida 
ganivetada entre cap i coll, que el va ferir sense gravetat. 

L'atemptat va ser obra del pagès Joan, de Canyamars, del qual 
no se'n tenen massa notícies. De tota manera els cronistes de 
l'època l'han deixat com un drap brut, motejant-lo de bàrbar, 
traidor, orat, malvat, d'ànim diabòlic, "muy mal hombre a natura, 
y de muy mal gesto y figura, y por eso halló el diablo en él 
morada". Resulta que Satanàs li havia promès que si matava el rei 
ell ocuparia el seu lloc, i el de Canyamars s'ho havia empassat. 
Get crèdula, la de pagèsi 

El darrer passeig del pobre infeliç és dels que fa posar els pèls 
de punta, seguirem la descripció que fa un testimoni ocular: 
"L'han portat tot nu sobre un castell de fusta que havien bastit, el 
tirava un carro, estant-hi bé lligat lo foll orat e insensat, en un 
arbre o pal, com si el deguessen cruxificar, e lo castell amb lo foll 
feren anar tirant lo carro per los llocs e carrers seguents, 

primerament per la plaça del Rei, on és estat fet lo dit castell, e 
allí de viu en viu per fer-lo bé penar li fo llevat un puny, e un tros 
de braç, aprés tirant-lo per los altres carrers on va la processó de 
Corpus, e aquí en un carrer feren aturar lo castell e llevaren-li un 
ull, y en l'altre carrer l'altre ull e l'altre puny, e anant en l'altre 
carrer llevaren-li l'altre braç, e aprés en los altres carrers així 
anant lo desmembraren llevarent-li adés un membre adés un altre, 
fins a treure-li lo cervell, així el feren morir penant que era cosa 
de pietat, y ell mai se mogué ne parlà, ni dehia res, ne es 
complanyia, com si donassen sobre una pedra (..) y escassement 
fo fora la ciutat lo lapidaren, e meteren foch al castell, lo qual ab 
los trossos de l'home sentenciat que en lo castell estava fou tornat 
prest a cendra". 

Ja ho veieu, l'entenimentat Joan, per no ferir la susceptibilitat 
dels espectadors, no va gosar obrir la boca i queixar-se. Ara per 
una querella de no res es posen histèrics. 

El Maresme (14, juny, 1964) 


Notícia de les Santes 


Des del punt de vista de la historiografia el tema de Les Santes 
presenta dos tipus de problemes: el de la seva relació amb 
Mataró, i, més decisiu, és clar, el de la seva pròpia existència. 
L'única font que vincula Juliana i Semproniana a Mataró són els 
escrits que el segle disset, més de mil anys després dels fets, va 
escriure Roig i Jalpí. Sobre la manca d'honestedat intel:lectual 
d'aquest personatge no hi ha cap mena de dubte per estudiosos 
com Coll i Alentorn, que ha posat de manifest com s'inventava tot 
el que escrivia d'història, i com la seva obra és una ficció 
documental de dalt a baix. Així la referència a la pertinença de 
Les Santes a Mataró té tan poca realitat com altres afirmacions 
fetes per ell. Però més important que aquest fet anecdòtic és el 
tema de la pròpia existència de Les Santes. Hem de tenir en 
compte el concepte de sant en el cristianisme primitiu: un heroi 
de frontera ideològica, que resumeix en Si les virtuts del sistema 
d'idees que s'intenta imposar. En termes moderns podríem 
afirmar que és un element publicitari de primer ordre, un difusor 

de doctrina i un exemple dogmàtic. Això a l'Edat Mitjana ho 
tenien en compte els escamots de frares que anaven als convents 
de més renom a robar les despulles miraculoses dels sants més 
celebrats per dur-los a les pròpies esglésies. Ara mateix la nòmina 
de sants és en revisió pels entesos, que separen allò que és 
tradició del que no és documentat amb rigor científic, deixant de 
banda la literatura apologètica. Així Les Santes i el seu mestre 
Sant Cugat, que són citats centenars d'anys després d'haver 
succeit els fets, cauen sota els mètodes de l'anàlisi històrica, que 
no tenen en compte el que hom nomena veritats de la fe. Mataró, 
però, venerava confiada des del segle disset Juliana i Sempronia- 
na, i el 1852 veia amb il-lusió el seu patronatge. En aquell any es 
va fer una votació entre tots els veins per acceptar-lo, i el resultat 
de 1900 vots a favor contra 2 en contra ens obliga a tots els 
demòcrates de la ciutat, pels segles dels segles. 
Llegit a Televisió de Mataró (Juliol, 1985) 


Anys de mòmies i ossos sants 


En un nou viatge als temps antics visitarem les deixalles humanes 
més estrictes: els cossos i els ossos. Es tracta de tocar carcasses 
incorruptibles de genteta escollida, en uns segles quan encara hi 
havia sants i que feien badar els mataronins d'aleshores. 

D'ençà de l'edat mitjana era popular el tràfec de relíquies que 
hom suposava de sants i santes catòlics: costelles, cabells, tíbies, 
ungles, prepucis, i plomes d'àngel rivalitzaven per la pietat dels 
clients, que s'embadalien davant aquella ossamenta, i sospiraven 
de fe. Però, ohl fragilitat de les creencesl, de la mateixa manera 
que en aquest segle vint la senyora del tercer segona canvia a 
Lucil perquè la veina López renta més blanc, doncs amb la 
mateixa facilitat es canviava de devoció, en aquells anys de fa 
molt de temps. 

La ciutat de Mataró va donar una prova trista d'això, en canviar 
sense cap consideració Sant per Santes. La història explica la 
gran estima dels mataronins pel patró de la ciutat Sant Desideri 
d'ençà que el 1686 arriba el seu cos sencer procedent de Roma, 
centre proveidor de mercaderia espiritual. El pobre va ser víctima 

de mala jugada arran del trasllat, l'any 1772, d'una part dels ossos 
de Les Santes, veines del carrer d'en Pujol, des del monestir de 
Sant Cugat del Vallès, que liquiden en poc temps el patronatge de 
Sant Desideri a benefici propi. 

Més ferralla: el gener de 1770 arriba per via marítima el cos de 
Sant Felicià que de seguida provocà adhesions devotes, de la 
mateixa manera que les desperten relíquies d'altres sants i santes: 
Columbus, Mansuet, Probi, Celestina, Jocundina, Deodata, fins 
un total d'uns quaranta que jeuen beatament a la parròquia, a 
disposició dels especialistes en el seu rés. 

Un altre conjunt d'ossos notable ho és la Mòmia de la Princesa, 
que es conserva a la cripta de l'església de Sant Josep. Es tracta 
de la senyora Maria Josefa Salazar de Aguirre, que mor l'any 
1730 i és enterrada junt a l'altar de Santa Teresa. Tres anys 
després el seu marit remou el cadàver per endur-sell i el troba, 
sorprès, incorrupte i amb els membres flexibles. De seguida hi 
suposen -privilegi d'un temps d'arrelades conviccions-, un motiu 
de santedat, i armen un segon enterrament on enmig del temple 
es mostra el cadàver incorrupte a la visió pública, vestit amb 
hàbit carmelità. 

A l'església de Santa Maria hi ha també una altra mòmia més o 
menys incorrupta, anomenada Petrarca, que s'associa a una 
tradició tràgica. Diu la llegenda, explicada per l'historiador carca 
senyor Pellicer, que la seva bellesa i virtuts no varen ser obstacle 
a la miserable fi que li preparen els de casa seva. Un dia el pare, 
atiat per la bruixa de la seva dona, i mare de la pobra criatura, 
fingeix que vol distreure la nena duent-la a passejar pel camp, i 
en arribar a un dels torrents que envolten la ciutat la degolla. 
Quan es troba el cadàver, al lloc que des d'aleshores s'anomena 
Torrent del Pecat, hom es meravella que al seu voltant estigui ple 
de floretes de bosc tenyides de sang. Fins aquí el relat tradicional, 
al qual la crítica moderna més intransigent hi troba a faltar 
motivacions: gelosia de la mare, desig del pare, una herència pel 
mig, i totes les categories exemplars del cinema d'ara mateix. 

Acabem visitant un poble veí. El dia 11 d'abril de 1629 va a 
Argentona una comissió de tres metges de Barcelona i dos 
religiosos, amb encàrrec del bisbe d'analitzar el cos incorrupte 
d'Elionor Roqueta, morta feia vint-i-sis anys, prodigi que tenia 
admirats i devots als naturals. Els metges varen procedir a una 
sessió de necrofília tal com manaven els cànons, analitzant cada 
part del cos. La mandíbula inferior, les dents i una part del nas 

eren trencades, i separades del crani, per una causa externa de 
violència, mostrant com un objecte de ferro havia lacerat i 
romput aquestes parts, i també tenia ferides d'espasa al cor, que li 
havien produit la mort. L'anàlisi segueix amb els ulls, les orelles, 
i d'altres llocs com el tòrax on tot és normal, i en els pits on es 
fixen que sinistra multo major dextra apparebat. Després de la 
revisió, i de convocar la saviesa del docte Aristòtil, afirmen que 
només l'omnipotència i misericòrdia divina han pogut produir 
aquest privilegi en el cos de la noia, i que la seva integritat és per 
causes no naturals, ja que el fet excedeix els límits de la 
naturalesa humana: ef omnes naturae limites excedant. S'ho 
creien totl 
Mataroescrit (Desembre, 1986) 


Notícies de Dosrius 


Es ben antic el poblet de Dosrius, que trobem documentat per 
primera vegada en una escriptura de l'any 963 que parla del lloc 
de duos rios. Ara ressenyarem un seguit de petites notícies 
històriques que recull Gaietà Viaplana, rector de Dosrius dels 
anys 1893-1897, que posa en ordre l'arxiu parroquial, i pren una 
gran quantitat de notes de l'arxiu municipal i dels pergamins de 
Can Batlle de la Torre. Deixa manuscrites unes notes històriques 
del poble, de les quals en farem una ressenya antològica. La 
bibliografia que té per objecte Dosrius és escassa, hi ha alguna 
obra d'Esteve Albert, i es pot consultar el periòdic mataroní 
Pensament Marià, del 29 d'agost de 1930. 


Església 

El 1532 comença l'obra de l'actual església, que fa el mestre 
constructor Tomàs Barça, el campanar l'havia fet l'any 1512 un 
francès, com additament d'una antiga esglesiola romànica, que ja 
tenia rector el segle tretze. Del 1626 és el retaule de Sant 
Sebastià, fet pel mestre de retaules Joan Fornés. El 1652 s'estrena 
un monument obra del conegut Antoni Riera, fuster de Mataró. El 
mes d'abril de 1823, anys del govern constitucional, el 
comandant d'armes de Mataró incauta una part de la plata de 

l'església. L'any anterior, en la nit del 13 al 14 d'agost, havien 
robat les joies de l'església de Canyamars: una creu, dos 
candelers, plat i canadelles, la vera-creu, un calze, una copa, un 
salpasser, un copó, etc., tot de plata. El fossar al costat de 
l'església s'obra l'any 1558, i s'hi enterren els vilatans fins les 
darreries del segle dinou. El 19 de novembre de 1892 es posa la 
primera pedra del nou cementiri, lluny del nucli habitat, i l'antic 
es tanca el 26 de gener de 1895, dos anys després es fa el trasllat 
de cadàvers, i el 1901 s'enderroca el fossar vell. 


Bruixes 

Diu el rector: "Aquí com en altres pobles, ab més o menys afició, 
han recullit y guardat per tradició fets y narracions que no passen 
de faules, com lo de'n 'Pere Caçador, tan conegut per nostres 
montanyesos: la Roca del Diable', que s'troba torrent de Rials 
amunt, ahont dihuen apareixia baix la forma de una cabra, lo de'n 
'Pere Polaina' que trobantse apurat per satisfer una contribució, 
rebé del dimoni a cambi de sa ànima la cantitat necesària per 
pagarla, la cual posada en lo calaix dels colectors es tornà carbó, 
lo de 'bruixots' y 'bruixas' sobre lo que'n diu alguna cosa D.Celso 
Gomis en sa obreta lo llamp y lo temporal' referintse a Dosrius, y 
que estú continuat en la esmentada obra del senyor Pellicer. No 
falta tampoch qui fassi frecuents visitas a endevinayres, 
dormidoras, tiradores de cartes, saludadors, qui pagui a aquestos 
últims unas cantitats anualment o conducta y altres que detràs de 
certa clase de curanderos han gastat lo que moltls costà 
arreplegar". 


Miscel-lània 

1586.- Hi ha raons al voltant de l'administració de la carnisseria 
pública amb els de Canyamars, i s'arbitra una solució, aquest 
dret, junt amb el de la taverna i la fleca eren arrendats i servien 
per captar recursos per l'Ajuntament. El batlle prohibeix jugar a 
cartes. Hi havia un hostal a càrrec de Bartomeu Vinyamata i un a 
càrrec de Pau Tarau, que en aquesta data pateixen la prohibició de 
donar menjar, tal com havia manat el Rei. 

1635.- A l'ermita de Sant Llop per la festa del sant s'hi cantaven 
completes, però es suspenen "per los avalots y balls que s'hi 
feyan". 

1658.- En la visita pastoral el bisbe es queixa "de la facilitat de 
relacions entre minyons y minyonas per lo fàcil que és, dihuen, 

que segueixi a ellas l'amancebament". 

1708.- Festa del maig: "Era aquest un arbre, que segons 
tradició devia ésser robat, y que després de haverlo tingut plantat 
en'l carrer durant dit mes y fer balladas al voltant, l'entraban a 
l'esgl"ésia. Per considerar-ho una superstició l'any 1816 el rector 
prohibeix que el col-loquin dins l'església, enmig de la protesta 
popular, sobretot dels vells del poble. Durant uns anys el planten 
al cementiri, i després es perd la tradició. 

1821.- Per informacions del delme, sabem que les collites es 
componien de raim i cereals: blat, faves, ordi, mongetes, i poca 
cosa més. També es recollia cànem, i de bestiar, bens, porcs, i 
cabres. 

1844.- Revolta dels veins davant la lleva de quintos, han de 
venir soldats des de Mataró, que formen amb la baioneta calada 
davant la rectoria, i en la placeta de l'església té lloc el sorteig. 

1850.- Es construeix adossat a l'església i el campanar un local 
destinat a escola pública. 

1852.- Detenció d'un veí que fabricava moneda falsa. 

1853.- S'aixeca el primer plànol del terme municipal, per 
l'agrimensor Daniel Sans. El 1860 n'aixeca un del poble el mestre 
d'obres de Mataró Jeroni Boada, però poc després s'extravia. El 
1880 es fa un nou plànol de mans de Francesc Vallès. 

1854.- Formació d'una societat d'aigúes per explotar les mines. 

1858.- Construcció d'un safareig públic. 

1861.- Desapareix una fàbrica de teixits de cotó situada al 
carrer de baix, davant la plaça, que tenia vint telers manuals. En 
les mateixes dates desapareix el molí de Can Terrades ja que la 
riera queda eixuta en canalitzar l'aigua per abastir Barcelona. 

1882.- Es fa la carretera i el pont, que s'inaugura l'any 1885, 
obra de l'enginyer Pere Garcia Faria. 

1886.- Comença a funcionar el casino Azuzena Oriental, i dura 
pocs mesos. El 1895 obra la societat de recreo Hemeteria al local 
de la fàbrica de capses, però funciona poc temps. Arran la 
politització que viu el poble neix l'any 1903 la societat L'Unió, i 
els contraris l'any 1905 obren La Constància. 

1888.- El 26 de març en uns locals de Salvador Maurí es fan 
proves per muntar una fàbrica de caixes de cartró, al carrer de 
baix. Era d'Antoni Fàbregas de Mataró i el maig comença la 
producció sota la direcció del seu fill Angel. L'octubre de 1891 es 
posa un telèfon que comunica les dues fàbriques, el primer del 
poble. Però l'octubre de 1893 tanca l'establiment. 

1895.- Obren algunes pedreres dedicades a fer doquins pels 
carrers de Barcelona, Mataró i altres localitats. Per treballar-hi 
s'aveinen a Dosrius molts forasters, i amb els nouvinguts es 
produeixen alguns crims, desordres i robatoris. 


Caseriu 

L'any 1632 hi havia a Dosrius 68 cases de pagès, que reponien a 
les segients denominacions: Arenys, Bordoll, Batlle, Bruguera, 
Batlle de la Torre, Bruguera de Larich, Burgés, Bova, Casafias, 
Casadesús, Colomer, Codina, Castel, Cutzet, Duro, Estaper, 
Estaper, Font, Fortunya, Ferrer, Gemmir, Gipalo, Guinart, 
Guinart, Gel, Gavarra, Granja, Gibert, Guinardó, Lletjet, 
Llamosí, Molí, Martí, Monner, Massachs, Micolasa, Mir, 
Martorell, Mandri, Montanyà, Nogueras, Puig, Portas, Parera, 
Parés, Puigvert, Rigalt, Ramon, Roselló, Rameni, Ramon, Roger, 
Roig, Rovira, Sant Llop, Seriol, Saladriga, Selva, Terrades del 
Molí, Tarau, Tiana, Terrades, Terrades, Vinyamata, Vinyoles, 
Vinyamata, Vinyamata, i Vallmaj I a Canyamars n'hi havia 23: 
Arenes, Bartrès, Bruguera, Bruguera, Canyamars, Canyamars, 
Cot, Figueres, Figuor.eres, Gel, Galceran, Guitart, Homs, Llibre, 
Nogueres, Mola, Padró, Rimbles, Rupit, Rius, Rogent, Saver, i 
Vellalta. 

L'any 1896 les cases de pagès de Dosrius eren: Agustí 
(habitada per 3 persones), Arcis-Sala (2), Arenys (0), Boba (10), 
la Bomba (7), Bernat (5), Batlle de la Torra (5), Batlle de la Torre 
(masovers, 11), Bigas (3), Barraqué (6), Badó Bigas (4), Castell 
(desabitada), Carlos (2), Coix (5), Casilla de peons caminers (3), 
Pau Cot (5), Casa Nova (5), Cuní (4), Carreter (6), Canyameres, 
Estapé (7), Garriga (6), Grau (5), Gabarra (7), Guinardó (6), 
Gemmir (5), Gaitx (8), Japet del Castell (2), Josep d'en Feliu (5), 
Joan d'en Ros (2), Juvany (7), Martorell (4), Mosquit (2), Mateu 
(6), Mandri (5), Moreno, Margenat (6), Molí de baix (ruinosa), 
Noms de Manyans (6), Nogueras de Manyans (5), Pardal (2), Pau 
d'en Sala (5), Paset (4), Pinós (11), Pepas (7), Po Xich (3), Poch 
(1), Quim d'en Judas (5), Ros d'en Torras (5), Ribot (4), Rovira 
(11), Rafel (tancada), Rey (abandonada), Ramon o Morru-Negre 
(6), Rius (5), Sala (4), Sant Llop (6), Salvi (3), Selva (3), Tarau 
(3), Terrades de Larich (8), Terrades del Molí (4), Valls (6), 
Vallmajor (7), i Xicoy (3). A aquestes s'hi han de sumar 56 cases 
del poble, amb 219 persones. Les cases Mosquit, Pardal, Ros, i 
Josep, eren conegudes com veinat de Can Torras, i les cases 

Mateu, Joan i Paset, com veinat de Cal San Pare. De les 64 cases 
de pagès n'hi havia d'arrendades 44. 

El 1896 a Canyamars hi havia les segients cases de pagès: 
Bartrès, Josep Batlle, Bruguera (casa nova), Brugueras, Bellalta, 
Boatell, Casas, Caballé, Rosa Cot, Mateu Cot, Clara, Canyamars, 
Casti, Comas, Cot, Cuní, Cosme o Xarrac, Epifani, Escolà, 
Estebanet, Feliu de la Plana, Figueras, Figarolas, Guitart, 
Galceran, Gel, Galceran (caseta), Homs, Badó Joanet, Laye, 
Llibre, Llovet, Llaugé, Mateu de les burres, Mompart, Micaló, 
Martra, March de la Pujada, Maltas, Nogueras, Patel, Pegaire, 
Padró o Carinyo, Pau, Pona Rius, Miquel Roig, Marc Ros, Rius, 
Rupit, Rovira (caseta), Ranco, Rogent, Rosa, Rimbles, Joan 
Rovira, Restoble, Rovira, Rectoria, Sus, Silvestre, Salandrieu, 
Sabé, Trixés, i dues de tancades, que fan un total de 66. 

Migliaresi (Setembre, 1991) 


Mataró, que no va descobrir Amèrica 


Va ser l'any 1492 que neix Amèrica als ulls de la humanitat 
europea, i ara, com qui no vol la cosa, ja en fa 500 d'aquella data 
afortunada pels incivils personatges que encara no havien rebut 
els beneficis del progrés. Quan Amèrica tenia un parell d'hores i 
els homes del tal Colon començaven a rebregar els indis (i les 
índies), a Mataró ningú no s'enterava de res, que aquí només hi 
havia quatre cases i tot eren pagesos que ni anaven a l'hora. 

No anaven a l'hora els de Mataró, que encara faltaven quaranta 
anys perquè la ciutat fes construir el primer rellotge. I la veritat és 
que el 1492 la vila tenia poc més de cinc-centes ànimes, O sia 
unes cent famílies, i quatre carrers mal comptats, el d'en Bellot, el 
d'en Soler, el de l'Escrivania, el del Pou de la Vila, la placeta de 
l'Església, i la plaça Gran. Des de 1480 era vila reial i havia 
deixat enrere l'etapa feudal quan un sol senyor feia i desfeia. I el 
març de 1485 havia patit un greu conflicte quan els remences 
l'assalten i els d'aquí esporuguits per la brivalla s'amaguen a 
l'església fins que es veuen en la necessitat de rendir-se al 
sindicat agrari. 

La gent de Mataró en aquells temps de trasbalsos i incertesa 

malvivia de la caça, de la pesca i dels conreus d'horta de les 
masies de Mata, de Valldeix i de l'entorn del poble, propietats 
ancestrals dels pagesos Palau, Pou, Torner, Soler, Vilardell, Feu, 
Amatller, Portell, i Flaquer, en les quals hi treballaven molts 
comparets. També hi havia un grapat d'artesans que proveien de 
tot allò indispensable: el mestre de cases Arnau, el rajoler Sala, el 
vidrier Fontanils i el ferrer Valentí feien cases i tot el que fes 
falta, els sastres Tarascó i Corbera, el paraire Sala, i el teixidor 
Garau vestien la gent, el peroler Joan, el corder Pasqual i el 
gerrer Pons feien útils per la vida domèstica i el treball, i a la 
platja hi treballava el mestre d'aixa Ros, el mariner Tunyí, i el 
pescador Masgros. 

Tota aquesta gent vivien en una economia d'autoabastiment 
però començaven a enginyar-se una primera activitat comercial 
amb la venta de la fusta que tallaven dels boscos que rodejaven el 
poble, que era utilitzada a Barcelona com a llenya, per treballs de 
fusteria i per fer barcos. I també anaven cap el mercat de la 
capital productes de recol-lecció com els pinyons, el roldor, i 
poca cosa més. 

El cert és que aquell nucli primer de ciutat vivia d'una manera 
precària, en la pobresa d'uns temps molt difícils de fam i 
epidèmies. I en mig de tantes necessitats, del nou continent mai 
no en varen saber res aquells mataronins contemporanis de la 
descoberta colombina. Però amb el pas dels segles va començar a 
sonar la cançó d'Amèrica, i molts varen ser els que agafen el 
barco per anar als paisos del diner fàcil a enredar els indis 
crèduls. 


Els 400 anys 
De la feta de Colon no se'n va parlar ni l'any 1592, ni l'any 1692, 
ni l'any 1792, però tot canvia quan el 1892 Amèrica fa 400 anys i 
a Barcelona es celebren grans festes del 24 de setembre al 16 
d'octubre com a record. La gresca va anar a base de moltes 
misses, un acte religiós a la muntanya de Montserrat, corridas de 
toros, cantades d'orfeons, cavalcades, inauguracions d'obres 
públiques, una batalla de flors, i carreres de velocipedos en les 
quals destaca el mataroní Ferran Rlein. Però fet i comptat a ningú 
no va acabar d'agradar la cosa i tothom comenta que havia quedat 
una mica curta i no feia massa goig la manera com s'havia tractat 
el genial i segurament català Colon. 

A Mataró la commemoració tampoc és res de l'altre món. El dia 

11 d'octubre hi ha una missa amb Te-Deum a Santa Maria, la 
coral Antigua Fraternidad fa una cantada, i l'Ajuntament fa un 
tec pels regidors i gent de categoria, o sia pels tips, que ara es 
tornen a atipar a les costelles del pressupost municipal. I cap el 
vespre s'il-luminen els edificis públics, els casinos i les cases de 
bona nota, que era cosa de molta curiositat pels magres. Però ni 
la llum va encomanar l'alegria. Davant tant ensopiment la gent 
del Camí Ral s'espavila i organitza un ball amb piano en el patí 
d'una casa del carrer. 

Però el més curiós és una iniciativa de caràcter monumental 
que no va ser possible. La té Jaume Ramon i Riera, que junt amb 
dos veins de la Muralla de Sant Llorenç, projecten una torre de 
fusta en honor de Colon. Però com que a part de les bones 
intencions tenien la butxaca més aviat buida demanen als 
regidors una subvenció de 750 pessetes, i els de la Casa Gran, 
que ja s'havien gastat els diners en el tiberi, els hi diuen que 
d'això res. l es varen haver de quedar amb les ganes, i conformar- 
se amb el busto de Colón, al helio-argentíforo bronceado, con 
peana negra brillante, que tothom comprava i que feia molt de 
goig en rebedors de tota casa honesta, que deia el diari. 

Mataroescrit (Octubre, 1992) 


La Inquisició, que era santa 


Lluitaven contra islamistes, protestants, jueus, maçons, la 
blasfèmia, la superstició, les bruixes, i els dimonis. Però el sexe 
els enfollia, i tot era bigàmia, fornicació, sodomia i bestialitat. 
Vet aquí alguns episodis de la catòlica Inquisició als paratges 
benignes i amables del Maresme, o de la Costa de Llevant, que 
deien abans. Notícies ben certes i inèdites que il-luminen el rastre 
de la intolerància. 

Una de les coses mal vistes pels inquisidors eren les proposi- 
cions herètiques, a les quals es donava l'any 1816 l'argenter 
Rafael Ros, de Mataró, que va ser processat per afirmar que 
jueus, moriscos i luterans ho havien estat al llarg de més de tres 
segles, que la Verge no era verge, i que Deu "no era nada, que era 
un carajo marino, que no había infierno, que no había demonios 

(i que) él pagaría una onza de oro por hallarse con un demonio en 
la cama". l ves per on que un nadiu de Calella que responia per 
Miquel Feliu es fa musulmà a Alger, i amb l'Alcorà sota l'aixella i 
sense manies, s'apunta de pirata, fins que un dia en una acció 
bandolera és capturat pels cristians i dut a Mallorca, on el jutgen 
pels seus errors ideològics. Però com que durant la seva estada a 
les terres del moro havia afavorit a molts presoners només li 
posen penes espirituals. 

A Badalona, a les darreries del segle divuit, hi havia una mena 
d'exorcista aficionat, l'Andreu Casals, que es dedicava a fer 
reparacions de la seva especialitat. Vet aquí que una posseida de 
la localitat el va a visitar i només tocar-la es posa a gemegar 
histèricament, la panxa se li infla, crida, es desmaia i expulsa 
sang. Per a procedir a fer miracles el senyor Andreu posava 
agulles en una paella al foc, manera ben segura d'ajudar a sortir 
els dimonis de les dones maleides, sempre amb l'ajut d'una bona 
oració. Els inquisidors no es preocupaven gens per aquests 
beneits tocats de xaveta, i els processos acabaven com el rosari 
de l'aurora. 

A Canet de Mar el 1591 es beneeix la nova parròquia, però 
com que hi havia més devoció a l'antiga, el rector trapasser en va 
fer una de bona. En aquell temps era ben viva la fama de Sor 
Lluisa, l'enèrgica monge del convent de Santa Clara de Carrión, 
que duu una terrible vida de penitent en mig d'olor de santedat ja 
que es creia que el que tocava era sagrat, però els que manaven a 
l'Església la consideraven una beneita. El rector de Canet, però, 
va aconseguir dos grans de la cara de la tal Sor, que donaven 
indulgència a qui els toques, i que conjuraven les tempestes. 
L'esclat d'èxit va ser immediat per la nova parròquia, i tothom va 
canviar gustós d'edifici, tan és així que hi va haver d'intervenir la 
Inquisició per acabar amb l'abús d'adorar una persona 
condemnada. 

La bigàmia també era cosa dolenta i molt perseguida, i el que 
va estar de mala sort va ser en Joaquim Gonzalez de Zamora. 
Aquest personatge anava canviant d'identitat, de lloc i de dona, 
fins que arriba a Mataró i enamorat del clima, la mar i les 
llagostes, de tanta fama als hostals de la ciutat, s'hi estableix i es 
casa, pensant que lluny de Zamora ningú no el coneixeria, i que 
de la legítima ni pensar-hi. Però ves per on la dissort es va 
manifestar en un soldat antic amic seu, que el reconeix i el 
denuncia. 

Que la simple fornicació era bona ho anava dient pels carrers el 
francès Pierre Lamoros, veí de Mataró. Era a començaments del 
segle disset que el tal gabatxo esvalotava la parròquia entenimen- 
tada d'aquí, explicant que fornicar amb soltera no era pecat, 
sempre que la noia fos consentidora i quedés contenta. Als 
inquisidors no els va agradar gens la idea, i va anar a parar a les 
fosques garjoles de l'ortodòxia, i encara hi és. 

En la matèria de la carn també era mal vista la sol-licitació 
clerical de dona. En aquest greu error hi va caure el senzill 
carmelita fra Pau de Santa Gertrudis, mentre s'estava al convent 
de l'ordre a Mataró. Fra Pau, segons confirmen els inquisidors, i 
si ells ho diuen va a missa, es veu que es dedicava als 
tocamientos impúdics amb les seves penitents al confessionari, i 
amb una d'elles com a mínim havia fet coses grosses abans de dir 
missa. Com un pau el de Santa Gertrudis, penedit, confessa 
davant el Sant Ofici i diu que no hi tornarà més. 

I deixem pel final la notícia més saborosa, per tots els paladars 
que s'agraden dels menjars delicats i selectes de la morbositat. El 
protagonista de l'afer va ser el carmelita Miquel Carrascón, també 
del convent del carrer de Sant Josep, amb qui entra en escena un 
autèntic mestre en tot allò més recòndit del món del sexe dur, del 
qual era un especialista al Mataró del darrer terç del segle divuit. 
Fra Miquel dominava el que ara s'anomena la disciplina anglesa, 
i com que l'home s'ho agafava tant a consciència el va acabar 
denunciant Rosa Quintana, que era la seva flagel-lada predilecta. 
La noia es va enfadar perquè a més de les disciplines que li 
administrava amb rigor professional, li col-locava un cilici a la 
cuixa, i més amunt, moment quan en Carrascon l'acariciava i feia 
algunes porqueries. Vist el plaer que li proporcionava ho va fer 
amb altres parroquianes, fins que el Sant Ofici va dir que n'hi 
havia prou, i vet aquí que l'home acaba malament. 

El convent de Sant Josep es veu que era cosa fina, ja que s'hi 
registre més activitat sexual que en qualsevol domicili de pecador 
pla i senzill, i és que l'estiu de l'any 1835 hi torna a haver sarau, 
aquest cop un frare de la casa, ell solet, "foté tres noys per lo 
cul". Es varen passar una mica els incendiaris que dies després 
deixen lliços estil zona verda alguns convents de Catalunya, i a 
Mataró, però vaja. Quins exemples, quina lliçó. 

Mataroescrit (Desembre, 1993) 

Quan el vi de Mataró era a la taula dels reis 


Asseguren les cròniques que el marquès de Las Amarillas, Virrei 
de Mèxic a mitjan segle divuit, quan s'asseia a taula només volia 
vi de Mataró i no li'n poséssiu d'enlloc més. La fama dels nostres 
productes de la terra era tan alta que llavors parlar de vi era 
pensar en Mataró, d'això fa molt de temps i aquell vi afortunat i 
la seva memòria s'ha perdut i només en resta el record en la zona 
d'Alella, encara ben activa. La història del vi a Mataró és la 
mateixa història de la ciutat, que no s'entén sense aquesta 
activitat econòmica central al llarg de dos mil anys. 


El vi a taula 

Els primers bevedors de vi que detecta la història en aquestes 
latituds són els ibers, gent que vivien del que els donava la terra, i 
sobretot del blat. Però el raim també era una activitat a la que es 
dedicaven per tal d'engrescar el pas dels anys i procurar-se alguns 
diners fent trafiques. Les feien amb els vaixells de diverses 
procedències que ancoraven a les nostres platges. De forasters 
n'hi havia d'itàlics, de púnics, de fenicis, i de grecs emporitans, 
que s'acostaven per tal de carregar els dipòsits de blat i les 
àmfores amb vi amb denominació d'origen laietà. El trànsit dels 
segles obra les cultures ibèriques al romans, que varen ocupar 
aquestes terres pacífiques i varen donar el seu aire a les coses. 
Com totes les ocupacions que fan els pobles poderosos dels 
agregats culturals insolvents, si aquests els imiten acaben fent un 
pas endavant en la història, com així varen fer els espavilats 
ibers, que varen oblidar el seus deus, el seu idioma i els seus 
poblats per seguir els fills de Roma. 

El que no varen deixar enrere els nostres parroquians és la 
vinya i el seu fruit magnífic. Llavors el progrés de la nostra 
maresme va ser lluminós, que de Barcino a Iluro tot era camp 
treballat amb vil-les magnífiques que senyarien antics soldats 
llatins que rebien aquí un tros de terra per fer-se una vida decent. 
I que es dedicaven a treballar de manera enèrgica unes terres tan 
fruitoses que els donaven la benedicció de les collites de raim. I 
és que l'explotació agrícola romana per excel:-lència era la que 
tenia com a fi el conreu de la terra, al voltant de la producció de 
la vinya. I al celler de la vil-la era on el vi prenia cos i es 

reservava segur dins les àmfores. D'aquí i gràcies als vaixells 
emprenia llarg viatge fins i tot a Roma on regalava el paladar dels 
escollits. 


De tristeses i alegries 

Un altre pas en la història ens duu als segles foscos, ja que amb la 
caiguda de l'imperi romà aquí la cosa va quedar força 
desorganitzada i els assentaments humans varen patir un entorn 
de violència tan greu que va provocar la desaparició dels nuclis 
formats d'antic. Tot i així és segura la continuitat del poblament, 
ja que d'alguna manera les vil-les romanes tiren endavant en 
petites explotacions, cases aillades, masies, i petits poblets de 
poques famílies a tot el Maresme. Mataró quan arrenca el segle 
tretze ja tenia certa envergadura, llavors l'estructura agrària era la 
mini propietat, amb els conreus clàssics de vinya, oli i cereals, 
però la vida de les persones era de subsistència, o sia que 
treballaven només per poder menjar, enmig de la general 
escassetat, fam i epidèmies. A les darreries del segle tretze a 
l'entorn de la parròquia de Santa Maria de Mataró comença a 
enregistrar-se alguna activitat menestral i l'any 1284 el rei Jaume 
II dóna permís per celebrar un mercat cada dilluns, vet aquí 
l'origen de la nostra ciutat, un origen certament comercial. I pas a 
pas es reconstrueix l'antiga activitat, i la platja torna a viure el 
neguit de les trafiques. 

Ja a mitjan segle quinze era el lloc més important de la costa 
catalana per a l'embarcament de productes forestals amb 
destinació a Barcelona. Però al darrera de tot ben aviat hi trobem 
el nostre amic el vi, tot i que als nostres veins fills del profeta, 
senyors de gran part del territori d'influència comercial, no els 
agradés aquest benefici dels déus, l'activitat econòmica més 
important esdevé el conreu de la vinya i la producció de vi i del 
seu subproducte l'aiguardent, els excedents dels quals eren 
exportats per mar, des de la platja. Anaven a Itàlia, a França, i a 
tota la península, una xifra ben concreta, els excedents de vi 
venuts l'any 1616 son 500 botes, i el 1630 ja arriben a mil. I 
gràcies al fet de la derivació comercial d'aquesta activitat 
productiva arrela la ciutat enmig del territori. I els pagesos d'aquí 
varen fer molts diners, que amb el pas dels anys fonamenten 
molts patrimonis agraris en ésser invertits en l'adquisició de 
noves parcel-les, origen de les grans cases pairals pageses de la 
zona. Era el vi i l'aiguardent, l'única riquesa per molts poblets, 

així un rector d'Alella, de finals del segle disset, escriu: Si vinum 
tollis, restat Alella nihil, tota una sentència. 


El vi cap a Amèrica 

Vet aquí que el vuit-cents aquella riquesa agrícola emergent 
explota tot d'una en el miracle del vi de la zona que de seguida 
preu un relleu internacional de primer ordre. Un viatger anglès 
que passa en tartana cap a Barcelona deixa escrit en les seves 
memòries que el millor vi roig era el que es feia a Mataró: "vino 
tinto muy bueno y de gran suavidad". Un altre foraster també 
explica que els vins negres produits a la rodalia de Mataró eren 
molt exquisits i volguts com a vins de taula per la gent de 
posició. Com que tots els pobles d'aquest país tenien el mar a 
quatre passes doncs el comerç marítim hi va arrelar amb decisió, 
i a finals del set-cents, en trobar-se en connexió amb els trajectes 
marítims mediterranis i via Cadis amb el mercat americà, doncs 
la comercialització del vi i de l'aiguardent collit o elaborat tant a 
la mateixa població com a altres de la contrada, va rebre un 
impuls gran. Llavors l'exportació de vi a Mataró arriba a unes tres 
mil pipes l'any, i el seu subproducte l'aiguardent a unes 300 pipes, 
abastant els principals mercats del moment, a Amèrica n'hi anava 
una gran part, però també hi havia altres destinacions, entre elles 
sabem que l'any 1794 el negociant Francesc Milans exporta vi 
negre al port bàltic de Rronstadt. 

Es el moment dolç del nostre vi, quan es barallaven per poder- 
lo consumir les persones refinades, i la ciutat creixia al seu redos. 
Si ens fixem en els treballs de la gent de l'època ens adonem que 
Mataró tenia una economia decantada cap els treballs de la terra, 
a la vinya i el comerç del vi i de l'aiguardent s'hi dedicava la 
meitat de la població: els pagesos i hisendats posseien la terra, els 
brasers la treballaven, els boters feien les botes per emmagat- 
zemar el vi, els traginers i els mariners el transportaven, els 
carreters i els calafats feien carros i barcos per a fer possible 
aquest comerç, i moltes indústries en depenien. Llavors les grans 
famílies de la ciutat tenien terres amb vinya i vivien d'aquest 
productiu negoci. Un senyor d'una peça, el barceloní Baró de 
Maldà, en les repetides estades que fa a la ciutat té especial 
interès en tot allò que es relaciona amb les arts culinàries, i és 
clar, el vi d'aquí no el deixa reposar ni un sol moment. 

Final tràgic del vi 

Segur que quan el rei Fernando VII passa per Mataró no va veure 
ni una gota de vi local, que d'altre manera hauria fet el camí que 
el va dur a la derogació de la constitució. La veritat és que la 
primera part del vuit-cents la collita del vi era decisiva per 
l'economia de totes les poblacions maresmenques però l'antic 
renom del vi dels cap-grossos anava derivant cap als vins d'Alella 
i de Teià, que a partir d'aquesta època esdevenen una marca de 
garantia per els bons paladars. El vi de Tiana era també tingut 
com a cosa exquisida i el de Vilassar de Dalt com de molt bona 
qualitat, mentre que el de Sant Vicenç de Llavaneres era 
considerat bo per dur-lo mar enllà, però menys per consumir a 
casa. Som al segle de la revolució industrial quan el Maresme es 
vesteix de fum de vapor i tantes fàbriques de cotó canvien la 
imatge agradosa del bucolisme pagesívol per la fabril insolència 
de la maquinària que feia calçotets i mitjons. 

Llavors a mitjan segle al camp tot d'una la cosa comença a anar 
malament, i és que l'any 1852 la malaltia de l'oidi ataca les vinyes 
i deixa la comarca gairebé sense producció vinícola durant una 
sèrie d'anys seguits. El primer cop de mort sembla començar a 
superar-se quan un nou assalt de malura serà ja definitiu. Es la 
plaga de la fil-loxera, que comença cap al 1888 i arruina totes les 
vinyes de dalt a baix, la desfeta és terrible i les cròniques de 
l'època ho relaten prou. Llavors 'in extremis' es va optar per 
replantar les vinyes amb ceps americans, més resistents a les 
malures, però la superfície de ceps no tornaria a ocupar les grans 
extensions d'abans. Si l'any 1890 era de 10.800 hectàrees cap al 
1906 la vinya només n'ocupava unes 400. Era el final d'una 
història mil-lenària, la del vi de Mataró, però hi havia esperança, 
en aquest mateix 1906 va ser fundada a Alella la cooperativa que 
havia d'elaborar i comercialitzar les collites de vi de la zona, i la 
qualitat del seu vi donaria lloc a la magnífica denominació 
d'origen Alella. 

El Punt (Fira de Mataró, maig-juny, 1998) 

Històries del dinou 


Notícia d'un negrer 


En els registres de professions de Mataró a inicis del segle dinou 
els mariners hi tenen un lloc rellevant. De fet la seva activitat tant 
lligada a l'àmbit comercial era una necessitat de primer ordre en 
una ciutat oberta als intercanvis atlàntics, i amb una economia 
típica d'exportació. Però entre aquests mariners n'hi havia que no 
es dedicaven a dur d'un lloc a l'altre teixits, vi, barrets, ferros, 
espelmes, estores, sucre o peix salat. No, de cap manera, ells al 
que es dedicaven era a vendre chocolate, i d'aquesta manera a 
fer-se molt rics. 

Un d'aquests va ser Francesc Casalins i Hortal, un home de 
mar que va obtenir la patronia l'any 1784 i es va casar amb 
Vicenta Tarrats. La seva vida va ser molt intensa, sempre 
embarcat i fent negocis a Amèrica on tenia interessos comercials 
a Veracruz i a l'Havana. Casalins moria l'any 1816 "a bordo de la 
goleta Mataronina fondeada en la playa de Onim en la Costa de 
Africa". Què hi feia en un lloc tant llunyà2 Doncs anar a la 
recerca i la captura de chocolate. Per dir-ho d'una manera plana, 
el seu interès comercial eren els negres africans als quals 
agafaven de mala manera per convertir-los en esclaus. I mentre 
era en una sessió de cacera humana va morir per aquells verals, 
de la mateixa manera que hi havia mort el seu germà, que també 
tenia la ma trencada en el mateix negoci. Els barcos que es 
dedicaven a aquest negoci feien la ruta de la costa occidental 
d'Àfrica fins el golf de Benín, a la zona que ara ocupen els paisos 
de Ghana, Togo, Benín i Nigèria, lloc conegut encara com a 
Costa dels Esclaus, pel ser el destí de càrrega de tants comerci- 
ants europeus. També anaven més avall cap a Guinea. 

Casalins no era l'única persona de Mataró que vivia dels 
negres. El pintor Parés conserva una carta de navegació d'un 
d'aquests patrons, en Melcior Vidal i Vilardebò, en la qual hi ha 
traçada la ruta que feia a inicis de segle dinou per anar a la 

captura de negres a l'Àfrica occidental. I en relació a esclaus hi 
ha notícia del que varen rebre la família Bofarull a consequència 
de la fallida d'una societat comercial que al cap-i-a-la-fi només 
tenia com actiu un pobre negre. Un acord del municipi ens 
informa l'any 1838 que el pagès Jaume Rodon tenia "bajo su 
dependencia dos moros", que no eren negres però també treballa- 
ven de franc. I el mateix fill gran del nostre personatge, Francesc 
Casalins i Tarrats (1798-1823), tal com documenten les cartes 
que editem, com el pare es dedicava al chocolate, així l'any 1820 
la família era preocupada i: con mucha ansia del tercer viage que 
estú haciendo a Guinea (..) y como en estos viages han perdido 
estos menores a su padre y tio". 

Una de les filles de Francesc era Maria Rosa Casalins (1805) 
que es casa l'any 1816 amb Josep Calassanç Abadal, fet que en 
morir a Àfrica el nostre mariner duu al pare d'aquest darrer, 
l'impressor Joan Abadal, a fer-se càrrec dels fills que deixava a 
Mataró: Isabel (1803), que temps després, l'any 1824, es casaria 
amb Joaquim Abadal, un altre fill de Joan, Vicenta (1803-1824), 
que no tardaria en morir, i Salvador (1806), que seguint el traç 
del pare estudia a l'escola de pilots d'Arenys de Mar sota el 
mestratge de Josep Baralt i l'any 1823 obté el títol. 

Vet aquí, doncs, unes cartes de l'impressor Joan Abadal 
dirigides a Jaume Vilardebò i Ferrer a l'Havana. En aquests 
papers hi ha alguna notícia de tràfecs colonials, però són fona- 
mentalment l'expressió de la impotència d'Abadal davant la 
voluntat de liquidar de manera positiva els interessos ultramarins 
del mort, per tal de mantenir els fills orfes. Vet aquí aquests 
textos, certament menors, però no mancats d'interès. 


A Don Jayme Vilardebò y Ferrer. Habana. 

Mataró, 9 mayo 1817. 

Muy Sr. mio: participo a V. como gracias a Dios ha llegado a 
salvamento el capitàn Antonio Parera con su fragata nombrada la 
Concepción y San Joseph, y quedan en mi poder los 100 pesos 
fuertes que D. Francisco Casalins le entregó a mi disposición, 
quedan hechos los encargos que me hace dicho Sr. en la suya. 
Igualmente ha llegado D. Benito Calsada con su bergantín 
nombrado Santiago Apóstol con las catorse caxas de azucar 
quebrado, y quedo encargado de ellas, mas està tan baxo el precio 
que solo ofrecen a 18 pesos el quintal, ya ve V. la grande pérdida 
que tendríamos que sufrir, la guardaremos y esperaremos mejor 

ocasión. Queda de V. su affecto servidor que B. S. M., Juan 
Abadal. 


A Don Jayme Vilardebò. Abana. 

Mataró, 25 agosto 1817. 

Muy Sr. mio: Recibí la estimada de V. con su copia fecha 2 de 
mayo del corriente afio en la que me noticía el hallarse detenidos 
en su poder los intereses del difunto D.Francisco Casalins por 
instancia de D.José Antonio Feliu, no nos ha sorprendido la 
noticia, pues ya de antemano lo habiamos entendido, y tenido 
alguna conferencia con dicho Feliu, mas como nosotros estamos 
enteramente faltos de nociones sobre el particular, y sabiendo por 
otra parte que Casalins estaba de únimo de no haber de bolver 
nada a la Compafiía es muy doloroso que los cuartos que ganó en 
este viage para poder alimentar a su estimada família y le costó la 
vida hayan de servir ahora para pagar las desidias de Feliu, pues 
Casalins en la casa de Vera-Cruz adelantó 18.000 pesos y en la de 
esta dice Feliu ha habido tantas pérdidas resistiéndose en 
presentar las cuentas. Si solo insiste en que le entreguemos carta- 
orden para cobrar de V. los 6313 pesos que pide a Casalins cuya 
cuenta han hallado V. y el Sr.Campins muy ajustada. Dexo a su 
consideración el trastorno de una família que despues de haber 
perdido su único amparo en su padre hayan de perder el fruto de 
sus sudores y quedar reducidos a una suma miseria, pues se 
compone la dicha família (escepto el grande) de una madre de 82 
afios, de dos hijas de 12 y 14 afios y de un nifio imposibilitado 
para cualquier empleo por su constitución y poca salud. Si V. 
hallase algunos papeles en el baul del difunto relativos al asunto, 
estimaremos que a la primera ocasión nos los remita por si 
podíamos hacer frente a ese Sr.Feliu y a lo menos hacerle rebaxar 
algo de su pretención. Estamos con bastante inquietud de lo que 
se tarda en saber la llegada de D.Francisco Casalins y Tarrats, 
cual noticia esperamos no nos escasearóú. Es cuanto ... Juan 
Abadal. 


A. D.Jayme Vilardebò y Ferrer. Habana. 

Mataró, 20 enero 1818. 

Muy Sr. mio: Recibí la de V. su fecha 12 octubre del fenecido 
afio, y con ella la fatal noticia de la muerte de Don Francisco 
Casalins. No hay expresiones para ponderar el sentimiento de su 
familia pues era amado de todos, esta ha quedado desamparada 

enteramente, pues en 13 meses ha perdido padre y madre y como 
no hay nadie que pueda ganar un cuarto en muy poco tiempo se 
verú reducida a una deplorable situación, si el Padre de las 
Misericordias no les envia algun consuelo. Nadie mejor que V. 
sabe lo mucho que amaba a su familia el difunto, pues para poder 
darla lo necesario emprendió un viage tan arriesgado que lecostó 
la vida. Ya no tienen otra esperanza que ponerse baxo su 
protección, confian que si han perdido un padre hallaràn en V. un 
protector que mire como propios sus intereses, y que acordàndose 
de su amistad procurarà los aumentos del que queda en su lugar 
su hermano Francisco Casalins. En este concepto envian a V. el 
poder, y yo por ellos como a tutor y curador para que V. recoja 
sus intereses, y los vaya remitiendo, procurando sean por 
conductos los mas seguros que se puedan pues en ellos estriva la 
subsistencia de esta afligida familia. Estimaré de V. encargue al 
joven D.Francisco Casalins que mire que ha quedado padre de 
esta familia y que les haga las vezes de tal. Nos alegraremos de 
su salud y que sin reserva disponga de este su apasionado 
servidor. Q.B.S.M. Juan Abadal. 


A Don Jayme Vilardebò y Ferrer. Habana. 

Mataró, octubre 27 de 1818. 

Muy Sefior Nuestro. Sin ninguna de sus estimadas a que 
contestar, pasamos en decirle que no se ha podido terminar 
amistosamente el asunto de Feliu por sus impertinentes 
pretensiones, y como piensa lidiar con un muerto nos ha 
notificado letras del Real Consulado, como ya selo tiene escrito 
Juan Abadal con su anterior, a fin de ver si imposibilitandonos de 
seguir la causa en Barcelona nos aderiamos a su pretensión de 
darle carta-orden para cobrar su sofiado crédito. Nosotros hemos 
rehusado el comparecer en dicho tribunal, si que habemos 
acudido al tribunal de Marina, quien ha movido competencia con 
el Consulado, sobre pertenecerle a él el conocimiento de esta 
causa. Esperàbamos ver el resultado de esta competencia para 
escrivirio a V. mas como estos asuntos van despacio, nos ha 
parecido muy del caso ponerlo en su noticia a fin de que de lo 
sobrante que haya a la partida que baxo palabra de honor està 
detenida en su poder, le fuese remitiendo a esta por partidas, y 
como los riesgos son tantos que apenas viene buque que no cayga 
en manos de insurgentes, lo podrà verificar en algun correo o 
bien navio o fragata de Su Magestad sin asegurarlos, 

remitiéndolos en Càdiz de 500 en 500 pesos a su correponsal y 
consignados a Juan Abadal en Mataró. Se han hallado los papeles 
que el difunto D.Francisco Casalins entregó a su hermano 
D.Pedro Martir Casalins cuando se hallaron juntos aquí en la 
Habana, los que nos serviràn mucho y haremos ver los enredos 
de Feliu cuando venga el caso. Dios guarde... Juan Abadal. 


A Don Jayme Vilardebò y Ferrer. Habana. 

Mataró, 16 junio 1819. 

M.S. mio. Recibí a su tiempo su estimada de 10 de febrero del 
corriente afio junto con dos conocimientos uno de 100 pesos y 
otro de 40 pesos que V. se sirvió registrar con la fragata de guerra 
la Sabina decuanta y riesgo de los menores de D.Francisco 
Casalins y Hortal, consignados a los SS. D.Juan Buch e hijo de 
Cúdiz, y a mi disposición, no le contesté su recibo por no 
duplicar cartas, hasta haber cobrado, y como queda verificado lo 
pongo en noticia de V. para su satisfacción. Recibí igualmente las 
cuentas del líquido resultado de los intereses del difunto 
D.Francisco Casalins y Hortal, y quedan todos los interesados 
enterados de todo. Estos menores le dan las gracias de lo mucho 
que V. se interesa por ellos y en especial por la protección que 
dispensa a su hermano D.Francisco Casalins y Tarrats de lo que 
le estàn muy agradecidos. Veo lo que me dice sobre el asunto de 
Feliu, en la actualidad nos hallamos como en el principio, pues 
por mas diligencias que se hacen, no es posible hallar el 
expediente en Madrid, no puede menos de creer que al Sr. Feliu 
le estarà a cuenta por sus fines el que no se despache este asunto, 
pues ningún paso da para que se abrevie. La remisión de los 
intereses libres, que con carta de 27 de octubre del fenecido afio 
le ordenamos fuese de 500 en 500 pesos en buque de S.M. no 
entendimos decir que precisamente fuese plata fuerte, pues 
ninguna vemos en esta, que como se ha de cobrar por letra, nos 
dan oro o plata menuda que la gruesa ya no se conoce. Por tanto 
si a V. le parece mejor lo podrà hacer por letra, que siempre serà 
beneficioso a estos menores, pues pasa de 15 pesos el gasto hasta 
esta. Y no ofreciéndose... Juan Abadal. 


A Don Jayme Vilardebò y Ferer. Habana. 

Mataró, 10 junio 1820. 

Muy Sefior mio con la feliz llegada de su primo D.Melchor 
Vidal recibí su estimada fecha 20 de marzo del corriente, yY 

juntamente las 8 onzas de oro para los alimentos de los menores 
y abuela de Casalins de cuya orden me los remite. En mi anterior 
le noticié como habíamos ganado la competencia, y que 
estabamos lidiando en el tribunal de Marina de esta ciudad con el 
Sr.Feliu, mas a pesar de esto nada se adelanta no queriendo el 
Sr.Feliu entrar en liquidación de ninguna manera. Con esto y con 
la mutación de gobierno todo estú parado y se eternizan los 
asuntos. Los intereses del difunto Casalins (dicen los abogados y 
causídicos) que no se deben tener por embargados, pues lo hizo 
sin citación de la parte, y en todo el proceso no consta de tal 
diligencia, mas yo que se que tiene V. comprometida su palabra 
me rio de sus conceptos. Baxo de este supuesto desearía yo que 
V. me remitiese una carta en la que espresase su opinión en el 
particular y con ella acudir al tribunal, y prestando caución 
poderlos soltar. El Sr.José Roura el otro tutor me encarga le diga 
que a las primeras ocasiones que se le presentem se sirva remitir 
los sobrantes que hay de los intereses de los menores, de 500 en 
500 pesos como se lo ordenamos en carta de 27 octubre de 1818 
y si le parece mejor por letra lo podrà executar. Estamos con 
mucha ansia del tercer viage que està haciendo a Guinea 
D.Francisco Casalins y Tarrats, y como en estos viages han 
perdido estos menores a su padre y tio, Y al mismo tiempo se han 
muerto su madre y tia, temen no suceda algun contratiempo 
igual, que seria la mayor desgracia. Celebrare... Juan Abadal. 


A Don Jayme Vilardebò y Ferrer. Habana. 

Mataró, 12 julio 1821. 

Muy Sr. mio: sin haber tenido contestación de mi última paso 
en decirle que los menores de Casalins estan muy ansiosos de 
saber noticias de su hermano D.Francisco Casalins, pues tanto 
tiempo hace que no han recibido noticias de él, y si alguna se ha 
sabido no muy favolable, por lo que suplican a V. que en el caso 
(lo que no creen) de no hallarse ya en esa dicho Sr. su hermano, 
se sirva decirles lo que sepa de su interesante salud. Igualmente 
me interesa, para mi gobierno, me diga si tiene alguna dificultad 
en remitir los caudales que existen en su poder del difunto 
Casalins (no embargados por Feliu) pues veo que ni en buque de 
guerra, ni en correo, y ni ahora por el comboy se ha dignado 
hacer ninguna remesa. En cuanto al pleyto de Feliu habíamos 
convenido en firmar un compromiso para salir de una vez de un 
asunto tan dilatado poniendo un comerciante por parte, Y un 

abogado por tercero en caso de discordia, mas a la hora de firmar 
el compromiso nos piden poderes del hijo mayor D.Francisco 
Casalins y Tarrats, y como estos no se tienen y esperando que con 
el favor de Diós se hallarà en esa estimaremos de V. se sirva 
entregarles la adjunta a fin de que nos remita poder para firmar el 
compromiso y salir de apuros. Dios guarde. Juan Abadal. 


Sr. Don Jayme Vilardebò. Habana. 

Mataró, 25 agost 1822. 

Muy Sr. mio: llegó por fin el dia de la transacción de este 
dilatado pleyto, que por desgracia no ha salido como 
esperàbamos, pues nuestras esperanzas del buen éxito estaban 
fundadas en que lo socios Feliu y March tardaron cerca dos afios 
en furnir la caxa de la cantidad de 4000 pesos que según el 
capitulo 12 de la contrata debian haber puesto a su tiempo, mas 
estas esperanzas se frustraron, sacando una carta del difunto 
Casalins en que al parecer se conformaba diciendo que nadie 
podia hacer imposibles, con esto y con los 600 pesos que sacó 
Casalins de la Compafiía para gastos de D.Francisco su hijo, nos 
tasaron en 2000 pesos por los hijos, quedando los demés para 
partirse entre los dos socios Feliu y March, como todo es de ver 
de la simple copia que remito. Este ha sido el resultado de este 
tan largo pleyto que a poco mas acaba con los caudales de los 
menores y con mi salud, que como poco acostumbrado en pleytos 
(pues no he tenido jamés ninguno) me han incomodado mucho 
tantos escribas Y fariseos que no hacen mas que chupar la sangre 
de los infelices que caen a sus manos. En este concepto, y segun 
la de V. de 14 enero del corriente afio ya no habré dificultad en 
remitir lo que pertenesca a cada uno de los hijos del difunto 
Casalins para terminar un asunto que deseo ver concluhido. Dios 
guarde.. Juan Abadal. 


A Don Jayme Vilardebò. Habana. 

Mataró. (1822) 

Muy Sr nuestro. Con fecha 25 agosto del corriente afio notició 
a V. el Sr.Juan Abadal haberse transado el pleyto que seguian los 
hijos del difunto Casalins contra Feliu y Compafiía enviàndole 
una copia simple de la sentencia arbitraria que hicieron los 
sefilores compromisarios, adjudicando a favor de los hijos de 
Casalins 2000 pesos de la cantidad que tenian embargada y la 
restante a José Antonio Feliu y Compafiíía, lo que es regular lo 

supiese antes por los Srs. Buch e hijo de Càdiz. Y como los hijos 
de Casalins hayan entendido que su hermano mayor D.Francisco 
Casalins ha ya cobrado su contingente, no han podido menos que 
acudir al dicho Sr. Juan Abadal, culpàndole de omiso por no 
haber cobrado cada uno lo que con tanta razón les corresponde y 
el dicho S.Abadal ha respondido, que en 27 octubre 1818 
escribimos a V. remitiese los caudales libres de 500 en 500 pesos 
en buque de guerra o correo de S.M. En carta de 10 de junio 1820 
le rehiteramos lo mismo, y mas que si le parecía mejor en letra de 
cambio podía executarlo. En carta 12 de julio 1821 le instó diga 
si tiene alguna dificultad en remitir los caudales de los hijos de 
Casalins, pues ni en buque de guerra, ni en correo, ni por el 
comboy (entonces llegado) se había dignado hacer ninguna 
remesa. Y por la de 25 de agosto último le dice si habràó mas 
dificultades para remitir los caudales. Esta es la respuesta que nos 
ha hecho, y como hagan mucha falta estos caudales estimaremos 
de V. que al primer buque de guerra que salga nos remita los 
espresados caudales, no de 500 en 500 pesos como se lo 
habíamos ordenado, sino todos juntos, pues así conviene al bien 
estar de estos menores, ocasionàndoles su falta un grande 
perjuhicio. Es cuanto tenemos que exponer y mande a sus afectos 
servidores, Q.B.S. Manos. Juan Abadal. José Roura. Maria Rosa 
Abadal y Casalins. Vicenta Casalins. 


Dia 23 novembre de 1823. 

Tinch rebut dels Sefiors Martorell Pla y Compafíia del comers 
de Barcelona la cuantitat de mil cuatre cents sexanta tres pesos y 
tres rals de velló, per saldo y conclusió de tots los interesos que 
estaban en poder de D.Jaume Vilardebò y Ferrer de la Habana, de 
Francisco Casalins i Hortal. 

XI Sessió d'Estudis Mataronins (Novembre, 1994) 


Registre de títols oficials (1814-1913) 


El llibre del Registre de Títols que conté el lligall 103 de l'Arxiu 
Municipal de Mataró comença l'any 1814 i acaba el 1913. En 
aquests cent anys hi trobem inscrits, per tal de tenir-ne constància 

municipal, molts dels professionals de Mataró, que havien 
aconseguit la titulació universitària, O algun tipus d'ofici públic. 
Però no és un registre sistemàtic perquè a la ciutat hi havia 
d'altres titulats que no consten en aquesta relació. Tot i així es 
tracta d'un volum interessant, pel relleu d'algunes de les persones 
que hi són citades, i les informacions que hi podem localitzar. 

Després de la guerra d'Independència hi ha nombrosos títols 
d'honors militars per mèrits de batalla, i sol:licituds d'exempció 
del servei. Un exemple, l'any 1818 Joaquin Pérez Jordi rep 
llicència absoluta per retirar-se amb el privilegi del fur militar, 
vet aquí el seu historial: entró a servir de soldado voluntario 
durante la guerra en el primer tercio de migaletes de Gerona el 
dia veinte y dos de junio de mil ochocientos ocho, se halló con su 
cuerpo en el sitio y defensa de la plaza de Gerona hasta que en su 
rendición el dia 11 de diciembre de 1809 quedó prisionero de 
guerra, conducido a Francia permaneció prisionero en los 
depósitos hasta que en el de Dancic fue rescatado por los aliados 
y conducido a Cronstad, se incorporó en el depósito establecido 
en ella de militares espafioles rescatados de prisioneros el dia 19 
de octubre de 1813. "Regresó a Espafia por mar el 4 de 
noviembre de mil ochocientos quince por lo que el mismo dia fue 
destinado a este Regimiento de Navarra (..) habiéndose 
purificado de la conducta del tiempo que estuvo prisionero". 

L'any 1816 hi ha un cas de titulació com a familiar de la 
Inquisició, segurament el darrer de les seves característiques a la 
ciutat: "Nos los Ynquisidores Apostólicos contra la Herética 
Pravedad y apostasía en este principado de Catalufia (..). Por 
quanto para los negocios que puedan ocurrir al Santo Oficio de la 
Ynquisición en la Ciudad de Mataró Obispado de Barcelona, 
conviene que tengamos personas a quienes cometerlos Y 
encomendarnos, por tanto confiando de vos Don Josef Viladesau 
y Carbonell del comercio de dicha ciudad en que residís, por 
concurrir en vos las calidades de limpieza de sangre y demús que 
se requieren (..) os nombramos y creamos Familiar del número de 
esta Ynquisición en la referida Ciudad de Mataró, y declaramos 
que en virtud de este título y privilegio podeis tener en la casa de 
vuestra habitación armas así ofensivas como defensivas, Y usar 
de ellas de dia y de noche, pública y secretamente". 

Una nova anotació d'interès: Fernando VII atorga a Josep Boet 
i Caralt, l'any 1816, el títol de Ciutadà Honrat de Catalunya a 
causa dels seus nombrosos mèrits: "Que desde los principios de 

la pasada insurrección os decidisteis por la justa causa, 
procurando la destrucción de los enemigos, por cuantos medios 
han estado a vuestro alcance. Que en cuatro de noviembre de mil 
ochocientos nueve fuisteis nombrado tesorero del partido de 
dicha ciudad de Mataró y después Colector del Catastro, en cuyo 
oficio recaudasteis muchas cantidades, dando por finiquito veinte 
y cuatro mil quinientos ochenta y un reales vellón, a pesar de los 
grandes inconvenientes que mediaban. Que sacasteis de varios 
apuros en que se hallaba la Dirección de Proviciones de Catalufia 
mereciendo que el gefe de ellas os diese gracias por este servicio. 
Que en virtud de oficio del Comisario de Guerra Don Miguel 
Alsina hicisteis el préstamo de diez mil duros para atender a 
cierta comisión en que se trataba de la entrega de Barcelona por 
los franceses. Que habiendo estos descubierto dicho proyecto os 
persiguieron para prenderos, os formaron causa, Y os condenaron 
a pena capital, y confiscación de todos vuestros bienes. Que con 
este motivo os visteis precisado a andar errante con vuestra 
familia, con notable abandono de vuestres intereses, y perdida de 
vuestras casas, que fueron saquedas y destruhidas. Que por 
vuestro decidido patriotismo os habeis grangeado la estimación 
de los gefes militares, que defendieron la justa causa en el mismo 
Principado. (..) Que sois sugeto de honradez, y que procedeis de 
casa solar antigua, y finalmente, que poseeis un buen patrimonio, 
capaz de mantener con la debida decencia y decoro el lustre 
familiar". El títol suposa posseir "las honras, gracias, mercedes, 
franquezas, libertades, esenciones, preeminencias, prerogativas, e 
inmunidades que gozan y desean gozar los otros Ciudadanos 
Honrados de Catalufia". També rep certificat dels escuts d'armes 
que li corresponen pels seus cognoms de Boet, Caralt, Cabanyes i 
Daviu, i el text en detalla la forma i sentit dels mateixos. 

Passat el Trienni Liberal, en uns anys d'obscurantisme i 
repressió, als documents hi ha clàusules del tipus de la que 
transcribim, apareguda en el títol de metge i cirurgià atorgat a 
Ignasi Boet i Carbonell l'any 1830. Habia de jurar "defender el 
Misterio de la Purísima Concepción de la Virgen Maria Nuestra 
Sefiora, defender la soberanía del Rey Nuestro Sefior y los 
derechos de su Corona, no haber pertenecido ni haber de 
pertenecer a las sociedades secretas reprobadas por las leyes, ni 
reconocer el absurdo principio de que el pueblo es àrbitro de 
variar la forma de los Gobiernos establecidos, sostener con 
arreglo a la sesión décima quinta del Concilio de Constanza, que 

a ningún súbdito le es permitido el Regicidio o el Tiranicidio (..) 
aconsejar a los enfermos que estén el peligro de morir el arreglo 
de sus negocios espirituales y temporales, no aconsejar ni 
cooperar al aborto ni al infanticidio". 

Un text de l'any 1834 és relatiu al desig del cavaller 
Genís Bruguera, que "deseando perpetuar la buena memoria de 
sus ilustres ascendientes", demana que especialistes de la Cort li 
interpretin el blasón de armas de la seva casa, i que li donin 
notícia de la relevància de les persones nobles que han dut el seu 
mateix cognom. El text conté tota aquesta història des de la 
perspectiva dels genealogistes més il.lustres de l'època, i també 
parla dels Bruguera de Mataró, referint-se a Joan, germà de 
Genís, que era regidor, "habiendo llegado a tal grado su indústria 
que mantiene dos mil y mas mugeres, que emplea diariamente en 
la elaboración del rico ramo de blondas y encajes, que es uno de 
los artículos que mas consume, y que por las ideas Yy 
conocimientos del referido D.Ginés Bruguera (..) ha llegado a la 
mayor perfección la Real fàbrica, que a no dudarlo el 
mejoramiento de sus tintes y finura de sus hilados de seda, en tal 
utilísimo ramo, es desconocido en las deméàs fàbricas de aquél 
Principado, y su aplicación e inclinación a fomentar Yy 
perfeccionar dicho ramo mereció el que la Junta de Inspección 
pública le premiara con la medalla de oro, y que se le agraciara 
con el uso de armas reales". 

Els darrers anys la documentació que apareix al volum 
és de molt poc interès, i es tracta del registre de peons caminers, 
funcionaris del municipi, i empleats de diversa categoria, deixant 
de ser utilitzat per anotar-hi titulats. 

Migliaresi (Octubre, 1989) 


Ateneu Mataronès (1854-1890) 


L'Ateneu Mataronès va ser fundat el setembre de l'any 1854 sota 
la denominació de Sociedad de Amigos de la Instrucción, i tenia 
com a centre d'interès l'activitat cultural i l'extensió del saber a 
les capes de la societat més desfavorides: els treballadors. 
L'objectiu declarat era "la ilustración y ensefianza mútua de todos 

sus socios, y el procurar difundir en todas las clases de la 
sociedad, las nociones útiles de ciencias y artes, despertando el 
amor a las mismas". 

El local es situa al carrer Nou 13, al costat del Teatre Principal, 
i aviat l'entitat s'anomena Ateneu Mataronès. Segons el reglament 
en podien ser socis totes les persones majors de setze anys que 
abonessin la quota, mai superior als cinc rals al mes. 

L'impulsor i fundador va ser el fabricant Josep Garcia i Oliver, 
junt amb Narcís Carbó, Josep M. Arnaiz, el constructor Jeroni 
Boada, Josep Ferrer, el mestre Joan B. Viza, el constructor 
Miquel Collet, l'arquitecte Ignasi Caballol, Miquel Valls i Josep 
Riba. Garcia i Oliver va actuar de secretari i en algun temps com 
a president d'aquesta institució que, com li agradava de dir, va ser 
"el primer Ateneo que dedicara Catalufia a las clases proletarias". 

L'activitat de l'Ateneu tenia dos eixos, per una banda les classes 
públiques, i per l'altre les sessions literàries que cada diumenge 
reunia als associats en una mena de trobada acadèmica, Les 
classes les donaven els membres de l'Ateneu especialment 
qualificats per a fer-ho, i tenien lloc de 7 a 9 de la nit. El desig del 
fundador era que s'acollís els treballadors per a possibilitar la 
seva instrucció. I així, explica Joan Amich: "han sido arrancados 
del caos de la ignorancia una porción de jóvenes que jamés 
habían saludado las letras y que quizús no las saludaran nunca 
sino se hubiese creado ese elemento de vida intelectual que 
fomenta la afición al saber". 

Però la realitat no va ser tant afalagadora, ja que els obrers que 
treballaven en llargues jornades de tretze hores no tenien temps 
de dedicar-se a la cultura. I els alumnes eren membres de la petita 
burgesia, menestrals, comerciants, etc. Les assignatures que s'hi 
donaven l'any 1869 eren: lectura, escriptura, aritmètica, francès, 
anglès, dibuix i gramàtica castellana. En altres èpoques també hi 
havia lliçons de comptabilitat, religió, moral, taquigrafia i 
declamació. 

L'Ateneu estava organitzat en seccions: la de ciències, 
literatura i arts, la de ciències exactes, la de ciències polítiques i 
morals, i la d'agricultura, indústria i comerç. L'any 1869 hi havia 
105 socis, que gaudien d'un gabinet de lectura, i de les sessions 
literàries dominicals, en les quals els membres de l'Ateneu i 
d'altres convidats exposaven els seus coneixements sobre tota 
mena de matèries, principalment les d'actualitat en el món de la 
ciència, els costums i les idees. 

Hem de destacar que segons els estatuts de l'associació un dels 
temes era la literatura lemosina, fet que indica que aquest primer 
projecte cultural amb què va comptar Mataró, ja tenia un interès 
específic per la llengua i la cultura catalana, en període de 
revifament. Als actes del diumenge, i acompanyant la conferència 
principal, hi havia un apartat literari on es llegien poemes i proses 
a càrrec d'autors locals. 

El mes d'abril de 1856 es va produir un fet notable en la vida de 
l'Ateneu. Un discurs que havia de ser llegit en una de les sessions 
del diumenge va ser censurat per la junta directiva. En aquest 
parlament s'atacava el dogmatisme religiós i es feia un recorregut 
pels autors renovadors de la història de la cultura, tot defensant la 
labor crítica de Voltaire, Cabet, Proudhon, Fourier i Blanc. 
D'alguna manera l'autor reivindica el pensament socialista 
acomodant-lo a la religió cristiana, cosa que no va caure massa 
bé als dirigents de la casa. 

Amb més o menys èxit, i amb força períodes d'inactivitat, 
l'Ateneu va anar realitzant la seva tasca educativa i literària fins 
el gener de l'any 1890, quan es va dissoldre. Un estudi d'aquesta 
institució seria de gran interès per la història de les idees, però es 
conserva molt poca cosa de la seva activitat. 

Migliaresi (Setembre, 1991) 


Notícies dels anys 1869 i 1871 


A l'Arxiu Municipal de Mataró es conserven quatre volums 
corresponents al registre de documents enviats per l'Ajuntament, 
els anys 1869-1872, a institucions oficials de diversa índole. Hi 
ha textos de moltes pàgines, i respostes mínimes a questions molt 
concretes. Farem una petita ressenya dels més interessants: 


Any 1869 
Document adreçat a les Corts Constituents el 8 de març afirmant 
que la ciutat no pot pagar els 49.052 escuts de l'impost especial 
de capitació, a causa de la crisi fabril. 

Document adreçat al Govern Civil el 15 de març informant de 
la manifestació que el dia abans s'havia celebrat per demanar 

l'abolició de les quintes. L'havien organitzat els republicans i hi 
pren part molta gent de la ciutat i dels pobles veins, en un nombre 
de set mil. Tot i que va ser un dia de pluja porten 32 penons, i es 
fan diversos parlaments a la multitud. Els regidors afirmen al seu 
informe que "la necesidad de la abolición es una idea 
generalmente arraigada, con toda justicia adoptada por la Nación 
en masa". 

Document adreçat a la Diputació Provincial el 7 de maig sobre 
els motius que duen a l'Ajuntament a treure l'assignació que rebia 
Jaume Isern per ensenyar música als nens mancats de recursos. 

A les darreries de setembre hi ha diversos documents sobre la 
insurrecció republicana a Catalunya. El dia 25 passa per Mataró, 
venint de Girona, un esquadró de cavalleria que es dirigeix a 
Barcelona, on els republicans havien fet barricades i es combatia 
durament. El 29 es reb un ban del Gobernador sobre la situació 
militar, i el mateix dia entra a la ciutat una columna de l'exèrcit 
que ve de Barcelona, eren 400 homes del regiment de Navarra, 
comanats pel tinent coronel Odon Macias. A aquest personatge 
els regidors li fan saber que a Mataró només hi ha un batalló de 
milícia compost per 414 homes sense armament, i que no tenien 
notícies "de que se hayan manifestado hostiles al Gobierno". Els 
grups de gent que s'havien format a la Riera en saber-se la 
repressió de la revolta de Barcelona es dissolen de manera 
pacífica. 

El 3 d'octubre l'Ajuntament notifica al Gobernador que la nit 
del dia 2 al 3, una "porción de individuos" de la ciutat, sense que 
es sabés la quantitat, varen marxar de la ciutat a ajuntar-se amb 
les partides republicanes. També informen de la interrupció de la 
línia telegràfica amb Arenys. A les deu de la nit ve de Barcelona 
una columna de l'exèrcit amb mil homes de l'exèrcit, i s'envà en 
direcció a Girona. El 4 d'octubre els regidors diuen al tinent 
coronel Macias que després de la seva marxa no ha passat res a la 
ciutat, només que els vespres es nota més gent pels carrers, i que 
els que varen sortir de la ciutat eren de trenta a cinquanta 
persones, i que els sembla no tenien armes. El 9 d'octubre 
notifiquen al Capità General que el dia abans havien publicat a 
Mataró el ban d'estat de guerra a Catalunya. El 19 d'octubre 
diversos individus forans s'acullen a l'indult, i consten alguns 
detinguts a la presó. El Regiment de Navarra havia estat substituit 
pel Batalló de Caçadors de Catalunya. El 21 d'octubre el coronel 
de la tropa demana que l'Ajuntament li digui quins eren els 

mataronins que havien participat a la revolta, però els regidors 
afirmen no saber-ho. El mateix dia es dissol l'Ajuntament 
republicà manu militari. El 30 d'octubre es suspèn per l'autoritat 
el periòdic republicà El Eco de la Costa, i el dia 13 de novembre 
El Radical, que havia sortit al seu lloc. 


Any 1871 
Document de 30 de setembre establint les bases per les quals s'ha 
de regir l'escola de Nàutica que s'anava a obrir. Era agregada a 
l'escola pública, i la dirigia el tinent de vaixell Josep Espín. 
Document de 8 de maig relatiu als problemes al voltant de 
l'enfrontament entre la família Gualba i el municipi per l'enderroc 
d'una tanca en una propietat agrícola seva, que dificultava 
l'ampliació d'una carretera. L'alcalde relata al jutge de Mataró que 
l'advocat Josep Gualba i Fontanils el visita el dia abans: "quien, 
al marcarle la necesidad de que fuera su padre el que se 
presentase, profirió las expresiones de que si era el secretario el 
que me dirigia, debia decir que era un asno. Ynvitele a moderar 
su voz y a medir sus palabras, pero a mi amonestación contestó 
con gritos, ademanes descompuestos y palabras insultantes como 
'yot fot', que es una expresión de desacato a la autoridad, y que 
reforzó con la injuriosa palabra de que hacia el alcalde lo que le 
daba la gana. Ynvitele de nuevo a que midiera sus palabras Yy 
guardase el respeto debido al local en que estaba y a la autoridad 
que ejerzo, y entonces en vez de retirar expresión tan insolente, 
se ratificó a ella esclamando, 'si sefior, yot fot, yot refot, hace lo 
que le da la gana' nuevamente con asombro general de los 
oficiales de este municipio y de mis dependientes. Ante tamafio 
escúndalo reforzado con amenazas, pues indudablemente las 
constituyen las expresiones de que 'habia aprendido gimnústica y 
tenia los pufios fuertes', le mandé retirar a otra sala, y cuando le 
creí calmado, le llamé nuevamente para encargarle digese a su 
seflor padre que se apersonase conmigo, afiadiéndole que podia 
retirarse. Otra vez renovó entonces sus primeros gritos, Y al 
prevenirle que hiciese el favor de marcharse, me contestó que si 
se lo pedia por favor lo verificaria, y habiéndole replicado que no 
solamente se lo pedia sino que se lo mandaba entonces en vez de 
obedecer como debia tomó una silla y se sentó en ella mostrando 
claramente que para nada acataba los preceptos de la autoridad, 
hasta que al ver que me dirigia yo a mis dependientes, para 
hacerme obedecer, se marchó espresando empero 'que lo 

un 


verificaba para no llegar a un estremo desagradable'". 

Document de 14 de juny relatiu a les quatre escoles lliures 
(públiques) de Mataró: una de pàrvuls situada al carrer Ravalet 2, 
que regentava Mateu Ferran, amb 60 alumnes, una d'elemental al 
carrer Sant Benet 43, amb 59 nens dirigits per Josep Manyoses, 
una d'elemental nova a la Baixada d'en Feliu que regentava el 
mestre Miquel Blanc, i encara no era oberta, i la situada al carrer 
Palau 19, era d'ensenyament superior, se'n cuidava provisional- 
ment el mestre Josep Dasquens, i tenia 44 alumnes, gairebé tots 
d'elemental. Aquesta darrera escola s'havia obert amb urgència 
per acollir els nens provinents de l'escola pública que fins 
aleshores regentaven els escolapis, i que se'ls havia tret en no 
voler jurar la Constitució. 

Migliaresi (Setembre, 1991) 


Fets d'en Josep Matheu i Ribera 


Diversos papers de mitjan segle dinou, de l'arxiu de Salvador 
Julià, que formen part dels documents lliurats al Museu-Arxiu de 
Santa Maria pel senyor Antonio Pineda ens relaten aspectes de la 
vida de Josep Matheu i Ribera, net de Pau Matheu i Ros, i fill de 
Francesc Matheu i Xicola, que està molt temps fent de comer- 
ciant a Amèrica, i torna l'any 1822 a Mataró, passant a residir al 
Camí Ral. Francesc ve amb el seu fill Josep, la muller d'aquest i 
la neta Maria del Carme Matheu i Jaques, nascuda a Nueva 
Guatemala, que l'any 1834 es casa amb l'advocat Josep de Caralt 
i d'Argila. 

El nostre personatge és advocat, i té una activa vida política. És 
regidor constitucional l'any 1823 i comandant de la Milícia 
Nacional la mateixa època, i com que era de tendència liberal és 
detingut pel Compte d'Espanya el 21 de juny de 1830, i s'està tres 
mesos pres, i a punt de morir. Els papers de Salvador Julià, el seu 
administrador, indiquen que d'ell va ser la iniciativa de "liberar a 
D.José Matheu del cadahalso que le esperaba (..) en aquella 
horrorosa y fatal época de despotismo". Amb la desamortització 
Matheu passa a dirigir la delegació a Mataró de l'Administració 
Subalterna de Béns Nacionals, que cobrava les rendes expropia- 

des al clericat (censos, censals, lloguers, etc), fins l'any 1848. 
Com a membre del Partit Progressista participa en l'agitat període 
que va de 1837 a 1843. Assenyalem que per les seves idees 
avançades és detingut per l'alcalde Borràs l'any 1844, en una 
època de repressió després de la revolta centralista. 

Vet aquí alguns textos segurament del mateix Salvador Julià 
sobre la detenció de Matheu, escrits en tercera persona després de 
trencar de forma traumàtica, i per interessos d'herència, ja que els 
unia certa relació familiar, amb Matheu: "Las pasiones de los 
hombres son de tal naturaleza que, si no se les opone la virtud, 
todo lo atropellan y arruynan Y formando un mal corazón toman 
asiento todos los vicios y maldades, yY si se afiade el equivocado 
concepto de ser mas sabio que los demés y creer que estos no 
conocen sus faltas, se precipita a delitos enormes e€ 
imperdonables. De esta verdad presenta el cuadro mas feo la 
conducta de D.José Metheu y Ribera contra D.Salvador Julià 
víctima este de su liberalidad, fidelidad y amor, al paso que 
Matheu se luce en la dilapidación, maldad y traición. Vamos a la 
prueba. 

El dia 21 junio de 1830 prendieron a D.José Matheu por orden 
del ex-conde de Espafia, eran las 11 de la noche que D.Mercedes 
fué a casa D.Salvador Julià a manifestàrselo suplicàndole la 
acompafiase a Barcelona al objeto de hacer diligencias por su 
esposo. Julià accedió y viendo en Barcelona que los parientes y 
amigos de Matheu (D.Juan Roig y Jacas, D.Ignacio Flaquer, 
D.José Plandolit, D.Joaquin Ybafiez, D.Juan Cascante) se 
retrahian de hacer nada a su fabor por lo temible de la época y el 
compromiso en que se ponía cualquiera. 

Movido Julià de un patriotismo puro y desinteresado 
atendiendo a las relaciones de familia y parentesco no titubeó en 
prodigarle sus fabores tomando a su cargo todas las gestiones 
para su defensa y acordandose de los ofrecimientos de D.Ciríaco 
Garcia (secretario de dicho general) le tenía hechos porque le 
cuydaba de su hijo colegial en las Escuelas Pias de Mataró, fué el 
dia 23 a Caldas donde con su sefiora tomaba los bafios y esta 
agradecida por dicho motivo de cuydar de su hijo se interesó 
también con su marido que prometió salvarle. Ruegos, regalos, 
ofrecimientos, todo lo puso en juego Julià para lograr el alivio de 
Matheu. Esto y el estar tres meses la esposa y familia de Julià en 
Barcelona tomando un piso para si gastó como 150 duros sin que 
Matheu le haya dado ni un maravedís, ni gracias, tanto de lo 


89 


gastado como de lo trabajado pues todas las semanas iba Julià a 
Barcelona por su causa y algunas dos veces segun la causa 
ecsijía, con cuyos pasos, gastos, trabajos, regalos y sacrificios 
pudo sacarle del pie del cadahalso como no ignora Matheu". 

Els documents de Julià relaten altres fets que protagonitza un 
Matheu que ell descriu com a lladre gairebé professional, vanitós, 
tirànic i sense cap mena d'escrúpol. Es tracta de robatoris a la 
caixa de l'hospital, que ell administrava, a diversos socis amb els 
quals compartia negocis comercials, etc. Entre els papers hom hi 
pot descobrir un seguit de petites notícies curioses però sense 
massa interès, però n'hi ha una de gran rellevància. Es del mes de 
març de l'any 1836 quan enmig d'una descripció de tipus 
econòmic s'afirma d'un fet preocupant a la ciutat: "el aumento 
progresivo que han tenido las casas en sus alquileres". Es una 
dada a tenir en compte, ja que indica un desequilibri entre la 
demanda i l'oferta de vivendes a Mataró, en un temps que malgrat 
la crisi que feia temps que es patia, ja començava l'activitat 
industrial a despuntar, i molts forasters es radicaven a la ciutat de 
les fàbriques. 

Migliaresi (Març, 1993) 


Els voluntaris d' Ysabel 2" a Vic 


A l'Arxiu Municipal de Mataró es conserven dos petits volums 
manuscrits que corresponen als llibres d'ordres de les companyies 
primera i quarta dels Voluntaris d'ISabel 2, de la ciutat de Vic, 
que abasten els anys 1834-1835. Com varen arribar aquests 
llibres a Mataró ho desconeixem, però segurament els va dur al 
seu equipatge el coronel José Montero Vigodet, comandant de la 
tropa miliciana de Vic, i, anys després, comandant militar de la 
ciutat de Mataró. 

El primer volum s'inicia el 26 de juny de 1834, i detalla la vida 
quotidiana dels Tiradores de Ysabel Il també nomenats 
Voluntarios, força comanada pel coronel i primer comandant José 
Montero Vigodet, que residia a la casa dels marquesos de 
Vallgornera. Montero, que havia pres possessió del càrrec el 
desembre de 1833, comana la tropa fins el dia 29 de gener de 

1835, quan el nomenen governador militar de la Seu d'Urgell. El 
segon volum és gairebé una repetició del primer. 

La caserna era vora la porta de Sant Joan, a la Rambla, i els 
soldats feien els exercicis militars al Prat de Gallines, els matins 
de S a 7 i les tardes de 6 a 7. Al text hi surten un seguit de noms 
de lloc que ens han servit per a saber que es tracta de la ciutat de 
Vic, ja que en cap moment és citada amb el seu nom: l'església 
dels Trinitaris Descalços, la plaça dels Màrtirs amb la seva font, 
la plaça de la Catedral, la porta del Vigros i la de Sant Joan, el 
carrer Sant Pau, la Rambla, la plaça Real, la casa de la Parra, etc. 

Hi ha força notes de tipus reglamentari sobre les malifetes dels 
milicians: fan destroces en sortir per la porta de Sant Joan "con 
notable dafio de los labradores, que tienen campos en aquellas 
inmediaciones", i cal vigilar el lloc fins la casa de La Parra, zona 
en la qual hi treballaven corders, també hi ha referències al seu 
mal aspecte, i es que duien el pel llarg, tacada la roba, les mans 
molt brutes, etc. Tot i així, a la missa de diumenge hi anava la 
tropa vestida amb pantaló blanc i jaqueta gris. 

En quant a l'alimentació en la festa de la Reina, que es celebra 
amb ball i parada militar, hi ha dos ranxos amb carn, a les sis de 
la tarde. El menjar habitual era l'arròs, les mongetes, les patates i 
els cigrons, però en aquesta diada especial es mana servir "la 
mayor cantidad de carne que sea posible o tosino, siendo de 
buena calidad". Hi havia gana entre la gent, i calia vigilar que els 
necessitats no entressin a la caserna a menjar les engrunes del 
ranxo, per la qual cosa se'ls organitzava de tal manera que 
s'esperaven a la Rambla, i no a les portes de la caserna, on rebien 
les deixalles del magre menjar de la soldadesca. 

La tropa era més aviat poc pacífica i sovint radical, així a més 
de les paraules indecents que es denuncien, hi ha el fet més greu i 
significatiu d'haver "quitado cruces por los caminos por donde 
han pasado los tiradores", enèrgica manifestació anticlerical 
produida dies abans de la crema de convents del 1835. Al text es 
recullen mesures disciplinàries extremes, com l'afusellament d'al- 
guns milicians: el 15 de novembre de 1834 es posa en capella a 
Antonio Martí, condemnat per infidencia, i l'executen el dia 16 a 
les dotze del migdia a la plaça dels Estudis, el mes de setembre 
s'afusella el milicià Borrull per un crimen atroz, però es reprodu- 
eixen les faltes escandalosas dels voluntaris, i el 29 de setembre 
s'afusella Domingo Armengol i Pau Borràs. El dia 7 de desembre 
afusellen Jaume Juró, i el dia 8 al carlista Miquel Badia. 

Es nota al text la preocupació per la revolta carlina, que duu 
sovint a posar destacaments a Caserres, Berga, Pont de Gurri i a 
Torelló. L'octubre de 1834 hi ha alguns enfrontaments poc 
importants als boscos veins, però el 4 de gener de 1835 hi ha una 
important batalla contra els carlins al districte de Berga, que 
guanyen els isabelins. Davant les necessitats de defensa sovint 
arriben tropes de reforç, així el novembre de 1834 ve a Vic la 
companyia d'Urbans de Mataró. 

Les condicions sanitàries eren una mica precària, sovint hi ha 
soldats amb sarna a l'Hospital, i s'ha de duu els malalts de 
venéreo a Barcelona a intentar curar-se a l'Hospital. Potser per 
aquest motiu aviat es prohibeix als milicians que vagin a la 
taverna de La Chacona. Més greu varen ser els fets d'octubre de 
1834, quan s'estableix un cinturó de seguretat ben enèrgic per tal 
d'aillar la ciutat de l'epidèmia que es vivia a Barcelona: piquets 
armats extramurs davant el convent del Remei, vigies a les portes 
del Vigros, caputxins, Santa Teresa i Sant Pere, patrulles de nit i 
escamots al camí Ral de Barcelona i la carretera del Remei, i, és 
clar, l'obertura d'un llatzaret. 

Migliaresi (Setembre, 1991) 


Les illes FalEland són de Mataró 


En el tema d'Argentina els de Mataró no podem tirar la primera 
pedra, perquè la responsabilitat que aquell país tan llunyà sigui 
una nació amb majúscules i devaluació diària, no correspon sinó 
als mataronins. La història és coneguda però convé tocar-la de 
nou per a donar-la a conèixer a aquells que no la saben. I si 
sembla increible, doncs no ho és, i ningú no ha d'estranyar-se de 
les proeses d'uns quants cap-grossos, quatre exactament, dutes a 
terme els anys que l'Argentina va aconseguir la seva 
independència. Va ser tan decisiva la seva intervenció que els fills 
d'en Peron encara serien súbdits de la corona espanyola si no es 
presenta l'avinentesa providencial dels nostres homes d'aventura. 
De la qual cosa en resulta que les illes Faltland són de Mataró. 
Passem a relatar la lletra menuda dels fets. 

Un que va manar molt 

Quan el dia 25 de maig de l'any 1810 és elegida a l'Argentina la 
primera "Junta Provisional Revolucionaria", amb el fi de 
coordinar els esforços de la lluita contra els espanyols, aquesta 
responsabilitat cau en set patriotes distingits. D'aquest grup cinc 
són argentins i els altres dos de Mataró. Un d'aquests va ser 
Domènec Matheu (1765-1831) que havia nascut i s'havia educat 
a Mataró 

En Matheu, quan va ser nomenat, ja duia a la seva esquena un 
enèrgic passat revolucionari, ja que havia lluitat contra els 
anglesos que varen invadir Argentina l'any 1806 i 1807, on va 
demostrar el seu coratge. Aquest home, molt ben considerat per 
tothom, una vegada que el cap de la junta va haver de fer un 
viatge a l'interior del país, va ser qui el substituí. Governant el 
país un home de Mataró, cas insòlit, diuen. S'ha de destacar la 
seva actuació a favor dels drets dels indis. També les àrdues 
tasques en la governació del país, i les feines diverses que li 
varen oferir com a cònsol en deixar el seu important càrrec: 
director general de la fàbrica de fusells, i, a la vegada, interventor 
de la loteria nacional, un cas de sobre-treball, o d'incompatibi- 
litat, que es diu ara. Més tard el trobem a la comissió de duanes i 
en altres activitats del mateix ordre. 

Però en Matheu no va fer massa duros i en els darrers anys de 
la seva vida va haver de dedicar-se a refer la fortuna malmesa. De 
la seva honradesa i de l'esperit revolucionari dels seus companys 
de causa independentista és una bona mostra la segient conside- 
ració del seu biògraf Ramon Oneto: "fué, pràcticamente, el único 
hombre de actuación preponderante en los sucesos de la Revolu- 
ción, que no sufrió ningún proceso administrativo ni judicial". 
Per tots aquests motius té un monument a Buenos Aires. 


Un que va fer massa coses 

En Joan Larrea (1782-1847), que va ser l'altre membre de la 
Junta Revolucionària, havia marxat de Mataró per fer diners. 
Tothom s'espavila com pot i aquest conciutadà va anar a Buenos 
Aires a vendre cuiro, sucre, aiguardent i vi. I com que se les sabia 
totes va trobar allò que buscava: la fortuna. Negociava amb 
Paraguai, Xile i Perú, i, a Argentina, el varen anomenar capità del 
vaixell que vigilava el contraban, a ell que era del gremi de fer 
els ulls grossos. Més tard va ser cònsol i síndic del real consolat a 
les ordres de Sa Majestat Catòlica de les Espanyes. 

Quan es va produir la invasió anglesa més amunt citada va ser 
un dels que va crear el batalló de voluntaris de Catalunya, una 
mena de brigada internacional que lluitava per la defensa de 
Buenos Aires. Després de diverses aventures revolucionàries es 
va afegir a la conxorxa que pretenia engegar a fer punyetes els 
espanyols, i va figurar en aquell organisme tan important que ja 
hem citat, al costat de l'altre mataroní. Quines converses devien 
tenir. aquests senyors asseguts en una cadira encoixinada 
recordant aquell Mataró escàs i provincià que havien deixat per 
sempre més. Potser els abellia recordar antigues passejades per la 
Rambla, o d'incògnites visites als locals de la vida alegre. 

Com a governant s'ho va passar més aviat malament, perquè la 
història argentina d'aquells anys posteriors a la independència és 
un seguit de cops d'estat fulminants, i de guerres civils de 
capvespre. I així, quan manaven els dels gremi contrari, doncs, ja 
tenim en Larrea a la garjola, a causa de les fúries que despertava 
entre els conservadors que, just independent el país, ja tenien 
coses per conservar. I ell, que era liberal, va haver d'esperar 
temps més harmònics per a dur a terme els seus postulats 
avançats. L'any 1812 va ser diputat a l'Assemblea Constituent i la 
va presidir al llarg d'un mes. Porten la seva firma diverses lleis, 
entre les quals cal destacar la que aboleix la tortura com a mitjà 
d'investigació judicial, i la que va sancionar l'himne nacional. 
Però això de l'himne ja sortirà més endavant que també porta cua. 

Més aventures: va formar part del triumvirat que va manar 
l'Argentina durant un curt espai de temps, després el varen fer 
ministre de Finances i és ell qui va fundar, més o menys, la 
marina de guerra argentina, aquesta que ara enfonsen els anglesos 
amb tanta facilitat. Després va anar sortint i entrant a la presó a 
mesura que el torn no pacífic transformava la realitat política de 
la república inexperta. I, és clar, va acabar perdent la paciència i 
dedicant-se al negoci una altra vegada: gestiona importants 
edificacions, estableix una línia de vaixells postals amb Europa, 
el tornen a fer cònsol, cap a la presó, s'inventa la indústria 
saladora, viatja a Bordeus i es suicida. El dia 20 de juny de l'any 
1847 va decidir, en Joan Larrea, que ja n'hi havia prou i es va 
matar d'un tret. D'altres versions asseguren que la mort se la 
produí degollant-se amb una navalla d'afaitar. També té a Buenos 
Aires un monument. 

Un de valent 

En Ramon Larrea (1787-1836) va seguir les mateixes aventures 
revolucionàries del seu germà Joan. Però això de la política no li 
devia agradar i es va dedicar a la cosa militar. Va servir a les 
ordres de San Martín al regiment de granaders a cavall. Més tard 
va ser tinent coronel del regiment d'husars de la guàrdia, i, també, 
comandant del Batallón del Orden, al servei d'una de les faccions 
que es disputaven el mànec de la paella. A diferència del seu 
germà quan les va veure venir magres es va retirar a la vida civil i 
es va establir en una estancia de Paysandú, lloc que no tinc ni la 
més lleugera idea d'on deu caure, però de segur que s'hi està bé, 
ja que d'aquest jove no se'n torna a saber res de res. I, és clar, no 
té monument. 


El del violí 

Hi ha qui diu que no va a missa això que sigui de Mataró, però 
sembla clar que les Escoles Pies varen acollir els primers somnis 
d'infant d'en Blai Parera (1773-1840). També és cert que la 
inspiració li va venir a mitja plaça de Santa Anna i que a l'edat de 
vint anys va anar a fe l'Amèrica a base de classes de violí, piano i 
llaúut. Les rebien, les classes, les nenes de les famílies més 
distingides de Buenos Aires. La seva carrera de músic va tenir un 
èxit lent que qualla en ésser nomenat per a diverses direccions de 
teatres de prestigi. El moment estel-lar d'en Parera, allò que 
justifica una vida, Si t'hi conformes, va ser l'encàrrec de composar 
la música de l'himne nacional argentí amb lletra del poeta 
Cayetano Rodríguez. Per aquesta feina va cobrar 167 pesos, una 
misèria. Com hem vist presidia un altre mataroní l'Assemblea que 
va fer acordar que aquest himne fos l'Himne, i això fa pudor de 
cremat, de jocs de mans, vull dir. També és distret pensar que 
Xile va fer servir durant tres anys la mateixa música com a himne 
nacional, mentre no trobaren un compositor de casa. De 
monument res. 

De mataronins a Argentina n'hi va haver molts més, però 
aquests quatre varen ser els més gloriosos, i ara, anys després, els 
recordem amb motiu d'una guerra increible. 

El Maresme (28, maig, 1982) 

El Parc de Mataró és centenari 


Ara fa cent anys que obria les portes el parc de Mataró, com a 
iniciativa i negoci privat d'una colla de persones que volien fer 
possible el lloc de distracció i esport que mancava a la ciutat. 
Aviat la idea va encallar per manca de socis, però l'Ajuntament 
en veure l'interès ciutadà del parc ja establert, el va comprar per 
obrir-lo a tothom. El parc d'ara, tot i que és pàl-lida ombra 
d'aquell magnífic recinte centenari, amb les noves urbanitzacions 
que eixamplen la ciutat cap a la muntanya, és més que mai al cor 
de la ciutat. Però un cor una mica deixat de la ma de Déu, que 
quan tiri endavant el seu eixampla al llarg de la Geganta, es 
convertirà en el pulmó verd de l'urbs del segle vint-i-u. 


Del Parc privat al Parc públic 

Es el dia 28 de juliol de 1893 en plena festa de Les Santes quan 
s'inaugura el Parque-Velódromo amb una carrera de bicicletes de 
caràcter internacional. Els trenta mil m2 del recinte que obria les 
portes eren ocupats per la pista del velòdrom voltada de llotges a 
la part central, i uns amplis jardins al seu entorn, decorats amb 
estanys, una caseta de venda de refrescos, gàbies amb diversos 
animals exòtics, una pista de patinatge, un lloc on practicar el tir 
a coloms vius amb escopeta, un xalet d'estil colonial que servia 
d'habitatge al guarda, i una plaça de toros. Però el que donava 
caràcter al parc era l'amplària dels jardins, la frondositat de la 
boscúria, plena d'eucaliptus, palmeres i altres arbres. 

L'obertura del recinte era una agosarada operació comercial 
duta endavant per la societat Parque de Mataró, que el dia 23 de 
juny de l'any 1894, un cop el parc ja era obert, es formalitza 
davant notari sota la presidència de l'industrial Francesc 
Fonrodona. Els socis, tots ells gent de renom, tenien la intenció 
de dedicar el parc a l'explotació comercial de diversos esports, i 
com a lloc d'esbarjo de les famílies. Per la qual cosa es proposen 
aplegar un capital de 45.000 pts., en accions de 750 pts. cada una, 
quaranta de les quals havien subscrit els propis fundadors. I les 
restants les havien d'adquirir els ciutadans interessants en el nou 
servei que els oferien. 

Aquest és el parc que ens explica Ramon Salas al seu llibre de 
memòries, quan recorda la seva infantesa: "Sota l'ombra dels 

plàtans i dels altíssims eucaliptus que aromatitzaven l'ambient, 
cridaven molt l'atenció les casetes de fusta construides de forma 
artística, que servien de gàbia a gallines i pollastres de variades 
races, a coloms i als 'pavons reals' (..). Durant alguns anys també 
hi hagué una gàbia entrant a mà dreta amb una mona que feia les 
delícies de la quitxalla. A la part alta hi havia un petit estany en el 
que les oques i alguns ànecs es passejaven rumbosos per l'aigua i 
engolien les molles de pa que algun menut els tirava". 

Tot i ser estrictament privat, aviat s'obra el parc a les criatures, 
que hi van a passar l'estona amb les escoles cada dijous, i també 
als avis, que tenien el diumenge per estar-s'hi. La premsa 
assenyala que "reúnense en éstos jardines para pasear, muchas 
familias, y son punto de esparcimiento para la gente menuda". En 
certa ocasió s'hi fa la revetlla de Sant Joan amb molt d'èxit de 
públic, i també consten espectacles diversos, com sessions de ball 
de Gitanes, ball d'en Serrallonga, i d'altres. 

Els promotors, en fer el parc comptaven que molta gent 
s'apuntaria com a soci per poder utilitzar els nous serveis que els 
oferien, però la cosa no va funcionar. En definitiva, no hi anava 
prou gent al parc, ja que era molt lluny, a les afores de la ciutat, i 
d'accés difícil a causa del camí que passava per la riera de Cirera, 
ple de sorra i atzavares, i incòmode de caminar. La plaça de toros, 
en la qual havien posat tantes esperances comercials, tampoc no 
va ser mai negoci. I la quantitat de socis no va arribar a ser la 
necessària ni per a poder pagar les despeses de manteniment. Així 
que la cosa va acabar malament quan Antoni Coll i Regàs, el 
propietari dels terrenys, que els havia escripturat, l'abril de 1895, 
en establiment perpetu, es va cansar de no cobrar. I és que la 
societat no pagava els drets des de mitjan 1899, tot i que els hi 
havia rebaixat, així que denuncia Parque de Mataró als tribunals. 
El juliol de 1902 surt a subhasta la finca per 64.516 pts., i l'any 
segiient se la queden Antoni Coll i Gasau i Rafael Carreras i 
Arbonès per 43.920 pts. 

Un nou pas en la situació legal del parc es produeix l'any 1905, 
quan l'Ajuntament signa el compromís de compra amb els 
propietaris per la quantitat de 34.000 pts., que es materialitza el 
1909. Però els regidors de seguida es fan càrrec de la gestió del 
que a partir d'aleshores és Parc Municipal, i esdevé lloc d'esplai 
popular. El mateix 1905 els dos xalets els lloga el pastisser Narcís 
Isern, en un d'ells, que tenia davant un pati que els estius era 
dedicat a cafè, hi manté la venda de begudes amb la limitació 

dels regidors que vengui a preus populars, o sia que ha de cobrar 
de 5 a 20 cèntims, i a l'altre xalet s'hi servien berenars i àpats de 
primera categoria. 

La vida del parc va anar transcorreguent de manera plàcida, 
amb algun esglai com l'impressionant aiguat de l'any 1914 que 
enderroca la paret de tanca que separava els jardins de la riera de 
Cirera, enduent-se molts dels animals de les gàbies. El desembre 
de l'any 1921 hi tornen a posar la col:lecció d'animals que havien 
mort: gallines del Japó, faisans, paons reals, ànecs muts, padues 
daurades, etc. Com a curiositat, sembla que durant la guerra civil 
els internacionals es varen menjar els paons reals, les notícies no 
aclareixen si és que tenien el paladar fi, o, més segur, que tenien 
gana. 

El mes de març de l'any 1917 el periòdic local El Nuevo Ideal 
publica un reportatge sobre el parc, que ressalta com estava 
d'abandonat. L'autor visita el monument a Clavé regalat per les 
masses corals de la ciutat, i explica: "la dejadez en que dicho 
monumento hàllase entregado, pues el busto està descuidadísimo 
y desfigurado, y el jardín o meseta que lo rodea, tan crítico en 
plantaciones y abandonado", i que la làpida havia estat malmesa. 
L'antic velòdrom era en estat d'abandó: "sin frondosidad estética 
en floricultura y lleno de hierbas silvestres en cantidad para 
mantener un rebafio". Las gàbies d'ocells: "convertidas en un 
criadero particular de aves para el negocio de la cazuela. Solo de 
la ciudad hay dos pavos reales y unos ejemplares de gallinas". El 
xalet era convertit en una barraca, despintat, amb els vidres 
trencats, i ple d'herbes a l'entorn, i la bassa plena de brutícia i 
insectes. Els jardins de la part alta no hi havia flors, només 
"tubérculos y hortalizas destinados al sostenimiento del criadero 
avicultor". El motor de l'aigua era espatllat i tot el jardí assedegat, 
i el colomar era destrossat i inútil. 

Tot passejant el nostre crític escolta: "un atroz vocerío que 
partia de un grupo de aspirantes a diputado que cada dia se 
reunen en congreso para encaminar Europa", al lloc que era 
conegut com el Senat. Certament, vora el xalet petit a la part alta 
de la pista abandonada s'hi va fer una mena de sot on els avis s'hi 
trobaven a discutir de política, i allà hom arreglava Espanya. 
Notem que els dies d'hivern assolellats era molta la gent que hi 
anava a passar una estona, llavors el parc, tot i el seu lamentable 
estat, era molt popular i si feien moltes activitats recreatives, 
com, per Les Santes, el repartiment de premis als alumnes de les 

escoles públiques. Però encara era més visitat per la jovenalla 
enamoradissa, i els racons boscans els vespres eres plens de 
mirades furtives i s'hi produien el que un rector en diria roces. 

Assenyalem que a la placeta dels enamorats s'hi instal-la el 
bust en bronze d'en Clavé l'octubre de 10912, i el novembre de 
1925 s'inaugura el bust de Pep Ventura que havien donat les 
societats corals de la comarca i les de la ciutat: Germanó, 
Harmonia, i La Perla. Tot i les petites modificacions dels anys 
vint: el colomar, l'umbracle, i el dipòsit per aprofitar l'aigua de la 
mina de Canaletes, ben aviat es planteja la reforma general, que 
s'encarrega a l'arquitecte barceloní i tècnic en jardins Nicolau M 
Rubió i Tudurí. 


Els jardins abans del Parc 

Entre les formes de relació de la burgesia vuitcentista el jardí hi 
té un lloc de relleu. Quan els sectors socials enriquits en el nou 
procés capitalista conformen una cultura privativa, neixen els 
jardins com una mena de club social d'esbarjo als quals, a 
diferència dels casinos aptes només per homes, hi poden accedir 
les dones a lluir la roba i les joies, i a conversar amb els iguals. El 
jardí com esplai burgès es objecte de dues iniciatives comercials 
al Mataró de 1868, ja que en aquest any es produeix l'obertura de 
dos jardins d'estiu. El dia 29 de maig s'inaugura el Prado 
Mataronès, local situat en un descampat a l'actual carrer d'Isern, 
llavors sense cap mena d'edificació en la seva part alta. L'edifici, 
bastit en fusta, i rodejat d'uns amples jardins, intenta convertir-se 
en lloc d'esbarjo dels ciutadans de posició, per la qual cosa 
compta amb un teatre, servei de restaurant i de cafè. I l'estiu del 
mateix any hi actua una companyia de sarsuela i una d'òpera 
italiana que interpreta obres de Rossini i de Verdi. Activitats que 
es combinen amb el ball, sempre esperat per la joventut, i 
espectacles de màgia i funambulisme. 

Ben a la vora del Prado, a la finca del lloc conegut com molí 
de vent, el dia 7 de juny del mateix any obra un gran jardí d'accés 
reservat als socis, sota el nom de Camp de Diana. Les poques 
notícies que tenim expliquen que el jardí era format per diversos 
passeig amb belles glorietes on asseure's i entretenir-se tot 
prenent els refrescos que s'hi servien, mentre es gaudia de la bona 
vista d'un mirador sobre la ciutat. Com a complement els senyors 
podien practicar el tir amb escopeta sobre conills vius, i les 
senyores conversar amb les amigues. 


99 


La plaça de toros 

Dins el projecte inicial de parc recreatiu la plaça de toros és un 
dels elements més característics. Tenia una zona de palcos amb 
cinc-centes cadires, chiqueros, quadres, corrals, l'enfermeria i 
fins i tot una capella on preparar-se espiritualment abans de la 
feina suprema. Per Les Santes del 1894 és quan obra la plaça de 
toros, situada al costat del Parc, i el dia 27 de juliol a les quatre i 
mitja de la tarde té lloc la Gran Corrida de Toros de Muerte, en 
la que s'havien d'enllestir sis animals sevillanos de la ganaderia 
de José Maria de la Càmara. El diestro executor va ser el 
cordovès Rafael Guerra alies Guerrita, de gran renom. L'entrada 
costava de 3 a 10 pts., i una banda de músics donava el to a la 
festa. Coneixem el nom d'altres toreros que hi actuen en 
temporades successives són: Minuto, Faico, Gallo, Nene i Colón, 
i en una ocasió també surten unes sefioritas toreras. 

Ramon Salas a les seves memòries de joventut explica: "Tinc 
memòria, una mica borrosa, que el meu pare va endur-se'm un dia 
a veure una 'corrida de toros', en la qual actuaven el 'Gallo' i el 
'Minuto'. La gent comentava la valentia d'aquest últim, que va 
veure's obligat a matar més braus dels que li pertocaven, per 
haver rebut l'altre un varetazo. (..) Hi va haver una ocasió que 
per motius que ignoro va produir-se a la plaça un gran aldarull, i 
una bona part del públic va envair el 'ruedo' i va treure un 'toro' 
fora del torín, arrossegant-lo pels carrers fins a deixar-lo a 
l'Hospital. (..) Finalment el torín va convertir-se en lloc apropiat 
per a representar-hi algunes moixigangues, com una paròdia de la 
guerra de l'Àfrica, que recordo perfectament, en la qual s'havia 
disposat que el 'ruedo' aparegués sembrat de 'chumberas' i amb 
tendes de campanya per a tropa espanyola, que sostenia un 
combat amb els moros (..). També vaig tenir ocasió de presenciar 
en el nostre torín algun espectacle de circ, on els corresponents 
exercicis gimnàstics i equiestres tenien gran visualitat". 

De fet les corridas no varen arrelar, els darrers temps hi anava 
poca gent i la qualitat de l'espectacle era mínima. I amb la fallida 
de la societat que ho regentava la plaça va tancar, i el mes de 
maig de 1905 l'enderroquen. Això dels toros a Mataró mai no ha 
tingut massa públic, i quan els anys seixanta del segle dinou hi ha 
intents de fer corridas, la gent protesta i la premsa local felicita la 
ciutat de Castelló de la Plana per haver derruit la plaça de toros i 
construit cases al seu lloc. Sabem, però, que l'any 1833 amb 
motiu de les festes del jurament d'ISabel IL, una empresa 

particular fa algunes corridas en un toril de fusta traslladat per 
mar des de Tortosa. 


De bicicletes al velòdrom 

Des dels anys setanta del segle passat les bicicletes comencen a 
admirar als nostres avantpassats, que no es sabien avenir dels 
progressos que sovint els feien canviar la seva imatge de les 
coses. I a Mataró de seguida hi ha afició al nou esport, entre una 
colla de joves benestants. De pràctica privada aviat esdevé 
espectacle popular quan per Les Santes de l'any 1880 els sectaris 
del nou esport realitzen concursos de carreres a Sant Simó. Però 
haurem d'esperar els anys noranta per a veure la gran eclosió del 
biciclisme. 

El mes de novembre de 1890 visiten la ciutat una colla 
barcelonina de velocipedistes, que després de dues hores de 
viatge arriben a Mataró enmig de l'admiració de la gent. L'afició 
que anava covant duu a que l'any 1891 es formi el Club 
Mataronés de Velocipedistas, l'ànima del qual era la família 
Rlein. 

El dirigia Antoni Viada, i del club n'eren moltes famílies de la 
bona societat local, els Fonrodona, Camín, Esquerra, Bofarull, i 
d'altres, que a més d'anar sobre rodes aprofiten per reunir-se en 
actes de societat, balls i concerts. 

La figura principal del ciclisme mataroní, en aquells anys de 
precursors, és Ferran Elein, fill de l'alemany August Rlein, 
apoderat de la tintoreria Marchal, Falch i Companyia, i autèntic 
promotor d'aquest esport a Catalunya, ja que havia estat un dels 
principals accionistes del velòdrom de Barcelona. Ferran era un 
primer espasa de la bicicleta, que guanya carreres a Olot, Sevilla, 
Barcelona, etc., i més d'un cop és proclamat campió de 
Catalunya. Tenia sis bicicletes d'estils i categories diverses, el seu 
pare també era molt afeccionat a l'esport de les dues rodes, i fins i 
tot la mare, segons explica la premsa, compra un tricicle per anar 
darrera els fills. 

L'afició al pedal entre els mataronins es desvetlla amb tanta 
força que al carrer d'Ibran en Francesc Peiró obra una botiga de 
lloguer amb més de quaranta tricicles i bicicletes, aptes pel 
moderno ejercicio ambulatorio, cobrant una pesseta cada hora. 
L'any 1893 neix l'associació El Pedal Mataronés, de caràcter més 
popular que la que hi havia, una mostra més de la gran afició que 
de seguida té la bicicleta, però les dues entitats que competien per 

endur-se el client decideixen el mes de setembre del mateix any 
fusionar-se en el Sport Mataronés. 

En aquell temps els espectacles de carreres de ciclistes són cosa 
habitual i engrescadora, i es fan a la platja, al Callao, tant és així 
que de seguida la necessitat d'un velòdrom amb cara i ulls es fa 
present. I el 1893 com a centre del parc recreatiu es construeix el 
velòdrom amb llotges i cinc-centes cadires i amb una pista de 
333'33 metres. I d'ençà d'aleshores la carrera de bicicletes els dies 
de la festa major esdevé tradicional. El velòdrom desapareix cap 
a l'any 1905 quan en passar a mans municipals el circuit queda 
convertit en jardins, i la ciutat no tindrà un altre velòdrom fins 
l'any 1948. 


Veniu al Parc 

Hi trobareu tota mena de distracció amable i un recinte d'allò més 
adequat a l'esplai dels vostres sentits. Enmig d'una boscúria 
immensa amb arbres de tota mena en el quals ocells de colors 
canten les cançons de l'amistat. Al bell mig hi ha un velòdrom on 
les bicicletes hi fan carreres els dies de festa, una pista de 
patinatge, també una zona de tir amb escopeta, i una xalet de 
begudes refrescants on passar l'estona sota els eucaliptus. Així 
que, veniu al parci Vet aquí un bell racó, la caseta d'estil colonial, 
envoltada d'arbres i el negrito presidint el petit estany curull de 
peixos. 

El camí de pujada et durà a l'estany més gros, on tothom s'atura 
a resseguir amb la mirada el sortidor juganer, i els animals llisos 
que neden dins l'aigua. A l'entrada un rètol demana a tothom de 
tenir cura del recinte, i els camins s'endinsen en la boscúria plena 
d'una ombra que l'estiu no té preu. Tot just entrar, a ma dreta, 
descobriràs aquest agradable racó, una placeta amb sortidor i 
l'aviari on els paons reials llueixen les plomes, quan estan de bon 
humor. 

Els senyors tenen un lloc d'elegant esplai en la pista de 
patinatge. Mireu-los anar amunt i avall, tots amb el cap ben tapat 
amb barrets i canotier. Les noies que es volen casar passegen 
pels viaranys a la recerca d'un xicot, que de segur trobaran entre 
gladiols i roses, potser a la placeta dita dels enamorats. 

Mataroescrit (Juny, 1993) 

Carnestoltes de any 1900 


Història mil:lenària, la del Carnestoltes. D'origen popular, els que 
manaven han fet caps i mànegues per tal d'amansir els seus 
efectes revulsius. Així, aquell projecte d'oposar a la serietat i 
religiositat de la cultura oficial les formes del joc i de la rialla, ha 
deixat pas a una pràctica festiva innòcua, que conserva com a 
record la teatralització i les pràctiques lúdiques de la versió 
original. 

A Mataró tenim notícia de la celebració del Carnestoltes al 
segle dinou, conjuntament amb la revifalla barcelonina. Un 
Carnestoltes passat per aigua i molt acomodatici amb la moral 
ortodoxa. De tota manera la carcúndia dels estaments 
conservadors -els de fota la vida- és tan ampla que es fa ressò 
esverat de l'esdeveniment festiu. Impressió que també fa la 
premsa de l'època, que acostuma a parlar dels aspectes distingits 
de la celebració i deixar-ne de banda les manifestacions populars. 

El Carnestoltes s'organitzava com una mostra de lluiment 
social amb premis per les disfresses més ocurrents. L'any 1901 es 
premiava sota els lemes de: "primer: com a modernista, segon: 
capritxo, tercer: original". Pel que sabem, les indumentàries de 
més èxit ho foren les de: "pelegrí, manolas, esmolets, sepultu- 
reros i bebés". Una nota exòtica fou la de dues noies: "les que 
cridaven més l'atenció foren dues cassadores molt ben 
uniformades portant cada una penjat en lo sarró a un conill: però 
sembla que més aviat anavan a cassa d'algun cor". Vaja, que en 
aquella època ja es practicava a Mataró allò de l'interès 
desinteressat. Però ara el cronista s'enfada a causa d'unes 
persones que: "demostraren molt poc gust, puig lo trajo que 
portaven semblava que l'hagesin llogat a un drapaire". I afirma 
amb encongiment de cor que no es va produir cap incident. 

L'any 1900 es va celebrar a Mataró un Carnestoltes de molta 
anomenada. Això d'estrenar centenari no passa sovint i els 
mataronins es varen decidir a festejar el Carnestoltes en justa 
correspondència. La notícia diu que va ser: "una de les 
organisacions més ben dirigides y ordenades que s'han vist en 
nostra ciutat d'uns quants anys a n'aquesta part". Però els tècnics 
varen exagerar una mica massa la pompositat de la cosa, i la 
mostra va resultar més aviat encarcarada. Vet aquí: "Lo que va fer 

ressaltar més l'acte, va ser que donat lo caràcter de broma que 
revestia l'aytal festa, resultà tan sèria, que més aviat semblava 
l'arribada d'un prohom de la política madrilenya, que no pas 
l'arribada del bullici i l'alegria". En aquest país això de Madrid és 
una espina clavada. 

La celebració del Carnestoltes era animada per: "l'orquestra 
que dirigeix lo senyor Mora, que obria la marxa seguint tres 
haralts ab lo penó de la Nova Constància (els que pagaven), sis 
cavallers feien escolta a la carrossa de S.M. (sa magestat) riallera 
y seguidament venian quinze carruatjes de luxo ahont hi anaven 
comissionts", de diferents entitats. "La orquestra que dirigeix lo 
senyor Constans tancaba la rua que anà a rebre al estrambòtich 
personatje de universal coneixensa". El rigor formal fa que això 
sembli més aviat la professó de Setmana Santa. 

I per acabar-ho d'adobar, els papers ens parlen del senyor 
Ramon, una mena de Martín Villa de l'època. La comesa d'aquest 
personatge era la d'organitzador i "tingué d'emplear molta energia 
per ferse creure de una munió de xicots que ab atxas de vent 
devian il-luminar la comitiva". L'única nota frívola de la jornada 
fou "una tronada de petardos y cohetes". Conjuntament amb una 
generosa distribució de "moltas lliuras de carametlos tirats per els 
manifestants, que la quitxalla, s'esbatussaven per arreplegar". 

Arribat als locals de l'entitat organitzadora, en Carnestoltes va 
dirigir un missatge festiu als seus feligresos del balcó estant: "Los 
que ab penes y fatichs, volen viure com bestioles y fugen de les 
carotes, aquests són mos enemichs. (..) Y si ballant y dant voltes, 
ne pot créixer Mataró, haurà complert sa missió vostre Rey en 
Carnestoltes". Y la festa es va cloure amb un ball de societat 
d'aquells que no hi va qui vol. 

El cronista que hem anat seguint s'acomiada alegrant-se 
"perquè no va haverhi cap nota que fos alussiu ni ofensiu en 
assumptos de rel.ligió, associacions recreatives (sic) ni políticas". 
I tranquil-lament acaba amb aquesta rucada: "En resumen una 
festa de broma feta ab molta serietat". O sia, que s'hi varen 
avorrir tots. 

El Maresme (22, febrer, 1980) 

La plaça de Cuba de Mataró 


La plaça de Cuba no té un origen gaire llunyà. El creixement 
d'una ciutat industrial com Mataró, a mitjan segle XIX, va fer que 
es comencés a pensar en la necessitat de tenir una plaça com 
aquesta. Cal situar-se a l'any 1843. En aquells anys quaranta del 
segle passat, quan la ciutat creixia sota l'impuls de les fàbriques 
de filats, que començaven a assolir la primera etapa de la 
industrialització. Les fàbriques necessitaven molta mà d'obra, i 
sota l'escalf de la feina la població anava creixent a un ritme 
sostingut. I, com a lògica conseqiència d'aquesta onada 
expansiva, la fesomia urbanística d'una ciutat amb empenta i 
força com Mataró, s'anava transformant amb rapidesa. 
S'inauguren nous carrers i els propietaris agrícoles destinen a 
l'edificació terrenys de conreu, a fi de treure'n més rendibilitat 
llogant-los a la nombrosa classe obrera que trobava feina en 
aquesta ciutat creixent. Dues d'aquestes persones són Antoni 
Viada i l'hisendat barceloní Ramon Matas, ambdós posseien 
trossos de l'horta del Lleó que varen cedir a l'Ajunta-ment per a 
fer-hi una plaça. A canvi obtingueren el permís per a la 
continuació i obertura de nous carrers, així en diverses tongades 
en el termini d'un any hi són batejats els carrers de Cuba, Molí, 
Sant Cugat i Unió. I es perllonga el del Beat Oriol, s'edifica la 
part de ponent del de Montserrat i la part de baix del carrer de 
Sant Benet. La plaça que hi havia al centre de tots aquests carrers 
va rebre el nom de Nova, i no va ser fins un temps després, quan 
ja tenia entitat física que el nom de plaça de Cuba es va fer 
popular. Quan els anys cinquanta Caballol va fer el plànol 
geomètric de la ciutat, la plaça ja tenia edificada la major part del 
seu perímetre, però les hortes encara eren utilitzades. Aquesta 
plaça era molt concorreguda i cap a finals del segle XIX era lloc 
d'esbarjo de les classes populars, i en aquell espai s'hi mostraven 
tota mena de firaires i atraccions de les més insòlites. Va ser aquí 
on es varen mostrar als mataronins sorpresos les primeres 
pel-lícules amb moviment. Hi ha altres curiositats, com, per 
exemple, espectacles de caràcter indecent, en una barraca es 
mostraven quadres i vistes que, com informa la premsa de l'època 
amb escàndol, atacaven la moral amb exhibicions repugnants. 
El Maresme (30, juny, 1983) 

La Plaça Gran, cent anys d'un mercat 


La Plaça Gran és Mataró. Mataró neix a la Plaça. Es una lliçó de 
manual d'economia. El mercat crea la societat, perquè va ser la 
possibilitat de comercialitzar excedents agraris el que duu l'any 
1294 a obrir el primer mercat. Ara no fa encara set-cents anys 
d'aquest fet, però en fa cent de la construcció del conjunt de 
parades que, situades al bell mig de la plaça, tenen com a primer 
us la venda de carn. Fixem-nos, doncs, en la història d'aquest 
transitat indret. En els testimonis i les pedres velles de l'època 
romana i medieval, ben amagades al subsol. 

En les cases de la plaça, tota una antologia del pas del temps pels 
edificis. Però també en les botigues i la gent que hi treballa, i la 
vida de la ciutat descoberta en el ressò llunyà de la veu de les 
xafarderes, l'escombriaire, les campanes de Santa Maria, uns 
nens que juguen a pilota, la pagesa de l'enciam, o l'home magre 
que estalvia. Fa cent anys, fa set-cents anys. 


Un espai i un nom 

El primer plànol que tenim de Mataró és de l'any 1716 i la imatge 
de la plaça que hi surt és ben precisa, i el més segur és que sigui 
la que tenia ja de temps medievals. Les seves dimensions són de 
26X26 metres, molt més petita que l'actual, ja que el carrer de 
Don Magí de Vilallonga no donava a la plaça i hi havia un cos de 
cases que el feia continu de la plaça del Beat Salvador al carrer 
de Sant Simó. Va ser la necessitat de fer un mercat més gros el 
que duu a l'ampliació que la deixa tal com és, en enderrocar l'any 
1773 les cases que tancava el dit carrer. 

Ara en diem la Plaça Gran, però no sempre ha estat batejada 
amb aquest nom, ja que d'antic el lloc era conegut com la Plaça 
Major. Canvia de nom pel de Plaça Real l'any 1814 en honor al 
rei Fernando VII, que visita la ciutat. L'any 1820, temps de 
reformes liberals, el nom esdevé Plaça de la Constitució i es 
col-loca una placa de marbre per commemorar-ho. L'any 1823 hi 
torna a haver canvi, ja que el rei esbandeix el règim avançat i la 
plaça torna a ser Real. Però, coses de la política, l'any 1842 torna 
a dir-se de la Constitució. El cert és que va anar arrelant el nom 
popular de Plaça Gran, i així anem. 

Del mercat a la plaça 

En l'horitzó de l'Alta Edat Mitjana aquest tros del Maresme ara 
travessat per autopistes i atapeit de cases de segona residència era 
molt diferent. No hi havia ciutats i el territori es repartia en 
diverses àrees d'influència de les masies agrícoles que d'alguna 
manera resistien des de l'època dels romans. Durant molts segles 
practiquen una economia de subsistència, o sia que tot el que 
cultivaven donava escassament per menjar i poca cosa més. Però 
arriba un moment que per diverses raons es comencen a produir 
excedents en els conreus, i què en farem) doncs a la plaça. 

Però no hi havia plaçal I els veins de la contrada demanen a les 
autoritats que els permetin vendre i comprar. El mercat que 
comença dret a llei l'any 1294, i que el rei Jaume Segon autoritza 
fer cada dilluns, segurament ja es produia temps abans, que les 
sancions reials sempre eren fetes un cop la realitat les exigia, i 
com a manera de recaptar contribucions. Amb el mercat regulat i 
periòdic, la història fa un pas endavant, i els pagesos, els 
pescadors, i els artesans, que s'intercanviaven els productes d'una 
manera informal, ja saben on anar. 

Aleshores comença a haver-hi persones que produeixen per el 
circuit comercial, i si en un primer moment són els excedents de 
les activitats primàries el que surt a la plaça, aviat artesans 
espavilats fabriquen per les necessitats col:lectives que al mercat 
es manifesten. Un dels exponents més espectaculars de la nova 
realitat d'intercanvis és el naixement de la ciutat de Mataró. En 
un primer moment el mercat no té una realitat física important, i 
era la resultant d'aplegar-se les persones amb ganes de vendre i 
comprar a la sagrera de l'església de Santa Maria, situada dalt 
d'un petit turó davant la costa, i envoltada a mitja distància per 
tres O quatres masies. Però amb els anys i la prosperitat, es va 
edificant vora l'església, i les cases donen forma a la plaça i el 
primer nucli urbà d'un poblet que llavors no sabia el seu futur de 
ciutat. On abans només hi ha camps i una església, comença a 
aparèixer una forma d'ocupació del sòl més complexa, que si 
l'any 1300 només són cinquanta cases amb el devanir s'anirà 
afermant el nucli de població i el 1500 ja són dues-centes. 

De fet Mataró va fent la viu-viu i és ben poca cosa fins les 
darreries del segle disset quan l'economia es revifa, aquest cop 
gràcies a l'activitat mercantil, que fins i tot desplaça part del 
comerç barceloní. I és que el mercat de Mataró ja era una cosa 
sèrie, i els impostos més baixos estimulaven el negoci dels 

mercaders, que compraven i venia de tot i feien tractes amb 
paisos ben allunyats. 

Es d'ençà de mitjan segle divuit que la cosa comença a rutllar a 
l'engròs. I el comerç de productes de qualitat com les teles, i el vi 
que s'embarcava cap Amèrica, són les activitats a través de les 
quals es formen els primers nuclis de la burgesia de la ciutat. I la 
Plaça Gran2 Doncs al mercat de la ciutat hi tenien botiga parada 
els Caralt, Mandri, Simon, Anglada, Andreu, i d'altres., tots ells 
mercaders, paraires, botiguers, que no paren de comprar i vendre. 

El despatx de queviures a la plaça el controlava el motassà, 
funcionari municipal que vigilava per tal d'evitar els frau en les 
mesures i l'especulació de la revenda. Les ordinacions del segle 
divuit són ben il:lustratives de com anava el negoci. Pel bon 
regiment de la cosa pública es mana que els carnicers "deban dar 
el debido peso de la carne que venderàn, que las personas que 
vendieren leche no puedan venderla agria, ni aguada, que els 
xocolaters se abstengan de mesclar ingrediente alguno con el 
chocolate, debiendo unicamente ser este compuesto de cacao, 
azucar y canela, y nada mas", i fins i tot normes d'higiene com és 
"que ningún comprador de carne pueda arrojar hueso alguno (..) 
hasta que esté dentro de su casa". 

El neguit comercial que comença a mitjan segle dinou és una 
consequència del creixement industrial seguit d'una notable 
concentració de gent que necessitaven ser alimentada i vestida. El 
negoci dels botiguers depenia d'aquest mercat amb les seves 
necessitats i les seves possibilitats econòmiques, i comptava amb 
dos branques, els especuladors i majoristes, i els botiguers. Al 
llarg del segle es passa d'un sector marcat per un consum mínim a 
causa de l'economia precària de les primeres dècades, a 
l'arrelament progressiu darrera l'èxit de les activitats agrícoles i 
industrials. 

En aquest procés és clau la llei de llibertat de comerç de 1834, 
que desregularitza l'economia i permet la intervenció dels factors 
de mercat. A partir d'aleshores notem un increment de botigues 
de totes menes, i en primer lloc de les de venda de panyos, teles i 
tota mena de productes tèxtils. Però el creixement incideix en tot 
el comerç al detall que diversifica l'oferta cap a productes que no 
eren de primera necessitat: paper, vidre, joguines, pisa, etc. 
També es diversifiquen les botigues de queviures, i de les 
abacerias on es venia de tot, es passa a una major especialització. 

A la Plaça Gran la primera meitat del segle dinou hi tenen 

botiga el forner Junqueras, el corder Marquès, el teixidor Sala, el 
sastre Pons, el sabater Camps, l'adroguer Ferrer, l'agulleter 
Paradell, l'espardenyer Anglada, entre d'altres que compartien el 
negoci amb els pagesos i carnissers que muntaven paredes al mig 
del recinte. Els anys vuitanta les botigues les regentaven 
l'adroguer Guanyabens, el taverner Cisa, el carnisser Puig, el 
tocinaire Sagol, el barber Domènech, i el sabater Junyer. La plaça 
canvia de fesomia quan a mitjan segle els Vilallonga edifiquen el 
bonic edifici neoclàssic que la presideix, i que el l'any 1882 
comença a ser utilitzat com a jutjat municipal. 

El mercat al darrera del creixement de la ciutat, però alguns 
espavilats s'aprofiten de pràctiques monopolistes. L'any 1821 el 
govern declara lliure la venda de carn i aviat l'Ajuntament es 
queixa que hi ha molts fraus en la qualitat, i que els comerciants 
acorden fer pujar els preus. Un carnicer argumenta que actua 
seguint: "el mejor de sus derechos, o sea la facultat de buscar 
legitimamente la subsitencia. El hombre para ser tal, es preciso 
que tenga un derecho imprescriptible al goce de todo cuanto 
pueda contribuir a su felicidad sin dafiar la agena". El liberalisme 
havia arribat, però la debilitat del mercat feia que la lògica de 
l'oferta i la demanda no actués, i les pràctiques monopolistes es 
repeteixen sovint. 


Les faules de la carn ja tenen cent anys 
La venda de carn per a usos domèstics de ben antic la controla el 
municipi a causa de la important recaptació que es feia en gravar 
el seu consum amb un impost. El cobert dels carnissers el segle 
disset era situat a la plaça de Sant Cristòfol, al costat d'on ara és 
la ferreteria Damià. Però era una instal-lació més aviat precària i 
sovint s'hi han de fer obres de reparació. Abans que el sostre no 
els caigués al cap l'any 1828 els carnissers es traslladen a l'edifici 
de la Fleca, darrera l'Ajuntament. Va ser l'any 1842 quan es 
construeix un nou edifici sota projecte de Miquel Garriga i Roca 
a l'antic emplaçament de la plaça Sant Cristòfol, que després de 
servir quaranta anys és enderrocat el 1883. El creixement de la 
ciutat i les exigències del consum duen als regidors a situar taules 
de venda de carn a la Plaça Gran, però ben aviat hom es planteja 
bastir un edifici amb condicions per hostatjar els carnissers. 

Així el dia 28 d'abril de l'any 1891 s'aprova tirar endavant la 
nova "instalación de mesas y puestos de venta en la plaza de la 
Constitución". S'havien de construir trenta llocs de venda de carn 

seguint el plànol de l'arquitecte municipal Emili Cabanyes, i amb 
un pressupost de 9771 pts. En la subhasta de juny no hi ha cap 
constructor interessat, i s'augmenta la quantia a deu mil pts., però 
en la nova subhasta de juliol tampoc ningú no s'hi interessa. Nou 
augment a 10.500 pts i aquest cop el mes de setembre l'obra se 
l'adjudica l'empresari Rafael Carreras. El mes de gener de 1892 
comença la construcció del nou edifici, i les obres es varen 
allargar cinc mesos segurament per causes econòmiques, doncs 
en la mateixa època es feia l'adoquinat d'alguns carrers, l'edifici 
de l'Escola d'Arts i Oficis, i tot anava poc a poc i sovint hi havia 
aturades, com denuncia la premsa. A començament de maig la 
construcció era pràcticament acabada. 

L'Ajuntament va cancel:lar els permisos de les antigues taules 
de vendre carn que hi havia a la plaça Gran, la Xica i la de la 
Peixateria, amb la protesta d'alguns carnissers que s'hi volien 
quedar, i el dia 1 de juny s'adjudiquen les noves taules pel preu de 
150 pts cada una. Poc després, el 5 de juny del 1892, dia de 
Pasqua, "abriose al público el servicio de expendición de carnes 
en las nuevas mesas de la plaza de la Constitución, las cuales han 
venido a mejorar notablemente el aspecto de nuestra gran plaza 
mercado, tan afeado por las antiguas mesas suprimidas". Per 
acabar de fer bonica la plaça, s'hi planten divuit arbres i s'enllosa 
segons projecte -fins ara desconegut- de Puig i Cadafalch. 


El misteri de l'obra d'en Puig i Cadafalch que no va fer en 
Puig i Cadafalch i que va fer en Puig i Cadafalch 

Certament, un embolic. El que hem trobat per esbrinar qui 
dimonis havia fet el mercat de la Plaça Gran. Sempre s'ha 
considerat com la primera obra pública de Josep Puig i 
Cadafalch, però és una atribució incerta. El projecte és obra de 
l'arquitecte municipal Emili Cabanyes, i quan el mes de març del 
1892 deixa el càrrec i és nomenat com interí Puig i Cadafalch, 
aquest segueix l'obra, ja molt avançada, potser introduint algun 
element en l'acabat. Així que el mercat que entra en 
funcionament el dia 5 de juny de 1892 és obra d'Emili Cabanyes. 
I ja tenim resolt el primer enigma, sobre l'obra d'en Puig i 
Cadafalch que no va fer en Puig i Cadafalch. 

I ara cal resoldre el segon enigma, que es refereix a l'obra que 
no va fer en Puig i Cadafalch però que va fer en Puig i Cadafalch. 
Som-hi. Resulta que cinc mesos després de l'obertura del mercat, 
la Comissió de Governació encarrega a en Puig la reforma de la 

coberta. Presenta el projecte el dia 3 de novembre amb un 
pressupost de 469 pts., i al ple municipal de l'endemà es decideix 
tirar endavant la fàbrica d'una coberta semicilíndrica decorada 
amb ceràmica. L'obra s'executa el mes de febrer del 1893, i 
s'utilitzen 1250 rajoles de Garrot, 400 de Costa, i 2000 de 
València. El motiu del canvi de sostre el desconeixem, i potser va 
ser a causa de ser malmès pels aiguats que hi ha les darreries de 
setembre, i que tantes destroces fan en edificis de la ciutat. O pel 
neguit de reforma que s'apodera del municipi com explica la 
premsa, que denuncia moltes reformes com mancades de sentit. 
Així que el nostre gran arquitecte és responsable de la teulada de 
la casa, molt més vistosa que la que havia fet Cabanyes, i que 
anuncia el seu estil. Però teulada i prou. 
Mataroescrit (Juny, 1992) 


Es bonica, o0i2, la Plaça de Cuba 


Vet aquí que la plaça de Cuba té una bella història feta de treballs 
i dies, a partir de mitjan segle dinou quan el lloc comença a tenir 
cara, ulls, carrers i tavernes, després de segles d'horts, tomàquets 
i enciam. Seguiu-nos en aquest màgic recorregut pels segles dels 
segles. 

Deixem enrere la prehistòria, els líber, els romans, i 
generacions sense nombre que si vols no vols passaven per 
l'indret anònim que un dia deixaria de ser-ho, i fixem-nos en el 
segle divuit. En aquell temps, els terrenys ara amb llambordes i 
amb fum de cotxes formaven part de la Sínia del Lleó, on es 
cultivaven productes característics de l'horta: cebes, pebrots, api, 
etc. Però de seguida s'enamora d'aquella petita plana el 
comerciant Francesc Xicola, que hi estableix una fàbrica 
d'indianes o sia de teixits de cotó estampats, indústria que 
necessitava grans extensions pel prat d'assecar les peces 
acabades, des d'aleshores el lloc és conegut també com Horta de 
les Indianes. 

A mitjan segle dinou a Mataró tot és neguit, per la instal: lació 
de moltes indústries de filar i teixir cotó, fet que duu al 
creixement humà i urbà de la ciutat, sobretot en el sector de 

ponent. Els constructors no paren i s'obren nous carrers per 
acollir les famílies obreres, els propietaris dels terrenys de la 
futura plaça s'adonen del negoci i arriben a un conveni amb 
l'Ajuntament, pel qual cedeixen el solar de la plaça a canvi que 
se'ls deixi edificar als entorns i obrir els nous carrers que s'hi 
dirigeixin. En un primer moment la plaça rep el nom de Nova, i 
no és fins un temps després que se la designa com Plaça de Cuba, 
prenent la denominació d'un dels carrers que hi donaven. 

És en les darreres dècades del segle quan la plaça rep la seva 
forma definitiva, en acabar-se les construccions al seu perímetre. 
Al bell mig, s'hi estaven un grup arrenglerat de parades de 
vendre, hi havia una font pública, i s'hi realitzava una activa vida 
econòmica. L'any 1882 a les cases de l'entorn hi trobem alguns 
artesans: dos fusters, un sabater, un galledaire, un carboner, un 
cadiraire, un sabater, i petits comerços: una botiga de palla i 
civada, un forn de pa, una merceria, dues tavernes, i un 
establiment de billar, com a professionals hi trobem un mestre 
d'obres i un aparellador. Quant a indústries, hi ha un teixidor 
treballant en un negoci mínim, amb dos telers moguts a ma, i 
l'important edifici de la fàbrica de teixits d'Aleix Baulenas, 
cantonada carrer Unió, aixecat l'any 1850 i que una dècada 
després era de la C. Sala, Baladia i Coll, fent també filats. 

Un bell edifici d'arquitectura modernista era el Casino de la 
Unión fundat el 1898, la façana del qual, obra de Puig i 
Cadafalch, s'edifica un any després. Aquesta era una societat 
recreativa per a esbarjo d'artesans, petits comerciants, i membres 
de les classes mitjanes, formada per 300 homes i comptava amb 
sala de ball, cafè i quatre taules de billar. Va tenir una curta 
durada i el 1902 ja han de donar les claus als creditors. 

En els anys darrers del segle la plaça canvia la denominació per 
la de Pi i Margall, que duu fins el 1939. El fet de la seva ubicació 
en un barri obrer, li dóna un caràcter de classe, ja que era lloc 
d'esbarjo de les famílies treballadores. La política també hi tenia 
un lloc, al cafè de Francesc Oller i Estaper -el meu besavi-, antic 
teixidor de la cooperativa Obrera Mataronense, on es reunien 
grups de federals a discutir la jugada. 

El gran espai lliure de la plaça era adient per a espectacles i 
concentracions de tota mena, des d'envelats, fires de bestiar, 
esplais infantils, i atraccions diverses. Vet aquí un petit anecdotari 
noucentista: l'any 1869 el francès Alexander Herault hi presenta 
en una caseta la "Galería de Figuras de Cera, civil, militar y 

religiosa, compuesta de 70 personajes del tamafio natural de los 
més notables del siglo". El cinema fa la seva primera aparició a la 
ciutat precisament en aquesta plaça, l'any 1898 quan en una gran 
barraca, s'hi exhibeixen "diferents cuadros de moviment". 

També en aquests anys es presenta una exposició de vistes que 
va indignar els parroquians de l'escàndol i la ma al pit. De què 
anava la cosa ens ho imaginem, segurament retrats de senyores 
lleugeres de roba, que sembren d'inquietuds les llars dels paus, 
genteta que als seus periòdics es queixa d'un "espectacle tan 
repugnant i indecent, ja que fins fa asco a les persones poc 
escrupoloses". No ho sabem del cert, però després d'aquesta nota 
airada hi devia d'haver cua per deixar-se corrompre. 

El segle vint la plaça pateix la transformació més decisiva, 
quan s'hi inaugura l'any 1932 el mercat públic que li dóna el seu 
aspecte característic fins ara. Esdevenint a partir d'aleshores lloc 
de mercat permanent i setmanal, quan cada dissabte s'apleguen 
pagesos de les rodalies a vendre els seus productes d'horta. 
Aquesta especialització s'ha encomanat a les botigues de l'entorn, 
moltes d'elles subministradores de materials per la panxa: 
formatges, pastissos, pernil, bacallà, cafè, ous, olives, ametlles, 
xarel:lo, pa, bistecs, macarrons... Quin tipl 

Mataroescrit (Febrer, 1987) 


Fernando Séptimo es va morir fa 150 anys 


Commemorarem dijous vinent dia 29 de setembre, amb una copa 
de xampany a la mà, els 150 anys de la mort d'un espavilat que 
va fer de Rei d'Espanya. Responia al nom de Fernando Séptimo, i 
que era dolent i malcarat ho saben fins i tot els nens de BUP que 
l'han vist a la televisió no fa gaire. No sé si per a fer les coses bé 
caldria un d'aquells articles avorrits que ens expliquen les 
estructures econòmiques, els problemes d'hisenda, la revolució 
burgesa o algun altre tema de la més alta importància. No el 
farem. Ens recrearem, en canvi, en les pedagògiques interioritats 
del règim absolut d'un Rei que se la sabia molt llarga. 

De segur que a vostès estimats lectors els interessaran més 
històries de sang i fetge i afers de faldilles d'aquell Borbó narigut, 

que no pas els viaranys que duen a la formació del mercat 
nacional. 


Matar liberals 

El senyor Rei va morir el dia 29 de setembre de 1833 al llit de 
casa seva, com acostumen a fer les persones d'aquesta categoria. I 
de morts haurem de parlar, dels que va enviar a l'escorxador pels 
més alts motius de la Raó d'Estat. Un monarca que va tancar totes 
les universitats del país i va obrir una escola de toreros, per a 
manifestar el seu amor a la cultura. I és que introduir un llibre 
estranger a Espanya podia ser castigat amb la pena de mort. Però 
et mataven tan sovint, llavors, quan la cuina borbònica era regida 
per inquisidors, jutges corruptes i Sa Majestat. 

Això ho varen saber en la seva carn els liberals que varen pagar 
sàdicament el seu desig de monarquia constitucional. Els diputats 
de Cadiz varen patir les penes que va considerar justes Sa Real 
Persona, condemnats a mort només per haver fet discursos. I a un 
d'aquests homes errats, declarat innocent pel jutge, el mateix 
monarca li va canviar la sentència. Vet la història exemplar: la del 
Cojo de Múlaga. Que era un sastre andalús que va ser condemnat 
a mort per haver-se manifestat a favor de la Constitució, però en 
el judici ni aquest punt no va ser demostrat. El Rei que estava 
interessat personalment en el cas va buscar un jutge que el 
condemnés a mort, i el va trobar. Sempre en troben aquesta gent. 
La cosa va ser tan escandalosa que diverses cancelleries europees 
varen intervenir-hi, aconseguint la commutació de la pena. Tot i 
així el Rei catòlic va manar que no li fos comunicat que salvava 
la vida fins al mateix peu de la forca. Una cosa més bèstia li va 
passar al Empecinado, que després de jugar-se-la per la 
monarquia borbònica va ser penjat per liberal. Abans, però, i a 
major glòria de l'absolutisme i escarment dels dolents, el varen 
tancar en una gàbia de ferro i l'exhibien a la befa pública a les 
places dels pobles on era conegut. 

Un altre heroi sacrificat va ser l'immortal Riego, que també va 
patir l'odi personal del Séptimo. Aquest va morir a la forca i la 
sentència aclaria: "que del cadàver se desmembre su cabeza y 
cuartos, colocàndose aquella en las Cabezas de San Juan, y el uno 
de sus cuartos en la ciudad de Sevilla, otro en la Isla de León, 
otro en la ciudad de Màlaga, y el otro en esta corte en los parages 
acostumbrados". També van morir de mala manera un grapat 
d'agraviats que es varen acollir a la promesa real que no es 

vessaria més sang si s'entregaven. Una vegada en les mans del 
Rei els varen matar a Saragossa, això Si, sense vessar sang: 
penjant-los. 

Però res no ens hauria d'estranyar ja que visitem uns anys en 
què els histèrics feien estralls a totes les professions del poder. 
Per exemple el governador eclesiàstic de la diòcesi de Barcelona, 
un subjecte que responia per Joan Avellà, va dur per pròpia mà 
una acció típicament paranoica, però que va ser molt aplaudida el 
seu temps: va pintar de blanc la cara de la Verge de Montserrat. 
Això que sembla una bogeria singular té una explicació molt 
clara, ja que el negre era el color que identificava el partit liberal, 
i Avellà, catòlic com Déu mana, no volia saber res d'aquell color 
tan desgraciat, i li va fer una cara nova a la patrona de Catalunya, 
blanca de la serra. 

També d'aquests anys són els darrers assassinats de la 
Inquisició, l'últim que va patir el calvari dogmàtic va ser un 
mestre valencià de nom Gaietà Ripoll. Els inquisidors varen fer 
tot el possible per reconciliar-lo amb l'Església, ja que era teista i 
no anava a missa. Però ell mai no va voler saber res amb aquella 
gent, com explica amb escàndol un teòleg: "la ignorancia del 
Ripoll en materias religiosas era crassísima y acompafiada de 
gran soberbia de entendimiento y apego al propio dictàmen". 
Això li va costar la vida el mes de juliol de 1826. 


El rei al llit 
La cosa eròtica també té una història de si senyor, que ja la 
voldrien al seu cabàs els professionals de l'amor sedentari. Va 
començar el 1802 als divuit anys en casar-se amb la seva cosina 
de la mateixa edat, Maria Antònia de Nàpols. Però aquella fama 
d'Hèrcules que anys a venir tindria entre les femelles de vida 
contenta, a les quals dedicava els seus esforços no pròpiament 
executius, aquella fama, doncs, encara no era sedimentada, i la 
pobreta Maria Antònia llanguia, ressentint-se del fet. La mare de 
la desgraciada s'escandalitzava ja que al cap d'un any de les noces 
del Príncep no havia fet demostració de la seva virilitat. I 
escrivia: "Es un tonto, que ni caza ni pesca, no se mueve del 
cuarto de su infeliz mujer, no se ocupa de nada, ni es siquiera 
animalmente su marido". Tot i així la cosa es va arreglar, i la 
noieta va patir dos avortaments i unes febres que la varen enviar 
a l'altre barri l'any 1806. 

La segona muller va ser una neboda de 19 anys, Isabel de 

Braganza, amb qui es va casar l'any 1816. La donzella no va 
caure gairebé a les classes populars perquè era lletja a cor que 
vols. I un dia una ma anònima i molt maliciosa va penjar a la 
porta de Palau aquesta sentència: Fea, pobre y portuguesa. 
j Chupate esal. La cosa havia d'acabar malament, i així va ser, la 
Reina va traspassar l'any 1818 víctima de febres cruels, diuen que 
el Rei ho va sentir molt. 

Anem per la tercera, i hem d'advertir que la cosa va pel 
pedregal perquè el Séptimo s'adonava que la Corona no tenia 
successió i s'havia d'arreglar com fos. Per això l'any segiient dels 
funerals de la segona ja inaugurava nou himeneu. I va ser sortir 
del foc per caure a les brases. L'escollida era Maria Josefa Amàlia 
de Saxònia, que era una criatura de setze anys, i la nit de noces es 
va espantar en contemplar l'Hèrcules en tot el seu esplendor. El 
Rei no va poder fer la seva voluntat, i els criats el varen veure 
pels passadissos de la Real Casa, "en pafios menores, echando 
pestes y apestando a demonios". La càndida Amàlia es divertia 
fent bonics poemes i regant el jardí, però el Rei la va fer anar a 
prendre les aigies de Sacedón, de virtuts genèsiques miraculoses. 
El viatge va ser tan dur, passant per Vviaranys en mal estat i 
d'accés difícil, que el Rei comentava: "De este viaje salimos 
todos prefiados menos la Reina". També va morir d'una mala 
cosa, i era l'any 1829. La Corona continuava sense hereul Què 
fer2 Un nou matrimoni, que, per fi, va arreglar la situació. Abans 
d'explicar-ho un interludi de carrer. 

El Rei, a part de la cosa oficial i obligatòria del tàlem casolà, 
remenava l'escudella a altres latituds. Es sabut que sortia de nit, i 
disfressat, a recórrer els tuguris de mala mort de Madrid per 
acontentar la seva naturalesa capriciosa. El seu biògraf Vila- 
Urrútia opina així sobre la companyia femenina que el 
bressolava: "siendo las hembras con quienes el amanolado 
monarca gustaba de platicar y de juntarse mozas de rompe yY 
rasga, de mucho trapío y poco sefiorio, que en los barrios bajos 
gozaban de renombre, sin excluir alguna que otra doncella 
menesterosa". Li agradava estalviar, a ell. 

Eren els seus companys d'alegria gent de volada. El principal 
Paquito Córdova, Duc d'Alagó, que ho va fer tan bé, això de les 
conxorxes de llit, que va ser condecorat amb el Toisó d'Or, 
nomenat Gran d'Espanya, i elevat a la dignitat de Capità General. 
I és que com ens indica Ciceró: Verge amicitaiae sempiternae 
sunt. L'altre company era un venedor d'aigua nomenat Pedro 

Collado (a) Chamorro. No hem d'oblidar el preceptor real, 
mossèn Juan d'Escoiquiz, canonge de Saragossa, que vivia en 
estreta amistat amb una dama que dirigia la seva casa. Es veu que 
dirigia també alguna altra cosa perquè varen tenir un parell de 
criatures, i els tribunals eclesiàstics es varen assabentar de 
l'embolic. Quin exemple per Sa Magestatl 

Tornem a les reines, que anàvem per la quarta i darrera, ja que 
aquesta el va enterrar a ell. Era Maria Cristina de Borbó de 23 
anys. Fernando s'hi va casar l'any 1829 quan ell en tenia 45 i 
estava fet una desgràcia i molt atropellat de salut. Tot i així va 
treure forces de no se sap on per a fer dues nenes a la seva 
senyora: Isabel (10, octubre, 1830) i Lluisa Fernanda (30, gener, 
1832). Els darrers anys els va passar al llit morint-se diverses 
vegades i ple de maldecaps per les questions de la successió, tan 
disputada. Són d'antologia les escenes de titelles al voltant de 
l'il-lustre malalt perquè restablís o derogués la Llei Sàlica, més 
apropiadament nomenada Fàlica, que prohibia la successió per 
línia femenina. Però això és història d'un altre dia. 

Acabem informant que la vídua Maria Cristina es va fer passar 
el dol enmig de llençols, tractant de les seves coses amb un 
agraciat jovenet que ha passat a la història com Fernando Mufioz, 
de qui va tenir diversos fills. Tothom ho va trobar horrorós i els 
xarraires no paraven de criticar. Ella dóna-me'n, dóna-me'n, que 
deia. 

El Maresme (24, setembre, 1983) 


El telègraf òptic 


A l'Espanya dels primers decennis del segle dinou l'estancament 
econòmic tenia en la xarxa de comunicacions, escassa i lenta, una 
de les circumstàncies que hi contribuia decisivament. Anar d'un 
lloc a l'altre, comerciar, informar, donar ordres, etc., era difícil, i 
sovint arriscat, ja que es depenia de la sort d'un missatger, o de la 
ventura de la climatologia. Quan el tren va començar a substituir 
les tartanes, diligències, galeres, i tot un grapat d'invents, per fer 
més ràpida la comunicació, el segle donava un tombant decisiu. 
Però tot i així les notícies arribaven tard, i Sovint esdeveniments 

clau eren coneguts per les persones interessades un temps 
després. Així l'Ajuntament de Mataró es va assabentar de la mort 
de Ferran VII cinc dies després d'haver-se produit, i pel fet 
d'haver-ho llegit a la premsa barcelonina. 

Això era un greu inconvenient a la formació d'un Estat amb cap 
i peus, on el govern abasta ràpidament fins el darrer racó, i per 
aquest motiu l'arribada del telègraf elèctric l'any 1852 va suposar 
una revolució en tot l'aparell informatiu del país. Però uns anys 
abans s'havia introduit un sistema de comunicacions no massa 
conegut que inicia la independència de la transmissió de notícies 
dels mitjans de transport: el telègraf òptic. 

L'any 1846 es va establir a Espanya la primera línia d'aquest 
innovador sistema, que anava a Madrid a Irun. I només podia 
ésser utilitzada per les autoritats, que la dedicaven als comunicats 
oficials, ordres, i d'altres. L'any 1850 se'n va establir una altra de 
Madrid a Cadis, i poc després una altre que sortia de Barcelona, 
passava pel Maresme, i arribava a França. 

L'Ajuntament de Mataró s'encarregava del pressupost de les 
torres telegràfiques que hi havia a Vilassar i a Caldes d'Estrac (en 
aquest lloc s'utilitzava a tal fi la torra dels Encantats), i havia de 
subministrar als torreros: aigua, llenya, menjar i tot el que els 
calgués per no haver-se de separar del servei. Els torreros havien 
de vigilar les senyals de l'encarregat de la torre anterior, que les 
emetia per mitjans òptics (miralls, foc, palanques, etc.), i enviar- 
les al seu torn al segient forrero. L'Ajuntament es queixava de 
l'obligació de subministres que era molt carregosa per a la ciutat, 
ja que importava 8000 rals a l'any. I va demanar l'any 1853 de 
substituir els dos forreros per dues persones encarregades de 
missatgeria. 

De la línia que passava pel Maresme coneixem les torres de 
Vilassar, Caldes d'Estrach, Calella, Palafolls, i, més enllà, Blanes, 
on s'utilitzava la torre de l'homenatge del castell de Sant Joan. Tot 
plegat foc d'ecenalls, ja que quan era bastida una mínima xarxa, i 
es projectava la seva ampliació, va haver de ser abandonada 
l'empresa, i les torres, a causa de la implantació del telègraf 
elèctric, sense cap mena de comparació amb l'òptic que era lent i 
problemàtic. Queda encara avui el record d'aquell sistema de 
comunicar notícies en forma de torres a diversos llocs de la 
nostra geografia. 

El Maresme (12, octubre, 1983) 

Isabel, festa i dol 


El Rei ha mort, visca la Reina, varen cridar els de Mataró quan 
aquella mena de guineu que va ser en Fernando Séptimo va 
deixar les penes d'aquest mon a la seva filla Isabel. I per a 
celebrar l'esdeveniment, el de la mort o el de a vida, qui ho sap2, 
varen organitzar un sarau d'allò més bonic. Les festes del dia 24 i 
25 de juliol de 1833 ja no les recorda ningú, però quina emoció 
va suposar als habitants d'aquella emmurallada, petita, i 
definitivament, tèxtil ciutat. 

Llegim el programa de l'alegria: "Primer dia: empiezan las 
fiestas: a las nueve de la mafiana el repique de campanas, tocando 
las músicas la marcha granadera y colocado el M.Y. 
Ayuntamiento y Junta de Obsequios frente las casas consistoria- 
les, se descubrirà el retrato de SS. MM. y Princesa. Yda a la 
parroquia. Reunidos los convidados se pasarú a la parroquia por 
la calle Nueva. Precedrà a la comitiva el bayle de nifios con su 
música, Junta de Obsequios, ayuntamiento y convidados. 
Quedarà otra música tocando en la casa de la Trinidad. 
Colocación en la yglesia. El ayuntamiento en su lugar 
acostumbrado. La Junta de Obsequios a su frente en el mismo 
presbiterio, y los convidados en el cerco que se compondrú al 
efecto en el centro de la yglesia. Entrada por la puerta principal y 
salida por la pequefia o sea portal xich. Regreso del Ayuntamien- 
to, Junta y convidados. Puerta principal, calle de Santa Maria, 
plazuela de Sant Cristóbal, calle de Barcelona, y Riera. Llegada a 
las casas consitoriales. A la puerta se despiden los convidados, y 
el Ayuntamiento y Junta de Obsequios suben a dichas casas. En 
este intermedio iran las músicas para los panes de las limosnas, y 
llegados, bajarà el Ayuntamiento y Junta de Obsequios a repartir 
aquella, colocàndose en las tarimas que se habràn preparado. La 
distribución del pan empezarú el M.Y. Sr.gobernador, y seguirón 
los Sres. concejales e indivíduos de la Junta, entregando el real 
los dos sefiores síndicos, entregàndose antes las papeletas al 
secretario. Tarde: a las cuatro se empezaró el baile en la plaza 
Real, y en la misma hora el juego de la cucafia en la parte esterior 
de la derecha de la puerta de Barcelona. Se jugaràn dos suertes, 
una de ocho duros, y otra de cuatro. A las siete función teatral. A 
las diez cohetes de cuerda en la Riera y luego comparsa de 


119 


bailarines, tocando desde las nueve una música frente la casa de 
la ciudad. 

Segundo dia: empezarà con la dotación por suerte de cuatro 
doncellas pobres naturales y vecinas de esta ciudad desde la edad 
de doce afios cumplidos a vente y cinco inclusive. Se realizarà 
este acto al frente de las casas consitoriales a las diez de la 
mafiana. Como otras suertes deben sacarlas cuatro nifias, a las 
nueve iràún a buscarlas una música y comparsas. Las nifias 
sacaràn una bola cada una que presentaràn al Sr. presidente, de 
vista la pasaràn al secretario, este buscarà el nombre de la 
agraciada en la lista general, se identificarà con los libros de 
bautismo, y verificado se publicarà por el Sr. presidente a las 
voces de viva el Rey, viva la Reyna, y viva la princesa. En los 
intermedios tocarà la música (...). La comisión irà con una 
música, y las nifias se volveràn con la otra. Por la tarde: a las 
cuatro bayle en la plaza Real. A las siete el globo en la plazuela 
de Sta.Ana. A las nueve de la noche fuegos artificiales en la playa 
frente la calle de S.Antonio. A las diez la comparsa y a las once 
bayle público en el teatro". I tots divertits varen tornar a casa, a 
seguir teixint, sembrant, venent i comprant de tot. Els rics fent 
diners i els altres fent-els-hi. 

Girem la fulla, i com qui no vol la cosa som vint anys 
endavant, el febrer de 1852. En aquell mes la reina Isabel H va 
patir un atemptat contra la seva persona el qual no li va suposar 
cap desperfecte definitiu, però els de Mataró indignats varen 
córrer a fer-li saber el neguit que havien passat. L'Ajuntament 
explicava: "el embargado acento que comprimiera en su pecho el 
inaudito atentado que tiene consternados a todos los espafioles, 
atentado increible que ha hecho conmover en sus sepuleros las 
cenizas de nuestros abuelos, atentado cuya sola idea debía 
parecer el mas fabuloso absurdo a los ojos de esta nación 
magnúnima y leal, de esta nación idólatra siempre de sus Reyes, 
de esta nación que es imposible que haya visto nacer al execrable 
monstruo que en tan intenso dolor la ha sumido, de esta nación en 
fin que vertiera gota a gota toda su sangre para borrar con ella el 
impuro baldón que va ha manchar sus límpios anales. 

iComo el pufial regicida pudo alcanzar hasta la augusta 
persona que tiene un firme escudo en el pecho de cada espafiol2 
i Como pudo una sola gota de sangre salpicar las gradas de ese 
solio excelso que solo se han visto regadas con las làgrimas de 
los infelicies que V.M. se apresura incesantemente enjugar con 

mano piadosa2 lAhl Inescrutables son los designios de la 
Providencia. Si el Dios de justicia permite que el malvado en su 
desenfreno se precipite mas ràpidamente en el abismo de su 
condenación, el padre de las misericordias detiene a la vez el 
impulso de su brazo sacrílego, y en bien corto período ese Dios 
bondadoso ha dado una doble prueba de la predilección que 
dispensa al Católico Trono de S.Fernando. El harà pues que la 
interesante salud de V.M. se halle pronto restablecida, concedién- 
dole largos afios de próspero reinado". I tots contents que no ha 
estat res. I les cendres dels avis a reposar. 
El Maresme (26, juny, 1964) 


Els acords municipals del Trienni Liberal 


Els interessats en la història de Mataró del segle XIX sempre han 
lamentat que a l'Arxiu Municipal no es conservin les actes 
d'acords d'un període tan important en l'aspecte polític com ho és 
el Trienni Liberal 1820-1823. Per a conèixer els esdeveniments 
d'aquell temps s'havia de recórrer a fonts secundàries, escasses i 
fragmentàries, que feien notar més aquell mancament. 

La inexistència d'aquests documents plantejava el fet de la seva 
desaparició. En un primer moment semblava solucionat el 
problema adjudicant la responsabilitat a Domènec de Caralt, el 
fanàtic absolutista que va tenir un paper tan rellevant en la 
caiguda i repressió del constitucionalisme al Maresme. Ell va 
ordenar a Calella fer cremar públicament els llibres d'acords 
d'aquell poble, per a escarment de liberals. I semblava lògic que 
hagués obrat de la mateixa manera a Mataró, tot i que no hi havia 
la confirmació del fet. 

Altres dades ens indicaven que en els primers mesos de la 
tornada de l'absolutisme, i en els anys posteriors, les autoritats 
judicials demanen a l'Ajuntament que enviin les actes del Trienni 
junt amb d'altre documentació de tipus econòmic i polític per a 
depurar les responsabilitats de l'anterior règim. El Consistori 
sempre complia els encàrrecs amb diligència, però en el tema 
dels llibres d'acords no hi ha mai cap referència a la seva tramesa 
a l'Audiència, i al cap d'un temps i nombroses peticions, en 

perdem el rastre. Així sembla que per algun motiu aquella 
sol-licitud no es va poder complimentar. 

Una hipòtesi possible ens feia pensar que tal vegada els 
regidors constitucionals, en anar a refugiar-se a Barcelona quan 
va caure Mataró en mans dels francesos l'any 1823, s'havien 
endut aquells papers, de la mateixa manera que ens consta que ho 
varen fer amb els pressupostos i alguna documentació de tipus 
econòmic, però cap prova era conclusiva i les actes es podien 
considerar desaparegudes per sempre més. 

Ara, però, d'una forma inesperada, mentre fèiem una 
investigació sistemàtica dels fons relatius a Mataró que es 
conserven a l'Arxiu de la Diputació de Barcelona, hem localitzat 
en un estat excel-lent, al lligall 84, les actes del Trienni Liberal de 
la ciutat de Mataró, que ens permetran conèixer de primera ma 
els fets cabdals del primer constitucionalisme local. De quina 
manera varen anar a aquest lloc no es pot saber, però el fet de 
conservar-se junt amb les d'altres pobles fa pensar que potser es 
va tractar d'una incautació, segurament de material dut a 
Barcelona perquè no caigués en mans absolutistes, i que una 
vegada ocupada varen anar als magatzems del govern de la 
província, amb el desconeixement d'altres autoritats, com les 
judicials, que durant molt de temps les reclamaran a l'Ajuntament 
de Mataró. 

Fulls del Museu-Arxiu de Santa Maria (Abril, 1985) 


Mataró des del mar: panorama vuitcentista 


Al Museu Comarcal de Mataró hi ha un quadre a l'oli, catalogat 
amb el n.5242, que mostra una panoràmica de la ciutat vista des 
del mar. Aquest quadre té un especial interès ja que és una obra 
única per veure com era el Mataró vuitcentista, realitzada pel 
pintor Laureà Espluga. L'any 1954 en va parlar Jaume Castellví, 
aleshores arxiver municipal, que el situa cronològicament en els 
primers anys de la segona meitat del segle dinou, en una 
felicitació de Nadal que en reproduia la imatge. En aquells 
moments l'oli era a la Beneficència de Sant Josep, i cal suposar 
que havia estat propietat d'alguna persona sense hereus que va 

acabar els seus dies en aquella llar. 

Un seguit d'averiguacions ens ha permès datar amb tota 
precisió la pintura i conèixer alguna cosa del seu autor. De 
Laureà Espluga dóna el diccionari Ràfols d'artistes una mínima 
informació: "Pintor de la segunda mitad del siglo XIX, residente 
en Barcelona. Se le deben útiles procedimientos que han 
modificado la fotografia. Pintó un excelente retrato del general 
Arsenio Martínez Campos". Espluga va residir un temps a 
Mataró al n'72 de la Riera, potser convivint ocasionalment amb 
Josep Robrefio i Segalès, que s'estava a la mateixa casa, i era un 
conegut pintor i mestre de dibuix, que el 1852 havia fixat la seva 
residència a la ciutat, i de qui sabem que va realitzar el 1855 un 
retrat d'Espartero, que regalava a la ciutat. 

Espluga, pintor de segona fila, sembla que es guanyava la vida 
aplicant imaginació comercial al seu art, la venda del quadre que 
comentem ho demostra prou. La premsa de l'època ens informa, 
l'octubre de 1872, que a la Riera, a la pastisseria de Pere Barbosa 
s'exposava: "un cuadro al óleo representando la vista de nuestra 
ciudad tomada desde el mar en el punto, según nos ha parecido, 
donde acostumbran fondear los buques que surten de carbón a 
nuestras fàbricas. A juicio de personas peritas dicho cuadro es de 
mucha verdad topografica y de notable mérito (..). Su autor lo 
rifa debiendo verificarse el sorteo en el casino Filarmónico, el 
último día del mes que cursa, vendiéndose los billetes al precio 
de cuatro reales cada uno". Dies després ens assabentem que 
guanya el n'124, i que l'autor en persona li farà lliurament de 
l'obra, al seu domicili. La identificació del quadre queda fora de 
tot dubte a través d'aquestes notícies, podent afirmar que l'obra va 
ser realitzada l'any 1872. 

En una anàlisi de l'oli ressalta de seguida que la mucha verdad 
topogràfica, no és massa certa. La perspectiva general, que pren 
com a base l'església de Santa Maria enfilada al bell mig de la 
ciutat, i el detall de carrers, i alguns llocs, és força inversemblant. 
Així, per exemple, el conjunt d'edificis fabrils del carrer de Sant 
Agustí semblen lluny de la ciutat, i la perspectiva dels carrers de 
Sant Antoni i de Sant Joan també és falsa. Pel que fa a les 
muntanyes tot és pura invenció de Segalès, que ho devia de pintar 
per l'acreditat sistema del cop d'ull. També hi ha, però, molts 
detalls que duen a pensar que l'autor va fer algun viatge en barca 
per prendre apunts, tot i la desmesura imaginativa ambiental, 
greu inconvenient en un quadre realista, tot i que tampoc no s'hi 

ha de buscar la precisió extrema. 

En resseguir el quadre d'esquerra a dreta ensopeguem primer 
amb el grup de cases i edificis del carrer de Sant Agustí, que 
tancava la ciutat pel cantó de ponent: hi ha l'estació del tren amb 
la via que es detura a Mataró, quan feia gairebé vint anys que 
arribava a Arenys. Entre les fàbriques es reconeix l'antiga C 
Dalmau i Gordils, també la de Baladia i Sala, i hi ha d'haver la 
filatura d'Esquerra, i alguna altra. El grup de cases de planta 
baixa i pis en línia paral-lela a l'estació encara són al mateix lloc. 
Llindant amb la part on comença la ciutat hi ha les drassanes. Des 
de l'estació i fins al carrer de Sant Antoni hi notem el fil del 
telègraf, que feia poc temps que era instal-lat. 

En la part interior de la ciutat hom hi reconeix l'església de 
Santa Maria, la de Sant Josep i el collegi de Santa Anna. En el 
sector que va del carrer de Sant Pere a l'Havana hi trobem ben 
detallat l'edifici de l'Hospital, el gasòmetre, i un altre conjunt de 
fàbriques de vapor, que configuren junt amb les del carrer de Sant 
Agustí els dos nuclis de la indústria tèxtil del Mataró vuitcentista. 
Hi ha en l'extrem dret del quadre l'ermita de Sant Simó. Darrera 
la ciutat, en la part muntanyosa, hi podem localitzar el cementiri, 
el col.legi de Valldemia, les Esmandies, can Boada i el salt 
d'aigua. 

Si en aquells moments Mataró era una ciutat eminentment 
industrial, les tretze xemeneies de vapor del quadre -una part de 
les existents- ens ho fan saber, la platja plena de barques ens 
mostra la vessant marinera de tan antiga tradició. Un darrer detall 
és la presència en el perímetre de la ciutat d'algunes torres 
llargues i primes que, en general, i deixant de banda les que 
corresponen al subministrament d'aigua, són de defensa, per a 
evitar l'entrada d'enemics, en una època que les tropes carlines 
eren sublevades i recorrien el Maresme escamots facciosos. 

Fulls del Museu-Arxiu de Santa Maria (Abril, 1986) 


Mataró de cara al mar 


Els mataronins després de parlar malament dels veins, envejar a 
tothom i recordar-nos de l'ascendència dels regidors, acabem 

parlant avorrits del port. Sempre d'aquest port que fa tres segles 
que ens fa gruar. Ara ens fixarem en les tres activitats econò- 
miques relacionades amb el mar: la pesca, el transport de 
mercaderies, i la construcció de vaixells. 

La història marítima de Mataró deu començar en aquells anys 
dels romans quan ningú no sap prou bé com anaven les coses, 
així que no insistim i passem a temps menys remots. Consta ja en 
el segle XIV que els de Mataró es dedicaven a la pesca, i que, el 
peix, el venien a la plaça. Cent anys després el comerç marítim 
comença a despuntar, centrant-se en la venda de fusta. 

Però és al segle setze quan els intercanvis es fan més intensos, i 
molts vaixells arriben amb bestiar de Mallorca, llana, pells, cera i 
blat, i s'enduen taronges cap a França, robes d'artesania, i alguns 
productes del Vallès que embarcaven aquí. En aquests anys és 
quan es forma el primer reglament de venda de peix a la plaça, i 
es funden la confraria de Sant Pere, de pescadors, i de Sant Telm, 
de mariners, un exponent de la importància creixent de la seva 
activitat, i es fabriquen a les drassanes algunes naus de gran 
tonatge, com galeres. 

Girem full en el llibre de la història fins al segle divuit, que és 
el moment de màxima esplendor dels oficis de la mar. Veiem els 
pescadors anar a pescar a les costes de França, d'Andalusia, i fins 
i tot a Galícia, patint sempre perquè els corsaris moros no els 
facin esclaus. I la drassana treballa sense parar a partir de la 
prosperitat econòmica de la segona meitat de segle, construint 
sageties, pollancres, i d'altres naus. 

Però l'activitat fonamental és la del comerç per via marítima, 
arran l'extraordinari creixement dels intercanvis amb Amèrica. A 
aquella terra s'hi envia vi, aiguardent, mitges, roba estampada, 
etc., i de diferents paisos es rep a Mataró els productes que aquí 
no es produien: ferro, seda, oli, pells, cotó, i fonamentalment blat, 
element clau de la dieta popular. 

Les mercaderies entren a la ciutat pel port habilitat, el segon de 
Catalunya en les primeres dècades del segle en l'aspecte 
comercial. De fet, la construcció d'un port d'obra és una de les 
necessitats més sentides per la ciutat que ho sol-licita 
constantment al llarg del segle. Al 1702 es rep privilegi per fer-lo 
però no es materialitza. 

Tampoc els projectes de l'any 1773 al 1793, i el del 1802, un 
dels quals és obra de Fèlix Puig. A manca de port, els vaixells 
fondegen davant la ciutat i petites barques traslladen les 

mercaderies a la platja. Allà els traginers les duen a la Duana, i 
després els macips de ribera als magatzems dels comerciants. 

En les primeres dècades del nou-cents el comerç amb Amèrica 
és constant, però el de cabotatge pateix arran la creació del tren 
l'any 1848, que el fa inútil. A mitjan segle hi ha una revifalla de la 
construcció de naus, i la pesca es manté viva. 

Diversos temporals davant la ciutat, com el de l'any 1882 amb 
set morts, fan present sempre la necessitat d'aquell port que mai 
no arriba. Però la progressiva decadència del comerç marítim, en 
anar els vaixells a desembarcar a Barcelona, on tenien més 
facilitats per a fer-ho, transportant després els productes amb el 
tren, fan que el port passi en un segon terme en la preocupació 
ciutadana. 

A començaments del segle vint les fàbriques de Mataró 
s'electrifiquen, abandonant els vapors, això fa que els desembar- 
caments de carbó, el producte de més demanda, s'aturin, cosa que 
representa una nova dificultat en la rendibilitat del port. De tota 
manera, en les pàgines de la premsa local aquesta obra es 
continua reclamant, i l'any 1908 es fa una proposta a les Corts 
perquè n'aprovin la construcció, però després d'alguns tràmits no 
s'arriba enlloc. 

Més important, sobre el paper, resulten les gestions dutes a 
terme de 1913 a 1918, quan s'aconsegueix l'aprovació del 
projecte i l'assignació d'una partida pressupostària, però el 
desencís dels mataronins es produeix quan les diverses subhastes 
per a la construcció queden desertes, en no voler cap industrial 
assumir l'obra per considerar el pressupost massa baix. 

Noves gestions l'any 1942 duen a l'aprovació d'un petit port 
pesquer, que es comença a construir l'any 1950, però després 
d'unes primeres obres s'abandona. Hauran de passar uns quants 
anys perquè les aigues tornin a moure's, aquesta vegada amb 
l'interès de la navegació esportiva al darrera. I aquí hem arribat, 
ara sí que no ens el treu ningú, el nostre port. Ens manquen 
drassanes, els comerciants marítims ja no el necessiten, els 
pescadors tampoc, i serà refugi lúdic d'algunes famílies amb 
calerons. Tan bonic, peròl 

Mataroescrit (Juny, 1987) 

Els gavatxos i la fulana d'en Godoy 


De l'abril de 1793 al juliol de 1795 hi va haver l'anomenada 
Guerra Gran que va enfrontar espanyols i francesos, quan en la 
primera d'aquestes dates les tropes d'Espanya envaeixen el 
Rosselló. Passava que les idees dissolvents dels revolucionaris 
del país veí, que havien dut el seu rei a la guillotina, tenien 
esparverat a tothom, el clamor popular fou unànime, i el 
sentiment anti-francès general. 

Mataró de seguida féu costat als qui tenien la raó. I això era tan 
sentit pel comú de la gent que fins i tot varen pagar contents en 
un repartiment obligatori que el 1794 es va dur a terme per un 
total de 2370 lliures. D'aquesta manera ens consta l'amor a la 
causa dels principals hisendats i rendistes locals que de seguida 
col-laboren amb diners per acabar amb girondins, termidorians i 
altra canalla. Peró el seu amor no era tan arborat com per a dur- 
los a arriscar la seva vida per la causa, sabem que Melcior de 
Belloch paga dos reclutes perquè morin per ell, i Llorenç de 
Lentisclà i Joan de Palau, un entre tots dos, i així fins a un total 
de 40 persones que varen pagar bones lliures per fer-se substituir. 
Els menestrals també es varen sentir atrets per una tan justa causa 
i Varen pagar com el primer el gremi de mariners, els pescadors, 
els fusters de ribera i els calafats, i els patrons que feien les rutes 
d'Amèrica i Europa. 

D'aquesta manera sortia de Mataró el 19 d'agost de 1794 un 
sometent format per 60 homes, comanats per Josep de Palau, que 
va lluitar contra els francesos un curt temps. 

Quan la guerra va malament, els espanyols són expulsats de 
França i les tropes gavatxes entren al país, es formen els Terços 
de Catalunya per aturar-los. 

El gener de 1795 s'organitza el Tercio del Corregimiento de 
Mataró, a càrrec del Comandant Militar José de Zembrano, força 
de "paysanos auxiliares armados" que va arribar a aplegar tretze 
companyies amb un total d'unes dues mil persones voluntàries 
pel temps de guerra, que eren gratificades amb l'exempció de 
l'impost del personal, i altres diners que es recaptaven a través 
d'un impost que pagava la ciutat. Les dades que tenim de la 
Primera Companyia, comanada per Desideri Torras i Golorons, 
ens informen que gairebé un 6090 dels 121 voluntaris tenien de 

15 a 19 anys, i n'hi havia nou de més de 35 anys, gairebé tots 
analfabets. D'aquests, 25 varen desertar, alguns passant-se a 
l'enemic. 

La guerra va anar fent la viu-viu cap a la banda dels Pirineus, o 
sia que els de Mataró la varen passar tranquil-la, tot i que el Terç 
local va donar molta feina als francesos, sobretot en la batalla de 
Pontós, que els va deixar escorreguts, i en la del 15 de maig quan 
participen en l'acció de cremar: "el campamento enemigo del 
lugar de Cistella, portàndose estos valerosos catalanes con el 
mayor ardor", caient algun mataroní en mans de l'enemic. De tota 
manera el conflicte era a les acaballes tenint final el juliol de 
1795. 

Algunes dades informen d'una mena de quinta columna 
afrancesada que treballava dins el país per desmoralitzar l'energia 
contrarevolucionària dels patriotes. Un exemple, a les parets de 
Mataró, hi va aparèixer el 13 de març de 1793, poc abans de la 
guerra, un pasquí que afirmava: "Los gabatxos de Mataró los 
abona el Gobernadó. No volem semblant gent perquè no 
coneixen a Déu Omnipotent. Si dintre 8 dies no an marxat 
gabatxos y Pons Pilat, sens falta seran degollats. El públich". 

S'acusava de complicitat amb els revolucionaris el governador 
de la ciutat, i es prometia una fi miserable a tots aquells que 
manifestessin simpaties amb els fets que passaven al país veí. 
D'aquesta manera El públich ens fa veure que els principis 
inspiradors de la guerra no eren assumits per tothom, que hi havia 
un reducte mínim, és cert, d'opositors. I que hi havia, també, un 
grup d'exaltats disposats a degollar per les seves idees. 

Si ho eren de radicals aquesta gent que el gener de 1795, quan 
el conflicte era encès, tornaven a dir-hi la seva en el nou pasquí, 
que aquesta vegada apuntava a altes autoritats del regne. En 
aquell dia a la porta de Barcelona i a la casa de l'alcalde hom hi 
va poder llegir el segient pamflet: 

"Catalans, ja és la ocasió de no poder aguantar més, és precís 
que nos lebantem contra el traidor de Godoi y de la seva Puta. 
Nos mirem, palpablement com nos venen, no volén dar-nos las 
armas, fer-nos pagar tans grans tributs y fer destrosar nostras 
pàtrias, ab los lladres que nos enbian. No dich més sinó que luego 
la lebantació y fer una bona feina: y qui de nosaltres no voldria 
seguir matar-lo. Mir die 14 de Janer de 95 Catalufia sens consol". 

Per aquest greuge a la reialesa: la puta era la dona del Rei, que 
en hores de lleure feia el dòmino amb Godoy, es va acusar a un 

francès anomenat Francesc Roger, criat d'un metge de la ciutat, i 
se'l va condemnar sense proves ni indicis a Vuit anys a galeres. 
No li devia agradar. 

Mataroescrit (Setembre, 1986) 


Els francesos, a sang i fetge 


Vet aquí la història dels francesos que varen venir a Mataró de 
molt mala manera l'any 1808. Es veu que estaven molt enfadats 
de la resistència que els feien els naturals, que no ho trobaven 
massa natural, això de parlar francès pel sistema automàtic 
militar. 

Les tropes gavatxes que envaeixen Espanya arriben a Mataró el 
dia 11 de febrer de 1808, en trànsit cap a Barcelona. A partir 
d'aquell moment, sovint els trobem anant amunt i avall deixant 
arreu angoixats els veins. Els mesos d'abril a maig fan una llarga 
estada a la ciutat, però quan marxen, els de Mataró s'aixequen 
contra el francès, en la notable data del 9 de juny de 1808, notícia 
que arreu de Catalunya va ser saludada pels resistents. De 
seguida es forma una línia de defensa cap a Montgat, que els 
francesos intentaran acabar. Així el 16 de juny es produeix una 
gran batalla en aquell lloc contra més de 7.000 fills de París, que 
acaba amb la derrota dels de casa. En un segon front, cap a la 
Riera d'Argentona i davant Mataró els francesos tornen a guanyar 
incendiant les cases de pagès properes a la ciutat i disposant-se a 
l'assalt. 

Vet aquí la crònica dels fets escrits per Fèlix Campllonch, que 
els va patir. El general francès era Lechi que anava "vomitando 
inesplicables furibundas amenazas de venganza por haberse 
hecho armas a sus tropas, habiéndose principiado el incendio de 
algunas casas al ingreso de la ciudad, y de los barcos de la carrera 
de América que estaban en el astillero para botarse al mar en 
breves días". Lechi volia tractar "la ciudad a fuego y sangre, 
executando un general saqueo", però aquelles intencions es varen 
aturar després de moltes súpliques. Així es posa fi als incendis i a 
les execucions, tot a canvi de diners i queviures. Se'ls havia de 
donar tres mil quintars de farina, mil cinc-cents de carn salada, i 

12.000 lliures. Lechi anava a atacar Girona i torna a passar per 
Mataró el dia 23, en aquella ocasió s'endú blat, civada, sal, carn i 
Vi, per valor de 360.000 lliures, i "no desplegó la furia que 
amenazaba". 

A partir d'aleshores, les incursions de soldats provinents de 
Barcelona són contínues, amb el propòsit de recaptar diners, 
robar blat i queviures. Aquestes ràtzies eren força violentes i 
sovint mataven a persones, ja que els enfurismava la resistència 
de les guerrilles de miquelets que voltaven la comarca, causant 
moltes baixes als seus rengles. Els de Mataró, tot seguit, 
coneguda la notícia que s'acostaven francesos, marxaven a 
dormir a les muntanyes, cap a Òrrius i Dosrius, estant-s'hi alguns 
dies, fins que el perill havia passat. 

Una de les ràtzies més importants té lloc el 29 de novembre de 
1810, quan per sorpresa s'apoderen de Mataró, i s'enduen els 
diners de la Duana, de l'Església, roben les cases particulars i 
maten algunes persones. El caixer del municipi, Salvador Serra, 
"se vio preso y condenado a palos, susto que no pasó hasta acabar 
con su vida". Per a fer-se amb més diners s'enduen hostatges a 
Barcelona demanant per la seva vida 100.000 duros. 

Les operacions de robatori de diners i menjar continuen al llarg 
dels anys, però sovint tenien baixes davant l'actitud indomable 
dels naturals. Així passa el 9 de gener de 1812 a Argentona. 
Aquell dia tres soldats francesos van a la casa de pagès d'en Josep 
Roqueta, al veinat del Lladó, a endur-se la palla per alimentar els 
cavalls de la tropa, però un cop dins la casa fueron asesinados por 
una partida de gente armada. Malauradament un dels soldats 
escapà malferit, i donà l'alerta als seus companys a Mataró. 
Aquests, indignats per l'agosarament dels repicatruges, envien 
una columna armada que s'acosta a Can Roqueta incendiant la 
casa fins a deixar-ne només les cendres. 

Les contínues pèrdues que tenien i la necessitat d'assegurar la 
rereguarda i les fonts d'independència, duen a la instal-lació 
permanent dels francesos a Mataró el febrer de 1812, en un fort 
bastit i pagat per la ciutat al lloc dels frares caputxins, a l'actual 
cementiri. La guerra aleshores per als de Mataró continua més 
aviat pacífica. Només havien de pagar i callar, i aguantar els 
bombardeigs de vaixells anglesos que tiraven bombes contra els 
gavatxos, amb tan mala punteria que mataven molts dels 
habitants. I va venir la pau, que per als d'aquí es concreta 
exactament el 2 de febrer de 1814, data de la marxa de les tropes 

franceses, que abandonen el Principat. 

Per cert, els Roqueta, aquells heroics pagesos d'Argentona que 
varen veure incendiada la casa pels francesos, havien perdut en 
aquella acció més de 3.000 lliures —tots els seus béns— per la 
qual cosa, després de la guerra, demanen indemnització al 
Govern. Com que el reintegrament no arribava al cap de quaranta 
anys, el 1856, tornen a reclamar la quantitat. A mi, em sembla 
que a hores d'ara ja deuen haver perdut la paciència. 

Mataroescrit (Juliol, 1987) 


La presó de Mataró fa 125 anys 


El febrer de l'any 1863 s'inaugura la presó a Mataró, la més 
moderna del país, aleshores. D'estil panòptic i projectada per 
Elies Rogent, es va convertir en un exemple de l'estètica 
avançada aplicada al reformisme carcelari. L'edifici venia a 
omplir un buit secular, i a humanitzar les condicions de vida dels 
condemnats a passar-hi un tros de la seva existència. 

La història d'una presó és la del delicte, i en aquest sentit la 
veritat és que a partir de crear-se el districte judicial de Mataró, el 
1834, i durant tot el segle, la delinquència no torba les relacions 
socials, i si a vegades la gent es commou per algun desori sonat, 
el més corrent és la pacífica convivència. Tant és així que quan es 
produeix algun crim de primera pàgina la premsa local ressalta 
V'excepcionalitat del fet. El delicte que duu més gent a la presó al 
llarg del segle dinou és el robatori, però també hi ha tancats algun 
assassí, desertors de l'exèrcit, falsificadors de moneda, gent amb 
càrrecs polítics, adúlters. 

L'obra d'Elies Rogent venia a humanitzar la vida dels presos, 
que fins aquell moment eren reclosos en condicions poc humanes 
al mateix edifici de l'Ajuntament, on d'antic s'havia solucionat el 
problema dels detinguts habilitant uns estatges a la planta baixa i 
al pis superior, la provisionalitat i males condicions dels quals 
duia sovint els regidors a demanar al Govern l'habilitació d'un 
edifici digne per a fer aquelles funcions, tan necessari en una 
ciutat cap de partit judicial. 

De l'antiga garjola municipal, en tenim una descripció de l'any 

1832 que fa escruixir. En un dictamen dos metges afirmen que: 
"presenta ya a la vista un espectàculo de horror, hay dos piezas 
(..) obscuras por la escasa luz (..) húmedo el pavimento donde 
han de acostarse personas sanas y enfermas muchas veces 
amontonadas (..) poniéndose al cabo de poco tiempo descoloridos 
e hinchados, y el mal olor que ecsalan dichas carceles (..) 
ocasionando una picazón incómoda en los ojos y lagrimeo 
involuntario". El dictamen acaba explicant que les cel-les són: 
"unos manantiales de infección, lugar de podredumbre, sepulcro 
de vivos, morada de horror y triste descanso en el camino del 
suplicio". A més, hem de tenir en compte que, als presos, sovint 
no els donaven menjar per manca de pressupost. Peró el que més 
molestava els regidors era una altra cosa. Resulta que la presó del 
segon pis era sobre la sala de sessions, i quan els pares del 
municipi decidien la sort dels seus administrats sentien tant de 
soroll que no hi havia manera d'entendre's. La situació era més 
greu si tenim en compte que les fètides exhalacions de la presó de 
la planta baixa també eren percebudes pels nassos corporatius, 
que entre el soroll i la pudor no podien treballar de cap manera. 


La presó que no va ser 

Així que fer una presó amb cara i ulls era una necessitat urgent 
del municipi, per la qual cosa i després de molt demanar es va 
aconsegúir que l'any 1840 el Govern destinés a aquest fi una part 
de l'expropiat convent de carmelites, a la muralla de Sant 
Llorenç. El 3 de desembre de 1842 es va procedir solemnement a 
col-locar la primera pedra de l'edifici, dins la qual una botella 
amb un pergamí donava fe de l'acte. 

El projecte arquitectònic era de Miquel Garriga, i l'obra la 
pagava l'Ajuntament amb diners propis i amb una subscripció 
feta entre els mataronins residents a Cuba, un d'ells Miquel 
Biada. Peró la construcció, un cop iniciada, Va patir de manca de 
diners per tirar endavant, i sovint s'interrompia perquè el mestre 
d'obres no cobrava, essent abandonada el 1850 quan ja s'hi 
havien gastat 5.000 ptes. 


L'obra d'en Rogent 

La necessitat de la presó era tan evident que les pressions davant 
el Govern per a solucionar el problema varen reeixir quan aquest 
decideix finançar l'obra a càrrec del pressupost estatal. El nou 

projecte d'edifici és d'Elies Rogent que per la seva labor cobra 
900 ptes., la construcció s'adjudica en subhasta, el març de 1853, 
a Domènec Vidal, industrial barceloní, per 76.975 ptes. La 
primera pedra es col-loca amb gran cerimonial el 31 de desembre 
de 1853 i la construcció comença l'abril de l'any segient. De tota 
manera l'endèmica manca de diners duu el mestre d'obres a 
aturar els treballs en moltes ocasions, esperant cobrar. Per aquest 
motiu l'edifici va tardar deu llargs anys en bastir-se, però a la fi 
va arribar el dia de la inauguració. 

El 8 de febrer de 1863 va ser un dia gran per als mataronins, ja 
que es varen acostar a la ciutat una corrua de senadors, diputats, 
periodistes, i gent d'empresa, que formaven el seguici del 
governador civil Ignacio Llasera Esteve, protagonista de dos 
esdeveniments de cabdal importància. En primer lloc, inaugura la 
presó, que era a punt per a començar a rebre clients, i després 
d'una visita al col:legi Valldemia, inaugura la Caixa d'Estalvis 
que els esforços de Garcia Oliver havien fet possible. 


Entremès de presó 
A partir d'aleshores, la història de la presó és la de la marginalitat 
social, i si poguéssim fer un inventari de la gent que hi ha estat 
reclosa, ens trobaríem amb un retaule en negatiu de la societat de 
cada època. De totes les persones que hi varen fer estada, en 
ressaltarem una, Rosa Boix, la dona que va enverinar el seu 
marit, i que, després de ser jutjada i condemnada a mort per 
l'Audiència l'any 1896, la duen a Mataró per acomplir el seu destí 
fatal. En aquell recinte de pedra viu les darreres hores, fins que 
reb garrot al costat mateix de la presó, en la darrera execució 
pública realitzada a la ciutat. 
Acabarem matèria tan tèrbola amb una mica de diversió. Resulta 
que tot i la modernitat de l'edifici i les garanties contra fugues, 
se'n produien sovint. A finals de segle no hi havia manera de tenir 
tancada una persona dos dies seguits, i la premsa en feia broma. 
En una ocasió després d'una fuga per la teulada aviat se'n 
produeix una de nova: "aquesta vegada no han fugit per la 
teulada, sinó que ho han fet per sota terra. Havent-ne fugit per 
dalt y per baix, ara no més falta que en fugin pel mitx". 
Mataroescrit (Març 19886) 

Quan varen deixar d'anar a peu 


Vet aquí que el mes de juny de 1869 tots els mataronins varen 
quedar amb la boca oberta en veure passar per la Riera dos 
estrambòtics enginys que la premsa local s'apressa a descriure 
com a velocípedos, instrument diabòlic que feia possible 
d'obtenir velocitats impensades als vianants. Però la veritat és que 
la sorpresa va ser cosa d'un moment, perquè als d'aquí d'ençà de 
la inauguració del tren res els semblava prou avançat, i tothom 
s'ho va agafar bé. Tothom menys els carques, que en les 
innovacions sempre hi veien la ma de Satanàs, així la premsa 
catòlica de la ciutat aviat denuncia els excessos de l'esport del 
pedal, assegurant que duia la corrupció a l'ànima de l'obrer i 
efeminava el comportament dels usuaris. Però aquesta batalla 
també la varen perdre. 

Per Les Santes del 1880 afeccionats al nou esport realitzen 
concursos de carreres a Sant Simó. Però haurem d'esperar els 
anys noranta per a veure l'eclosió del biciclisme. El mes de 
novembre de 1890 visiten la ciutat una colla de velocipedistas, en 
el llenguatge de l'època, d'un club barceloní, que després de dues 
hores de viatge arriben a la ciutat. El mateix mes, esperonat per 
l'ampla difusió del nou esport, obra l'establiment de Francesc 
Peyró, al carrer d'Ibran 3, que lloga tricicles i bicicletes, aptes pel 
moderno ejercicio ambulatorio, cobrant una pesseta l'hora. 

Cap a 1891 es constitueix el Club Mataronés de Velocipedistas, 
que dos anys després té la seu a la Plaça de Cuba 10, dirigit per 
Antoni Viada. Al club hi confluien moltes famílies de l'alta 
societat local, els Fonrodona, Esquerra, Bofarull, Camín, etc., que 
sovint fan actes de societat, balls i concerts. De caràcter més 
popular és l'entitat Pedal Mataronés, fundada el 1893, i amb 
estatge davant l'estació, al local de l'antic Restaurant de França. 
A partir del 1892 la cursa de bicicletes de Les Santes esdevé un 
dels actes més celebrats, que en els primers moments té lloc al 
Callao. Però aviat es veu la necessitat de construir al parc un 
velòdrom, que és inaugurat el 28 de juliol de 1893, en una carrera 
amb 500 pts de premi, que donava l'Ajuntament. El seu 
propietari, Rafael Carreras, l'any 1905 venia el recinte a 
l'Ajuntament per 34.000 pts. 

La figura principal del ciclisme mataroní, en aquells anys de 

precursors, és Ferran Elein, fill de l'alemany August Rlein, 
apoderat de la tintoreria Marchal, Falch i Cia. El setembre de 
1892 guanya diverses carreres: a Olot, l'abril de 1893 a Sevilla, i 
d'altres contrades, i més d'un cop és proclamat campió de 
Catalunya. Rlein tenia sis bicicletes de totes categories i estils, i 
el seu pare també era molt afeccionat a l'esport de les dues rodes, 
i fins i tot la mare, segons explica la premsa el gener de 1893, 
compra un tricicle per anar darrera els fills. 

Fixem-nos ara amb el revolucionari sistema de transport del 
cotxe, que a diferència de la bicicleta no es va fer tant popular, ja 
que una andròmina d'aquestes a començaments de segle valia un 
dineral, i només se'n podien comprar quatre escollits de bossa 
ben plena. Però els mataronins s'ho varen prendre d'una manera 
tan engrescadora que aviat hi ha un bon conjunt de cotxes 
circulant, i per a atendre les necessitats mecàniques de nou tipus 
obra l'any 1906 el Garatge Rlein i Fills, a la part alta de la Riera. 
En aquest moment August venia màquines d'importació, i 
s'introdueix en el mon del motor a través d'aquest establiment que 
a més de reparar cotxes representava la marca alemanya de 
cotxes Protos. Poc després dos fills d'August, ben situat entre la 
gent de diners, Raoul i Marcel, casen amb dues noies riques: 
Rosita de Pineda, filla d'hisendats, i Esperança Aranyó, filla de 
l'alcalde. 

L'any 1907 s'instaura la Copa Catalunya de voiturettes, amb 
caràcter anual, i Mataró és el centre d'aquesta festa el maig de 
1910, gràcies a la iniciativa de l'afeccionat local Narcís Ricart. En 
aquella ocasió la carrera havia de recórrer el circuit Mataró, 
Argentona, Vilassar, Mataró. L'èxit de públic va ser colossal, i 
tothom va quedar meravellat d'aquells enginys tan ràpids que 
responien al nom d'Hispano Suiza, Fiat, Elizalde, i que eren eren 
conduits per uns braus personatges que la premsa denominava 
chauffers. 

El mateix any 1910 davant l'amplada de l'afecció a 
l'establiment de Martí Fité comencen a vendre benzina per 
cotxes. Cap a 1920 es funda l'Associació de Chauffers, formada 
per gent rica de la ciutat, els Arafió, Guafiabens, Martí Pascual, 
Gnauct, etc. I el 30 d'abril de 1921 s'inaugura el Auto-Garage 
Mataró, al xamfrà de la Ronda Barceló i el Camí Ral, propietat 
de Josep Pujol i Poch, lloc de reparació d'automòbils, en un 
solemne acte religiós en el qual hi participen les primeres 
autoritats. El maig de 1923 s'inaugura el servei de quatre cotxes 

taxi que tenien la parada a l'estació del tren, que per SO cèntims et 
duien a casa, i les tartanes que hi havia al mateix lloc passen pel 
tràngol de la reconversió. 

Però la modernitat duu aviat la mort, amb els primers accidents 
de cotxe. A Agell el maig de 1912 mort un conductor. El mateix 
mes el cotxe matrícula de Barcelona 982 mata un nen d'onze anys 
al carrer de Clavé. I a la carretera d'Argentona i Barcelona sovint 
hi ha accidents i morts. La premsa aviat qualifica el cotxe com la: 
"nova plaga social (..) pel mas us que d'ell fan molts dels que'n 
posseheixen (..). Moltes són les persones sacrificades, sense solta, 
a la desaprensió, per no dir bogeria, d'alguns que menen aquets 
vehícols. (..) Si als duenyos dels automòbils no'ls agrada anar ab 
pas moderat y volen corre sense aturadó, els hi queda un recurs 
senzill. Que fassin construir carreteres per lo seu us particular y, 
allí, que corrin tant com vulguin, y fins si tant els agrada, poden 
estrellarse. Nosaltres res tindríem que dirhi". Un nou pas 
endavant en aquest camí de progrés motoritzat té lloc l'any 1920 
a Barcelona, en produir-se el primer robo amb cotxe de la història 
de Catalunya. Ara fa gairebé setanta anys d'aquesta efemèride 
amb la qual es posen els fonaments de la societat catalana 
moderna, i que les institucions haurien de celebrar tal com es 
mereix. 

Migliaresi (Octubre, 1989) 


De la Plaça del Rei a la Plaça del Poble 


A Mataró els noms de carrer n'han vistes de totes. I és que la cosa 
política els ha rebregat a conveniència dels herois del moments. 
Monarquies, repúbliques, dictadures i democràcies, han estat els 
factors dels cops de ma contra els rètols tranquils. La política 
comença a fer de les seves l'any 1820, quan la plaça Gran passa a 
dir-se de la Constitució, en homenatge a les llibertats conquerides 
a la monarquia absoluta. Però quan tres anys després Fernando 
VII torna a manar de valent, tanca a la calaixera els desitjos 
constitucionals, i la plaça torna al nom tradicional. 

Vet aquí que l'any 1854 hi ha una revolució encapçalada pel 
partit progressista, que aparta els moderats del govern. Els 

regidors aviat designen el carrer principal de la ciutat com Riera 
del Duc de la Victòria, títol nobiliari del general Espartero, heroi 
del moment. La plaça del Rei es transforma en plaça Madoz, nom 
del governador civil de Barcelona, a qui tant devia la ciutat per la 
seva presència i ajut en motiu de l'epidèmia de còlera del mateix 
any. I el carrer de Cristina, anomenat així en honor de la muller 
de Fernando VII, passa a dir-se de Zurbano, el militar progres- 
sista. Tots aquests canvis, al cap i a la fi, són només flor d'un dia, 
ja que amb la caiguda del govern Espartero l'any 1856 tornen els 
noms antics al seu lloc. 

Una revolució de més envergadura, la de setembre de 1868, 
que suposa la caiguda de la monarquia borbònica, torna a 
manifestar-se als rètols dels carrers. Són modificats el del Camí 
Real, que passa a dir-se Camí Nacional, el d'Amàlia que obté el 
nom del general Milans del Bosch, el de Cristina torna que a dir- 
se Zurbano, la plaça del Rei esdevé plaça del Poble, i l'esplanada 
davant el convent de caputxines pren el nom de Riego, l'heroi 
liberal. I nous carrers són batejats amb noms adients: de Torrijos, 
i de la Llibertat. 

La restauració borbònica suposa el retorn dels antics noms, fins 
que l'any 1901, els regidors republicans i liberals duen endavant 
la iniciativa de canviar la plaça de Cuba per plaça de Pi i Margall, 
el líder històric del federalisme. L'acord és un fet el maig de 
1902, en una inauguració al so dels acords de la Marsellesa, 
himne oficial de l'esquerra. 

De seguida els sectors avançats del Consistori comencen a 
pensar de fer més canvis, i el desembre de 1908 proposen noms 
de carrer de persones "de idees progressives o de cultura". Així la 
Rambla esdevé Rambla de Castelar, en homenatge a l'il-lustre 
polític republicà. La Riera canvia a Rambla de Mendizàbal, com 
a record al cap del Consell de Ministres que va encetar el període 
liberal. La Riera de Cirera pren el nom de Rambla del Duc de la 
Victòria, una vegada més en record a Espartero. La plaça de 
Santa Anna es transforma en plaça de la Llibertat, per haver-hi al 
bell mig el monument en homenatge a tots els mataronins que 
havien mort lluitant contra les tropes carlistes. I la baixada de 
Santa Anna s'anomena d'Estanislau Figueras, un dels presidents 
de la Primera República. 

Davant l'allau de canvis un regidor demana que s'hi afegeixi el 
carrer de La Coma, que hauria de dir-se de Jacint Verdaguer 
"poeta catalàn de imperecedera fama". Totes les modificacions 

són aprovades, però els regidors de dreta, encapçalats per Angel 
Fàbregas i Jaume Recoder, fan un recurs davant el Govern Civil 
perquè s'anul:li l'acord, explicant que temien "el resurgimiento de 
sangrientas diferencias", però no varen aconseguir els seus 
propòsits. El dia 10 de gener de 1909, data en què cada any es 
feia un homenatge als morts locals en les guerres carlistes, els 
regidors inauguren els nous rètols. 

L'auge del catalanisme polític és a l'origen del canvi que pateix 
l'any 1917 el passeig de Puerto Rico, que esdevé Prat de la Riba, 
com a record a la figura senyera del catalanisme de dreta. A partir 
d'aleshores s'han produit més canvis de noms de carrer, sempre al 
pas dels esdeveniments polítics: la dictadura del general Primo de 
Rivera, la República, la guerra civil, la dictadura del general 
Franco, i l'adveniment de la democràcia. Però són prou coneguts. 

Mataroescrit (Novembre, 1989) 


Passejant pel carrer de Sant Josep 


El vianant sovint no aixeca el cap més enllà de les espatlles, i es 
perd els rastres de la vida als carrers. Per l'home modern només 
existeix el ritme dels aparadors lluents i plens d'objectes 
seductors. Però si camines amb la curiositat als ulls el carrer de 
Sant Josep et sorprendrà. Hi veuràs les restes de l'ahir, presents 
en dues façanes del segle XVIII que expliquen a la llinda la data 
de la seva edificació, curiosament totes són de 1772, potser un 
any de bons negocis. També hi ha algunes portalades senyorials 
del segle passat, que denoten com la burgesia es va anar establint 
en aquell lloc tan cèntric de la ciutat. 

Una casa notable, tot i que avui ja només n'existeix la meitat, és 
la que es va fer construir per al seu ús personal Miquel Moler, 
d'un estil neo-clàssic una mica aigualit, conserva aquella força de 
les coses que ens ensenyen el pas dels anys. De la mateixa 
manera és interessant adonar-se d'aquelles decoracions pintades 
en les façanes que resisteixen encara, deixant un rastre de color 
trist, o aquelles finestres cegues que, dissimulant la seva 
inexistència, mostren traços de decoració de fusta i vidres pintats 
que creaven la il-lusió. 

Hi ha botigues tancades: un estanc, la pastisseria Barbosa, la 
sabateria Abril i d'altres, que són un record permanent als negocis 
que viuen confiats. Un racó de filosofia pràctica que l'emperador 
Marc Aureli apreciaria. 

Es digne de notar-se la decoració molt curiosa d'una façana que 
duu la data de 1917, any de la vaga general, i que es conserva en 
un estat immillorable, de la mateixa manera que lluu l'obra tan 
coneguda de Puig i Cadafalch, o la magnífica botiga modernista 
de Can Bonet, que fa patir per aquell blau horrible amb què ha 
estat pintada no fa massa. Un rastre d'història molt curiós, i és 
que els edificis del passat posen en evidència els d'ara, sense 
personalitat, i que combinen el mal gust, i la imperícia d'algun 
arquitecte, amb les estrictes econo-mies d'estalvi dels menestrals 
gens aficionats a l'estètica. Els d'abans s'ho miraven diferent. 

Al carrer de Sant Josep no hi ha hagut sempre cotxes aparcats i 
tantes botigues que són un goig de nenes llamineres, senyors que 
busquen un abric, músics orfes d'instrument, malalts a la recerca 
d'aspirina, i gent cansada que amb una cadira i un matalàs en 
tenen prou. De cap manera, això del comerç i la circulació és un 
irremissible avanç de la nostra societat, i el monòxid ens l'hem de 
fer passar amb alegria. 

Ara anem a fer un petit viatge tot passejant pel carrer en 
èpoques llunyanes, per a descobrir uns varals molt diversos. Som 
a l'any 1842 i no sabríem reconèixer aquest indret vertebral de la 
ciutat. Les voreres no són de massa confiança i el fang s'acumula 
ja que fa poc que ha plogut. El fet més notable és que el camí és 
mig partit per la muralla de la ciutat, que divideix el carrer en la 
part de dins i la de fora. 

La muralla era un edifici inexcusable en aquells temps de 
revoltes civils de sang-i-fetge, que cada grapat d'anys enfrontava 
els ciutadans. El que és cert és que a la nostra ciutat es va fer poc 
ús d'aquella defensa, però va tenir un paper notable l'any 1843 
quan els mataronins, revoltats contra el govern central, en el 
moviment que s'ha designat com la Jamància, varen resistir l'atac 
de Prim durant un bon grapat d'hores, fins a ser vençuts. 

En aquells temps, doncs, el carrer de Sant Josep era tota una 
altra cosa, perquè de botigues no n'hi havia massa, i només hi 
passava algun carro de tant en tant. Era fonamentalment un lloc 
d'activitat artesanal on es treballaven diferents matèries. Hi havia 
un sabater, quatre terrissaires, un manescal, un espardenyer, un 
paleta, un metge, un xocolater, tres fusters, tres adroguers, dos 

torners, un sastre, un semoler, tres tavernes, el forner Josep 
Simon, un fabricant de teixits, un carreter, un farmacèutic, un 
llauner, i dues fondes, la més coneguda de les quals era Can 
Fatxenda. Això ens dóna el pols d'un carrer fabril de primer 
ordre. 

Però també s'hi comerciava, és cert que, s'hi ho comparàvem 
amb els nostres temps, aquelles botigues eren molt migrades. Hi 
havia tres revenedors de grans, una botiga de seda i tres 
comerciants de ferro. Fixem-nos en un d'aquests venedors de 
ferro, es tracta de Pau Agustí que amb el seu comerç alimentava 
indústries i treballs molt lligats al creixement de la ciutat, com 
constructors de cases, fàbriques, etc. Agustí havia estat, i encara 
ho era, un dels burgesos més rics de la ciutat, i havia participat 
com a regidor en algun ajuntament de l'època. 

Ara viatjarem una mica més enrere, a l'any 1835. Exactament 
el dia 26 de juliol quan un grapat d'exaltats varen intentar de calar 
foc al convent dels carmelites que hi havia al carrer, dins aquell 
moviment contra els frares que es va aixecar a Catalunya, i que a 
Mataró es va concretar en l'incendi del convent dels caputxins, 
que era aixecat el terreny que ara ocupa el cementiri. En aquell 
matí de juliol el pare Joan Bautista estava predicant quan va 
haver de marxar davant els moviments de gent que hi havia 
contra el convent, de la mateixa manera que varen haver de fugir 
tots els altres frares davant el perill d'assassinat que patien. 

Un dels homes que va col-laborar decisivament a salvar el 
convent va ser Fèlix Vidal, que vivia davant d'aquell establiment, 
i era molt conegut ja que havia estat un dels mariners mercants 
més notables de la ciutat, que viatjant havia recorregut mig món 
fent negocis, singularment amb les colònies d'ultramar, i en 
aquells moments era retirat i vivia especulant amb tota mena de 
mercaderies. 

Vidal va fer tapiar les portes dels convent per impedir l'incendi, 
però els paletes encarregats de l'obra varen calar foc al cor de 
l'església. Diu l'anecdotari que Vidal en veure el fum va córrer a 
apagar el foc amb el primer líquid que li va venir a la mà que era 
el que tenia dipositat en l'orinal. Així m'ho han fet saber. També 
diuen altres coses, però ja n'hem explicades unes quantes. 

El Maresme (10, desembre, 1983) 

La caritat ben entesa 


De pobres n'hi havia tants, el segle passat, que la caritat pública 
era ben present en la vida quotidiana de les persones. Il a més era 
camí dret i segur al Cel per els seguidors de tan excel-lent 
pràctica. I és que el nivell econòmic de les classes populars, en el 
límit de la misèria i la subsistència, duia sovint a la necessitat de 
fer-se amb diners i menjar pidolant pels carrers. Aleshores les 
institucions públiques no tenien massa cura dels oblidats de la 
fortuna, tot i així, generós i humà, l'Ajuntament de Mataró 
pagava l'assistència mèdica als qui no tenien recursos, i repartia 
carn, i altres queviures. 

Però ara ens fixarem en alguns casos d'aquella mena de caritat 
entesa com la manera d'estalviar justícia, que practicaven, amb 
tota mena de formulismes, els religiosos i els burgesos ben- 
pensants. Fixem-nos en el seu admirable comportament, sota el 
mestratge de la Sociedad Económica Barcelonesa de Amigos del 
País, que donava anualment els Premios a los jornaleros por 
acciones virtuosas o meritorias, una mena de caritat Civil. 

Els diners per a tant justa labor provenien de donatius 
econòmics d'industrials i hisendats catalans. En el pressupost de 
l'any 1857 hi havia entre ells alguns mataronins: la companyia de 
filats i teixits dels germans Biada, que donen 1500 rals, el collegi 
de Catalunya, o de Valldemia, que dóna 500 rals, el fabricant de 
teixits Aleix Baulenas, que dóna 200 rals, i la fàbrica de filats de 
la vídua Mataró, amb 400 rals. 

El premi tenia cinc guardons, i vet aquí què s'havia de patir per 
a fer-se amb un d'ells. El primer es donava a qui hagués 
mantingut durant més anys a parents amb impediments físics per 
treballar, el segon a quí comptant només amb un jornal hagués fet 
estalvis sense desatendre les seves obligacions naturals, el tercer 
a qui hagués exposat la seva vida per salvar alguna persona, el 
quart a qui hagués educat com a fill algun orfe, i el cinquè a la 
criada que guanyant pocs diners hagués estat molts anys en la 
mateixa casa. 

En aquest any de 1857 alguns dels guanyadors són del 
Maresme, terra amable i amb tendència al despreniment. Un 
premi es per Maria Xicola, de Tiana: "que siendo madre de seis 
hijos todos en la infancia, y viendo a su esposo postrado en cama 
de una enfermedad mortal, no contando con mas recursos que el 

reducido jornal que podian proporcionarle las labores del campo, 
tomó la heróica resolución de prohijarse a cuatro sobrinos que la 
muerte de su hermana dejaba en la mas completa orfandad. 
Resolución que ha llevado a cabo, criando y educando como a 
hijos a diez criaturas, a cuyo sustento ha tenido que acudir por 
espacio de muchos afios. (..) Cuando debia esperar descanso, 
porque sus hijos llegaban a la edad en que podian alimentarla, 
caen sucesivamente soldado el uno y provincial el otro, y tienen 
que ausentarse de su lado, quedàndole solo un hijo de poca salud 
y casi inútil para el trabajo". 

Un altre premi és per Esteve Cassella, sereno del barri primer 
de Mataró: "que recogió a una nifia de dos meses, abandonada en 
invierno en la riera de Argentona, la hizo amamantar por su 
esposa recien parida, escatimando el alimento de su propio hijo, 
la tomó después una ama por espacio de dos afios, y la ha 
mantenido, educado e instruido hasta ahora que cuenta ya 12 
afios". 

Vet aquí dues accions exemplars de gent molt necessitada. Però 
qualsevol entenimentat notarà la gran lliçó moral de la cinquena 
categoria de patiments, el de la criada "que guanyant pocs diners 
hagués estat molts anys en la mateixa casa". I com que ja se sab 
que la caritat ben entesa comença per un mateix, els senyors 
promotors d'actituds tant excel-lents, de seguida varen rebaixar 
encara més els salaris de misèria de les minyones, pobretes, no 
perdessin el guardó. 


Reis i visitants generosos 


Mataró, ciutat endreçada però més aviat lletja, no ha estat mai al 
centre de la política del país, ni hi han passat excel:lències 
d'aquelles que tothom recorda. I si no fos pel tren d'en Biada mai 
no sortiríem als llibres de la història gran. Però tot i així hem 
rebut la visita de gent de primera fila. 

De Reis amb majúscules pocs han estat els que han vingut: el 
segle divuit ni un s'acosta a la ciutat a deixar-se veure de súbdits 
tant conformats. Però el segle dinou ja és una altre cosa, ens 
visita Fernando VII, i el seu germà Don Carlos, que quan tornen 

del seu confortable captiveri francès passen per Mataró, el dia 29 
de març de l'any 1814, i els de la Casa Gran els hi paguen el dinar 
i fan posar una làpida a la porta de Barcelona. La muller de 
l'autòcrata, ja vídua, la regent Maria Cristina, ens visita el 2 de 
març de 1844, també de retorn de passar les vacances a França, i 
s'hi està dos dies, rebén les demandes de perdó dels parents dels 
presos de la revolta centralista del setembre de l'any anterior. Tot 
i aquesta estada de la seva mare la reina Isabel II no es va acostar 
mai a la ciutat, però és que no li calia ja que un dels seus 
nombrosos amants era d'aquí, i de segur que entre dòmino i 
dòmino li deuria de parlar de la Rambla i de l'aigua del Pericó. 

L'italià Amadeu I, un bon home que es va deixar enredar com 
un xino per en Prim, Si que ens visita, però l'estada va ser en mala 
hora. El camí que havia de fer la comitiva, de l'estació fins 
l'Ajuntament, era engalanat amb flors i arcs de triomf de fusta 
muntats per l'ocasió. I al que hi havia a l'inici de la Riera s'hi 
amagaven unes gàbies amb coloms que havien d'obrir-se en 
passar el Rei. Però el monarca arriba tard i aquell matí feia un sol 
que estabornia, i els coloms varen quedar mig morts. Llavors, 
quan Amadeu dalt del cotxe de cavalls passa per l'arc, i 
l'encarregat obre les gàbies, li cau a sobre un allau d'ocellots que 
no tenien esma ni de volar ni de viure. I vet aquí la riota de la 
gentada que veu el ridícul trànsit, i el Rei, que es pensa que la 
monarquia era atacada, ordena al cotxer de fer mitja volta i cap al 
tren. I el dinar que era a punt el varen haver de menjar els 
regidors al republicà estil. 

Dels borbons repetits, els Alfonsos, el primer, distret per la 
Mercedes i les aventures tavernàries tampoc no va trobar el 
moment de visitar-nos, tot i que és segur que ja ho tenia decidit. 
En canvi el seu fill pòstum, el XIII, aquest si que arribaria a 
conèixer-nos de primera ma, i amb excés, ja que visita la ciutat 
dues vegades. El primer cop passa per Mataró amb tren un dia 
d'abril de l'any 1904 a les nou del matí. La pel: lícula va anar així: 
s'atura el tren, el rei treu el cap, entusiasme en la gent que omplia 
l'andana, pugen les autoritats i el saluden i li fan obsequis, i 
després de cinc minuts adéu a tothom, i centenars de cors trencats 
saluden el tren que ja treu fum, i les autoritats religioses el 
beneeixen, i les autoritats polítiques li donen les gràcies. Adéu. El 
novembre del 1908 torna a venir amb tren i la història dels cinc 
minuts es repeteix. 

Dels quatre presidents de la Primera República tres visiten la 

ciutat en algun moment de la seva vida. El català Francesc Pi i 
Margall fa una conferència al teatre Euterpe el dia 1 de juny de 
l'any 1881, i en un local ple d'obrers explica els principis federals 
sobre la questió catalana. El seu col-lega Emilio Castelar també 
visita els republicans de Mataró, però aquest ho fa l'any 1863, en 
una època de repressió pel moviment. I ja grandet també va 
passejar per la Rambla don Estanislau Figueras, l'any 1907. 

Hoste indesitjat va ser el general Joan Prim, que visita Mataró 
amb el seu exèrcit el 26 de setembre de l'any 1843, i deixa un 
record de sang i dotzenes de morts, quan torna el 7 de setembre 
de l'any 1860, en so de pau i a fer propaganda, molts mataronins 
li recorden el fet i ell es fa l'orni. Un dels polítics principals de la 
Restauració, Prúxedes Mateo Sagasta, president del Consell de 
Ministres, passa amb tren el mes de novembre de 1890, i encara 
no deu saber que aquell atapeiment de cases amb xemeneies que 
treien fum era casa nostre. Els que si ho sabien, i en feien ofici, 
d'això de les fàbriques, eren els polítics socialistes. El mateix 
Pablo Iglesias ve tres cops, els anys 1886, 1896 i 1910, el primer 
dels quals és per assistir amb un debat amb el metge i cap dels 
federals Antonio Franquesa, ambdós tractaven de captar la 
voluntat de la classe obrera pels respectius projectes polítics. 
També ve un amic seu, el polític i escriptor Fernando Garrido, i 
ho fa el mes d'octubre de l'any 1879. En canvi va ser impossible 
l'estada del socialista francès Jean Jaurés, que tenia apunt un 
lunch ofert pels partidaris de Mataró el dia 17 d'octubre de 1908, 
però el mal ambient que hi havia arran dels morts del diumenge 
11 en la batalla als carrers entre els carlins i els radicals, fa que el 
viatge no es produeixi. 

Hi ha un polític d'aquells més pintorescos que no és que vingui, 
és que sembla que no vulgui marxar, és tracta del gran Alejandro 
Lerroux, aquell sonat que volia fer allò a les monges. El trobarem 
fent propaganda política cinc vegades, el març de 1903, l'abril de 
1904, el febrer de 1910, el febrer de 1911, i el març de 1917. 
Engega la seva cridòria i gesticulació mascle i revolucionària al 
Clavé i a l'Euterpe, en mítings plens d'emocions fortes pels del 
gremi, que sempre sortien contents i disposats a trencar la cara a 
tothom. 

Seguim la nòmina amb dos literats i un falsari, que venen a 
passejar per aquí. La senyora Pardo Bazan, que tenia tant bones 
relacions amb Galdós, visita les fàbriques més modernes i queda 
meravellada. El poeta José Zorrilla s'està a Mataró cinc dies de 

gorra el mes de maig de 1881. El falsari és el pare Claret, una 
mena d'afaitapagesos amb sotana que junt amb Patrocinio, la 
monja de les llagues, organitzen saraus metafísics a benefici de la 
clientela més tronada. Ell ve a la ciutat a vendre el producte, i 
sembla que ens va trobar més aviat pecadors, ella, però ni 
s'acosta a veure'ns. 

Recordem la visita que l'any 1708 fa Elisabet de BrunsvvicX, 
tant devota que al convent de carmelites ho regira tot i troba unes 
disciplines de filferro i un cilici que s'endú com a record, les 
monges li volen canviar les eines de penitència que eren molt 
usades, per altres de noves, i se les queda totes. 

Volia acabar amb la imatge d'aquesta senyorassa, per no haver 
de passar la vergonya que s'acosta, un autèntic moment 
Mr.Marshall que varen patir els locals vuitcentistes. I és que el 
mes d'octubre de l'any 1802 Carles IV, el rei d'Espanya, surt de 
Barcelona i passa pel camí real de Marina perquè té interès en 
anar a visitar el castell de Figueres, que li han dit que és molt 
bonic. Els de Mataró l'esperaven en candeletes i tenien preparada 
la llista de beneficis per demanar-li. I es varen gastar uns quants 
calerons per reparar el: "Camino Real carretero (..) para el 
cómodo trànsito de SS.MM.Real Familia, y comitiva consecuen- 
te". Però no va anar així la cosa. Ens ho explica el baró de Maldà. 

Viatge d'anada: "Segons ha dit un subjecte que ha vingut de 
Mataró, los senyors mataronins, que esperaven ab prou ànsia 
veure a Ss. Rs. Ms. per fer-los festes al passar per Mataró, los 
senyors regidors se quedaren encantats ab sa espasa nua i la 
reverent comunicat ab creu alta, és dir, fumuts tots, per no haver- 
se fet ningún cabal d'ells Ss. Ms. i real família, per lo que 
continuaren a la posta son camí fins a Arenys. I han serrat de 
campinya los mataronins, com que, enfadats d'això, han dit que al 
tornar a passar los reis los girarien l'esquena. Y sens dupte no s'hi 
aturaran com ho han fet a l'anada a son viatge a Figueras, si que a 
nostra afortunada Barcelona. Enfadats dits mataronins que estan 
de que hàgian Ss. Rs. Ms. preferit la Vila de Arenys per sa ciutat 
de Mataró y se'ls està a compte aquest cas, que no es pensaban, 
ho podran arxivar el que lo faran omís ab lo xasco fort que se'n 
han dut... Vaya, que sempre se tingan de contar cosas dels de 
Mataró". 

Viatge de tornada: "Los Srs. Mataronins, ab tot que han tret sos 
domassos als balcons del carrers y casas de Mataró, y fet músicas 
de gaitas gallegas, se són quedats ab sas gaitas gallegas, segona 

vegada ben estomacats, no havent-s'hi tampoc detinguts gens ni 
mica en Mataró las Magestats, Princeps y Altesas. Y com 
murmuraran tots per lo xasco que'ls ha tomat a succeir, així com 
no als Srs. de Arenys havent-hi passat dos nits y part de dos 
dias... Era gentío inmens de tots los pobles que es desterraba de 
ells per veurer passar a tan amables personatges y així també a 
las voras dels camins arrenglats los Batlles y Regidors dels 
pobles, per fer-lus degut acatament, rendint-se tots a las 
Soberanas Plantas. Lo que no pogueren fer així, ab pausa, los Srs. 
Regidors de Mataró y demés Srs., per haver-lus escapats 
promptes els Srs. Reys. Y penso que sent de bon humor lo Rey, 
se riuria dels de Mataró, després de haver-lus dexat fets uns 
fabets tras dels Reys, ofès ab tota sa Ciutat. Brava bigotada se 
n'han dut los caps de bou de Mataró: y se recordaran per molt 
temps de lo que'ls ha succehit. Perdònian a ma pluma los 
mataronins". 


Robaven al Robafaves: horrors capitalistes 


Ara que la lluita de classes s'ha acabat, i s'acosta el regne de 
l'abundància, ens fixarem en alguns drames quotidians d'aquells 
temps de capitalistes i obrers, quan la misèria s'ensenyoria de la 
gent de fàbrica, i els amos rics vivien de la suor proletària. Ningú 
no sap com l'actual botiga de llibres Robafaves, que s'està en un 
reformat local del carrer Nou n'9, fa cent anys era un horrorós 
centre d'opressió capitalista. Vet aquí el passat d'aquest local, que 
era la forneria de Carme Ginestà i Mauri, fins que l'any 1885 
obra la fàbrica de gènere de punt de Salvador Julià i Ginestà, que 
uns anys respon a la raó social de Companyia Ramis i Julià. 
L'abril de 1897 el periòdic socialista La República Social 
denuncia que: "En la fàbrica de Don Salvador Julià hay dos 
sefiores encargados, cufiados ellos, a quienes ni el rey les es buen 
mozo. Cuando a buenas no pueden salirse con la suya, que suele 
ser lo injusto, apelan a inventar cuentos y chismes impropios de 
hombres, y a veces hasta historias calumniosas e injuriosas". 
Anys després el govern despòtic del negoci continuava, com 
denuncia el periòdic radical Juventud del dia 24 de novembre de 

1916: "4 Està enterado don Salvador Julià de la forma en que trata 
la Magdalena, su encargada, a muchos de los trabajadores que 
acuden a ella2 Por si lo ignora, se lo diremos en pocas palabras. 
Parece que dicha sefiora 'reviscolada', debe ser una perfección en 
todo lo que no sea trabajar, como las pobres que tienen la 
desgracia de caer en las secciones de los presidios 
manufactureros. Nada lo encuentra bien confeccionado, nada es 
de su gusto y nada le satisface, pero siempre se queda con la 
labor hecha con la sangre de las explotadas. Su trato es el espejo 
de su educación. Sus mejores palabras: gorroneras, sucias, 
puercas, chafarderas, y otras, que saborea con una gracia y salero 
que jvayal (..) Sr.Julià, esperamos que sabrà poner un bozal a esa 
Magdalena". 
Article no publicat (Desembre, 1987) 


La neu i altres desastres 


Vet aquí la història certa dels temps de malura a la ciutat de 
Mataró, quan tots els raigs malèfics, la pluja d'abril, o la neu 
simpàtica, assaltaven vandàlics el benestar de les persones, la 
salut de les vinyes, i l'harmonia de places i carrers. Si passegem 
pels camins dels segles i donem una ullada als fets més tràgics 
que la meteorologia ha provocat en el bell indret costaner que ens 
serveix de refugi, ens adonarem que la naturalesa, sempre amable 
i més aviat ensopida, algunes vegades s'ha estremit per a regalar- 
nos angúnia i desolació. És el moment quan els elements han 
proclamat la seva energia, exigint l'impost definitiu de vides i 
hisendes. 

Els aiguats que ara trasbalsen els carrers i no et deixen caminar 
tranquil, en temps passats eren tota una tragèdia, quan en les vies 
urbanes s'utilitzava només la terra i cada pluja ho deixava tot fet 
un fangar. Llavors l'Ajuntament havia de pagar de la seva 
butxaca la reparació del Camí Ral que comunicava els poblets de 
la costa. Les proeses dels que intentaven circular enmig del 
desori que es produia eren memorables, i hom acabava 
inevitablement fet un fàstic. Però la cosa tenia la seva banda útil, 
ja que gràcies a la pluja els pagesos veien florir els seus cultius, 

els arbres ho agraien, els molins de blat de la ciutat, que anaven 
amb l'aigua com a força motriu, treballaven més descansats, i 
totes les fonts que la subministraven per als usos domèstics 
rajaven a cor que vols. 

Com a contrapunt del temporal de pluja hi ha les sequeres, un 
dels problemes endèmics en totes les èpoques, ja que malmetien 
les collites de vinya i d'horta, de les quals tant necessitava la 
ciutat. Per a evitar-ho s'intentava el recurs definitiu de l'oració al 
Divino Ser, que a vegades tenien un resultat curiós. L'any 1734 
era tan greu la sequera que es varen fer esplèndids oficis 
religiosos, per demanar que plogués d'una vegada, l'èxit de tan 
piadosa demanda es va veure un temps després, quan cau la tan 
nunca vista, ni esperimentada abundancia de piedras y granisso, 
que destrossa totes les collites. 

Un altre abús de la naturalesa són els terratrèmols, dels quals 
afortunadament la ciutat era víctima en escassos moments. Un 
que varen recordar els veins durant molts anys es va produir el 
desembre de 1751, no va provocar víctimes, però va ser de tanta 
intensitat que el Col.legi de Santa Anna, que era en construcció, 
va quedar mig enrunat. L'abril de 1761 també se'n va produir un 
que va durar deu minuts, sense danys significatius. Vet aquí un 
fenomen meteorològic curiós que va deixar amb la boca oberta 
els mataronins, cap al novembre del 1769, en una nit d'aquelles, 
tothom va veure al firmament una estrella de gran lluminària que 
va brillar sense interrupció, de dia i nit, al llarg de quinze dies, i 
el mes seguent es presenta al cel un globus de foc de grans 
dimensions que evoluciona durant mitja hora, fenomen que es 
reprodueix dies després. Els d'aquí es de-vien pensar que era la fi 
del món. 

I parlem de la neu. Doncs resulta que nevar-nevar a Mataró deu 
haver nevat moltes vegades, sovint poc i a cops una mica més, i 
regirant els fulls de la història hem trobat l'any 1830 i el 1871 
com a protagonistes de tempestes de neu que varen deixar el cor 
glaçat als veins, però sempre es tracta d'esdeveniments mínims al 
costat del que va passar l'any 1962. Sembla com si durant moltes 
generacions s'hagués anat acumulant neu sobre el sostre de 
Mataró per a descarregar en aquell nadal únic, que als ulls dels 
infants era la imatge en blanc i negre de les meravelles de la 
imaginació. I tot un món. 

Mataroescrit (Gener, 1988) 

Mataró, ciutat mil.lenària 


L'any 1848 per primera vegada a la península entrava en servei 
un tren, el que enllaçava la ciutat de Barcelona i la de Mataró, 
obra impulsada amb entusiasme pel mataroní Miquel Biada. 
S'aferma d'aquella manera el progrés industrial en una ciutat que 
comptava amb una indústria tèxtil d'avançada, que havia 
començat a incorporar el vapor a les fàbriques de filar i teixir, 
d'ençà que l'any 1839 Joan Gordils obra la primera moguda amb 
aquesta revolucionària energia. Però la ciutat de Mataró és molt 
més antiga, i les investigacions dels arqueòlegs i els historiadors 
ens han mostrat la importància d'aquest indret al llarg del pas dels 
segles, i les circumstàncies històriques de la més diversa índole. 
Ja en els anys de l'imperi romà hisendats d'aquella procedència es 
feren bastir magnífiques viles en aquest recés vora la muntanya i 
el mar, on els esclaus els hi treballaven la terra, que donava com 
a fruit cabdal el vi. Degut a un cert èxit econòmic es va bastir el 
primer nucli en forma de ciutat, envoltant el temple que presidia 
el lloc que ells anomenaven Iluro. 

Amb la caiguda de l'imperi romà, i els desastres produits pels 
salvatges del nord i les posteriors ràtzies dels àrabs d'Al Andalus, 
els nuclis habitats es varen reduir, i molts foren destruits. Hem 
d'esperar a l'edat mitjana, el temps dels castells i els senyors, 
perquè l'antiga Iluro mig derruida, prengui nova volada. La 
documentació d'aleshores ens parla de Civitas Fracta, la ciutat 
partida, que va consolidant nuclis habitats al redos de l'església 
de Santa Maria, i les zones de muntanya de Mata i Valldeix. I 
malgrat els greus problemes econòmics d'aquells segles, la manca 
d'aliments, les epidèmies de pesta, i altres desastres, va arrelant 
una comunitat que es manifesta sempre mes puixant, i dóna pas a 
la ciutat de Mataró. 

Passen els anys i arribem al segle disset, temps de crisis social i 
guerres amb França, que es clouen amb el tractat dels Pirineus, i 
tenen el punt àlgid dels fets del Corpus de Sang. En aquesta 
revolta Mataró manté l'obediència al Rei, i tot que els ciutadans 
no eren unànimes l'oligarquia local aconsegueix frenar el 
moviment. Els anys que segueixen, amb el Principat en guerra, 
sovint hi ha alarmes i por, i quan el 1651 els regidors fan 
homenatge a Felip IV, l'exèrcit català que defensava la 

incorporació a la corona francesa assalta la ciutat amb 4000 
homes, i executa represàlies contra la fracció filipista. Una nova 
batalla, en la qual la ciutat és bombardejada, el 19 de setembre de 
1652, torna a donar el control de Mataró als seguidors del 
monarca. 

Un problema endèmic del segle és el temut bandolerisme, ja 
que sovint lladres de camí ral assalten la gent pels viaranys del 
Maresme. Però si els bandolers se'ls pot aturar més difícil és fer 
ho amb els pirates que venien del nord d'Africa per mar, i que 
ataquen les poblacions costaneres per endur-se persones esclaves 
i robar les propietats. El conflicte dels gorretes repercuteix a 
Mataró quan el 1687 els pagesos revoltats al Vallès, per negar-se 
a donar allotjament als militars i pagar les contribucions de 
guerra, ocupen la ciutat el 6 d'abril, al crit de Visca la terra, i el 
poble menut, compost en la seva major part de jornalers del 
camp, recolza el moviment. 

Les darreres dècades del segle la ciutat entra d'una manera 
decidida en la història gran, en introduir-s'hi el comerç a gran 
escala, i la crisi que es viu a Catalunya no es produeix a Mataró, 
que de la insignificança econòmica passa a ser una de les 
poblacions de primer ordre al Principat. Èxit econòmic que es 
fonamenta en l'exportació del vi i l'aiguardent, i en una mena de 
port franc en què s'havia convertit la ciutat, competint amb 
Barcelona. Progrés que es reafirma el segle divuit, quan el 
comerç es comença a generalitzar com activitat de la qual s'en 
poden treure importants rendes, i la mentalitat del benefici 
penetra als estrats superiors de la societat, els sectors de la petita 
noblesa local, i l'emergent burgesia. Aleshores comença el 
període de la manufactura tèxtil, amb la creació de fàbriques 
d'estampats d'indiana, i una ampla expansió de tots els oficis i 
augment dels habitants, degut a què la prosperitat atreia molta 
gent dels pobles veins i d'altres indrets menys afavorits. Les 
guerres de fi de segle contra França i Anglaterra estronquen 
l'activitat econòmica, que tenia en els intercanvis amb Amèrica el 
vehicle clau, i que feia difícil el bloqueig marítim realitzat per 
l'armada anglesa. 

El segle dinou s'inaugura amb la Guerra del Francès, que tant 
afecta la ciutat de Mataró, que haurà de partir l'assalt i la 
destrucció parcial en mans dels francesos. No és fins els anys 
trenta quan es produeix el renaixement econòmic i vital de la 
ciutat, al redós del canvi polític que suposa la caiguda de 

l'absolutisme borbònic i la instauració de l'Estat constitucional. A 
partir d'aleshores el progrés de la indústria tèxtil és constant, i les 
fàbriques de filar i les de teixir cotó progressen i incorporen al 
seu utillatge les màquines mes modernes. Tot i les crisis 
circumstancials que hi ha sovint, per la debilitat del mercat, i 
altres problemes de l'època, el creixement és positiu, i no es 
produiran entrebancs significatius fins la pèrdua de les colònies 
americanes, a fi de segle. Aquest fet produeix una reconversió en 
el sector tèxtil, la columna vertebral de l'economia mataronina , 
que passa de ser fonamentat en la filatura i el tissatge, a ser-ho 
en el gènere de punt. La ciutat s'incorpora a la modernitat tècnica 
en incorporar els avenços que es van produint al llarg del segle: 
el gas per a illuminació i fer anar motors, l'electricitat, el 
telègraf, el telèfon, l'automòbil, el cinema, el fonògraf, i la 
fotografia. 

La vida política del segle dinou és molt dinàmica, i a Mataró es 
participa en els esdeveniments més decisius de l'època. La 
primera guerra carlina duu el dol a moltes famílies de milicians 
nacionals que moren lluitant contra els que defensaven la tornada 
de l'absolutisme i l'integrisme religiós. Hi ha diverses revolucions 
que repercuteixen a la ciutat: es crema el convent dels caputxins 
l'any 1835, hi ha revoltes dels milicians amb el suport del 
proletariat cotoner els anys 1840, 1842 i 1843, aquesta darrera 
acaba el mes de setembre d'aquell any quan el general Joan Prim 
assalta la ciutat a sang i foc produint una gran mortaldat. La 
revolució de 1868 de seguida reb el suport dels ciutadans, i 
durant els anys que segueixen, fins la fi de la Primera República, 
els republicans federals es fan amb el control del municipi a 
través de les eleccions. 

En la Restauració la dialèctica de liberals, conservadors i 
republicans és al centre de la vida municipal, plena d'enfronta- 
ments entre els partits, amb expulsions de regidors, i d'altres 
conflictes. També va prenen força el sindicat de les Tres Classes 
del Vapor, que planteja sovint les reivindicacions de millores 
salarials i socials pels obrers, i el 1886 es funda l'organització 
local del PSOE. Varen ser els socialistes mataronins els que l'any 
1888 prenen la iniciativa de fundar l'UGT, que tan bona acollida 
va tenir en Pablo Iglesias. Les primeres dècades del segle vint, la 
vida política veu el floriment del catalanisme polític: el de dreta, 
representat per la Lliga Regionalista, que neix incorporant a 
carlins, conservadors i l'integrisme catòlic, i el d'esquerra, sempre 

dèbil i representat pel Centre Autonomista Republicà. En les 
primeres dècades els problemes en l'economia són constants, 
degut a la pèrdua del monopoli comercial de les colònies, i a la 
crisi general del país, cosa que duu als fabricants a mantenir els 
establiments amb produccions curtes. Fins la guerra mundial no 
s'aconsegueix un cert revifament en les comandes, que s'aprofita 
per electrificar les fàbriques, però és seguit d'una nova crisi els 
anys vint. 

Tornen a ser anys de grans moviments sindicals, amb continus 
enfrontaments, a l'escalf de la crisi, i la voluntat revolucionària de 
les ideologies obreres. A Mataró tenen gran repercussió els fets 
de la Setmana Tràgica, la vaga del 1917, i els anys del 
pistolerisme. La violència es manifesta en assassinats de patrons i 
encarregats de fàbrica a mans dels anarquistes, d'algun obrer pels 
membres del sindicat lliure, d'un militant de l'esquerra catalanista 
i d'un carlí pels republicans radicals. El cicle de crisi política i 
social s'accentua amb la Dictadura de Primo de Rivera, continua 
amb la Segona República, i esclata en la Guerra Civil, que 
marcarà al llarg de cinquanta anys la vida de Mataró. Així del 
moment de màxima concurrència ideològica que suposa 
l'experiència republicana, es passa, després del sagnant interludi 
de tres anys de guerra, a la dictadura del general Franco, règim 
que es va caracteritzar per la brutal repressió de la dissidència 
política i, a Catalunya, per l'intent de borrar la cultura del país. 

En l'àmbit econòmic hi ha un ressorgiment de la petita indústria 
a la fi de la dècada dels quaranta, i els anys seixanta s'entra en un 
àlgid període de desenvolupament, que afecten directament 
Mataró, pels grans canvis que suposen en l'estructura social i en 
la població activa. Es el temps de la immigració de ma d'obra 
provinent de Múrcia i Andalusia, que al redós d'un gran 
creixement dels negocis, ve en massa cap a les poblacions 
catalanes mes dinàmiques. 

A Mataró la puixança del tèxtil és el motor del canvi, que 
arrossega el sector de la construcció i el dels serveis. En pocs 
anys la ciutat té un augment important d'habitants, de carrers, de 
cases, i l'activitat comercial arrela amb força. A partir d'aleshores, 
i malgrat els períodes de crisi, a vegades importants, com 
l'encariment dels combustibles els anys setanta, la vida de la 
ciutat ha anat endavant, arribant fa poc als cent mil habitants. 
Creixement que arrela en la indústria tèxtil amb una forta 
component de treball clandestí, i que en la darrera dècada ha anat 

derivant cap al sector de serveis, que els experts afirmen serà el 
predominant en l'horitzó de l'any dos míl. 

Catàleg de l'exposició Mataró-Diirnau Art 1888-1988 (Maig, 
1988) 


Els gegants de fa cent anys 


Vet aquí que la història dels gegants de Mataró té tots els colors, i 
que la galana colla ha lluit les disfresses mes curioses al llarg de 
les dècades d'exercir el seu ofici divertit. I si ara fa poc viatjaven 
a la capital de l'imperi, aviat els veurem embolcallats amb 
plàstic, i evolucionar sota el control savi d'un ordinador. 

El motiu d'aquestes ratlles és donar a conèixer una curiosa 
descripció dels vestits que duien els gegants del segle passat. La 
crònica els situa en la sortida que van fer el dia de les Santes de 
1870. Vet aquí com ho explica l'arxiver Josep Manén: 

"A las 2 de la tarde un repich general de campanas ha anunciat 
als habitants de Mataró la festa de las Santas. Los bronzos de 
totas las iglesias han entonat lo toch d'alegría, primer signe del 
culto de las invictas y gloriosas patricias de l'antiga Yluro. 
Aquesta tarde han sortit a pasejar per los carrers de la ciutat los 
tres gegants, acompafiàts de gaita, fluviol y tamborl. Los trajos 
son lo segients: 

Lo Gegant: túnica de llana verda ab flors grogas, guarnidas de 
pells grissadas baix lo vestit y dalt, així com en las mànigas 
perdudas del mateix vestit. Lo escut de Mataró en lo pit, un 
cinturon de bellut negre ab galons y estrellas d'or, y una tanca en 
lo centro daurada ab pedras imitadas a rubís y esmeraldas. Un 
sabre de bellut carmesí ab adornos daurats, un casquet baix també 
de bellut negre així com los pafís que surten del mateix casquet, 
tot ab galons y estrellas daurades. En la ma porta un pergamí 
arrotllat ab lo sello de plom y a l'altre un ram de flors naturals. 

La Geganta: vestit adamascat ab pell grisada en son estrem una 
casaca de bellut negre guarnida de pells, ab manega perduda, y lo 
escut de Mataró al pit, una corona daurada ab rubís y esmeraldas 
(imitació) de la que penja un vel blanch que li arriba a cintura. La 
casaca estú ceflida per un cinturon de estrellas de bellut carmesí y 

daurades, joyas al cap, collaret de perlas y pedras imitació, etc., 
en la ma porta un ram de flors. 

La Geganteta: un vestit de color de rosa, ab farbalans, abollats 
y altres guarnits ab glassa blanca, ab la mànega abollada, 
deixantli lo bras nu. Una rosa en lo pit, y altres flors en lo 
pentinat de rissos. Collarets de perlas, manillas, etc., en la ma un 
bano y en l'altre un ram de flors". 

Mataroescrit (Agost, 1988) 


Les santes tacades de sang 


Som a mitjan segle dinou, en aquells anys que a Catalunya es va 
patir l'anomenada guerra dels Matiners, una mena de revolta que 
va unir carlistes i republicans, a l'escalf de la greu crisi 
econòmica, el rebuig popular de les quintes, i l'oposició al 
govern moderat d'Isabel H. El mes de juliol de 1847 un escamot 
dels revoltats va assaltar la caserna de la Guàrdia Civil a la 
població de Vidreres, i després d'una dura batalla van haver 
d'abandonar l'empresa, però són detinguts alguns d'ells. Varen 
caure en mans de les forces governamentals el comandant 
Manuel Herrero, de 33 anys, l'estudiant de 17 anys Angel Pairó, 
Antoni Puig, Antoni Franco i Jaume Vila. 

Els presos, els van tancar a la presó que a Mataró hi havia dins 
la caserna militar, a la part alta de la Riera. I a finals de mes 
corrien rumors que aviat serien afusellats. Davant la possibilitat 
que aquella execució coincidís amb les festes de les Santes, 
l'Ajuntament es va dirigir al capit general demanant que "el 
teatro de esta sangrienta espiación" no fos la ciutat. Tot i així els 
van posar en capella el dia 27 per ajusticiar-los l'endemà. Aquella 
mateixa nit una comissió de prohoms mataronins, composta pels 
regidors Joan Gordils i Miquel Torner, el diputat a Corts Joaquim 
Martí, el diputat provincial Bru Martí, el marqués de Navamor- 
guende, resident a Mataró, i el vicari general de la diòcesi Joan 
de Palau, van anar a Barcelona, on els va rebre el capità general 
Manuel Pavia. Aquest, després de canviar impressions, es va 
comprometre a indultar els presos en nom de la Reina. 

Amb aquesta tranquil:litat els comissionats tornen a la ciutat la 

matinada del dia 28, i es suspèn l'execució quan la tropa ja era 
formada. Però tres dies després, quan ningú no s'ho esperava, 
foren executats tot i l'indult, acció que va commocionar la ciutat. 
Havia passat que el dia 30 forces militars isabelines havien caigut 
en un parany a la Creu del Coll de Manresa, i després de fer 
presoners setze soldats els carlins els van afusellar. Enfurismat, 
Pavia va ordenar aquella acció com a venjança. 
Mataroescrit (Agost, 1988) 


L'any del referèndum 


El mes de març de l'any 1852, les autoritats religioses i civils de 
la ciutat varen creure que era el moment per a institucionalitzar el 
que feia dècades era una realitat espiritual. Es tractava que la 
ciutadania decidís sobre el patronatge de les santes Juliana i 
Semproniana, per passar a gaudir de la jurisdicció plena sobre 
les ovelles del districte. Dit i fet. De seguida es posa a punt un 
referèndum per a decidir tan àlgida questió, consulta democràtica 
en la qual havien de participar tots els homes caps de família. Als 
curiosos, els hem de dir que aquest és el primer referèndum de la 
història de la ciutat, tan gran era la importància de l'afer a decidir. 

Per a la democràtica ocasió es va manufacturar un procediment 
curiós, una colla de peixos grossos del municipi s'encarregaven 
d'anar casa per casa preguntant si s'estava d'acord o no amb el 
patronatge. Eren, els de la requisitòria, l'alcalde Desideri Reco- 
der, el rector Gabriel Batllevell, tres regidors, cinc capellans, i set 
membres de l'Administració de les Santes, que eren les persones 
mes riques de la ciutat: Spà, Bofarull, Pineda, Simon, Carbonell, 
Burgués i Agustí. Davant d'aquest comitè inquisitorial, 1893 
veins varen estar d'acord amb la proposta. 

I en aquells dies tristos d'obscurantisme, la llibertat de pensa- 
ment, la varen defensar només dues persones, una del Camí Ral i 
una del Camí Fondo, les úniques a votar contra la proposta. 
Autèntics herois del civisme, que quatre anys després, enmig de 
l'epidèmia de còlera que va matar més de mil mataronins, deurien 
pensar que la fe mou muntanyes, i que després d'un dia dolent en 
ye un de bo. 

Mataroescrit (Agost, 1986) 

Detalls de Sant Simó 


L'ermita dedicada a Sant Simó és del segle setze, i la seva 
història recull un seguit de curiositats: d'antic va ser centre de 
recolliment espiritual de mariners i oficis de la mar, al segle 
divuit hi havia un cementiri d'animals, al costat hi treballava un 
fabricant de cordes de bihuela, hi havia veins dos forns de 
rajoles, etc., n'hi ha tantes notíciesi Però ens interessa l'aplec que 
anualment s'hi celebra, l'origen del qual queda enfosquit per la 
manca de documents. El que és cert és que l'administració de 
l'ermita va patir algunes dècades de descurança el segle dinou, 
fins que l'any 1881 s'organitza d'una manera eficaç. Però, tot i 
aquest tipus de problemes, l'aplec festiu del dia 28 d'octubre es 
realitzava cada any amb renovat èxit. 

Notícies de l'any 1870, de la mà de l'arxiver municipal Josep 
Manén, expliquen que: "Abuy en la hermita de S. Simon, situada 
a algunas passas de Mataro se han dit missas y a la tarde predicat 
en celebritat de tal diada. Es costum posarse algunas paradas de 
panallets y demes dulces devant de la hermita, ahont van las 
criaturas y altres a comprar torrat. Es un dols aplech". En aquells 
anys, la festa llaminera de Sant Simó era associada als panallets i 
la rebosteria, i Manen no fa cap referència al sabre de brioix que 
ara els mataronins hi anem a comprar. L'origen del sabre, típic de 
Mataró, ja que en cap altra ciutat no n'hi ha, deu ser d'origen 
modern. I vés a saber si no va néixer com una mena d'iniciativa 
dels pastissers de la ciutat, que se les saben totes per fer-nos 
gastar. 

Mataroescrit (Octubre, 1988) 


Don Joan enamora els de Mataró 


Vet aquí que un bell dia del segle dinou, el literat de les monges 
enamoradisses i els galans imprudents, l'inefable Zorrilla, va 
passar per la més aviat ensopida ciutat de Mataró. La poètica 
visita té una data concreta, la darrera setmana del mes de febrer 
de 1881, quan en un dimecres de mala mort a l'estació del tren 

arriba José Zorrilla que és rebut per molt poques persones, fet 
que, li asseguren els entesos, no ha de preocupar l'hoste ja que els 
de la ciutat són una mica curts de cervell: "Si se tratase de una 
misión, de la llegada de jesuitas, o de la visita de algún príncipe 
de la iglesia, johl entonces las calles hubieran sido invadidas, los 
balcones ostentaran colgaduras, y una procesión no dudosa de 
ciertas gentes 'ilustradas', acudieran a la estación para darle su 
bienvenida". 

De tota manera l'home es va refer del disgust quan poc després, 
mentre estava a la casa que l'hostatjava, li fa una brillant rebuda 
la societat coral Clavé, que acompanyada per l'orquestra Els 
Eudals, canta en el seu honor diverses peces del repertori 
habitual. Després de la cordialitat arriba un petit xeflis amb 
intercanvi de sentits agraiments, paraules amables, i tot allò que 
acompanya l'admiració pels homes savis. L'endemà, dijous, és el 
moment dels actes públics, de l'exposició de l'il-lustre a la 
xafarderia, en una magna vetllada al Teatre Principal, que els de 
Mataró omplen de gom a gom, per a veure un tant celebrat 
personatge. Com a amanida es posa en escena el drama Sancho 
García, i en acabar el primer acte, Zorrilla és reclamat a 
l'escenari on recita diversos poemes, un d'ells dedicat a Mataró. 
Després del prohom llegeixen poemes, a ell dedicats, tres autors 
locals, en Golart, en Llanas i en Llargués, que aprofiten 
l'avinentesa per engegar sonets, dècimes i tirallongues artístiques. 
El divendres és el dia d'un rellevant acte literari a l'Ateneu 
Mataronés, on s'hi reuneix "cuanto selecto y notable cuenta 
nuestra sociedad". La presidència de l'acte és a càrrec de l'ex- 
alcalde i diputat a Corts Josep Garcia Oliver, i fan encesos 
parlaments en Llanas, en Marià Andreu, en Llargués, l'arxiver 
Manen, en Therenci Thos, i d'altres. Cada parlament o lectura de 
poemes era subratllada per Zorrilla amb la lectura d'alguna petita 
obra. I acaba l'acte quan en Saborit, secretari de l'Ateneu, li 
regala: "una escribania de plata cincelada, con pie de màrmol". El 
dia s'acaba amb un tec a l'Hostal Montserrat, d'aquells que no ve 
d'aquí. 

L'endemà hi ha una vetllada al Casino Mataronés, on 
l'aristocràcia local es disposa a festejar l'insòlit hoste, ja que eren 
poques les persones de rellevància nacional que es fixaven en 
Mataró. I varen tirar la casa per la finestra, hom veia meravellat: 
"Los ricos tapices, los magníficos cortinajes, los valiosos 
lienzos", i tot tenia un aire de conte de les mil i una nits, com 

afirma el cronista. Aquest, però, critica que en un lloc tan selecte 
s'hagi convidat tantes persones, i que es vegi el contrast entre: 
"alguna que otra chaqueta o 'americana' -con la pulcra y 
distinguida 'levita', de muy mal efecto por cierto". Demana que 
en una altra ocasió s'exigeixi la levita, ja que: "choca y no poco 
ver en salones tan lujosos como los del aristocràtico Casino, 
confundidas las clases sociales". 

Però res no va enterbolir la festa a Zorrilla, feta enmig de 
discursos i lectura de poemes de Thos i Codina, Josep de Palau, 
el germà de Melcior, el Sr. Viladevall, i al cap i a la fi li va tocar a 
l'atabalat pare de Don Juan treure's uns fulls de la butxaca i 
enlluernar els oients, que estaven disposats a tot. I després: "todo 
el mundo se sorprendió agradablemente de la presencia de una 
mesa provista de unos pocos dulces, unos cuantos fiambres y 
algunos vinos". Però en Zorrilla no estava per brocs i va tocar el 
pirandó, llavors els del Casino li ofereixen un ram de flors que 
aquest s'apressa a donar a la mare de Garcia Oliver, i bona nit. 
Això del ram de flors, la premsa ho criticarà per ridícul: "valia la 
pena de abrir una suscrición que arrojara, sin duda alguna, 
algunos miles de reales, con que comprar un objeto de arte, 
obsequio insignificante siempre, para un hombre de la talla de 
Zorrilla, pero més digno al fin que un ramo vulgar de flores de 
dos a tres pesetas". Però és que, com s'apressa a comentar el 
periodista: "toda obra humana es defectuosa". 

Mataroescrit (Novembre, 1988) 


El vi de l'esperit 


Vet aquí que als de Mataró sempre els ha agradat l'alegria que 
encomanen els productes de la vinya després de ser manipulats 
amb saviesa. Vi, aiguardent i anís, han estat les begudes 
predilectes per als paladars entesos, i per a molts forasters que 
han fet via a tastar-los. El conreu de la vinya al litoral maresmenc 
data del temps que els déus de l'olimp es feien l'amor i la guerra, i 
s'engrescaven amb els regalims dels ceps de Mataró, com 
constata Herodot. Però no ens allunyem tant i fixem-nos en 
èpoques més properes. Així és sabut que la vinya és al llarg del 

segle divuit la riquesa principal de la ciutat i que el vi s'exportava 
als paisos americans, entre els quals el renom dels productes del 
Maresme creixia dia a dia, i també era apreciat l'aiguardent que 
s'hi destil-lava. El vuit-cents és una altra cosa, a partir de mitjan 
segle, quan la indústria tèxtil floreix i els negocis prosperen. Al 
redós del creixement de la ciutat, les fàbriques d'aiguardent i 
licors prenen volada, i desapareixen els tallers artesanals dels 
Sunyol, Rabell, Recoder, Mora i Guanyabens, per donar pas a 
establiments de més envergadura. 

Els darrers vint anys del segle hi ha diverses fàbriques de 
licors, les més importants de les quals són les de Martínez i 
Gualba. També hi ha La Mataronesa de Salvador Font, al Camí 
Ral 29, que feia sifó, aigua carbònica, gasosa, el licor Castelar, i 
el licor Dimoniet de Nàpols, la de Pau Subirà, al Camí Ral 76, i 
la de Josep Canoni, que rep la medalla d'or a l'exposició de Suez 
pel seu licor Marubita. L'any 1886 Joan Rimbau rep privilegi per 
fabricar en règim d'exclusivitat el licor higiènic El Correo de 
Mataró, una mena de cura-ho-tot. El 1907 consten la de Martínez 
i la de Pere Tarafa, al carrer Hospital, que produien 5.000 litres 
de licors a l'any, tenien un consum de 20.000 litres de vi, i 
donaven feina a 6 obrers. 

La fabrica Martínez era una antiga indústria fundada l'any 
1808, que passa als Martínez els vuitanta. El 1893 els propietaris 
eren Vda. Martínez, Ravell y Jolis, el 1901 funciona sota la raó 
comercial Martínez Hermanos y Ravell, i l'any 1906 passa a ser 
de Joan Martínez i Regàs. La producció a fi de segle era de 
misteles, licors fins, vins generosos, i l'Anís Colon, el seu 
producte més conegut, que exportaven arreu. Temps després 
produeixen aiguanaf, anís d'herbes, l'anís Carabanchel, xarops i 
aiguardents, el més popular dels quals és l'Anís Aranya. La 
indústria estava situada al Camí Ral, vora les Escaletes, en un 
edifici que encara es conserva. 

Antoni Gualba funda La Industrial Catalana el 1840 per a la 
fabricació d'aiguardents i anisats, i els anys vuitanta dirigeix la 
fabrica, situada al carrer de Santa Teresa, el seu fill Eduard 
Gualba i Labori, que serà succeit per Antoni Gualba i Subirà. En 
una important millora de la indústria, el maig de 1891, obren la 
fàbrica a vapor Destileria Catalana a tres quilòmetres de Mataró, 
a la carretera d'Argentona. Els Gualba feien tota mena de licors, 
aigua de tarongina, rom, cacau, taronja, rosa, curaçao, pipermint, 
anisats, marrasquí, jamaica, raspall, chartreuse, aiguanaf, crema 

de moXa, i les marques Licor de los Frailes i Anís Catalón. En 
honor d'aquest darrer, el març de 1890, a la botiga del carrer 
Santa Teresa, fan una festa on es toca la polta Al Anís Catalón, 
de l'autor local Antoni Casabella. 

L'any 1891, Antoni Gualba realitza una curiosa operació 
polític-comercial. El mes de març posa a la venda la marca Anís Í 
de Mayo, sota l'emblema de Salud-Unión i la reivindicació de les 
vuit hores de treball, producte orientat a la clientela obrera i 
republicana, que de seguida té molt d'èxit i exporten a Madrid i 
Andalusia. Però el desembre del mateix any, com a contrapès a 
l'anterior oferta, treu al mercat dues noves marques amb la 
intenció d'afalagar el paladar dels carlins, que eren l'extrema 
dreta del moment, l'anís Don Carlos de Borbón, i el licor Don 
Jaime de Borbón. I és que les begudes esperitoses eren una cosa 
ben polititzada. 

Els mateixos anys neix a Barcelona la marca Anís del Mono, 
que provoca un debat de primera pàgina en els periòdics perquè 
en l'etiqueta es veia un mono de trets humanoides, caricaturitzant 
l'evolucionista Darvvin, heretge capital per a l'església catòlica. 
Segur que a en Gualba la gosadia també li va costar enemistats, 
però s'ho devia fer passar amb els calerons del negoci. 

Mataroescrit (Desembre, 1988) 


Notícies a la carta 


La ciutat de Mataró no ha estat mai una illa, ja que de sempre ha 
disposat dels mitjans més moderns per a fer saber què hi passava, 
i conèixer l'estat del món. Correus, telègraf i telèfon, han estat els 
mitjans que ho han fet possible. 

A l'edat mitjana, a Catalunya hi havia ben organitzat un servei 
de correus que rep ordenances el segle quinze, època quan a tota 
la península s'estableix el sistema d'oficines postals en les ciutats 
principals. I així fins que l'any 1716 s'ordena el servei amb 
Vestructura que té ara, i que el 1840 incorpora el segell. Mataró 
viu dins d'aquest àmbit, que tenia l'inconvenient de la lentitud, ja 
que el transport de les missives es feia a cavall, i les notícies i 
cartes es rebien tard. Com a curiositat, sabem que, de la mort del 

rei Ferran VII, la ciutat se n'assabenta cinc dies després. 

La creixent importància de Mataró va fer que s'hi establís una 
estafeta regular, que a inicis del segle dinou era al carrer de la 
Mercè, i el 1885 passa al Carreró 31, des d'on cada setmana es 
feien quatre viatges a la capital. Correus el 1894 es trasllada al 
carrer Sant Antoni 20, el 1904 al 16 del mateix carrer, i l'any 
1932 al Camí Ral, cantonada Sant Antoni, en el mateix edifici de 
regust modernista que hi ha encara, on hi havia una bústia que era 
el cap d'un lleó, en la boca del qual s'introduia la carta. Noves 
necessitats de la ciutat duen a ampliar el servei, bastint-se 
l'edifici del carrer Lepanto, on des d'aleshores hi ha el servei 
postal i de telègrafs. També cal ressenyar l'obertura, al costat de 
la font del Pericó, de la primera bústia rural d'Espanya. 

Un invent que revoluciona els sistemes de comunicació és el 
telègraf. Els anys cinquanta del segle dinou es basteixen línies del 
telègraf Òptic, que eren una serie de torretes que es comunicaven 
entre elles per senyals lluminoses. 

Pel Maresme passava una d'aquestes línies que aviat son 
abandonades a favor del telègraf elèctric, servei que s'inaugura a 
Mataró els anys seixanta, i que és abandonat per la seva manca de 
rendibilitat. L'agost de 1872 torna a funcionar al carrer de la 
Mercè 3, primer per a usos oficials i temps després per a tothom. 
El 1894 el servei es fusiona amb correus i es trasllada al Carreró, 
però el 1904 es tornen a separar i pren estatge al carrer Sant 
Antoni 20, anys després passa al Camí Ral 397. 

Un nou mitjà de transmissió de notícies és el telèfon, que 
s'introdueix a Barcelona l'any 1877, però que fins la primera 
dècada del segle vint només és instal-lat de manera esporàdica. A 
Mataró s'inaugura el servei el juliol de 1895, per la Cia. 
Peninsular Telefónica, amb central al Carreró 7. Temps després, 
passa a la Rambla 32, fins que es basteix un gran edifici a la 
baixada de Santa Anna. La companyia de telèfons va tenir un 
paper bel-ligerant contra el català, i l'any 1917 les entitats 
nacionalistes de la ciutat protesten perquè no deixaven fer 
conferències en català. 

Mataroescrit (Desembre, 1988) 

L'aigua de Mataró i la font del Camí Fondo 


Fa molts anys, una cosa tan senzilla com és obrir l'aixeta per 
rentar-se les mans, o omplir la cassola per fer bullir l'aigua, no 
era tan fàcil de fer com ho és ara. Les cases particulars no tenien 
aigua corrent, ja que a Mataró no es comptava amb cap mena de 
canalització per a usos privats. Així varen néixer les fonts dins la 
ciutat, com a eina imprescindible per al subministrament públic. 

De fonts se'n varen anar bastint a mesura que les necessitats de 
la gent ho reclamaven, en obrir-se nous carrers. Del segle disset 
coneixem les de la plaça Major, que així s'anomenava l'actual 
plaça Gran, lloc de reunió principal dels vilatans, ja que s'hi feia 
el comerç alimentari quotidià. També sabem d'una altra font 
situada al Camí Ral. El més segur és que n'hi haguessin d'altres al 
voltant de l'església de Santa Maria i la Riera, però no hem sabut 
trobar cap notícia. 

Del segle divuit, un moment de gran activitat econòmica, 
coneixem altres fonts, d'algunes de les quals sabem l'any de 
construcció. Dins muralles hi havia la de la carnisseria pública, al 
carrer de Santa Maria, situada al costat de l'actual ferreteria 
Damià, la de la plaça d'en Tarau, actual del Peix, la del cementiri, 
aleshores situat a l'entorn de l'església de Santa Maria, la de la 
caserna militar, a la illa de cases on ara hi ha l'edifici de l'antic 
Ateneu Obrer, la del carrer d'en Palau, construida l'any 1785, i la 
de l'Ajuntament, a la mateixa façana de l'edifici. 

El set-cents hi havia un bell conjunt de fonts en els carrers 
exteriors a la muralla: la del carrer del Pou d'Avall, davant 
l'Hospital i en l'arrencada de les Espenyes, una al Camí Ral, 
bastida l'any 1768, l'anomenada font del Migdia, a l'Havana, la 
de la plaça de Sant Joan, de l'any 1784, la del carrer de Massevà, 
la del carrer Nou, situada al mateix xamfrà amb la Riera, que va 
ser enderrocada el 1885, les de Sant Domènec, construides l'any 
1782, primer situades a la muralla fora el portal d'Argentona i 
després de ser enderrocada, al carrer de la muralla de la Presó, la 
del convent de les Carmelites, a la part exterior del mateix edifici 
i davant del carrer de Santa Teresa, construida el 1780, la dels 
carmelites, a l'interior del convent i dedicada a Sant Albert, la de 
les caputxines, a l'Esplanada, i la del Sant Crist d'en Fogueres al 
Camí Fondo, de l'any 1789. A les darreries del segle s'edificà al 

camí del Mig un molí de farina propietat de la família Llauder, 
que anava amb la força motriu que li proporcionava l'aigua, i 
comptava també amb unes fonts que eren molt visitades pels 
mataronins els diumenges, que s'hi acostaven tot passejant per 
l'ample camí ple d'arbres que hi menava. 

El segle dinou se'n fabriquen de noves arran del creixement 
urbà, així sabem que el 1849, en tota la ciutat n'hi havia 16. Les 
de nova factura en aquesta centúria són la de la Creu d'en Ramis, 
situada a la Rambla, de l'any 1817, i que tenia al cim del dipòsit 
la Creu de Terme, la del carrer de Sant Felicià, vora la platja, feta 
el 1844, i una altra a la platja el 1867, la de la plaça Real, de l'any 
1840, que va projectar l'arquitecte Manuel Garriga i Roca, la 
situada en la cruilla Havana-Ravalet, de l'any 1878, la del Primer 
de Maig, construida el 1890 en l'antic emplaçament d'un dels tres 
molins fariners de la ciutat, la de la plaça de Cuba, de 1871, la 
del Carreró, que venia a substituir l'antiga de l'Ajuntament, la del 
carrer d'Altafulla, de l'any 1884, i la de la cruilla del camí Ral 
amb el d'Iluro. 

A més de les fonts hi havia mines d'aigua particulars en els 
convents, en les cases de la gent rica, i en les cases de pagès. 
Algunes d'aquestes mines eren tan abundoses que varen dur els 
seus propietaris a vendre part de l'aigua a les persones 
interessades, establint-se petites xarxes de distribució. De tota 
manera, la deu principal d'aigua al municipi i dipòsit general eren 
les mines de Valldeix que utilitzaven els tres molins fariners de la 
ciutat, situats a l'entorn de l'actual emplaçament de la font del 
Primer de Maig. Les aigies dels molins també servien per a usos 
particulars, per a les fàbriques d'indianes, les indústries de la pell, 
i d'altres. Assenyalem, també, les nombroses fonts boscanes a 
l'entorn de la ciutat, la més coneguda de les quals és la del Pericó. 

La font del Sant Crist d'en Fogueras ara fa dos-cents anys que 
va ser bastida, degut a la necessitat de subministrar aigua als 
veins d'aquells paratges, ja que la ciutat s'havia anat estenent a 
causa de la gran activitat econòmica que es vivia, i nous carrers i 
cases allargaven l'antic recinte emmurallat. En aquella zona de la 
vila, al llarg del segle divuit, s'hi construiren força cases per a 
donar sostre als comparets, pagesos assalariats que vivien de la 
recollida de la vinya, i que s'assentaven seguint el camí de 
Valldeix, a la sortida de la porta de la muralla de Mataró que duia 
aquest mateix nom, i en els terrenys a l'entorn del Mas Fogueras, 
antiga masia de pagès que encara es conserva a la baixada 

Massot. 

Com que la construcció de la font era un afer de la més alta 
importància, l'Ajuntament va voler que quedés record notarial de 
les condicions exigides per a fer-la. I així, en document previ a la 
subhasta de l'obra, s'hi feren constar les característiques que havia 
de reunir la nova font que s'havia de fer "fora lo portal de 
Vatlleix, y en lo paratge nomenat lo St. Christo d'en Fogueras", 
aclarint que el constructor interessat hauria també de "fer los 
conductos y rech que se necessitian per a conduir las aiguas, y 
encaminar-las a ella de las que discorren als molins". 

Aspectes de la fàbrica de la font, dels quals es dóna notícia al 
contracte són els segients: els fonaments havien de ser de dos i 
quatre pams, també s'exigia forrar de rajola la paret de la casa 
d'en Gasau, on reposaria la font: s'hi havia de fer una sobreeixida 
en direcció a "la pica dels animals" o abeurador, i la font 
pròpiament dita havia de tenir tres cares amb quatre aixetes de 
coure i tres piques. Com a coronament de l'edificació s'hi havia 
de fer una "capella del St. Cristo" forrada de rajola, en record a 
l'antiga advocació que donava nom al lloc, i que venia a ser una 
mena de creu de terme d'aquells paratges forans al nord de la 
ciutat. 

Per a garantir l'estricte observança, els regidors manaren de fer 
un plànol de l'obra que desitjaven i oferien a l'interessat el 
pagament de 300 lliures catalanes. La subhasta la guanyà el 
paleta Jaume Simon, que havia de fer la font en un plaç de tres 
mesos, termini que va complir a gust de tothom, i així consta al 
llibre del credencer del municipi, que a la fi del terme pactat li 
pagà el preu convingut. Ja tenim els veins del Camí Fondo i dels 
carrers de la vora contents d'estalviar-se la caminada, amb les 
galledes plenes, de fonts més remotes, i assaborint els avantatges 
del progrés. Per cert, que d'aquesta font en coneixem la forma 
antiga gràcies a un gravat que el pintor mataroní Santiago 
Vinardell va publicar l'any 1893 a la revista La lllustració 
Catalana, on, dins un interessant conjunt de dibuixos de llocs de 
Mataró, ressalta aquesta font. 

Però la font construida el 1789 llunyà, quan a França feien la 
revolució, no és exactament la que ara mateix reposa al lloc 
centenari, ja que en aquest període de temps ha patit una 
transformació de socarrel. L'any 1936, enmig de la foguerada 
revolucionària d'aquells dies, que va dur a la destrucció de 
nombrosos símbols religiosos, imatges, capelles de carrer, i 

esglésies, li va tocar el torn a la font del Camí Fondo, per tenir al 
seu cim la capella amb el Sant Crist. Els anys posteriors a la 
guerra es va refer donant-li la forma que té ara mateix. 

Opuscle "La font del Camí Fondo " (Juny, 1989) 


L'aventura d'un edifici 


S'hi han sentit les insinuacions de la Bella Dorita, i els crits virils 
d'en Lerroux. S'hi ha fet màgia, s'hi ha ballat, s'hi han escrit 
periòdics revolucionaris. Amants del cinema, bicicletes, i 
socialistes, han trepitjat les lloses que fa molts anys vestien 
façana modernista. 

L'abril de 1892 anava a bon ritme l'obra d'un magnífic edifici 
de dos cóssos i baix a la plaça de Cuba, sota la mirada atenta del 
jove arquitecte Josep Puig i Cadafalch, que realitzava un dels 
seus primers treballs. La iniciativa era dels 25 músics de 
l'orquestra La Popular, que volien dedicar el local a sessions de 
ball, inaugurant-lo el mes de juny amb el nom de La Cubana: "El 
edificio, completamente aislado, ocupa una extensa superfície 
rodeada por anchos corredores al aire libre, que permiten apreciar 
por fuera la esbeltez y al mismo tiempo grandiosidad", i a 
l'interior produce muy buen efecto la elevación extraordinaria del 
techo y el sinnúmero de grandes aberturas, artísticamente 
combinadas, para la ventilación e iluminación del local", que de 
nit comptava amb llums de gas. L'aillament de l'edifici 
desapareix en construir-s'hi al costat, prenent els números 9 i 10 
de la Plaça de i Cuba. La sala d'actes també tenia entrada pel 
carrer Sant Joaquim. 

Els bons propòsits de la colla de músics varen naufragar ben 
aviat, i el 1893 deixen el local al Club Mataronés de Velocípedos, 
fundat l'any abans. Poc després, hi passa a residir el Partit 
Socialista, que l'utilitza de seu, i en el període 1896-1898 s'hi 
redactava el periòdic La República Social. L'agost de 1898 al 
local, desocupat, hi fan ball un grup de socis de l'entitat 
recreativa La Nueva Constancia, que l'havien deixat en desacord 
amb la direcció. El mateix mes formen el casino La Unión, i l'any 
segient l'edifici és modificat i decorat per l'arquitecte Emili 

Cabafies, que hi aixeca un pis i refà la façana, la sala de ball i el 
cafè, enderrocant la labor de Puig i Cadafalch. 

La Union era una entitat formada per 300 socis d'origen 
menestral i obrer, que tenien en aquell local el centre de reunió i 
esplai. L'any 1901 és de gran activitat, hi ha moltes sessions de 
ball, espectacles d'hipnotisme, prestidigitació, màgia, recitals de 
música, i l'actuació senyera de la Bella Dorita. Per Pasqua 
aixequen un envelat a la plaça per poder reunir un nombre més 
gran de persones. Í amb motiu dels aiguats del Llobregat fan una 
sessió benèfica, en la que es recapten 203 ptes. Pels afectats. 
L'any 1904 l'entitat presidida per Josep Bassa, pateix una aguda 
crisi econòmica que duu a la dissolució el mes d'abril. El maig, 
alguns socis obren La Mataronense, a la Riera 60, al pis del Cafè 
Peninsular. 

Un nou gir en la història de La Cubana té lloc el gener de 
1905, quan obre el cine La Maravilla, que aviat es transforma en 
el Palacio de La Unión, i l'any segient en el Modelo, i El Ideal, 
tots de curta durada. La sala continuava servint per fer balls 
d'ocasió, quan la llogaven entitats i persones interessades. El 
març de 1907 obre el Café Espafia, regentat per Francesc Oller - 
el meu besavi-, i al pis s'hi aplega el centre recreatiu La Armonia 
Mataronesa, amb membres de l'antiga La Unión i joves del 
dissolt Casino Fénix, que continuen amb les sessions de ball i 
espectacles d'esbarjo. 

A començaments de segle la sala era utilitzada sovint com a 
lloc de reunions polítiques de partits d'esquerra, i s'hi feien 
conferències d'interès social. El juliol de 1906 la Juventud 
Democràtica Republicana, hi fa un míting presidit pel diputat 
radical Alejandro Lerroux. El setembre de 1907 s'hi instal:la el 
Centre Autonomista Republicà, l'esquerra nacionalista de l'època. 
I el desembre de 1909 els radicals passen a regentar l'edifici, que, 
convertit en Casa del Poble, és el centre de l'activitat política i 
associativa del partit: hi tenen cafè, escola racionalista, 
cooperativa de consum, cor musical, grup de teatre, etc., i els 
actes recreatius i polítics són continus. L'anticlericalisme dels 
radicals els duu a organitzar un ball a la sala durant la Quaresma 
de l'any 1910, amb gran èxit de públic. 

L'any 1931 l'Ajuntament compra l'edifici a la Caixa de 
Pensions per 100.000 ptes. amb el propòsit de dedicar-lo a 
institut de segon ensenyament. Aleshores l'edifici torna a ser 
reformat, sota la direcció de l'arquitecte Lluís Gallifa. Després de 

la guerra hi resideix l'Academia Cultural Femenina, i en els anys 
seixanta l'Institut de Segon Ensenyament, dirigit per l'Alexandre 
Satorras i l'Angeleta Ferrer, que varen tenir de despistat client a 
qui escriu aquest paper. 

Mataroescrit (Agost, 1989) 


Coses de l'habitació secreta 


Si la necessitat que té la persona de fer allò que de manera fina 
anomenem deposicions intestinals no té història, vull dir que 
sempre ha existit, el que sí té un aspecte curiós és el tema dels 
procediments — d'evacuació 0 d'aquests —productes — fisiològics 
inexcusables. En els anys medievals, tothom ho feia on podia, i 
els veins de Mataró anaven als afores a deixar anar el paquet, 
però és que tot quedava fet un fàstic. Les ordinacions de bon 
veinatge de fa tres-cents anys manen tenir cura quant a les 
latrines, i que no s'evacuessin al mig del carrer, cosa que es veu 
que era corrent. En els acurats inventaris notarials d'aleshores no 
es cita una habitació tan important en la casa, perquè no existia, 
fins que en els del segle divuit ja hi trobem orinals de pisa i vidre, 
i en les mansions dels rics es disposa de la secreta, necessària, O 
comuna. El segle dinou l'invent es generalitza com una aportació 
més de la revolució industrial i el liberalisme. 

Un avanç revolucionari és l'aplicació del pou sec, un recinte 
excavat al subsol, a vegades d'obra, d'un volum al voltant dels 4/6 
m3, una capacitat de 4000/6000 litres. En els pocs carrers on hi 
havia claveguera, el pou comptava amb una eixida que evacuava 
una part dels líquids a la xarxa general, que, fins que es comença 
a bastir el clavegueram l'any 1894, era formada pels carrers de la 
Riera, Barcelona, i les places. Quan el dipòsit del pou sec era tan 
ple de fems que els actuants s'esquitxaven, era el moment de fer 
venir els especialistes a buidar-lo, que ho havien de fer 
obligadament de nit, menys en Quaresma, que es podien treure 
tot el dia. 

El procediment: "consiste en llenar mediante un cazo, de 
exigua capacidad, unos barriles, cuya abertura, casi siempre 
circular, de quinze a veinte centímetros de diàmetro, se cierra 
luego con un manojo de paja, aplicado como si fuera un tapón. 

Una vez llenos, son llevados a fuerza de brazos a un carro, en el 
cual generalmente caben seis, y trasladados a las huertas donde se 
utilizan las materias para abono de la tierra". Aquesta operació 
l'any 1788 havia encuriosit l'anglès Arthur Young al seu pas per 
Mataró, que no ho havia vist fer enlloc. 

L'any 1895 s'implanta el sistema d'extracció inodor, a través 
d'un motor de vapor o gas, i una mànega que connectava la 
secreta amb un dipòsit fora la casa, invent que aplica 
comercialment Jaume Novell, del carrer de Sant Benet, 43. I 
l'octubre del mateix any neix la Sociedad Anónima de Latrinas, 
formada per gent rica de la ciutat, a qui no importava fer diners 
d'una manera tan bruta. Però es veu que el procediment no 
acabava de funcionar bé, i els regidors es queixen: "del 
insoportable hedor que despiden las cubas para la extracción de 
letrinas por el sistema llamado inodoro". A més de la pudor, 
contaminava per la seva poca netedat, i en casos de perill 
d'infecció hom tractava els pous amb creolina i sulfat de ferro. En 
un d'aquests buidats, el juny del 1911, es va produir una tragèdia 
a la Sènia d'en Simon Sastre: un dels mossos mentre s'ocupava de 
buidar el pou sec va caure dins, en sentir els crits de socors s'hi 
tira un company, i després el masover, i tots tres varen morir. 

Mataroescrit (Agost, 1989) 


Les bruixes de Dosrius 


Si visquessis als segles foscos de la història, i en algun poble 
també fosc de la muntanya, enmig de boscos feréstecs i la 
basarda de la nit, veuries com se t'encomanen contes de por, i les 
aventures de bruixes prop de la llar de foc prenen increibles 
tonalitats. A Dosrius, ara fa cent anys, les deixebles de Satanàs 
eren a l'aguait. Moltes d'aquestes fetes les coneixem gràcies al 
neguit investigador de Cels Gomis (1841-1915), que va aplegar 
tradicions i noticies orals a La bruixa catalana, volum ara editat 
per Altafulla. En aquestes pàgines hi ha força notícies relatives al 
Maresme, però sobretot de Dosrius, nucli de gent d'aquesta mena. 

De la comarca hi ha un conjunt curiós de notícies al voltant de 
tradicions vuitcentistes: a Premià, el migdia de Sant Cristòfol 

posaven les criatures nues dins el mar perquè el sant les guardés 
de patir dolor, a Llavaneres, quan un nen estava trencat es 
reunien dues persones de nom Pere i Joan que agafaven la 
criatura i la passaven per l'interior d'un arbre al qual prèviament 
s'havia fet un forat, i així sanava, a Mataró, feien servir pedres de 
l'ermita de Belulla que curaven la vista, i la tornaven als 
invidents, a Badalona, tenien la sort de ser un dels pobles 
catalans amb més bruixes, perquè segons la tradició totes les 
dones en naixien, i, a Arenys de Munt, hi havia en Blanquillo, 
mestre de cases, i un dels grans bruixots de la comarca, del qual 
es conta que en una ocasió que rondava per l'església, el so de les 
campanes, que tan atemoria a aquells desencaminats, el va 
precipitar a l'altra banda del Corredor. 

Però, com dèiem, és a Dosrius on hi havia mes activitat. 
N'explicarem algunes narracions recollides de viva veu per 
Gomis l'any 1882. I és que, d'històries de bruixes, n'hi havia 
moltes, pensem que aquesta genteta fins i tot tenia al municipi un 
lloc de trobada, on se'ls apareixia l'ésser suprem del mal sota 
forma de cabra, era la Roca del Diable, al torrent de Rials en el 
camí de Llinars. La presència del més enllà era ben viva a 
Dosrius, i històries com les què resseguirem les coneixia tothom. 

Es conta que una bruixa molt dolenta en una ocasió va clavar 
un clau al cap d'un nen per turmentar-lo, i va ser necessari de 
treure-li i untar-li la ferida amb sagí. Un dia en Pau Fonseca des 
de dins d'una barraca del camp va veure com l'àvia Guinarda es 
convertia en guineu. En amenaçar-la de contar-ho a tothom, la 
vella li va dir que si no ho feia li donaria molt bones collites 
mentre ella fos viva, i així va ser. 

El bestiar d'en Ramon Batlle i Juvany tenia una malaltia molt 
estranya, i totes les ovelles se li anaven morint. Era perquè l'àvia 
Guinarda, en forma de rata, les emmetzinava. Aquestes 
transformacions en animals eren molt corrents, i un pagès del 
poble, convertit contra la seva voluntat en bruixot durant tres 
anys, va patir molt per aquest motiu, fins que es va desfer del 
malefici. 

Una nit, el rector va sentir, enmig d'un temporal d'aigua i de 
vent, unes veus davant la porta de l'església que el convidaven a 
anar-hi. Però resolt, les escridassà, i llençà la sabata per espantar- 
les. L'endemà la trobaven a l'altra banda de la riera dins un pou 
de glaç. En una ocasió tots els bruixots i les bruixes de la 
contrada es varen reunir i provoquen un temporal de mil dimonis, 

que dura quinze dies. Però fins que la campana Juliana no va 
deixar de tocar no els va ser possible de descarregar una 
pedregada que va deixar tots els conreus fets malbé. Un dels 
bruixots era en Ramon Polaina, de Canyamars, que es va dedicar 
a perjudicar en Ramon Batlle, perquè no l'havia volgut de 
rabassaire. Aquest va perdre la collita set anys seguits, fins que en 
Polaina renuncia a la seva vida equivocada i es penedeix. 

La tardor del 1882 va morir una de les bruixes més conegudes 
del poble. El dia del funeral cau tres vegades el batall de la 
campana mentre sonava, i a la tarda hi ha un gran temporal i 
pedregada, d'aquesta manera s'acomiadava del món. En unes 
notes manuscrites per un rector del poble de finals del segle 
dinou es documenta que eren ben vives les tradicions d'en Pere 
Caçador, i la d'en Pere Polaina, que va vendre la seva ànima al 
diable per poder pagar les contribucions. També s'explica que 
entre els vilatans hi havia força endevinadors, dormidores, dones 
que llegien les cartes, saludadors, i curanderos. 

Del munt de tradicions populars en citarem dues de curioses: a 
les criatures que tenien el fel sobreeixit els de Dosrius els 
donaven polls vius barrejats amb la sopa o amb xocolata. El 
remei per a no pixar-se al llit també era força eficaç, es tractava 
de donar als petits brou de rates. Quina gent la de Dosriusi 

Mataroescrit (Setembre, 1989) 


La revolució a mig camí 


En les diverses revolucions i conflictes que ha viscut la ciutat de 
Mataró, sempre hi ha hagut un grup d'al-lucinats pel combat 
redemptor, que han decidit d'organitzar-se en brigada de xoc per 
anar a lluitar als carrers de Barcelona, que és on s'han decidit les 
grans batalles socials. Però és curiós veure com sovint l'empenta 
revolucionària s'acaba a mig camí. A vegades a Vilassar o a 
Premià, o al mateix Mataró, i d'altres, els més agosarats arribaven 
al Masnou o a Badalona, però mai, s'acabaven de decidir a fer-ho 
ben fet. Vet aquí la història d'aquesta gent. 

AixÒ passa en el conflicte de l'any 1842, quan es revolten una 
part dels membres de la Milícia Nacional i el proletariat cotoner. 

En grups cantaven pels carrers "Ja és arribat lo dia que el poble 
tan volia", i criden a la revolució social. Diversos escamots volen 
ocupar el campanar de Santa Maria i tocar a somatent per anar a 
Barcelona, "a ayudar a sus hermanos", però l'alcalde els reuneix i 
els fa patrullar tota la nit, fins que cansats van a dormir. Aquesta 
vegada va ser la son que va acabar amb la revolta. 

En canvi, la revolta de 1856 acaba amb borratxera. Vet aquí 
que en caure el govern Espartero, cap dels progressistes, els seus 
seguidors baixen a les trinxeres a defensar-lo i hi ha batalles a les 
principals capitals del país. Els de Mataró no varen voler ser 
menys, i un escamot de progressistes armats marxa cap a 
Barcelona a lluitar a les barricades contra l'exèrcit dels moderats. 
Com que havien sortit tard de la ciutat fan nit a la Cisa, i les 
autoritats municipals de Premià de Dalt, que se les sabien totes, 
els envien tan de vi com bulgueran. El pet revolucionari que 
varen agafar va ser del tal dimensió que la varen dormir ben 
larga. L'endemà, amb mal de cap i tocant campanes, tornen a 
Mataró, i aquí no ha passat res. 

Un altre fet poc gloriós. El gener de 1874 els mataronins 
s'assabenten que el general Pavía havia dissolt el Parlament a 
cops de sabre, i una colla de radicals, republicanament indignats, 
s'aixequen en armes el dia 10, junt amb el batalló d'infanteria de 
guarnició. Eren els federals intransigents comanats pel diputat 
provincial Joaquim Rabella, i els internacionalistes encapçalats 
per Manuel Vilà, que proclamen la independència del Cantó de 
Mataró, dins la república Federal Ibèrica. Agafen el Comandant 
Militar, l'Alcalde, i controlen l'estació telegràfica. A les dotze del 
migdia, marxa a peu a Barcelona, on es coia la revolta, un 
escamot de 150 homes decidits a tot. A Premià de Mar uns quants 
es fan el distret i lliuren les armes a l'Alcalde que els dóna sopar 
de franc, i els paga el tren de retorn. Una altra colla fa l'orni a 
Alella, però el gros de l'escamot arriba a Montalegre on després 
de greus converses decideixen abandonar les armes i els canons 
que duien en carros. Fallida l'expedició, els revolucionaris 
s'acullen a l'indult que l'endemà promulga el Govern. 

Els fets d'octubre de 1934 i la proclamació de l'Estat Català són 
un altre moment àlgid. Una vegada se sap el que està passant a 
Barcelona, una colla de 150 catalanistes locals agafen les armes 
per anar a lluitar a la capital. L'empenta els duu a fer la ruta a 
peu, i pel camí recullen 150 persones més. Però un cop arribats a 
Premià de Mar, en sentir-se les canonades de Barcelona, 

comencen les desercions. Al Masnou, cansats, hi fan nit, i 
l'endemà en dos autobusos emprenen la ruta de la glòria, però a 
Badalona s'assabenten que Companys s'havia rendit. Llavors 
tothom torna a casa, menys tres o quatre dels més fervorosos que 
van a la muntanya de San Mateu, a organitzar un escamot. La 
història s'acaba dos dies després, quan mig d'amagat fan via als 
seus domicilis, i a esperar dies més gloriosos. 
Mataroescrit (Abril, 1990) 


Les Figueretes 


Vet aquí algunes dades sobre la zona de Mataró coneguda com 
Les Figueretes. A mitjan segle setze, el lloc era ben separat del 
nucli urbà, i els pescadors Antoni i Bartomeu Marquès, pare i fill, 
hi tenien una quintana i una casa, que venen el 4 d'octubre de 
1546 al carnisser Antic Pedró. Successors de Pedró són la nissaga 
de mercaders Jofre, que ja trobem documentada al segle setze. 
Joan Jofre té una gran activitat comercial a les darreries del segle 
disset, i obté l'honor de ciutadà honrat de Barcelona. Als terrenys 
que li pertanyien dels Marquès hi guarda bestiar, per això la zona 
és coneguda aleshores com lo corral d'en Joffre en els protocols 
notarials. La seva vídua, Joana, l'any 1695 estableix en emfiteusi 
al treballador Salvador Crusell el tros de terra on tenien els 
corrals, i en el document se'l situa sota les muralles i vora el camí 
qui va del portal den Faliu al Pou de vall. Les obligacions de 
Crusell eren construir-hi una casa i pagar un cens cada any. 
Segons l'Apeo de 1716 encara hi vivia en Crusell, que aleshores 
era jornaler, i el lloc consta en aquest registre com situat al carrer 
Pou d'Avall, així conegut perquè ja al segle quinze a la part de 
baix de les Espenyes hi ha les cases dels pagesos Pou. 

L'any 1866 Llorenç de Migliaresi, era propietari de les cases 2, 
4, 6, i 8, que eren construides a l'antic terreny dels Marquès, i en 
aquesta època, eren en molt mal estat: "Descuidada la 
conservación de las plantas e higueras que en lo antiguo contenia 
su huerto o patio esterior y que de esos arboles tomó el nombre 
ese punto, que es ahora un rincón". Llorenç vol tancar la part de 
terreny de davant les cases, que les escriptures antigues 


172 


consideraven part de la propietat, però l'Ajuntament no li dóna el 
permís, per considerar que l'us l'havia convertit en camí públic. 
Aquest text ens informa de les figueres que adornaven el lloc i 
que, degut a la seva magnífica presència, acabarien donant-li 
nom, fet que es devia produir cap a mitjan segle divuit. 

Una fita important en la configuració de la zona és la 
construcció l'any 1781 de la fàbrica d'indianes de la societat 
Riera, Bausili i Cia, que s'edifica a llevant de les Figueretes en 
tres parcel-les que eren del pescador Salvador Vila (venda 
4/12/1780, escriptura notari A.Torras), del mariner Jaume Crosas 
(15/4/1781), i de l'hortolà Salvador Gual (22/12/1784). La fàbrica 
tanca el 1816, i liquiden el patrimoni, que va a mans d'Eulàlia 
Riera, Bonaventura Enrich, Gaspar Simon, i Josep Casamitjana. 
Anys després tornaria a ser utilitzat l'edifici per diferents 
societats, la més coneguda de les quals és la companyia de gènere 
de punt Marfà, i ara mateix ha esdevingut escola municipal. 

Migliaresi (Juny, 1990) 


Els pets d'en Pujol 


Vet aquí la història d'un personatge conegut arreu del mon i que, 
com acostuma a passar amb la gent de més virtuts, els seus veins 
desconeixen. Però és que en Josep Pujol i Mauri es va fer famós 
treballant amb el cul. Nascut a Marsella l'any 1857, de pares 
mataronins, va ser conegut arreu amb el renom de Le Petómane, 
que hauríem de traduir com El Petaner, perquè aquesta era la 
professió a la qual dedicava els seus esforços. Tirava pets, però 
no ho feia com qualsevol dels mortals, sinó d'una manera 
artística. Resulta que en Pujol tenia una configuració intestinal 
força peculiar, que li permetia xuclar i expulsar aire O aigua - 
gairebé un litre- a voluntat, i a una distància de sis metres. 
Prodigi tant desacostumat va tenir entretinguts una colla de 
metges fent anàlisi i no acabant-s'ho de creure, i fins i tot li varen 
mirar el cul a la Facultat de Medicina de París. 

En Pujol es va adonar de les seves peculiaritats anals un dia 
que es banyava, i va veure que la cosa anava amunt i avall. Però 
no es va professionalitzar fins que l'any 1887, en una de les seves 

estades a Mataró, va fer una petita actuació en un cafè, i es va 
adonar que en podia treure pessetes. L'any 1892 l'empresari 
català Antoni Oller el contracte per anar a actuar al music-hall 
més famós del moment, el mític Moulin Rouge de París. I ja 
tenim en Pujol entretenint a la gent, meravellada amb el repertori 
escollit de didàctiques ventositats que engegava cada vespre. Es 
tractava d'un recital filharmònic que amania amb unes quantes 
melodies conegudes, i que s'acabava en una gran apoteosi tot fent 
sonar pet amunt per avall l'himne de La Marsellesa, i apagant una 
espelma situada a dos metres de distància. 

Va ser d'ençà de l'any 1900 que la fama es va convertir en la 
seva amiga, i es va cansar de passejar l'espectacle a tot arreu 
d'Europa, i pel nord d'Africà. Quan actuava a Catalunya, l'home 
tocat dels aires de la terra, i amb general aprovació, acabava 
petarrellejant El cant de la senyera. I a Lleida va fer tanta gràcia 
que a partir d'aleshores quan algú deixava anar vents profunds 
hom exclamava: Ves, que sembles lo Pujol. Cansat i amb la bossa 
ben plena l'any 1914 es va retirar del món de l'espectacle, anant a 
viure a Toló (Provença), on mort l'any 1945 als 88 anys, abans 
però va gravar un disc amb diverses interpretacions, per a record 
de les generacions futures. 

A tant curiós personatge, d'una manera o altre, l'hauríem de 
considerar un mataroní il-lustre, encara que no havia nascut a la 
ciutat. Resulta que en Josep Pujol i Maurí, neix a Marsella l'any 
1857, degut, segons les cròniques oficials de la seva vida, a que 
els seus pares havien emigrat de Mataró a aquella ciutat. Fins 
aquí les notícies conegudes, ara explicarem tot el que hem 
esbrinat, després d'haver fet policíaques investigacions als 
magatzems de la història local. Però tot i així la cosa ha quedat 
una mica misteriosa. 

El pare del nostre heroi era Antoni Pujol i Ros (Llavaneres, 
1829-Mataró, 1896), que practicava l'ofici de teixidor, i era fill de 
Josep un ferrer mataroní que havia anat a viure a Llavaneres amb 
motiu de casar-se amb una veina d'aquell poblet. Antoni Pujol va 
desfer el camí que havia fet el seu pare pels mateixos motius, ja 
que es casa a Mataró l'any 1854 amb Maria Mauri (Mataró, 1835- 
1912), filla de Felicià, un braser d'Argentona. I com que varen fer 
la Pasqua abans de Rams, bategen la seva primera filla, Fracesca, 
cinc mesos després de la cerimònia. D'altres fills nascuts a 
Mataró varen beneir la seva llar: Dolors (1856), Teresa (1859), 
Antònia (1861), M.Angels (1865), Llorenç (1871) i Olegari 

(1875), però llevat de les tres primeres noies, cap va arribar a 
gran. Els Pujol vivien al Camí Fondo, i socialment eren situats 
dins el sector de treballadors modestos de fàbrica, que a finals del 
segle passat eren la majoria de la població local. 

Però tornem al nostre personatge. L'emigració a França dels 
pares que relaten les biografies, hi ha prou dades per afirmar que 
es devia de tractar d'un viatge de circumstància l'any 1857, quan 
neix Josep, o una emigració molt curta, ja que vivien a Mataró 
l'any 1856 quan bateixen la seva filla Dolors, i hi tornen a ser el 
1859 quan bateixen a Teresa, per no deixar més la ciutat. I vet 
aquí el misteri, en cap documentació local relacionada amb la 
família apareix el fill Josep. En els padrons no forma mai part del 
nucli familiar, i en els testaments de la pare i la mare no hi és 
anomenat. La qual cosa fa pensar que la criatura es va quedar a 
França després de néixer amb algun parent. De gran, però, els 
lligams familiars els mantenia vius, i molts cops venia a Mataró a 
veure els pares. A Anglaterra han fet uns sèrie de televisió 
explicant la seva vida i obres. I Mataró hauria d'estar a l'altura i 
nomenar-lo alguna cosa, donar el seu nom a un carrer, o endegar 
un homenatge. De tota manera m'inclino per fer-li una estàtua 
ben grossa a l'entrada de la ciutat, en la positura amable de la 
fotografia del cartell que anunciava les seves actuacions, amb la 
part de darrera del frac aixecada per facilitar les emissions. Quin 
monumentl 

Mataroescrit (Agost, 1990) 


Un sant bo i un de dolent 


La flaire de la santedat no ha afavorit massa els de Mataró, ciutat 
que al llarg dels segles només ha donat escarrassats obrers i amos 
llestos, als quals, però, ni els camins de la saviesa ni els del 
paradís, han fet perdre l'estona. 

Vet aquí un home que hauria d'haver estat sant: en Josep Vilar, 
nascut a Mataró l'any 1657. És el primer missioner franciscà que 
passa a residir al nou seminari d'Escornalbou, on arriba l'any 
1686. Que era sant, ho indica que malgrat la poca salut fos: "muy 
dado a la mortificación y penitencia de cilicios, y disciplinas de 

sangre. En el comer y beber era muy parco, en la obediencia y 
humildad era sin igual entre los demàs, y del trato secular era 
enemiguíssimo". I és que l'home ho vigilava tot, que el dimoni és 
molt llest, i: "en virtud de la castidad fue tan delicado que 
siempre procuró evitar todo peligro y ocasión de mancharla. 
Baxàronle en los brazos dos religiosos un día a la enfermeria, y 
cautelando no se le viessen los pieles y piernas dixo: Cuidado 
hermanos con la hunestidad. Las muchas obras devotas (..) que 
hacia en la celda las executava de rodillas, y como eran tantas, 
havia abierto con las rodillas dos agujeros sobre el hiesso del 
pavimento de su celda (..). Fue tan amante de la pobreza, que 
hasta la última vejez, jamés tomó vestuario nuevo, sino que 
vestía de la ropa que dexa"van los otros religiosos. 

Va morí a Escornalbou l'any 1731, i aleshores els germans 
"desnudaron su cuerpo para componerlo, y le vieron hecho un 
espectàculo sangriento de pies a cabeza, y sufrió los dolores de 
tantas llagas, con tanta paciencia, que no se le oyó jamés una voz 
de quexa, ni un ay para desahogo de la pena". En les estones de 
lleure va escriure una monumental Summa Moral, de gran profit. 
Per cert, al seminari també hi havia un altre mataroní, no tan sant, 
però, en Francesc Vilapura (Mataró, 1664), que hi entra l'any 
1696, i s'hi està fins a la mort, el 1746. Temps que aprofita per fer 
missions d'apostolat per Catalunya, i escriure diversos llibres de 
Cor, de Resar i de Cant Pla. 

Ara explicarem la història d'un home veí de santedats, i altres 
premis metafísics. Es tracta d'un curiós personatge que habitava 
per Mataró, fent de profeta i escandalitzant les consciències 
impol:lutes. Era un home de posat estrafolari, vestit amb la roba 
que exigia el seu ofici, que arriba a la ciutat l'abril de 1883, i es 
dedica a predicar l'amor universal i atacar la burocràcia religiosa 
establerta. I en afany iconoclasta maldiu de l'adoració dels ídols. 

El cert és que els missaires, a través de la premsa carca, li 
varen fer la vida impossible, aconseguint que l'hostaler de 
l'Havana, que és on residia, el fes fora. L'acusaven de ser 
protestant luterà, i de tota mena de crims, el més horrible dels 
quals era haver fet desmaiar una dona en sentir les seves 
blasfèmies, per la qual cosa el varen denunciar. Detingut per la 
justícia, va estar tres dies a la presó, però el jutge que era més 
caritatiu que els acusadors, el va deixar anar sense càrrecs, 
afirmant que si a la dona en questió no li agradava el que deia, 
que no ho escoltés. Va tenir el suport de la premsa d'esquerra i 


176 


liberal, que s'apuntava a tot el que feia flaire heterodoxa. Sants 
petits i Sants grossos, hi ha hagut a Mataró, de dretes i esquerres, 
de missa i anticlericals. Tenim de totl 

Mataroescrit (Setembre, 1990) 


Itàlia flash baci 


La varen trobar, la sort que buscaven, tota la gent d'Itàlia que de 
fa anys sovint ha trepitjat les platges, d'antic esponeroses, de la 
Maresme gentil. I a Mataró hi han comprat, hi han venut, hi han 
estimat, hi han fet riure, hi han cantat, hi han fet pecats, i fins i tot 
hi han manat. Resseguirem, en una mena de film sense imatges, 
algunes de les fetes d'aquesta gent sabia, que, enyorats d'Itàlia, 
han ajudat a crear la consciència de la nostra cultura. 


Primera seqiiència 

Vet aquí que si els de Mataró som alguna cosa això ho devem als 
sagaços romans de fa molts segles, aquells que amb llances i 
espases varen fer seu tot l'entorn del mare nostrum, i que es varen 
fixar en aquesta zona de maresmes, poblada per alguns ibers 
ordenats i treballadors. Com que això era terra de conquesta, i 
seguint el costum romà, un bon grapat de soldats de l'imperi 
varen rebre peces de terra com a regal a la seva tasca bèl-lica, i 
aquí es varen quedar. Fan cases, sembren, estimen, i moren, i 
deixen a la memòria dels segles, un record de pedres i noms, com 
Lucius Marcius, Baetulo, Azari, Premiliano, i tants d'altres, que 
són de pobles maresmencs, i abans de llatins rics que varen 
assaborir la tranquil-litat de la comarca. I també es varen 
aprofitar del treball esclau d'uns altres habitants de les mateixes 
platges amb menys fortuna, però d'això se'n diu els camins de la 
història. I la ciutat d'Iluro va ser la seva creació més acabada, 
gentil i poderosa, mirant al mar des del raser d'una petita alçada, 
ara fa més de dos mil anys. 


Segona seqiiència 


Som a l'edat mitjana, i altre cop gent de la península allargada 
venen a fer-nos companyia. Ara s'acosten en so de pau, però amb 

les caixes plenes de coses per a vendre. Seran els genovesos una 
gent mig catalana que sabien molt de fer negocis, i que 
estableixen una petita comunitat que fins ara mateix ha donat 
nom a una zona de la ciutat. Al lloc que després s'anomenaria 
plaça dels bous hi tenien un casal vistós que era una indústria de 
primera fila que al llarg de dos segles es dedica als treballs de 
terrissa cuita, i sota el nom de La Genovesa els seus productes 
abastaven un ample mercat, degut a la seva bona qualitat i 
factura. Però resseguint els papers llòbrecs d'aquells temps hom 
s'adona com hi havia altres italians, que fan de Mataró el centre 
dels seus negocis i arts. Fixem-nos com el segle divuit el genovès 
Corsanego duu en el seu vaixell homes per a llogar-los aquí com 
a soldats, i l'artesà saboiard Muller treballa a la ciutat, de la 
mateixa manera com els genovesos Baraile i Cortino fabriquen 
llosa. Les relacions amb alguns dels regnes en què llavors es 
dividia Itàlia era tant engrescadora, que fins i tot hi havia algun 
cònsol encarregat dels afers, com el de Sardenya. 


Tercera sequència 

Vet aquí els Migliaresi, una família italiana que emigra a Mataró 
les darreries del segle disset, i en unes quantes dècades arriba a la 
màxima categoria social. Als Migliaresi els trobarem fent 
negocis, de regidors, de militars al costat del Rei, i a la guerra de 
les Filipines, i la seva història vital barreja l'amor, l'odi i la 
violència. Originaris de Nàpols, arriben a la ciutat mig arruinats, 
tot i el títol de cavaller que duien a la butxaca, però, llestos ells, 
utilitzen el sistema més còmode per aixecar el nom, la casa i el 
patrimoni. El matrimoni amb una vídua arreglada, va ser la 
solució més ràpida per mantenir la categoria social, ells hi 
posaven el nom i ella els beneficis. I així varen anar prosperant 
fent trafiques i conxorxes, i un d'ells, en Josep Antoni Migliaresi i 
Rius, esdevé un personatge principal el segle divuit, era advocat i 
té el títol de regidor, i era el que manava més a la casa gran, 
sovint enfadat amb els altres regidors, i provocant picabaralles, 
de genilt que era. Els seus fills, però, deixen la ciutat per dedicar- 
se a la carrera militar, en la qual arribaran a estar al costat del 
Rei, amb càrrecs a Palau. 


Quarta seqiiència 
I és que la música, de sempre ha estat una alegria per els de 


Mataró, i Itàlia al darrera dels bemolls. Perquè els entesos d'aquí 

s'han emmirallat en les partitures que venien de Roma, i els 
músics que brillaven en italià, de seguida han estat devorats per 
els seus fills mataronins. El segle dinou el gust musical té el nom 
d'Itàlia t'ho miris com t'ho miris, d'ençà que l'obra de Rossini es 
va conèixer i assaborir a Barcelona. I els espectadors de la ciutat 
no els donéssiu altres espectacles que no duessin el nom de 
Donizzetti, Bellini, Rossini, i Verdi. Llavors com que a tot arreu 
es cantava en italià, i agradava l'estil importat, els autors d'aquí, 
fixem-nos amb mossèn Blanch, componien a la italiana gràcia, i 
barreja que no passa res. Misses, tedeums, operes, rosaris, 
cançons, i totes les notes que sortien d'autor local, tenien aquell 
regust de caramel propi d'aquella caterva d'autors de nom acabat 
amb la lletra i. D'Itàlia venien les partitures i a Mataró es quedava 
la música. 


Cinquena seqiiència 

Resulta, doncs, que a Mataró sense els italians no seríem res de 
res. Perquè si no ens funden lluro potser el Mataró que s'aixeca 
damunt les runes no existiria. I si no ens hagués manat gent com 
els Migliaresi, encara seríem més provincians. I què me'n dieu 
sense el suport artístic de l'opera italiana, i de persones de nom 
foraster que han treballat a la ciutat: els Frediani, els Rossetti, els 
Denegri, i tants d'altres. En fi, que hauríem de demanar la 
incorporació a la República Italiana, que en tenim prou mèrits. 
Però abans de tancar el viatge, una anècdota mínima que ens 
mostra prou bé els indissolubles llaços d'amistat, i la unitat de 
destí, com es deia abans, que mouen als fills de Roma i als d'aquí. 
Es tracta de les aventures del famós Angelo Capone Polverini. 
Que vostès no saben qui és2 Resulta que l'espavilat en questió, fa 
un grapat d'any, va venir a actuar al cafè-concert Alhambra 
durant la festa major, perquè vivia de l'espectacle fent d'home- 
foca. No se sap ben be de què va la cosa, però es veu que va 
agradar. I l'home, que se les donava de primera figura, s'hostatja, 
sense pensar-ho dos cops, a l'hotel Suís, que era cosa fina i 
residència de selectes. De fet la jugada la tenia ben muntada, i 
dies després es fa escàpol sense pagar les dues-centes pessetes de 
la factura. Es un trànsit, la glòria del món. 

Opuscle 12" Mostra de Cinema de Mataró (Octubre, 1990) 

Regidors de sempre 


Vet aquí que ara estrenem un nou i enllustrat consistori, que, de 
segur, farà les alegries dels mataronins, amb idees mai vistes, 
prodigis organitzatius, pressupostos generosos, places dures, 
taxes europees, i carreteres de peatge. Però fixem-nos què 
passava fa cent anys, que també és divertit. 

Alguns regidors no eren cosa neta, i n'hi havia que allargaven 
la mà. Així, vet aquí, que pel benefici d'un senyor fabricant amb 
amics a la Casa de Tots, neix un carrer tort, que encara ho és. Es 
tracta del que duu el nom il-lustrat de Fray Luís de León, víctima 
de la conxorxa d'uns muníceps sapastres. Però és que hi havia 
regidors que no feien cas ni de les ordenances municipals, no és 
que aparquessin on no es podia, que en aquells anys de fa temps, 
no hi havia cotxes. 

Resulta que al regidor Ignasi Astort el gener de l'any 1896 el 
va enganxar la policia municipal enmig d'una timba de cartes en 
una taverna de mala mort. Mig viciat pel joc, l'home no es podia 
estar de temptar la fortuna, però com que era dels qui manava 
havia de donar exemple, i la cosa es va convertir en la riota 
municipal. Per cert que l'Ajuntament va convocar ple en sessió 
secreta per tal de discutir l'afer, i com sempre la discòrdia es va 
produir entre els del partit del pecador i els del partit contrari. 
Uns l'excusen amb l'argument que es tracta d'una falta que 
socialment no té cap importància, ja que tothom jugava, però els 
altres s'esveren de mala manera. 

De muníceps, n'hi havia de més aviat ganduls, que no assistien 
als plens, i que quan podien desapareixien, singularment els 
mesos d'estiu. Llavors es feien el malalt per deixar la ciutat i anar 
de vacances a prendre les aigies a Caldes. L'any 1900, el mes 
d'agost, demanen permís per marxar "al objeto de restablecer su 
salud" els regidors Moret, Guanyabens i Matas. Aquests 
marxaven pel seu plaer, però d'altres no ho feien amb la cara 
contenta. Vet aquí que en aquells temps quan el municipi 
canviava d'orientació política es produia la cessantia d'un bon 
grapat de funcionaris, que tenien la plaça a la ventura i gràcia 
dels manaires, i fins i tot els serenos es veien afectats per la 
mesura. 

Una de les activitats municipals més desagraides, era la de 

cobrar l'impost de consums. A les entrades de la ciutat hi havia 
unes casetes anomenades burots que és on es feia la recapta, 
imposant diverses taxes als queviures que entraven per ser venuts 
a la plaça i les botigues. Però un cop hi va haver un llest que va 
fer bona administració per les seves butxaques. L'any 1895 una 
comissió informa que després de rigorós escorcoll han trobat a 
faltar gairebé deu mil pessetes en la caixa de consums, una 
autèntica fortuna llavors. Del desfalc, el responsable de 
l'administració diu que no en sap res, i els regidors es barallen per 
donar les culpes cada partit al contrari. Però el fet més curiós que 
passa al departament de consums té lloc l'octubre de l'any 1884, 
quan es descobreix amb astorament que a l'arxiu hi havia fet niu i 
hi criava una colobra. La ironia entre els ciutadans comparant els 
paràsits rèptils i els paràsits impositius va fer història. 

S'enfadaven per poca cosa, i les relacions amb l'església eren 
ben conflictives. Els conservadors fan que l'any 1880 torni el 
Sant Crist a presidir les sessions plenàries, i l'any segúent es 
mana que els serenos tornin a donar el crit tradicional de Alabado 
sea Dios. Aquestes demostracions de pietat municipal havien 
estat prohibides per un consistori republicà anys abans. Però aviat 
tornen a la batalla, els descreguts, ja que els ajuntaments liberals, 
per les festes de Les Santes, i amb l'argument de l'estalvi, es 
negaven a subvencionar els actes religiosos, i la premsa de missa 
posava el crit al cel, que és on posa el crit la premsa de missa. 

Després d'aquesta ràpida visió municipal, sembla que no hi 
hagi un pam de net al rebost de la història de la casa gran de la 
Riera. I això sí que no és veritat, perquè també podríem fer 
l'inventari de funcionaris generosos, alcaldes amb iniciativa, 
obres d'èxit com l'eixample, i fins i tot, el sacrifici de la vida d'un 
regidor, que la va deixar al despatx de l'alcalde quan anava a 
assistir a un ple. Tot un exemplel 

Mataroescrit (Juny, 1991) 


El mas Gener, la casa d'estiu del pintor Cusachs 


Vet aquí algunes de les imatges que configuren l'existència d'una 
de les masies de Valldeix, l'àlbum de records recollit en un 

centenar de plaques de vidre amb nitrat de plata. Hi ha fotos del 
Mas Gener i de les cases veines, en les quals es mostra la vida 
dels estadants, com en la magnífica instantània de la matança del 
porc. En d'altres hi surt el pintor Cusachs i la seva família. Però 
també hi ha un seguit de belles fotografies de persones que ens 
són desconegudes, però que reflexen, amb el seu abillament i el 
seu posat, tota una època: la noia del ram de flors, el cotxe lluent, 
l'interior amb parella, els quatre retrats de mig cos fets el segle 
dinou, un d'ells obra del gran fotògraf Antoni Napoleon. A més 
de les publicades a Mataroescrit, l'àlbum recull fotos de les 
inevitables reunions familiars, viatges a l'estranger, i alguns 
interiors de cases barcelonines de primera categoria. Tota una 
lliçó d'història en imatges. 


El Mas Gener 

Del Mas Gener en coneixem pocs antecedents, però el més 
probable és que hagi estat construit el segle divuit. La 
documentació antiga el cita com a Mas Gener o Mas Rius, aquest 
darrer nom correspon al propietari de finals del segle divuit, el 
barceloní Pere Nolasc Rius. Posteriorment és de Francesc Rius i 
els administradors dels béns d'aquest, que mort l'any 1818, el 
venen molt de temps després, l'any 1860 a Francesc Recoder i 
Dorda, aquest en ven la meitat, l'any 1885, als Cusachs 
(Baldomer i Modest Casimiro Cusachs i Sabadell, i els germans 
Vero i Rafael Vidal i Cusachs). 

A partir d'aleshores manté la dualitat de casa de pagès que fan 
anar els arrendataris Gibert, i casa d'esbarjo dels Cusachs i 
parents de la família, que hi passaven els estius. Els que l'havien 
visitat en els bons temps descriuen la masia plena de quadres i 
pintures al fresc de Cusachs, i és que el pintor hi va realitzar 
moltes de les seves obres, treballant sovint a l'aire lliure, a l'aulet 
de Can Gener. De fet la masia era coneguda popularment com la 
Casa dels Lladres, perquè després d'un robatori, l'artista, amb bon 
humor, va dibuixar en la façana les imatges dels lladres pujant 
per la finestra. Ara aquest esgrafiat ha desaparegut, però el 
podem conèixer gràcies a aquestes fotos que publiquem. 


El pintor Cusach 

Josep Cusachs i Cusachs neix, a l'Hospital de la Vila de la ciutat 
francesa de Montpeller, el 19 de juliol de 1851, on s'havien 
traslladat per diversos motius els seus pares. Encara que no neix a 

Mataró, i estableix la residència a Barcelona, hi va estar lligat 
tota la vida, ja que d'aquí era la seva família, i hi feia llargues 
estades. Cusachs, Pepe pels amics, era un personatge simpàtic 
amb un gran do de gents, que mantenia unes trifurques de 
primera divisió amb la seva muller, ja que es veu qua mai havien 
filat massa bé. 

Els seus primers passos en la vida el duen a l'exèrcit, però el 
neguit artístic que covava el va fer retirar-se el 1882, quan tenia 
trenta anys i el grau de comandant. D'ençà d'aleshores es va 
dedicar a la pintura, fent-se conèixer pels quadres amb escenes 
militars amb cavalls, tan apreciats ara mateix. Una altre de les 
seves vessants artístiques va ser la de retratista, i molts grans 
personatges li varen encarregar que els immortalitzés. Va tenir 
clients entre els burgesos, militars, polítics i, fins i tot, monar- 
ques. Com que passava llargues temporades a Mataró va vendre 
moltes obres a gent de la ciutat, i així no és gens estrany de trobar 
obra seva en les cases de moltes famílies antigues. Va morir a 
Barcelona el dia de Tots Sants del 1908. 

Tot i que ens referim al Mas Gener, la seva casa d'estiu, 
assenyalem que la casa de la nissaga era al carrer Pujol 51, i 
l'havia fet construir, les darreries del segle divuit, el seu besavi 
Gaspar Cusachs i Planas (1759-1829), casat amb Teresa Costa. 
La persona més notable de la família va ser el seu avi, el ric 
comerciant Gaspar Cusachs i Costa (Mataró, 2 -1871). El seu 
pare és Celestí Cusachs i Aleix (Mataró, 2 -1903), metge establert 
a Barcelona, que en primeres noces casa amb Carolina Cusachs i 
Sabadell. 

Mataroescrit (Agost, 1991) 


Al mort, cremar-lo 


Potser algú ho trobarà estrany però el cert és que, tot i el clima 
benigne i la calma mediterrània que tants ens envegen, aquí 
també es mort la gent. I com que els cadàvers fan nosa doncs els 
enterrem al cementiri, lloc ben a propòsit per a reposar-hi, i si 
algú prefereix la incineració, cap a Barcelona. Però fa més de 
cent anys que ens vàrem voler avançar instal:lant crematoris, per 

primera vegada a Espanya. 

La lluita entre els que aspiraven a una societat laica i i els 
defensors de les tenebres inquisitorials ha tingut a Mataró molts 
episodis. Vet aquí la batalla contra la banda clerical a causa dels 
dels morts, escomesa que es planteja per la intransigència dels 
religiosos en acceptar la llibertat de cultes i el cerimonial laic. 

A la sessió de l'Ajuntament de 15 de setembre de 1876 es 
llegeix una instància de diversos veins demanant l'ampliació del 
cementiri amb un recinte on "dar sepultura a los cadàveres de los 
que mueran perteneciendo a religión distinta de la católica". Els 
regidors ho aproven i dediquen a tal fi un terreny veí al cementiri, 
on "ya es costumbre inhumar los abortos y los cuerpos de los 
suicidas y disidentes", només hi faltava que hi enterressin els 
gossos. 

El conflicte, però, es produeix l'any 1881, arran el dictamen de 
la Junta de Sanitat signat pels regidors Josep Barba, Ventura 
Marlet, Josep Ricart, Didac Arenas, i Manuel Guanyabens. El 
llegeixen el dia 16 de desembre i l'Ajuntament aprova instal.lar 
"los crematorios necesarios según los últimos adelantos de la 
ciencia", amb el vot en contra del regidor Nunell. 

El dictamen és una interessant excursió al tema de la mort en la 
societat cristiana, així s'explica com la cremació va precedir 
l'enterrament, fins que l'any 789 Carlemany per imposició papal 
la va prohibir sota pena de mort. Llavors, en enterrar dins els 
edificis de culte, l'església tenia "no ya dominio sobre las ànimas, 
sinó también sobre los cuerpos muertos". Situació que acaba el 
rei Carles II quan ordena que, per questions de sanitat, els 
cadàvers s'enterrin en cementiris fora els pobles, oposant-s'hi 
amb energia l'Església, però el Rei no va afluixar. 

La Junta proposa la cremació, "pulverizar los cadàveres por 
medio del fuego", amb aparells especials per evitar epidèmies i 
contagis, com ja es feia en diverses ciutats europees, i a París ho 
assajaven amb electricitat. Es refereixen a la història de "los 
contratiempos y dificultades que la cremación de los cadàveres 
ha levantado en el campo del fanatismo y de la intransigencia, 
porque el M.Y. Ayuntamiento la sintetizarà en su buen criterio, 
con solo saber que la cremación tiene por enemigo capital a la 
Yglesia Católica siempre atenta a conservar los privilegios por 
ella alcanzados". 

A la palestra contra els innovadors hi va sortir, des de les 
pàgnes de El Mataronés, l'advocat i membre del Partit 

Conservador Josep Pasqual de Llentisclà, que diu que el 
cementiri de la ciutat té prou condicions higièniques per haver 
d'establir qualsevol novetat. També es queixa de la classe metge 
que "tiene el triste privilegio de ser un firme baluarte del escepti- 
cismo donde la rebelde ignorancia de la impiedad presume 
venderse por ciencia ante el vulgo". 

Ell però, assenyat, es proposa de tractar sense prejudicis de "los 
quemaderos, mirados com horror y asco en las pocas localidades 
de Europa donde los hay establecidos", que només s'havia 
propagat "entre los impios que ven en ello un ataque al 
Catolicismo". Explica que el primer crematori es va inaugurar a 
Milà l'any 1876, ciutat centre de la masoneria, a Alemània l'any 
1878, i el 1881 a Anglaterra, però que només havien actuat en 
cent persones. El periòdic El Ideal Moderno dels republicans, 
ironitza que segurament els conservadors acceptarien la cremació 
si l'assaig "se verificase en liberales y libre-pensadores vivos". 

Hi va haver massa entrebancs i el crematori no es va construir, 
però la idea va quedar com una reivindicació laica. El setembre 
de 1886 El Semanario de Mataró ressalta la recent decisió 
eclesiàstica que "no es permitido a los católicos ordenar la 
cremación de los cadàveres de sus deudos o amigos", ja que es 
tractava d'un procediment dels masons, que volien "reducir a 
cenizas los cuerpos de sus padres, de sus hermanos, parientes, 
bienhechores y amigos (i) acabar con todo orden político, social y 
religioso, per a reestablir el trono de Satanés". 

Terrible afer el de la mort, i com a comiat vet aquí una dona 
ben espantada. L'any 1860 Joaquima Torras, filla del notari 
Desideri, que vivia al carrer de Sant Roc, fa un testament molt 
poc corrent, ja que en un apartat diu el segient: "encargo, y 
suplico muy encarecidamente a mis albaceas, dispongan sea 
custodiado mi cadaver por personas de su confianza, en el parage 
que tengan por conveniente, todos los dias necesarios y el tiempo 
posible hasta que haya sefiales inequívocas de que no corro 
peligro de ser enterrada viva, como a tantos otros ha sucedido". I 
deixa trenta lliures al cementiri de Mataró "con destino al primer 
sepulturero que con su diligencia y cuidado logre descubrir 
alguna persona enterrada viva". Mort i vius, cremats i sepults, la 
vida un teatre. (Notari Formica, f.21 any 1860) 

Mataroescrit (Novembre, 1991) 

En Palmerola i VIbran contra els carlins 


Al segle dinou la lluita dels liberals contra els carlins, fanàtics 
absolutistes que tenien com a divisa ideològica el 
fonamentalisme religiós més extrem, és un moment clau de la 
batalla per la llibertat. Mataró, ciutat avançada, hi va contribuir 
amb la vida d'un centenar d'homes. El record de les violències 
carlines es va escriure al nom de tres carrers, en un panteó 
funerari, i en un monument a la Rambla. 

El milicià Palmarola 

Un dels carrers duu, des del 1880, el nom de Salvador Palmarola, 
persona de gran relleu en la vida política d'aleshores, sempre als 
rengles del republicanisme. Quan l'any 1865, en temps de 
repressió moderada, es constitueix el primer Comitè Democràtic 
de Mataró, acta de naixement dels defensors de la República a la 
ciutat, Palmarola n'ès el president. Ben aviat tindrà ocasió de 
mostrar la seva rellevància política, i en la revolució de setembre 
de l'any 1868, que posa fi al regnat d'Isabel II, ell és un dels 
membres de la Junta Revolucionària de Mataró, que dirigeix la 
ciutat en aquelles hores de trasbals. D'ençà d'aleshores és un dels 
puntals del federalisme local, sempre des de llocs de direcció. 
Assenyalem, també, que era un dels dirigents del moviment 
obrer, i l'any 1872 presidia el sindicat tèxtil Les Tres Classes del 
Vapor. 

Vet aquí els fets que duen a la seva mort, que hem de situar 
dins la follia fratricida que engeguen l'any 1872 per tercer cop els 
carlins. Com a capità de les forces milicianes voluntàries a 
Palmarola li és encomanat de guardar l'estació de tren de 
l'Empalme, amb un escamot de 44 homes. Es resguardaven en un 
edifici mínim poc fortificat i la seva feina era la de vigilar el pas 
dels trens, no fos cas que els revoltats els ataquessin. Però el dia 
23 de novembre de l'any 1873 són cercats per dos batallons de 
carlins armats amb dos canons i comanats pel capitost Puigvert, 
de renom Soques. En no fer cas els milicians als crits de rendició, 
els carlins destrocen a canonades l'edifici, fet que duu als homes 
d'en Palmarola a sortir i començar la lluita cos a cos, que es va 
convertir en una carnisseria. Ben aviat el combat es decideix a 
favor dels carlins, que maten una dotzena de milicians, entre ells 


186 


el capità Palmarola que és ferit i rematat a terra. Es salven, fent- 
se escàpols, una trentena de voluntaris, i alguns cauen presoners, 
entre ells el tinent Llorenç Masoller, quan l'anaven a matar el 
salva el sergent carlí Isidre Pagès, que era de Mataró. 

A en Palmarola l'enterren a Sant Pere de Martorell de la Selva, 
fins que el dia 10 de gener de 1893, vint anys després de mort, 
traslladen la seves restes a Mataró, al panteó dedicat als morts en 
les guerres civils. 


El cafeter Ibran 

El carrer Ibran correspon a Jaume IÍbran i Massó, nascut l'any 
1818, i conegut amb el renom de Piu, que era fill de Feliu, un 
bracer de Vilassar de Dalt. El pare s'havia traslladat a Mataró i els 
anys seixanta feia de cafeter. Jaume segueix el negoci familiar i 
regenta el Cafè Nou a la Riera 35. Es casa cap a 1850 amb la 
barcelonina Marta de Pasos, i en segones núpcies amb una 
senyora de nom Vergés, amb qui té una filla, Consol. 

La seva activitat política comença al redos de les revoltes dels 
inicis del període liberal, quan forma part dels escamots de 
mataronins radicals. En el rebombori contra el bombardeig 
d'Espartero del 1842 és un dels que encapçala els membres de la 
milícia revoltats. I també forma part dels centralistes que el 
setembre de 1843 es fan amb el control de Mataró i perden la 
batalla contra les tropes de Joan Prim. 

Ferm militant de la causa republicana, en esclatar la tercera 
guerra carlina aviat s'apunta als rengles dels que lluitaven contra 
els reaccionaris. A instàncies del capità general de Catalunya, el 
juliol de 1872 recluta i comana una petita força voluntària, els 
Guies del General, també nomenada Ronda d'Ibran. L'escamot 
armat té una gran activitat perseguint petits grups de carlins que 
assaltaven pagesos i els petits poblets de la comarca. 

Amb motiu del canvi de règim el 1873 és nomenat capità de 
Voluntaris de la República, i continua la tasca de vigilància. 
Moments de glòria per Ibran varen ser la defensa de Vilassar de 
Dalt de l'assalt que pretenien els carlins el dia 10 de setembre de 
1874, i la de Mataró el 10 de gener de 1875. En aquell dia milers 
de carlins intenten prendre la ciutat, que és defensada amb gran 
energia pels ciutadans armats, i en lloc capdavanter per les forces 
d'Ibran, que amb pocs efectius derroten l'enemic. Després de la 
victòria, el 29 de març, reb un sabre com homenatge de la ciutat. 

Poc després és nomenat comandant d'una columna composta 

per quatre rondes i 25 cavalls, encarregada de vigilar per la 
Marina i el Vallès. Però el nostre heroi tenia els dies comptats. A 
Breda, formant part de la columna de El Rayo, participa en la 
gran batalla del 24 d'abril del 1875 contra l'exèrcit comanat per 
Savalls i Tristany, i deixa la vida en combat. A Mataró aviat es 
coneix la notícia de la seva mort, el cadàver arriba el dia 29, i per 
l'autòpsia hom descobreix que tenia tres ferides de sabre al cap, 
una a la ma, i un forat de bala prop d'un ull. L'endemà hi ha 
l'enterrament, i enmig del dol general i d'una gran manifestació 
ciutadana, el taút és exposat a l'Ajuntament, i el passegen per la 
ciutat. Escriu la seva filla: 


Modelo fuistes de constancia y valor 
genio sin ejemplo para batallar, 

y fue por la Libertad tan grande tu amor, 
que con tu sangre lograste alcanzar 
el glorioso nombre de Batallador, 
pereciendo por fin a fuerza de pelear 
en el Sagrado Campo del Honor. 


El dia 10 de gener 

Els carlins, com dèiem, intenten l'assalt de la ciutat el dia 10 de 
gener de l'any 1875, amb una tropa de gairebé tres mil homes, 
morint algunes persones en la defensa. Dos anys abans, el 13 de 
maig de 1873, havien fet una ràpida entrada per sorpresa i 
s'havien endut hostatges, matant els republicans Francesc Oliver i 
Bertomeu Teixidor. A aquestes víctimes hom hi ha de comptar les 
que es varen produir la primera guerra carlina. 

Així, com homenatge a lIbran, Palmarola i els mataronins 
morts, l'any 1880 la ciutat organitza una manifestació cívica de 
record, i es dóna el nom de J0 de Gener a un carrer. L'acte esdevé 
una demostració contra els carlins i l'integrisme religiós, i hi 
participen els partits republicans, els liberals, els sindicats, els 
lliurepensadors, i diverses entitats avançades. 

Els primers temps va tenir una gran resposta ciutadana, però 
amb els anys va anar decaient, així el 1888 només hi participen 
unes cent persones. L'any segient l'Ajuntament no organitza 
l'acte, però es fa el mes de maig, amb gran assistència popular, i 
convocat pels tres partits republicans (federals, històrics i 
progressistes), les entitats cooperatives, l'Ateneu Obrer, la lògia 
maçònica Faro de lluro, i hi participa el recent fundat PSOE que 

per primer cop passeja la bandera vermella pels carrers de 
Mataró. L'any 1895 s'acorda traslladar l'acte al mes de maig, però 
es fa amb molta irregularitat, i quan els carlins entren a la 
coalició de Solidaritat esdevé incòmode als partits que formaven 
el pacte. Llavors els radicals ressusciten la manifestació l'any 
1908 dins la seva estratègia anti-solidària, però no es torna a fer 
més, tot i que la premsa republicana durant anys manté viva la 
memòria dels fets. 


Els monuments 

L'any 1880 l'Ajuntament decideix construir un obelisc en memò- 
ria dels morts, amb el desacord dels regidors conservadors. La 
realització es va aplaçant fins que el 1887 es mana d'erigir-lo a la 
plaça Santa Anna, i el dia 10 de gener de l'any segient es posa la 
primera pedra. Però mesos després es revoca l'acord i es mana 
que, com alternativa, es faci un mausoleu al cementiri. Enmig de 
tantes conteses polítiques el monument s'acorda per fi el març de 
1890, l'obra la fa el constructor Josep Junoy que cobra deu mil 
pessetes, i s'inaugura el 1890 a la plaça de la Llibertat, com es 
bateja aleshores la plaça de Santa Anna. Diverses làpides 
assenyalaven el motiu del monument: "A los que murieron 
defendiendo esta Ciudad en la última Guerra Civil. 13 de mayo 
de 1873. 10 de enero de 1875, i A los mataroneses muertos en 
defensa de la Patria y de la libertad. 16 de junio de 1809. Bàscara 
10 de julio de 1836. Torelló 12 de febrero de 1837. Erigido por 
el Excmo. Ayuntamiento en 1892". 

En quant al mausoleu funerari, decidit el 1888, que havia de 
recollir les restes dels mataronins morts en guerra, després de tots 
els tràmits i de comprar un terreny a l'esplanada del cementiri a 
Emili de Sisternes, s'erigeix pel mestre d'obres Salvador López 
amb un cost de quatre mil pessetes. S'inaugura junt amb l'obelisc 
el gener de 1890, de línia clàssics i bella factura encara es manté 
al seu lloc, després de cent anys. 

I com a colofó d'aquesta història, la indignitat. El mes d'abril de 
1939 els regidors franquistes acorden i executen el desmantel- 
lament del monument de la plaça Santa Anna, per tal de posar- 
n'hi al seu lloc un que recordés els caiguts per Déu i la Pàtria, i al 
Gloriós Exèrcit Salvador d'Espanya, encimbellat per un bust del 
Gran Cabdill el Generalíssim i Excel-lentíssim Don Francisco 
Franco Bahamonde. Adjectius a càrrec dels regidors, que 
argumenten l'enderroc per ser el: "obelisco erigido en memoria 

de unos ideales que fueron engendradores y sus adeptos 
precursores de la ruina moral y devastación material de Espafia". 
La neteja va continuar amb els rètols dels carrers el JO de Gener 
passa a dir-se 27 de Enero, data de l'entrada dels franquistes a 
Mataró, el de Palmarola esdevé División Litorio, i el d'Ibran 
canvia per Legión Cóndor, a la memòria de les tropes feixistes i 
nazis que junt amb els homes de Franco esdevenen els hereus 
dels carlistes que dècades abans assolaven el país. 
Mataroescrit (Febrer, 1992) 


Guia del genealogista (fragments) 


Un dia t'aixeques pensant que l'avi del teu avi també va tenir un 
avi, i que el seu avi i el seu besavi també varen existir, i que de 
tota aquesta gent no en tens cap notícia. I tot d'una vols saber 
coses de les arrels de la teva nissaga. Quina gent eren" De què 
treballaven) On vivien2 Varen tenir molts fills2 Els va ser 
favorable la deessa Fortuna) Hi ha alguna herència que algú s'ha 
oblidat de cobrar2 Eren nobles i jo sóc marquès2 Motius grans o 
petits, et duen a voler saber, i amb els fils del passat teixir la 
història de la teva gent. I vet aquí que entres en el món de la 
genealogia. Un món savi i amable que s'ofereix al descobriment 
agrait a tots aquells entenimentats que de l'escorcoll d'arxius i 
llibres rosegats pels corcs en fan un delicat ofici íntim. 

Però per a iniciar la cursa cap els segles on arrelen les 
generacions múltiples dels nostres, hi ha una logística que cal 
aprendre, un seguit de recomanacions i tècniques a través de les 
quals assolir l'èxit en els viaranys del passat que el paper ens fa 
present. D'aquesta tècnica que en diem genealogia alguns, amb 
poques manies, n'han fet una lucrativa professió, i venen per 
molts cèntims invents a gust de l'incaut, heràldica d'artifici, i 
apariències de rellevància que només existeixen en la ment del 
que paga. Però la veritat és que fer un arbre genealògic de la 
manera més estricte és molt fàcil i econòmic, només us cal 
paciència, temps, i no defallir. Per a que tingueu èxit en un 
propòsit tal, s'ha escrit aquesta guia que us durà amb encert a 
través del subtil laberint dels arxius parroquials, els dipòsits de la 

paperassa dels municipis, dels gruixuts volums dels senyors 
notaris, dels registres civils, i de totes les institucions que 
guarden els documents que us poden servir per a saber coses de 
l'avi Josep, de la cosina Maria, del besavi Bernat, o d'un tal 
senyor Alberto que era alguna cosa de la tieta. (...) 

La puresa de la sang, ser cristià vell, és indispensable per a 
molts usos i activitats, així es duen a terme autèntiques 
investigacions genealògiques al voltant dels antecedents de les 
persones. Vet aquí un interrogatori fet el novembre del 1702 a 
diversos testimonis per aclarir diversos punts: "Primeramente si 
saben que dicho mi principal Dn.Vicente Sisternes y Feliu de la 
Pefia sea hijo legítimo y natural de Dn.Manuel Sisternes y Feliu, 
del Consejo de S.M., y Fiscal del RI. y Supremo Consejo y 
Camara de Castilla, y que lo fue de la RI. Audiència de Catalufia, 
natural de esta villa, y de D' Maria Montserrat Feliu de la Pefia, 
natural de la ciudad de Mataró, en el principado de Catalufia, 
consortes difuntos. Que dicho Dn. Manuel Sisternes padre de 
dicho mi Pral, natural de esta villa, era hijo legítimo y natural de 
Dn. Felix Sisternes y de D' Josefa Feliu, natural de la villa de 
Alcora, consortes difuntos. Que el dicho Dn. Felix Sisternes 
abuelo paterno del dicho mi pral. hera hijo legítimo y natural de 
otro Dn.Felix Sisternes, y de D' Fulgencia Bou, consortes 
difuntos, naturales de esta villa de Castellón de la Plana. Que la 
referida D' Josefa Feliu abuela paterna del mencionado miu pral. 
hera hija legítima y natural de los dichos Dn Vicente Feliu natural 
de esta misma villa, y de D' Josefa Sanchiz, natural del lugar de 
Pujol, consortes difuntos, bisabuelos del dicho mi pral. 
Especificando los testigos al mismo tiempo si conocieron a los 
espresados, de donde heran vecinos y naturales, como y porque 
saben que fueron sus padres, abuelos y bisabuelos de dicho mi 
pral, los mencionados en este interrogatorio. Otrosi: si saben que 
el dicho padre del referido mi principal Dn. Manuel Sisternes y 
Feliu, su abuelo, y abuela paternos (..), y sus bisabuelos (..), han 
sido, y son tenidos, y comunmente reputados, por personas de 
hijos dalgo, de sangre, segun costumbre y fuero de Espafia, sin 
raza, ni mezcla de villanos. Otrosi: si saben que dicho mi 
principal, su padre, abuelos, y bisabuelos paternos, han sido, y 
son habidos, tenidos, y comunmente reputados por limpios 
christianos viejos, sin raza mi mezcla de judios, moros, o 
converso en ningun grado por remoto que sea. Otrosi: Si saben 
que el dicho mi principal, sus padres, abuelos y bisabuelos 

paternos hayan sido hereges, condenados, o penitenciados por el 
Santo Oficio de la Inquisición, o sospechosos en la fe. Otrosi: Si 
saben que el expresado mi principal, sus padres, abuelos y 
bisabuelos paternos hayan exercido por si mismos oficios viles y 
mecanicos. Otrosi: Y finalmente si saben que el referido mi pral. 
sea de vida arreglada y loables costumbres, y que no esta 
infamado en caso grave". 

Expedient de l'any 1794 de Gertrudis Pou i Torné que es vol 
casar amb Manuel Rodriguez y Lozada "oficial supernumerario 
del Ministerio de Marina, y subalterno del de esta provincia" 
(Barcelonal. I per a complir amb l'ordenança de 23 de març de 
1776 "deve justificar la limpieza de sangre Y oficios", per la qual 
cosa presenta l'exhaustiva documentació exigida, en la qual 
demostra que ella i els avantpassats ha seguit els "ritos y 
ceremonias de Nra. Santa Madre la Yglesia". S'analitza tres 
generacions abans per a concloure que "son gentes honradas, y 
limpios sus linages, y sin que alguno de dichos sus padres y 
abuelos hayan exercido empleos o profesiones mecanicas, o 
populares, —artistas y vmercaderes de tienda vabierta, ni 
descendientes de moros, judios, ni otra mala raza (.) ni 
condenados, o penitenciados por el Santo Tribunal de la 
Inquisición, ni Justicia Real, antes sí mui observantes de la 
Religión Cathólica, y órdenes de su Magestad". Tot això perquè 
l'autoritat decretés que la noia "no es de las prohividas de 
contratar matrimonio con oficiales del Exercito y Armada por lo 
que respeta a limpieza de sangre". 

Projecte no realitzat (Desembre, 1992) 


Dos delegats de Mataró a les Bases de Manresa 


Terenci Thos i Codina (Mataró 1/0/1841- 27/4/1903). 

Advocat, catedràtic i escriptor. Fill d'advocat i net de notari. 
Estudia a l'escola dels pares escolapis a Mataró. Obté el doctorat 
en Filosofia i Lletres (1860), i el doctorat en Dret Civil i Canònic 
(1862). Es bibliotecari de l'Ateneu Mataronès (1862), i membre 
de la Reial Acadèmia de Bones Lletres (1863). Als Jocs Florals 
de 1864 obté l'englantina d'or amb el poema Lo castell de 


192 


Mataplana, el mateix any és un dels gestors de la restauració del 
monestir de Ripoll, i comença a escriure al Diario de Barcelona 
sobre economia, actualitat, temes jurídics, i crítica literària. Entra 
al col-legi d'advocats de Barcelona (1865) i comença a exercir. 
Als Jocs Florals de 1866 obté l'englantina d'or pel poema Visca la 
ganiveta, i el mateix any edita a Barcelona Lo Llibre de la 
infantesa. Rondallari Català. A Mataró col-labora a la Revista 
Mataronesa i el Semanario de Mataró, és director literari del 
Col:legi de Valldemia (1868-1888), i redacta el Boletín del 
Colegio de Valldemia, primera publicació escolar del país. Es 
catedràtic de l'Escola d'Enginyers Industrials de Barcelona 
(1876), on al llarg de 27 anys explica economia política. Diputat 
provincial conservador (1877-1880). Participa al Congrés Català 
de Jurisconsults (1881). A Mataró presideix l'Associació Artística 
y Arqueològica (1883), organitza els primers Jocs Florals (1883), 
i participa en la creació de l'Escola d'Arts i Oficis (1886). L'any 
1887 obté el títol de Mestre de Gay Saber amb viola d'or i argent 
pel poema Més enllà, i tradueix al català l'obra de Tomàs de 
Rempis Tractat de la Imitació de Christ (1894). A Mataró funda 
la Fulla Catalanista del Diario de Mataró (1895), presideix la 
Junta de Govern de la Caixa d'Estalvis (1899-1903), i és degà del 
Collegi d'Advocats (1902-1903). A la seva mort l'Ajuntament de 
Mataró edita Poesies amb les que guanyà el títol de Mestre de 
Gay Saber (Mataró, 1903). I entre els seus manuscrits consta, 
inacabada, una obra doctrinal d'economia política. 


Claudi Planas i Font (Barcelona 24/2/1869-1931). 

Advocat i escriptor. Exerceix d'advocat, secretari de l'Ajuntament 
de Barcelona, i altres càrrecs de caràcter administratiu. Com 
escriptor escriu poesia i prosa poètica realista amb moltes 
descripcions rurals. El 1894 edita Entre muntanyes, i l'any 
segilent és premiat als Jocs Florals de Barcelona amb la flor 
natural per el poema La Tísica. L'any 1897 obté un premi al 
poema Per la vida. Fa de secretari dels Jocs l'any 1899 i de 
mantenidor el 1900. Reuneix la seva prosa en el llibre Proses 
(1903), publicat per la Revista de Catalunya, i col-labora a 
Lectura Popular, La Renaixensa, La veu de Catalunya, i d'altres 
periòdics. La darrera obra que edita és En Pere i altres contes 
(1919). 

Llibre "Centenari de les Bases de Manresa " (Febrer, 1993) 

La Setmana Tràgica i altres notícies de Mataró 


Presento una antologia de les Notas históricas / y / apuntes 
curiosos / para uso y gobierno / de / Jose Viladevall / 1868. Es 
tracta de dos manuscrits d'un centenar de pàgines que en la seva 
major són formats per dades genealògiques de la família 
Viladevall i branques col:-laterals des de mitjan segle dinou fins 
l'any 1923, i acaba amb una sentència fulminant contra Primo de 
Rivera, poc abans de morir un dels seus dos autors. En general la 
informació que subministra és d'escàs interès més enllà de l'àmbit 
familiar, però aquí i allà hem espigolat algunes notícies curioses 
que transcrivim. 

El primer autor del manuscrit és Josep Viladevall i Pruna 
(Mataró, 1822-1896), metge titulat l'any 1846, i que havia 
obtingut matrícula d'honor en totes les assignatures durant els set 
anys de carrera. Vivia a Barcelona i les pràctiques de farmàcia les 
havia fet amb Pere Ravell al carrer de l'Hospital. S'estableix a 
Mataró el juliol de 1847 "ocupando la plaza y encargàndome de 
la clientela de D.Juan Desumvila por fallecimiento del mismo". 
Es casa l'any 1849 amb Carolina Malgà i Moler (Mataró, 1825- 
1906) i tenen tres fills Carme (1850-2), Lluís (1855-1926) i 
Antoni (1859-1947). 

El segueix com a cronista el seu fill Lluís Viladevall i Malgà 
(Mataró, 1855-1926) que casa el 1878 amb Mercè Matheu i Mora 
(2-1924) i que el 1879 reb el grau de doctor. L'estiu de 1873 
s'allista als rengles carlistes i participa el mes d'octubre en la gran 
peregrinació espanyola a Roma encapçalada per Ramon Nocedal. 
El matrimoni te deu fills: Josep (1879), Lluís (1881), Maria del 
Carme (1883), Concepció (1885), Antoni (1887), Dolors (1889- 
1912), Manuel (1892), Joaquim (1894), Carles (1896) i 
Encarnació (1897). El 4 de setembre de l'any 1903 cel.lebren les 
noces de plata amb un dinar compost per "El menu ha sigut: 
tapioca ab flam, badella ab champifions, croquetas, corbay bollit 
y llenguados a la grathin, pollastres rostits. Postres: biscuit glacé, 
meló, moscatell y dolsos. Champagne Mercier. Vins: priorat sech 
y dols, jerez amontillado y Lachrima Christi, chartreuse, café y 
puros habanos". 


Cotó d'Amèrica.- Antònio Malgà i Montaner, de Balaguer i 

metge, es casa a Mataró amb Antònia Moler i Nonell, filla de 
Miquel cirurgia de Mataró. El seu fill Víctor: "cursó brillante- 
mente la carrera de piloto en Lloret de Mar. El ajio 1855 casó con 
Francisca Ribot natural de Matanzas. Cuando la guerra de los 
Estados Unidos capitaneó el primer barco que logrando forzar el 
bloqueo de Charlestón pudo traer algodón, aquí tan deseado. Este 
arrojo le valió una entusiasta recepción cual pocas veces se haya 
visto igual en Barcelona. Esperàbanle en el puerto multitud 
escojida de todas las clases sociales por traer con su entonces 
preciosa carga algun alivio a la aflictiva situación en que se 
hallaba la industria y el comercio por la carencia absoluta de 
algodón desde algunos meses hacía. En un segundo viaje que 
probó de hacer fué apresado por los enemigos perdiendo el vapor 
y cargamento, quedando prisionero junto con su primo Emilio 
Puig que le acompafiaba. Por espacio de seis meses, que fueron 
interminables para toda su familia". 


Piano nou.- "Piano de Lerch, comprado en Barcelona por 150 
duros el 17 marzo de 1866". 


Mort i fortuna.- "Juan Duran estimado servidor de la familia 
Malgà, falleció en la propia casa el dia 14 febrero 1867. Su 
perdida fue llorada por toda la familia. Reunia inapreciables 
cualidades de fidelidad y estremado carifio a toda la familia. 
Mientras vivió solo se supo de él, que muy pequefio habia venido 
de Francia con su padre que se llamaba Pedro y otra hermanita 
llamada Luisa, instalàndose en S.Vicente de Llavaneras, donde 
murió el padre poco después sin que se supiese mas de la restante 
familia. Quedó el nifio en San Vicente hasta la edad de catorce 
afios que entró al servicio de D.Miguel Moler padre de 
Da.Antonia Malgà. Permaneció en la casa unos sesenta afios. 
Algunos afios después de su fallecimiento vinieron unos Sres. 
pidiendo por él y diciendo que era el heredero de una familia 
noble estinguida en Francia con la revolución de 1793, y que el 
govierno devolvia a sus antiguos duefios parte de los bienes que 
en aquella terrible época les habían arrebatado. Llegaban tarde, 
solo pudieron llevarse la partida de su defunción". 


Obres a l'Ajuntament.- Any 1868: "A primeros de enero queda 
concluida la fachada y van siguiendo las obras interiores. Paseo 


de la playa del mar: empieza a primeros de mayo". 

Mort el músic Isern.- Any 1880: "18 de juliol a les 7/4 del matí 
mor D.Jaume Ysern y Colomer (el cego de Mataró) als 91 anys. 
Feya molt temps que feya llit per efecte de paralisis y fractura del 
coll del fèmur". 


Sant Vicenç de Paiil.- Any 1881: "30 de janer: restabliment de 
la Conferència de S.Vicens de Paul estingida quan la revolució 
del setembre de 1868. Formaren la primera junta D.Pelegrin 
Ferrer, president, D.Juan de Bofarull y D.Joaquim Pineda vise- 
presidents, D.Ramon Monforte, secretari y D.Llorens Andreu, 
tresorer". 


Fallida econòmica.- Any 1882: "Comença l'any iniciantse una 
llarga y ruinosa depreciació de valors en que sortim perjudicats la 
nostra família en uns 25.000 duros". 


Círcol catòlic.- Any 1885: "S de maig: inauguració oficial del 
Círcol Catòlich d'Obrers, instalat poques setmanes avans. Han 
assistit el Sr. Bisbe de la Diocesis y les autoritats ab molta y 
lluida concurrència". 


Màquina de cosir.- Any 1887: "Compra d'una màquina de 
cosir". 


Nevada.- "Nevada extraordinaria, fue en la madrugada del 12 
febrero de 1887. Amanecimos con una espesa capa de nieve que 
en nuestro jardín llegó a borrar los cuatro peldafios de la escalera 
central". 


Cotxe nou.- "Coche se puso en mayo de 1895 tomando por 
cochero Joaquin Castells. El 26 abril 1914 falleció después de 
brevísima enfermedad que solo le permitió recibir la Sta.Unción. 
Su pérdida fue sentida por toda la familia que apreciaba cual 
merecia su fidelidad y buen comportamiento. Con el terminó el 
carruaje propio". 


Setmana Tràgica.- Any 1909: "26 juliol: a las dues de la tarde 
se sospenen las feynes, s'inicia la huelga general en protesta de la 
guerra del Marroch, paren els trens y se treuen els adornos para la 
festa de les Santes. El dia segient segueix la vaga y la 

incomunicació. Alguns grupos creman les casetes dels consums, 
intentan registrar el colegi dels salesians, quines portes anaven a 
cremar, dispersantse al arribar uns quants guardia civils (1), altres 
axecan riols del carril y la majoria comen pels carrers Y 
s'estacionan per la Rambla y plassa de Santa Ana. A primera hora 
de la tarde intenta reunirse el somatent a la casa de la ciutat però 
la Riera s'omple de masses en actitut hostil, alguns individus son 
atropellats y després de molts parlaments en què intervé el capità 
de la Guàrdia Civil són desarmats els dels somatent y les armes 
quedan inutilisades. A la nit se presenta un grup frente a les 
oficines de la zona militar a demanar armes no retirantse a la 
intimació que els dirigeixen els militars y carrabiners tancats 
dintre se'ls hi fa una descarga qu'en fereig a dos un dells en el 
ventre, quin cau presoner fugint els demés. 

El dia 28 moltes colles van pels aforas recullint les escopetes 
de les masies. Com la vaga porta misèria, per no complicar las 
cosas Y apagar els ànims, l'Ajuntament comensa repartir bonos de 
pa, carn y monjetas fent-se públicament la distribució. El dia 29 
tot segueix igual, a la nit se disparan alguns trets en la platxa per 
a impedir el desembarc d'uns soposats frares que tripulavan una 
barca. El dia segient passa amb la mateixa ansietat € 
incomunicació, al matí arriba de Barcelona l'escampavias 'El 
Temerario' a enterarse de la situació y rebrer la correpondència 
oficial. El dia 31 continua la vaga pacífica y la angúnia. Rebem a 
la tarde una carta escrita el matí per Manuel Matheu en qu'ens diu 
que Barcelona segueix la revolta. El dia 1 segueix tot en el 
mateix estat. La paròdia de Junta Revolucionària que aquí supleix 
la falta d'autoritat no ha consentit que s'obrissin les iglesias de 
manera que tot hi ser diumenge casi ningú ha pogut oir misa. En 
un vapor que surtit de Barcelona ha recabat a Vilasar han arribat 
en Manuel Matheu y Paco Boter que explican horrors de la 
bullanga de Barcelona que ja és acabada però que ha destruit 
moltes yglesias y convents y ocasionat moltes víctimes. El dia 
dos s'agost a la tarde arriben de Barcelona guàrdia civil y se 
normalisa la situació. Durant aquestos dias de tan gran agobio 
hem tingut aposentats a casa dos padres escolapis y un hermano 
marista figitius, en Pepe y la Teresita ab la dida. Seria llarch 
explicar el garbuix y l'afollament del públich y tots els incidents 
continuos sobresalts d'aquestos dias. Per fortuna la gent de casa 
en tots moments ha conservat la serenitat y presència d'esperit 

1.- En una segona redacció més curta dels fets de la setmana 
tràgica s'anota que: "Habiendo corrido la voz de que en el 
convento de los padres salecianos se ocultaban los frailes que 
habían huido de Montealegre, las turbas fueron allà y como no 
lograron entrar empezaron a incendiar las puertas de dicho 
convento dispersandose a la llegada de cuatro guardia civiles". 


2.- També de la segona versió: "Eran muchísimas las familias 
que habían abandonado la ciudad". 


Cometa.- Any 1910: "Cometa Halley, que aparece cada 72 
afios, fué visible en mayo". 


Beneficència.- "La Beneficencia de S.José estrena la nueva 
casa el 29 julio, de 1912". 


Gran nevada.- "Nevada estraordinaria que se prolonga por tres 
dias, empieza en la madrugada del 15 enero de 1914". 


Accident de tren.- Any 1916: "3 agost, descarrilament a 
l'estació de Mataró per incúria o borratxera d'un guarda agullas 
del tren que arriba a la una de Barcelona. En resultant dos morts i 
bastants ferits". 


Comença la Dictadura.- Any 1923 "13 de setembre: cop de ma 
O pronunciament del exèrcit qu'enderroca el govern i entronitza 
una dictadura militar que presideix el general Primo de Rivera, 
borratxo, viciós i tonto". 

Migliaresi (Març, 1993) 


Les revistes també moren 


Ni ha que pleguen per incompetència, d'altres perquè no les 
llegeix ningú. Hi ha dissensions polítiques, eleccions perdudes, 
censura d'un general, la guerra civil. També la debacle pot ser 
causa de l'economia precària, l'avorriment, o la decadència dels 

col-lectius que mantenen el periòdic. I ni n'ha que no pleguen 
quan toca i arrosseguen una vida desmaiada. Això si, gairebé mai 
no queden bé amb la parròquia, ni avisen del drama que s'acosta, 
i deixen els clients de cop sense l'aliment de lletres. A Mataró en 
general tenen vida curta, i les que la tenen llarga no s'entén la 
causa. El que podem afirmar, és que no n'hem trobat cap que 
mori d'èxit. 

Fixem-nos com els de la Revista Mataronesa l'any 1866 
pleguen de manera ben poc decorosa, ja que s'enfaden de dalt a 
baix, i el seu ànim "se siente abatido al ver el poco éxito que 
alcanzan los esfuerzos que se hacen en favor del público". I és 
que a Mataró "todo vegeta en el marasmo corruptor y disolvente 
y en el que el espíritu público, a fuerza de inacción, languidece, 
un elemento de acción, como lo es un periódico, viene a ser un 
contrasentido". I la sentència final, no hi ha més remei: "O la 
inacción o la muerte, o el silencio o la expatriación". Molt a pit 
s'ho prenien llavors. 

En canvi els del Clamor de la Marina l'any 1883 s'acomiada 
perquè ja ha fet la feina que els havia dut al quiosc. Era un 
periòdic polític dels amics d'en Sagasta, que es dediquen a dir 
fàstics dels amics d'en Cànovas del Castillo. Però quan el del seu 
equip formen govern a Madrid doncs se'ls hi obra el cel i tot és 
gloria i benestar: "destruidas por la mano de nuestros hàbiles 
gobernantes, casi todas las causas del profundo malestar que en 
aquellos tiempos se sentía, nuestro periódico carece ya del 
objetivo que sus redactores se proponían alcanzar". Ara sorprèn 
aquesta càndida alegria, però en aquells temps anava així. 

Els socialistes de La República Social eren quatre mal 
comptats i com que ningú no feia cas al seu paper exagerat i 
apocalíptic, poc abans de deixar-ho córrer, l'any 1898, diuen que 
només imprimiran els exemplars que venen, però com que es veu 
que no en venien ni un, doncs prou. Segur que en varen tenir la 
culpa els amos, que eren sempre els responsables de tot. 

Més dramàtica va ser la caiguda de El Cronista, que era dels 
d'en Cànovas. Abandona la palestra quan un terrorista mata el seu 
líder, i ho fa de manera molt exagerada, com si s'anés a acabar el 
món: "Parece que va a cerrarse el glorioso paréntesis de 
tranquilidad y restauración nacional abierto por el Rey 
Pacificador en nuestra turbulenta historia". Desancertats no hi 
anaven, però com deia aquell hi ha un temps per la tranquil-litat i 
un temps per les baralles. 

I ara s'envà Mataroescrit amb l'alegria de la feina feta, i 
comprometent les noves generacions a espavilar-se i renovar la 
premsa amb el seu esforç. Milers de llicenciats a les fàbriques 
barcelonines de periodistes no ens poden fallar. Escriuran, 
informaran, faran meravelles. 

Mataroescrit (Desembre, 1993) 


Can Baladia, la fonda d'Argentona 


Els camins que et duen a Argentona són diversos, però trobaràs la 
vila al recer de la muntanya de Burriac. D'ençà que s'hi varen 
descobrir les aigiies medicinals a mitjans segle dinou, els catalans 
i gent de més lluny es varen enamorar de la contrada, i és que en 
aquells temps Argentona la coneixia tothom com una promesa de 
salut. I amb les aigies es varen acollir a aquest veinat amable una 
gernació de persones benestants que no volien deixar perdre's 
tants beneficis. Llavors va néixer la colònia, un conjunt il:lustrat 
de cases d'estil avançat que es varen alçar a mig camí de la font. 
Un dels que va passar a residir en tan afortunat lloc va ser el 
senyor Jaume Baladia un industrial tèxtil que es va fer aixecar 
una majestuosa residència davant mateix de la deu d'aigua. Han 
passat cent anys i aquell elegant edifici s'ha convertit en un 
restaurant que ha mantingut el nom del lloc. Can Baladia, la 
fonda d'Argentona, és una realitat ben viva. Ara farem un petit 
viatge per la nostra comarca, per la vila i per la família que dóna 
nom al recinte. 

Pel Camí Real que duu de els viatgers de Barcelona, i després 
de quatre hores de sots i pols, la tartana del Baró de Maldà arriba 
a Mataró. Som a l'any 1789, i el nostre amfitrió és un bon amant 
de la cuina que es feia en les poblacions costeres de la marina. 
Per aquest motiu sempre que tenia una estona s'acostava per 
delir-se dels preparats excel:-lent de les anomenades fondes, la de 
Montserrat, era la millor de totes, però també la de la Creu, la 
dels Tres Reis, la del Pilar, la de la Font, la del Pardal, la de la 
Coloma, la de la Sirena i la de l'Alba. En aquells temps i encara 
que no sembli possible el plat predilecte dels forasters i també de 
la gent d'aquí era la llagosta que es pescava davant mateix dels 

poblets costers. Si hi havia moltes llagostes i d'arreu venien els 
entesos per assaborir un menjar de primer ordre com aquest. 

No tenim massa notícies de com anava això de la cuina però el 
nostre Baró ens explica tot el que a ell li posaven a taula. Un 
dinar tranquil era format per un plat de sopa, després escudella 
d'arròs, unes mongetes, ous i peix amb suc. Una altre dinar, 
aquesta vegada més aviat pantagruèlic s'iniciava amb una sopa 
amb cervell, després venia la carn d'olla, després la verdura, 
seguia una bona cansalada, les especialitats de la mar 
començaven amb una llissa amb suc groc i talls de tomàquet, que 
era seguida per una magnífica llagosta amanida amb oli, vinagre i 
sal, després venia un pollastre rostit, i de postres una pera, un 
préssec i ametlles torrades. Contents devien quedar el que seien a 
taula. Per esmorzar, berenar o en les visites que efectua a la gent 
li ofereixen xocolata amb pa torrat o amb secalls. Un sopar 
lleuger el fa a base de peixos i verdura, i un sopar notable el 
composa escudella de brou, ous per beure, carn rostida i tot això 
regat amb vi de la casa. Un altre dia sopa més enèrgicament, 
s'inicia l'operació amb un plat de carbassó amanit amb oli, 
vinagre i sal, després uns rogers fregits, i també un congre amb 
suc guisat a la marinera, pa, vi de la casa, i aigua amb neu. 
Sempre, però, amb una pera de postres. (...) 

Jaume Baladia i Font (1800-1859). Fill del torner Pau Baladia i 
Codolà, es va dedicar al treball tèxtil seguint l'empenta que en les 
dècades inicials del segle tenia tot el que es relacionava amb les 
feines del cotó. L'any 1836 es casa amb Teresa Marfà i Baladia, 
cosina seva, i el mateix any es decideix a obrir una petita fàbrica 
al carrer de Sant Simó de Mataró. Com que el negoci tira 
endavant el 1840 l'amplia bastint un nou edifici al carrer del Prat 
i l'operació li va sortir molt be. Així que el patrimoni acumulat i 
la seva experiència industrial el van dur, l'any 1844, a integrar-se 
com accionista dins la indústria més important de Mataró 
dedicada a la producció de fil de cotó i de roba, la companyia 
Busqueta i Sala del carrer de Sant Agustí, que a partir d'aquell 
moment passa a dir-se Baladia i Sala, i en la qual Jaume exerceix 
de gerent i de comptable. Degut a la seva rellevància al sector és 
vocal de la comissió del districte industrial de Mataró dins la 
Junta de Fàbriques en diverses ocasions. L'any 1852 és un dels 
mataronins que aixeca la veu contra la prolongació de la via del 
tren, a causa de la por que tenia una part de la ciutadania que el 
negoci que havia afavorit el tren es radiqués a Arenys. Va exercir 

de regidor dins els rengles dels grups d'opinió moderada l'any 
1841 i el període 1848-1853. Va morir de bronquitis als 58 anys 
en ocasió d'un viatge comercial a Londres, concretament al 
districte de Sant Pancraç a Middelessex. El matrimoni va tenir 
diversos fills: Jaume Baladia i Marfà (1838-1876), Llorenç 
Baladia i Marfà (1840-1897) que era casat amb Isabel Sala i 
Cambra, i Ramon Baladia i Marfà, que rep el títol d'enginyer 
V'any 1864. 

Jaume Baladia i Marfà (1838-1876). Si el seu pare era un 
emprenedor autodidacta en el món tèxtil Jaume es va preparar a 
consciència per fer el seu treball, així va obtenir el títol 
d'enginyer industrial l'any 1860. Com que el pare havia mort 
quan ell tenia uns 20 anys aviat es va integrar a la direcció de la 
fàbrica. De la seva vida en tenim algunes notícies: l'any 1864 
publica un article a la Revista Mataronesa sobre la història del 
cotó, es va casar l'any 1866 amb Rafaela Soler i Ausió, i el dia 
21 d'octubre del 1872, a 2/4 de deu de la nit, segons que 
expliquen cròniques del moment, "ha sigut víctima d'un atentat 
d'homicidi en lo carrer de la Riera, havent-li la bala foradat els 
pantalons, no poguent tirar més l'assassí per veurer's abrassat per 
lo Sr.Baladia y despullat de la pistola que pogué prendre-li". 
Aquest va ser el primer atemptat contra un industrial a la ciutat, 
en uns moments en què a la fàbrica es vivia una situació tensa 
amb els obrers, una part dels quals el desembre intenten 
incendiar-la. Va ser regidor l'any 1875 en el primer ajuntament 
de la Restauració, i va morir molt jove, als 38 anys, "víctima 
d'una violenta malaltia. En morir s'estava construint al present 
una gran fàbrica baix la seva direcció al estrem del carrer de Sant 
Benet" que s'inauguraria dos anys després, el 1878, sota la raó 
social de Sala, Baladia i Coll, i que l'any 1900 passaria a ser 
Sala, Baladia i Cia sota la gerència de Francesc Sala i Cambra, 
cunyat del seu germà Llorenç. A l'establiment feien teixits i va 
ser dels primers en tenir bateries de vapor pel gènere de punt. La 
fàbrica principal, la del carrer Sant Agustí, el 1877 implanta dos 
vapors de 100 cv cada un d'ells per ampliar la producció i la seva 
activitat es va allargar fins l'any 1901 quan tanquen la porta de 
manera definitiva deixant sense feina un miler de persones. 

Jaume Baladia i Soler (1868-1953). Va néixer a Mataró i, com 
el seu pare, també va estudiar per enginyer industrial, obtenint e 
títol l'any 1892. Aquell mateix any es casa amb Teresa Mestres i 
Climent, germana de la muller de Pompeu Fabra. La seva vida va 

ser un trànsit entre diversos domicilis: el seu fill Jaume neix el 
1894 a Mataró, la filla Teresa el 1898 a Argentona i el darrer fill, 
Francesc, neix el 1890 a Barcelona. A Mataró vivia a la Riera 
n'58, i a Argentona a la torre que es va fer construir al costat de 
l'hotel Soler. Era el propietari de la fàbrica tèxtil de Can 
Minguell, i dels rendiments vivia a cos de rei, diuen les cròniques 
que ni s'hi acostava i que el gerent només rebia d'ell factures i 
més factures. Li agradava viure molt bé i relacionar-se amb la 
alta societat barcelonina. Era molt conegut en els ambients 
esportius arribant al càrrec de vice-president del C.F. Barcelona, 
també va ser president de l'equip de futbol Iluro S.C., l'any 1917. 
Era amic del pintor Casas, que va fer un retrat de la seva dona. 


(La història moderna d'aquesta família es pot llegir al llibre: 


Xavier Baladia, Abans que el temps ho esborri: records dels anys 
d'esplendor i bohèmia de la burgesia catalana.) 

Històries de fa quatre dies 


Un falangista i un capellà 


El mes de setembre de l'any 1956 els ciutadans de Mataró no es 
varen assabentar d'una interessant polèmica que varen mantenir, a 
través de carta particular, dos personatges mataronins. Un d'ells 
era el director del periòdic Mataró, i l'altre, mossèn Joan Subirà, 
vicari de Sant Josep. Í ningú no en va saber res, perquè el vigilant 
de la reserva espiritual mataronina, a l'Òrgan comarcal de la 
Falange Espafiola, va considerar l'agosarament del mossèn, com 
un autèntic atemptat a la seva llibertat de dir mentides. Anem a 
explicar per primera vegada aquesta història secreta que té per 
decorat el Mataró autàrquic de les essències immarcescibles del 
franquisme. Quan els ninotets de la democràcia orgànica vivien 
com peixos a l'aigua, i es repartien els càrrecs digitals contents i 
confiats en el futur cara al sol. Això, la caral 


La tardor de Dany 1956 

Abans de les paraules dels dos senyors em permetran vostès que 
passi a fixar-me en aquell Mataró de l'any 1956. Just en el mes 
que les fulles es comencen a pansir dalt dels arbres. I hi havien 
coses que feien obrir els ulls. Obrir-los d'avorriment perquè la 
vida quotidiana era força trista, i ni la vinguda de l'ossa Júlia de 
200 quilos, ni la representació de la Traviata al Monumental, i 
encara menys l'actuació al Velòdrom d'El Sansón del siglo XX, 
entusiasmava a uns ciutadans estabornits a contracor. 

I és que sentir al camarada Correa Véglison o a en Girón, no 
era una broma, precisament. Aquest darrer va fer un missatge 
anunciant la unificació dels salaris, mesura radical de la qual 
s'esperava que ho arreglés tot d'una vegada: "Con esta popular 
medida y con las otras anunciadas en cuanto a la participación en 
beneficios mediante la cogestión, el sistema elàstico de salarios 
para llegar al automatismo de las escalas móviles, etc., habremos 
dado pasos de gigante en cuanto a la consecución de los 
postulados de una constructiva y audaz revolución". De tota 

manera, la policia va detenir A.C.P. per haver estafat 270.000 
pessetes a N.C.P. El premi que donava l'Aigua de Cabrera va 
quedar desert. I a l'església de Romania la perseguien molt, com 
va explicar un conferenciant que ho sabia. 

Deixem de banda les menudalles, ja que totes les autoritats 
eren fixades en la celebració del primer homenatge a la vellesa. 
Emilio Albo era el padrí d'honor, i el batlle Pedro Crespo va fer 
una intervenció inspirada, com sempre. Als avis, motiu de la 
festa, els varen rifar uns catecismes parroquials de Sant Josep, 
Sant Joan i Santa Maria. Perquè aquest homenatge fos possible, 
els mataronins es varen haver de rascar la butxaca. Els 
Empleados del Banco Espafiol de Crédito, varen donar 82 
pessetes, i el senyor Santiago Martinez i Saurí, advocat, ell solet 
hi va contribuir amb un bitllet de 100. Un exaltat, que no vull dir 
qui era, va escriure amb un gran esperit hamletià un article que 
deia: "4Es necesario que se mueran7". 

Els del diari Mataró, sempre juvenils, continuaven "llenos de 
un estilo viril y combativo al servicio de la verdad", pobreta, la 
veritat. Però s'entretenien organitzant viatges de descans, i, és 
clar, d'educació. Una lectora contenta els va escriure: 4No 
podrian organizar una salida a Sabadell, donde me han dicho que 
se puede hacer viages en avión2 4 No sería factible organizar un 
bautismo del aire y que nos llevaran volando por encima de 
Mataró y la costa". I és que l'edat moderna havia entrat a la 
ciutat dels cap-grossos, i res no podia aturar-la. Més progressos, 
per exemple, començava a fer-se el pa a màquina i algú 
comentava "1a mala calidad de las primeras partidas elaboradas". 
Després ja ens hi vàrem acostumar. 

A baix a mar, s'anava a aixecar el bloc de l'Aliança i els futurs 
propietaris no sabien l'embolic que se'ls venia a sobre. Els 
Almacenes Americanos tenien gavardines de senyora a 350 
pessetes i paraigues d'home a 67. I les persianes Luxflex i 
Gradulux competien per endur-se la clientela mataronina. I què 
dir de les festes boniques de caràcter religiós. La de la Mercè, 
patrona de les presons, va consistir en un repartiment de roba i 
frivolitats als avorrits clients de l'edifici de la muralla. La de Sant 
Desideri, les relíquies del qual es conserven a Santa Maria d'ençà 
de 1686, va reduir-se a una exposició d'ossos a la vista dels 
interessats. En canvi, la festa del Caudillo, que no era pròpiament 
de caràcter religiós, encara que els més obligats l'hi encenien 
espelmes i resaven a la seva salut, va passar amb pena i amb no 

massa glòria. 


Pobres, però catòlics 

Som-hi. Presentem els protagonistes. Un d'ells és el camarada 
Enrique Forns Fafiàn, nomenat director de Mataró en aquelles 
dates per haver plegat l'anterior, Lluys Soler Fonrodona. En 
Forns, no era un indocumentat, ja que procedia de la Secretaria 
del Departamento Provincial de Propaganda. I és que en aquells 
anys això de la premsa ho remenaven els de la propaganda, i els 
diaris només publicaven anuncis de les farmàcies de torn, les 
alegries del matalàs Foamex i les animalades d'aquell que ara 
anomenen l'anterior cap de l'Estat. El senyor Forns, tot just 
arribat a la ciutat, es va haver d'enfrontar amb mossèn Subirà, 
vicari de Sant Josep, a causa d'un article del falangista sobre el 
Dia del Seminari. Pas a pas anirem resseguint allò que va donar 
de si el curiós intercanvi de missives. 

El dia 18 de setembre, en Fafiàn, que així firmava, va publicar 
com a editorial del diari un article anomenat Mataró en el Dia del 
Seminario. Que era un recull de doctrina falangista per a nens de 
dos anys i retardats mentals. La gràcia del manifest era recordar 
als mataronins que "la Falange se solidariza con la Iglesia, 
porque la doctrina que mantiene y defiende és la católica, es 
decir, idéntica bandera". Volia que algú s'empassés que "la 
Falange no nació como partido político. La Falange vino al 
mundo para que Espafia recobrarà su conciencia tradicional de 
católica". I s'enfadava bescantant els qui, tot solidaritzar-se amb 
el règim, no ho acabaven de veure clar això de la camisa blava: 
—aquellos que llamàndose espafioles y católicos creen ver en la 
Falange un peligro para sus puros corazones o para su necia 
mojigateria". Es veu que aquests no varen fer res de res per a la 
fundació del gloriós Estat Nou: "en el mayor de los casos, 
escondieron su amor a Dios, su catolicismo pasivo, entre el polvo 
de una buhardilla". Covards que no varen gosar lluitar "en la 
católica época republicana cuando el marxismo quería aniquilar 
nuestros valores espirituales". Vet aquí una llista dels valors que 
eren a la corda fluixa a causa dels rojos: "Supresión del culto. Se 
implantó el divorcio, el matrimonio como lazo material, la 
ensefianza laica, y se borró de Espafia todo lo que oliera a Dios o 
a espiritualidad porque se decia que 'la religión es el opio del 
pueblo'". 

Després de dir tota la lliçó apresa a les trinxeres dels qui 

remenaven les cireres, comença la part més distreta del paper. I és 
que en Fafiàn era un home d'aquells que quan n'ha de dir una la 
diu així, pel broc gros. Sabia de lletra el funcionari, i sense filar 
massa prim va engegar l'aixeta d'improperis: "iSea anatema quien 
haya olvidadol ijSea anatema quien quiera olvidarl Sin la Falange 
y Sin los falangistas no se celebraría hoy en Mataró el Dia del 
Seminario. (..) La Falange antepone Dios a todo lo demús porque 
preferimos una Espafia pobre y católica, a una Patria fuerte y 
atea". Un autèntic cas d'al-lucinació. Fixeu-vos que deia per 
acabar, i s'hi ho enteneu, m'ho expliqueu. De tota manera, més 
endavant es farà la llum sobre aspecte tan fosc. Això anava 
dirigit, qui ho dubtava, als dolents: "El que escucha voces 
sempiternas, farisaicas, pierde su genuina condición, de hombre 
de buena fe". Massa. 


D'això res 

Mossèn Subirà es va sentir afectat per l'allau de bestieses que en 
Fafiàn escrivia, i va trametre al diari un article que tenia com a 
motiu el tema de l'Església i el poder temporal. Afirmava que 
l'Esglesia catòlica: "es universal en el tiempo y en el espacio, y 
no estú ligada a ningún poder temporal ni a ningún régimen 
político". I que no s'havia de beneir la conducta de cap règim 
polític per favorable que fos als interessos de l'Església. Ja que 
les doctrines polítiques o socials són discutibles, i que sempre 
n'hi poden haver de millors. A través d'un enginyós sistema de 
metàfores deia que això que la Falange fos el mateix que 
l'Església era una barbaritat, i que altres sistemes polítics podien 
estar: "desde el punto de vista espiritual y religioso (..) igual- 
mente concordes con la doctrina de Cristo". I que ningú no tenia 
dret d'imposar: "unos ideales patrióticos, sociales y políticos, por 
muy de acuerdo que estén con la Iglesia Católica". 

En Fafiàn no va publicar l'escrit, fent valer: "mi derecho de 
Director y en lo político y en lo social supervise las lineas que 
tuviere a bien remitirnos", tot i que deia que estava completament 
d'acord amb l'article. Però, és clar, dir determinades coses a la 
premsa podia desorientar els lectors. Que ja estaven força 
treballats per l'error. En Fafiàn en la seva carta de contestació va 
explicar els excessos que es cometien: "en reciente fecha se ha 
dado en Mataró, desde el púlpito, una plàtica de descarada 
propaganda antigubernamental. Hecho ocurrido ante nuestras 
autoridades locales que tuvieron la hombría de no considerar en 

tal sacerdote una doble personalidad, religiosa y civil". Així les 
coses, preguntava al mossèn en to amenaçador: "Supongo, Padre, 
y creo que supongo bien, que no es deseo suyo que en Espafia rija 
el poder de un Estado a lo bolchevique o a lo republicano- 
marxista". I s'acomiadava el funcionari d'aquella manera servil 
tan pròpia del temps de les adhesions per tota la vida: "En lo 
espiritual, Padre, ahora y siempre, hinco mi rodilla, humillo la 
cabeza y acepto su palabra divina. En lo material, Padre, en lo 
temporal, en lo político, en lo económico y en lo social -mientras 
siga de Director- concédame licencia para hacer uso de mi 
derecho profesional y humana palabra". 

Mossèn Subirà va tornar a l'atac amb una carta on es feia una 
anàlisi sistemàtica, amb tècnica aristotèlica, de les inspiracions 
del falangista. De mica en mica, va anar desmuntant els 
pensaments paranoics d'en Fafiàn. I és que: "no puedo tolerar que 
se infiltren errores de principio en un órgano de información 
pública". Feina inútil, aquesta de rectificar, perquè els de la 
Falange no tenien cap interès a informar. I, com no podia ser 
d'altra manera, la carta tampoc no va veure la llum. Però aquesta 
vegada cal donar la raó al director del diari, ja que la contesta era 
feta amb un insoportable estil democràtic, i els pèls se li varen 
posar de punta. 

SMe dice que la Falange no nació como partido político' sinó 
'para que la Espafia recobrara su conciencia tradicional y 
católica'. (..) Manifiesto mi ignorancia que José Antonio fundase 
una Asociación Piadosa de Apostolado. Y entonces, 4por que 
ahora es distinta) Porque no creo que en ninguna Diócesis de 
Espafia esté reconocida como Asociación de Apostolado7 (..) 
Luego viene la desconcertante afirmación de que 'sin la Falange y 
sin los falangistas no se celebraría hoy en Mataró el Dia del 
Seminario'. ,Por que2 4Porque lucharon el 19362 Perdone que le 
recuerde que también lucharon, entre otros, las mesnadas 
marroquíes de todos conocidas, y sin embargo no me va a decir 
que se celebra el Dia del Seminario gracias a la Media Luna, ni 
gracias a la Legión Cóndor o a la División Littorio. (..) En cuanto 
al 'millón de muertos', vuelvo a inistir en que no todos eran 
falangistas, ni pensaban como los falangistas, aunque 
coincidieran en algunos puntos. Y, a renglon seguido, dice 
aquello de las 'voces sempiternas', como sinónimo de 'farisaicas', 
lo cual se lo disculpo como un vulgar error de léxico sin mala 
intención, pues la voz de la Iglesia, por ejemplo, es sempiterna, y 

no es farisaica ni creo que V. la tenga por tal. (..) Por último 
declara a los cuatro vientos que 'la Falange lleva en si por 
nacimiento, porque es su único germen Y su vida propia, la 
condición de católica'. Luego, todas las demàs entidades, incluso 
extranjeras, que tengan este único germen, seràn una reproduc- 
ción exacta de la Falange. Por lo tanto, las que no coincidan 
deberàn reconocer que estàn formadas por un catolicismo 
adulterado o menos puro. Siendo así, ningún católico consecuen- 
te puede elegir otra organización o sistema distinto de ese, el 
arquetipo, el inmejorable. Y si no lo hace, comete un desprecio a 
la íntegra catolicidad sin tacha de la misma, comete una falta y, 
por qué no, incluso un pecado'"". 

Em sembla que convindrem ràpidament que a una persona no 
se li pot dir burro d'una manera més fina. Perquè mossèn Subirà, 
que dominava l'art del sil-logisme surrealista, va anar pas a pas 
desfent l'edifici d'estultícia d'en Fafiàn. Per arribar a demanar, per 
a l'Església, el dret de crear sindicats, editar sense censura, i fer 
tot allò que convingués en el camp de l'actuació social. "Porque 
la Iglesia no solo ha recibido la misión de ensefiar la Religión 
escueta, sino también aquellas materias que estan íntimamente 
ligadas con ellas, sin que nadie tenga derecho a censurarlo. 
Imagínese que la Iglesia del siglo I hubiera podido predicar el 
amor al prójimo, pero no lo hubiera podido hacer sobre la 
escavitud para no meterse en cuestiones sociales yY políticas ...". 
Així que li diu a en Fafiàn que: "si es Vd. tan buen católico como 
dice, sepa que hace mal en querer 'supervisar' los artículos de un 
eclesiústico sobre un tema social o político que esté ligado 
íntimamente con la Religión". I li fa avinent que d'ara endavant 
els articles que publiqui en el diari convindria que els fes passar 
per la censura eclesiàstica "para evitar un nuevo patinazo. Ja que 
es podrà evitar el desprestigio que puede haber causado a su 
Periódico y a nuestra Semana Pro-Seminario". 

Aquesta polèmica explica molt bé les interioritats ideològiques 
que feien tremolar els mataronins d'aleshores. I no deixa de ser 
modèlic i agosarat aquell mossèn que feia la guerra pel seu cantó, 
i les cantava clares a un membre de la banda dels qui tenien la 
paella pel mànec. Vet aquí el cop de martell final. En Fafiàn havia 
acabat la seva carta amb una d'aquelles frases tan prodigades en 
aquell temps: "por Dios, por Espafia y por la Falange". El mossèn 
va acabar amb una fina ironia el seu escrit: "por Dios, por la 
Iglesia y por la verdad". 

El fatxa escorregut 

En Fafiàn va tornar resposta en una fulla escarida. El pobre home 
havia estat derrotat de totes totes. I desapareixia enmig de 
l'escenografia amb un desgavell d'adjectius tronats. En definitiva, 
que deia que allà manava ell, que no publicava res, i que si vols 
ens veurem al jutjat de guàrdia, que jo tinc padrins a dalt de tot. 
Però una cosa li va tocar l'ànima, allò de les perversions 
ortodoxes que insinuava el mossèn: El Asesor Religioso 
Provincial me ha confirmado que nada en absoluto debo 
reprocharme. A él y a mi conciencia me remito". Si, si, parla de la 
consciència. 

Quan semblava que la cosa ja s'havia oblidat i aquí no passa 
res, el nostre heroi de la Falange va tenir una idea genial. I va 
contestar al mossèn des de les pàgines del diari, i allà, on ningú 
no li podia replicar ni dir res, es va despatxar de gust. En primer 
lloc va informar als lectors que es rebien tantes col:laboracions al 
diari que no es podien publicar totes, i que un tal J.S.R. s'havia 
molestat perquè no li publicaven la seva. I llavors amb tota la 
barra del món va escriure això: "Nos parece curioso, casi 
paradójico, ver como esas personas amantes de la libertad -como 
J.S.R.- exijen y quieren imponer su voluntad contraviniendo las 
més elementales normas éticas, ya no de libertad sino 
sencillamente de derecho profesional". 

O sia que en Fafiàn estava molest perquè mossèn Subirà volia 
imposar els seus criteris sobre la seva suprema voluntat de fer el 
que li donava la gana. I seguia: "Causa pena observar como en 
nombre de la libertad se coacciona por amenazas y se quiere 
cercenar el libre albedrio de los demés". Tot això ho amania 
sense escrúpols amb alguns exemples: Que diria un 
conferenciante si fuera echado de su palestra violentamente para 
que otro hiciera uso de la palabra) jque actitud adoptaría el 
médico si un profano le arrebatara su libro de recetas para usarlo 
por si mismo2 jque podría pensar un sacerdote, que pensaría en 
buena lógica, si alguien, sacrílegamente, ocupara el púlpito para 
hablar del ateísmoY". 

Que el franquisme no va ser precisament el regnat dels llestos 
ja ho sabíem. De la mateixa manera que tothom sap que els curts 
de gambals, els del cap dur, i tota mena de bornis del cervell, ho 
tenien molt bé per fer-se seus llocs de responsabilitat. Però quan 
ensopeguem amb mostres tan patètiques com la que acabem de 
resseguir n'hi ha per a fer posar la pell de gallina a qualsevol, 

perquè això és veritat i aquests personatges anaven pel carrers 
deixats anar. Quines coses passaven als anys cinquanta. Ara ho 
recordem meravellats, i, a vegades, no ens ho creiem. 

El Maresme (31, desembre, 1982) 


Dels bitllets editats per la Segona República 


Els bitllets que edità el banc d'Espanya durant la República 
estaven condemnats a mort en el moment en què els nacionals 
guanyessin la guerra. La seva història, és un relat d'angúnies i 
temors. Aquest article parla de quan tenir cinc pessetes a la 
butxaca era un miracle que només realitzaven aquells a qui no els 
venia d'aquí. I per això reproduim aquest bé de Déu de bitllets 
que durant la Segona República la gent feia servir per viure. 
L'altra article fa referència al paper moneda editat, en temps de 
misèria i de guerra pels ajuntaments dels pobles del Maresme. 
Ara fem un pas enrere per resseguir amb curiositat aquells papers 
pels quals els nostres pares i avis es delien. Quan amb una 
pesseta es podia anar al cinema, comprar el diari, prendre 
qualsevol cosa en un bar, o posar una mica de gasolina al cotxe. 

Aquests bitllets republicans i d'esquerres tenen una petita 
història feta d'angúnies i esperances, quan els dos bàndols 
enfrontats en la guerra civil dictaven la seva llei monetària. I és 
que els revoltats, a través del govern de Burgos, varen fer saber 
que quan guanyessin només canviarien els bitllets editats abans 
de la guerra. Aquests que veieu. I que el paper moneda fet a partir 
del juliol de 1936 pels rojos s'hauria de fer servir per empaperar 
les parets, que ells no en volien saber res. A partir d'aquell 
moment, i per fer realitat allò tan català de guardar-se un roc a la 
faixa, els llestos d'aquí s'anaven reservant els bitllets bons, perquè 
ves a saber. Els envejats, en aquelles circumstàncies, eren els 
empleats de banca, ja que tenien accés als bitllets segurs. 
Aquests, segons la veu pública, els retiraven de la circulació per 
arxivar-los a la seva guardiola. 

I va venir la invasió definitiva de les tropes nacionals, em 
refereixo als moros, italians, alemanys i espanyols de dreta. 
Llavors els bitllets garantits els varen canviar per billetes 

nacionales amb la gràcia de Déu. Molta gent es pensava que allò 
era cosa de quatre dies i se'ls va quedar, al cap d'uns anys encara 
encenien la llar de foc amb feixos inútils que el Banc d'Espanya 
ja no pagava al portador. 

La moneda, en canvi, va resultar una altra història. Perquè si tu 
hi duies cinc pessetes de plata, te'n donaven cinc de paper. I això 
va resultar un mal negoci, ja que en poc temps la plata es va 
cotitzar a preus molt elevats, i el paper es va conservar més O 
menys mullat com sempre. I aquelles persones que es dirigien als 
bancs amb carretons plens de monedes -això és rigorosament 
cert-, es Varen adonar que els havien aixecat la camisa. 

El Maresme (9, novembre, 1983) 


Anys dels ajuntaments a dit 


En els temps heròics de la dictadura dels quaranta anys, 
d'eleccions municipals, no se'n feien, perquè la magistratura 
exemplar del general Franco decidia per nosaltres allò que més 
ens convenia, i nomenava a dit els regidors. Fins que el 1948 
decideix fer realitat una llei dictada tres anys abans, que suposava 
la plena vigència "de aquellos postulados que exigía el discurrir 
de la vida espafiola por los cauces de la familia, el municipio y el 
sindicato". 

La llei de Règim local de 1945, reformada el 1950, tornada a 
reformar l'any 1955, i ves a saber si li varen fer alguna altra 
operació de cirurgia estètica, és el monument jurídic (és un dir), 
que dóna forma als ajuntaments de la dictadura. I configura un 
sistema electoral que no té precedents en la història contemporà- 
nia d'Espanya, per a trobar una cosa semblant hauríem de parlar 
de la monarquia absoluta, on el Rei feia el que li donava la real 
gana. Ni l'estricta llei de Narvaez de 1845 mostra una desconfian- 
ça tan gran en els administrats. 

L'Alcalde, el nomenava directament el ministre de Governació, 
i exercia el càrrec de manera indefinida, fins que el mateix 
funcionari d'en Franco el feia plegar. Aquesta dedicació era 
obligatòria i gratuita, però el responsable del municipi podia 
cobrar les despeses de representació, reals o inventades, ja que 

dels sobres de sotamà, no en diu res la llei. El seu poder a 
l'Ajuntament era total, als regidors, els feia anar ben drets, 
designava els tinents d'alcalde, i ho decidia tot al seu gust. 

Als regidors, la llei els exigia saber llegir i escriure. Exercien el 
càrrec durant Sis anys, i a diferència de l'alcalde eren elegits. El 
franquisme va fer concessions a la vella i caduca democràcia 
liberal i maçònica, permetent el sufragi. La mateixa llei explica: 
—el sufragio articulado orgànicamente y a través de las 
instituciones preponderantes en la vida local y bàsicas del estado, 
la familia, el Sindicato y el Municipio". Així, els regidors eren 
elegits dins de tres grups proporcionals, els Terços, que 
representaven els caps de família, els organismes sindicals, i les 
entitats econòmiques, culturals, professionals, i persones de 
reconeguda consideració. 

L'exercici de la democràcia orgànica era un prodigi de sutilesa 
jurídica aplicada a la llei de l'embut. Els regidors del Terç 
Familiar, els elegien els veins inscrits en el cens de caps de 
família, o sia que tècnicament es prescindia de les dones. El vot 
era secret i obligatori, i s'havia de donar als pocs candidats que es 
presentaven. Qui eren els afortunats" Doncs bé, per a poder 
accedir al privilegi de ser elegit pel Terç Familiar, l'il.lusionat 
candidat havia de complir una de les segients especificacions: 
haver estat regidor, proposar-lo dos procuradors a Corts o 
diputats provincials, i, com a darrera alternativa, aconseguir un 
20 per cent de signatures autentificades d'electors. No li posaven 
fàcil, no. 

Els regidors del Terç Familiar sortien d'aquell organisme on 
s'agermanaven productores y patronos, i eren elegits per un 
complicat sistema de segon grau: els vocals de juntes escollien 
compromissaris, que en nova votació elegien els seus represen- 
tants a la Casa Gran. I vet aquí finalment el Terç Professional, 
aquests els cooptaven els regidors elegits en els terços familiar i 
sindical, que només podien triar "candidatos que figuren en lista 
propuesta por el Gobierno Civil". Els qui volien anar en aquesta 
llista ho havien de sol.licitar al Governador, que si ho trobava bé 
els hi apuntava. 

Vet aquí els miracles de l'organització municipal franquista a 
Mataró. El gener de 1939, quan els militars entren a la ciutat, de 
seguida nomenen un Ajuntament de missa i comunió diària pel 
sistema digital, tan eficaç que va durar deu anys, tot i que el 1945 
havien inventat una llei de Règim Local que reglamentava el 

sistema electoral dels terços. Però només tres anys després es va 
considerar els catalans, i d'altre gentilici, capaços d'elegir 
consistoris. Que ja ho deia el pare de la pàtria, que érem com 
criatures, i se'ns havia de lligar curt. Resulta que havia acabat la 
guerra mundial i l'home volia quedar bé amb l'opinió pública de 
fora, i va decidir grans canvis d'aquells que no canvien res. 

A partir d'aleshores neixen els ajuntaments orgànics de 
representació terciària, O sia per terços, i són elegits consistoris 
els anys 1948 i 1951. En la primera d'aquestes dates els 
mataronins podien triar cinc regidors entre una llista de set 
candidats, anant a votar un 50 per cent del cens, tot i que els hi 
feien anar per força. L'any 1951 hi ha quatre candidats per dos 
sillons, i l'eufòria administrativa és tan alta que van a votar un 18 
per cent dels censats. O sia que l'experiment anava d'èxit en èxit, 
i així, per no continuar fent el ridícul, va passar un miracle. Les 
autoritats més altes nomenen Alcalde-Virrey de Mataró, Pedro 
Crespo Gil, càrrec del qual gaudiria divuit anys, i a partir 
d'aleshores deixen de fer-se eleccions perquè ningú no en volia 
saber res, passant a escollir els regidors per l'acreditat sistema del 
dit. Ni de la pròpia legislació feien cas. 

Vet aquí doncs com els ciutadans no varen poder aprofitar-se 
dels avantatges de la democràcia orgànica al llarg de quinze anys 
de pau municipal. I llavors, de sobte... la revolució: en les 
eleccions de novembre de 1966 els mataronins es tiren al carrer, 
perquè per ocupar els quatre llocs de regidor es presenten 11 
candidats, i tres d'ells feien tuf de reformistes: Valdé, Rey i 
Aranyó. Contra ells es va unir la caverna local, i després d'alguna 
petita tupinada guanyen dos revolucionaris i dos del règim, en un 
clima d'escepticisme general, que duu a votar uns escassos 1.900 
caps de família. 

El febrer de 1967 prenen possessió en un acte en el qual es 
viuen moments d'autèntica camaradería, com es deia llavors. Els 
qui plegaven, expliquen que "en este mundo, a todas las cosas les 
llega su fin", i que se'n van contents de la feina feta, encara que 
havien tingut "algunos quebraderos de cabeza, motivados las més 
de las veces por la incomprensión de algunos". Emocionats 
s'acomiaden del seu segon pare, Don Crespo: "en quien hemos 
encontrado (...) no a un presidente autoritario que ha hecho 
imponer su voluntad, sino un, podríamos llamar 'pater familiae', 
que ha sabido consultar la opinión de sus hijos". És ben veritat 
que cadascú té el pare que es mereix. 

L'Alcalde amb llàgrimes als ulls, —sempre emociona ser 
responsable de tan distingida generació—, té paraules d'agrai- 
ment als col.laboradors que marxen, i diu que "espero que con el 
tiempo se haró justicia a estos hombres", o sia que ni ell els veia 
massa clars els beneficis produits pels seus subordinats. Als 
engrescats regidors nous els diu: Vosotros venís aquí con 
muchas ilusiones. Todo el que toma posesión de un cargo (...) va 
con ilusiones. Vosotros tendréis muchos proyectos, vosotros 
tendréis muchas ambiciones, pues es lógico cuando venís aquí y 
habéis aceptado el cargo, es que las tenéis". Sí, sí, il.lusions: anar 
a la processó, sopar de frac (i de gorra) a Can Miracle, manar els 
funcionaris esclaus, fer contenta la dona que a partir d'aleshores 
era l'enveja d'amigues i veins del pis del costat, i res més, perquè 
en la gestió de la cosa pública eren tots plegats un zero a 
l'esquerra, i ni sabien com gastar-se el petit pressupost que tenien, 
sempre amb superàvit. . 

Les noves eleccions de 1970 passen sense pena ni glòria, i 
arriben les de l'any 1973 que varen ser una altra cosa. Uns quants 
ciutadans amb preocupació política, Boixet, Viza, Riera, intenten 
assaltar l'Ajuntament i comencen una campanya agressiva, amb 
cartells als carrers, fulls de propaganda, cotxes anunciant-los, 
etc., donant una nota de color als carrers, com no s'havia vist mai. 
Fins i tot els falangistes del diari de Mataró es varen fer ressò 
d'aquell desori, explicant que semblaven "unas elecciones a la 
americana". Quina carall Tot i els esforços, només un 37 per 
cent dels electors es varen prendre la molèstia d'anar a votar. Res 
feia contents als mataronins d'aleshores. 

I així, amb pena i sense glòria, es va acabar el pas dels 
ajuntaments de la dictadura per la nostra ciutat. I quan algú 
remeni els papers de l'època s'adonarà que, aquella colla d'homes 
que varen servir en Franco a Mataró, no varen fer res de res, 
només jeure a les cadires tapissades, ensopir-se als plens, 
infatuar-se amb l'escut de regidor a la solapa, algun favor als 
amics, maniobres estranyes en urbanitzacions, permisos 
singulars, parar la mà, i fer nosa. 

Mataroescrit (Juny, 1987) 

Búffalo Bill a Mataró 


L'heroi de tantes pel:lícules americanes d'indis i covy-boys, aquell 
home d'una sola peça, amb barba i una mà lleugera per disparar 
el revòlver. El que va fer tremolar de por els fills salvatges de 
l'Oest, el mític Búffalo Bill, qui ho diria2, el varen poder admirar 
els mataronins l'any 1929. 

Després d'una vida enmig de salvatges, imposant l'ordre jurídic 
del Colt més atrevit, en Búffalo Bill, renom d'en VVilliam F. Cody, 
va adonar-se que no havia fet ni cinc de calaix, i que després 
d'enviar a visitar al Gran Manitú a alguns centenars d'apatxes, 
SioUX, comanxes, peus negres, xeroquis, seminóles, hurons, i 
altres pagans de la mateixa categoria, tenia les butxaques plenes 
d'honor però la panxa lleugera. I com si es tractés d'un català 
qualsevol va decidir de fer país, o sia de fer diners, però ignorant 
dels prodigis i filigranes del capital financer, es va llançar pels 
camins del món en un circ. 

L'espectacle era d'allò més grandiós i sorprenent en aquells 
anys avorrits, quan els de Mataró només podien passejar per la 
Rambla, amunt i avall, i mirar-se de reúll, ells i elles. Així 
l'arribada del circ de Búffalo Bill, a les 3 de la tarda d'un mes de 
gener, amb el seguici travessant la Riera, va deixar tothom amb la 
boca oberta, i és que: "La desfilada constituia un espectacle 
interessant, tant per la munió de vehicles i de material, com per la 
pintoresca indumentària i la varietat de races del personal que hi 
anava". 

Els de l'Oest americà varen arribar el dia 1 de gener de 1929, 
dirigint-se, després de fer-se veure, al Camp dels Soldats, uns 
solars cap al carrer Sant Cugat, lloc habitual de concentracions 
festives, i que rebia el nom perquè hi feien instrucció els militars 
de la caserna. Però quan els americans de les diverses races varen 
veure el panorama se'ls va caure l'ànima als peus. Resulta que 
aquell hivern era un dels més freds del segle, i que ni els vells 
recordaven un tremolor de cames tan gran, i a més feia pocs dies 
que havia caigut una nevada de sí senyor, i tot el terreny del circ 
era un fangar. 

Així que totes les tribus americanes varen tocar el pirandó, i 
després de carregar de benzina els automòbils, que duien en gran 
quantitat, més de vint en varen comptar meravellats els d'aquí, es 

dirigeixen a Terrassa, quedant els de Mataró ben tristos. 

Però com que al Maresme hi havia una clientela desitjosa de 
gastar-se els calerons, el senyor Búffalo, amo del Far-VVest, 
decideix tornar a les darreries de mes, trobant aquesta vegada 
més seca la cosa, i bastint ràpidament el circ, que dóna dues 
magnes sessions el dia 27 de gener,a les 6 de la tarda i a dos 
quarts de 10 de la nit. 

El programa de l'espectacle és d'allò més suggerent, hom 
promet que hi haurà persones de tots colors, i que abans d'obrir el 
circ es podrà visitar la ciutat dels covv-boys, i el poblat indi, on 
membres de les races respectives faran, també respectivament, 
l'indi i el covv-boy a gust i satisfacció de grans i petits. I s'anuncia 
l'exposició de cavalls àrabs pura-sang, lleons de l'Atles i 
l'actuació divertida dels pallassos, que, és clar, devien ser 
importats del Mississipí. 

L'èxit, asseguren les cròniques, va ser clamorós i temps després 
els de Mataró encara recordaven l'esdeveniment impensat, quan 
els varen enredar sense saber-ho. Expliquem-ho. Resulta que la 
publicitat aclaria molt bé que es tractava del mateix Búffalo en 
persona a qui es podia admirar, però l'autèntic havia mort l'any 
1917, o sia que ens va visitar un falsari. Res importava, perquè 
l'espectacle s'ho mereixia, i en venien tant pocsl 

Després de tants anys hauríem de tenir un record per als pobres 
indis assalariats, fills d'aquell sol de Déu que fa tot l'any a les 
grans planúries dels seus territoris, que havien perdut per sempre 
a mans de la civilització blanca, anglo-saxona i protestant, la 
trilogia sagrada de l'èxit americà. 

Pobrets ells, glaçats enmig d'un inclement hivern català, tan 
lluny de casa, sense entendre res de res, i fent definitivament 
l'indi, o sia disfressant-se d'ells mateixos. Potser una animeta 
caritativa els va ensenyar el camí dels Rocs, el barri alegre de 
Mataró, on poder intentar relacionar-se, amb el llenguatge 
internacional del cos, amb aquesta, també definitivament, 
covarda raça. 

Mataroescrit (Agost, 1987) 

Comèdia de l'avió del garrofer 


Gent assenyada la de Mataró, que dos segles de fàbriques ens han 
acostumat a tocar de peus a terra i a filar prim. Però de tant en 
tant una alegria no va malament, i vet aquí que ves a saber per 
què tothom es va deixar enredar per un llest que feia d'aviador. El 
mes de juliol de l'any 1931 mitja ciutat va anar a veure a un sonat 
que havia nascut a Navarra i malvivia a Badalona. En Josep 
Amaya anava per la vida d'inventor, i va anunciar que construiria 
un avió, tot i que no tenia ni la més remota idea de mecànica. El 
prodigi es va anar materialitzant de mica en mica després d'obrir 
un improvisat taller sota un garrofer al camí de Rocafonda, i la la 
premsa es va fer ressò de com anava la cosa perquè l'interès de la 
ciutat es va centrar uns dies en aquell paratge. El tal Amaya es 
feia propaganda de la bona explicant "que es proposava construir 
un aparell aeri planador, sense motor, i que pensava inaugurar-lo 
el dia de Festa Majó". La premsa informa que "l'aparell el va 
construint amb trossos de sac, canyes, branilles de paraigua i 
filferro. Té la forma d'un avió, les ales de l'aparell, segons el 
constructor, són d'estil xinès. En el centre hi ha el lloc del pilot el 
qual estarà subjectat per dues corretges. Les dimensions són de 4 
metres de llargada per 4 d'envergadura. Segons el constructor i 
futur aviador podrà mantenir-se en l'aire tant de temps com ell 
vulgui, si els càlculs no li fallen". 

L'inventor era un llest que havia trobat una manera d'anar 
vivint, ja que demanava diners a tots els que s'acostaven al seu 
laboratori. I la corrua de curiosos va ser tan intensa que els 
pagesos dels verals s'enfaden per les destroces en els conreus per 
les trepitjades. I és que a un pobre pagès li varen deixar la collita 
de melons feta confitura, i l'home renegava de l'aviació que 
havien de pagar les seves costelles. I va arribar el dia, que sempre 
arriba el dia. Aquell 4 del mes d'agost de l'any 1931 havia de 
passar a la història ja que el nostre enginyer dóna per acabada 
l'obra i a provar l'avíó de seguida: Aprofitant una ratxada de vent 
s'ha vist capaç per emprendre el vol. "L'aparell s'ha aixecat uns 
quants pams de terra, però en veure el 'pilot que havia de 
travessar el 'Desvio', ha agafat por deixant-se anar a terra. Alguns 
dels espectadors l'han convençut de transportar l'aparell a l'altra 
part del 'Desvio' on podria aprofitar la pendent per a deixar terra. 

Degudament ajudat per alguns dels presents, l'avió ha estat portat 
al lloc indicat. Quan estava ja l'aparell degudament aposentat, no 
se sap com, la cua del mateix ha anat a parar a dintre del 'Desvio'. 
El constructor s'ha indignat tirant les restes de l'aparell en el lloc 
que havia caigut la cua, calant-hi foc, degut als materials de què 
estava construit l'avió, aquest ha quedat reduit al no res en poca 
estona. Heus ací la fi del misteriós aparell que durant uns dies ha 
reunit tanta gent al seu voltant". I a badar, que així s'acaba la 
història. 
Article no publicat (Desembre, 1987) 


Miracles, santes i regidors 


Bones minyones i filles de Mataró, les Santes, en les dècades que 
duen de patronatge, n'han patit de tots colors, sota els designis de 
Fortuna, la deessa capriciosa. Tragí que han hagut d'encaixar amb 
la humilitat pròpia del seu sexe i condició. Ens fixarem en el 
desgavell provocat per un escamot de mataronins que els anys 
quaranta manaven massa. 

Ells, regidors nacionalistes i capellans catòlics, vencedors de la 
guerra civil gràcies a l'ajut de nazis hitlerians, de feixistes italians 
i de moros musulmans, varen aconseguir que, després d'anys 
d'oblit, les Santes patrones tornessin a ser al bell mig dels somnis 
dels cap-grossos estabornits. I és que, en una època de raciona- 
ment i execucions sumàries, no venia d'un pam. 

Ho va dir amb tots els ets i uts un mossèn que dirigia les festes 
de Juliana i Semproniana l'any 1939: "No cabe duda que Mataró 
quiere a sus Santas, lo ha demostrado en todos los tiempos, pero 
en estos momentos de victoria y de triunfo, quiere algo més, 
quiere manifestarse tal como es: una ciudad agradecida al sefiala- 
do favor de sus Hijas predilectas (...) es de las pocas ciudades de 
Espafia, por no decir de las únicas, que tiranizada por los 
engafiados sin Dios y sin Patria, puede, no obstante, presentar 
intactas sus preciadas Reliquia'"s. 

Perquè els actes festius fossin de primera categoria es projec- 
tava cremar molta cera, engegar sermons en llatí, il-luminar Santa 
Maria, i realitzar un film-reportatge. Tot era de justícia, ja que "Si 

las Santas son de Mataró, Mataró es toda de las Santas". No s'hi 
comptaven, és clar, els afusellats, els tancats a la presó, els 
exiliats, els amagats, els atemorits, i altra gentussa. L'any 
segient, quan continuava la fam, els il-lustres de la ciutat varen 
celebrar la festa de les patrones a Can Miracle, a base de brou, 
embotits, llagostins, llobarro, pollastre, gelat, fruita, vi, licors, 
xampany, i cafè. Pagava, és clar, el municipi. I és que havien 
guanyat la guerra... no2 

Tornem a fixar-nos en les Santes, perquè en aquest 1939 la 
màxima autoritat municipal, en una acció de gran categoria 
intel-lectual, va fonamentar la vessant miraculosa de Juliana i 
Semproniana. En un paper dirigit al "ejecutor genial de los 
designios providenciales", il-luminat i profètic, explica, en plan 
sarsuela mística, els dos prodigis que les nadones del carrer d'en 
Pujol varen obrar per la nostra sort. 

Vet aquí el primer succés miraculós. En ocasió de la vinguda, 
l'any 1893, del capità general Martínez Campos a Mataró, per dur 
el penó de les Santes: "una inesperada, extraordinaria e insólita 
tempestad de agua determinó el regreso a Barcelona del 
anarquista Paulino Pallas, quien provisto de un artefacto 
explosivo se había propuesto atentar en el curso de la procesión 
contra el nombrado capitàn general Sr. Martínez Campos y de los 
demàs personajes que le acompafiaban, atentado que se cometió 
en el siguiente septiembre, en una parada militar en la plaza de la 
Universida de Barcelona (...). Pues bien, apenas habría llegado de 
regreso a Barcelona, relució en esta ciudad esplendoroso el sol y 
pudo celebrarse con toda su pompa y esplendor la procesión". 

I el segon miracle: "con ocasión de la liberación de nuestra 
ciudad por el Glorioso Ejército Nacional, la intercesión de 
nuestras Santas Patronos se ha presentado con evidencia 
indudable a todos, con la comprensible excepción de quienes han 
visto desarticulados los planes en que fiaban sus nefastas 
aspiraciones de dominio marxista, pues los foragidos, las hordas 
exterminadoras del Campesino y de Lister, diabólicas persona- 
lizaciones de los desbordamientos de rapifia y sanguinarios del 
falaz conglomerado Frente Popular, habían llegado en caravana 
siniestra para pernoctar en esta ciudad el 26 de enero último, con 
el propósito de asesinar a mansalva y robar e incendiar y destruir 
la maquinaria de los edificios industriales, y habiendo huido 
precipitada y cobardemente, sin que se oyese un solo disparo - y 
en esta localidad no había en aquellos momentos absolutamente 

ninguna fuerza que pudiese evitar tales desmanes - , pudo 
alcanzarse que la vanguardia de las tropas nacionales anticiparan 
su entrada horas antes de lo que tenían prevista el día veinte y 
siete, por la tarde, siendo aclamadas y vitoreadas con frenesí por 
los que habíamos conseguido liberarnos de aquellos siniestros 
propósitos. Fue unànime, con la salvedad expuesta, la convicción 
de la intercesión de nuestras Santas, en dicho día, a ellas 
especialmente dedicado por sus devotos". 

Aquí tenim explicades le intervencions professionals de les 
Santes, en aquell temps que eren de dretes, contra l'anarquisme i 
les hordas exterminadoras marxistes. I ens acomiadem dels 
incrèduls lectors amb la nota poètica d'un lletraferit local que el 
1939 escrivia en homenatge a les patrones, i dedicant-ho a 
Mataró: 

Mas, piensa que el presente venturoso, 
lo debes al esfuerzo glorioso 
de las tropas de Franco vencedor. 
Pues, gracias al amor de su Cruzada 
Espafia se encuentra liberada 
de lógrimas, de sangre, y, de dolor. 


Mataroescrit (Agost, 1986) 


L'assassinat d'en Nonell 


Un dissabte de mala sort una colla de pistolers a sou de Lerroux 
assassinaven al carrer Montserrat un militant del republicanisme 
autonomista, el jove Emili Nonell, que queia ferit mortalment, a 
mans del fanatisme polític. El clima ciutadà, en aquells mesos era 
crític, degut a les eleccions municipals que s'acostaven, i 
l'enfrontament entre dues fraccions de l'esquerra, que acusaven 
de corrupció als regidors contraris. Els socialistes havien desfet la 
seva aliança amb els radicals i havien format la Conjunció 
Republicano-Socialista (CRS), que aplegava el PSOE, el Centre 
Autonomista Republicà i la Unió Federal Nacionalista 
Republicana, cosa que va caure malament als radicals, que veien 
perillar les tres regidories que tenien a l'Ajuntament, per la qual 

cosa engeguen una dura campanya d'amenaces i insults contra la 
CRS. El Partido Republicano, Democratico, Radical, comptava 
al seu si amb grups revolucionaris d'acció violenta, que en el full 
La Estaca de l'any 1907 ja demanaven l'acció directa contra els 
enemics polítics, i era públic que aquests exaltats feia poc havien 
rebut armes, i que havien fet proves de foc al Pericó. Fets que 
hem de situar dins la crisi del partit, que acabava de perdre el 25 
per cent del seu electorat en les eleccions parlamentàries. 

El fet criminal té lloc el dissabte dia 21 d'octubre de l'any 1911. 
Cap al tard la CRS celebra el primer míting electoral al Centre de 
Classes, el local socialista del carrer de Santa Marta, cantonada 
amb el convent de les Tereses. Finalitzat l'acte, els participants 
marxen en grups, i en un d'aquests, de set persones, hi havia 
Jaume Nonell i Lleonart, president de la junta municipal de la 
CRS, i el seu fill Emili Nonell i Bartrès, de 22 anys, caixer de la 
Joventut Federal Republicana. Mentre es dirigien, cap a les dotze 
de la nit, al seu domicili, al carrer de Montserrat, un grup de 
quaranta pistolers disparen contra ells, deixant greument ferit a 
Emili Nonell. De seguida és traslladat a la farmàcia d'Antoni 
Borda, a la Rambla, però res es va poder fer per salvar-li la vida. 

La premsa local de seguida es fa ressò del que qualifiquen de 
salvatjada, el Diario de Mataró y la Comarca, la Costa de 
Llevant, i sobretot Unió Federal, ressalten el greu esdeveniment i 
acusen els grups revolucionaris radicals del crim. En canvi, la 
premsa radical té una posició diferent, Nuevo Ideal acusa de 
provocació als autonomistes, i La República, que mantenia una 
línia ideològica tan extrema que sovint la redacció censurava els 
articles dels propis militants, deixa de sortir, davant l'mbient 
d'hostilitat ciutadana. 

Unió Federal explica que un grup de radicals havien assistit al 
míting de la CRS i esperaven a la sortida el regidor autonomista 
Domènec Campins per a matar-lo, però aquest advertit va marxar 
per una porta lateral. Decebuts, els de l'escamot es dirigeixen al 
Centre Autonomista i al Centre Socialista, a la recerca d'en 
Campins, que se'ls féu escapol. Aleshores, en veure passejar en 
Nonell per la Rambla, li preparen un parany al carrer Montserrat, 
i quan aquest, junt amb el seu pare i cinc companys més, hi 
arriben, la banda de lerrouxistes els insulten i els amenacen, per 
la qual cosa, veient les males intencions que duia aquella gent, es 
disposen a marxar a pas viu, girant cap al carrer Beat Oriol. 
Llavors "comensaren a sentirse xiular les bales pels costats, 

posantse a correr allavors pel carrer de Sant Joaquim y 
atravessant la plassa d'en Pi y Margall ahont encare els atacaven a 
trets de pistola". És aleshores quan atempten contra en Nonell: 
"fou mort anunciantli l'acte criminal que anaven a cometre pero 
tant simultaneament li engegaren l 'arma que sols tingue temps 
pera exclamar: que vos he fet perque'm volgueu matar2 Cargolat 
ab els brassos creuats en lo cos y arrossegantse per la paret sorti 
altre vegada al carrer de Montserrat ahont faltanli l'apoi de la 
paret apoi de la paret dona dos o tres passos y caigué per no 
aixecarse". 

L'enterrament té lloc el dilluns enmig d'una gran expectació, i 
amb l'assistència de gairebé un miler de persones, entre les quals 
el diputat Pere Coromines, representants d'altres partits i societats 
obreres, i fins i tot tres fàbriques varen tancar en senyal de dol: 
Colomer, Gassol i Font. Malgrat les circumstàncies, les eleccions 
varen tenir lloc tal com era normatiu, i les tres candidatures 
enfrontades varen recollir els segients vots: els monàrquics 
dinàstics, que aplegaven conservadors, liberals i catalanistes de 
dreta, guanyen amb 2.145 vots, seguits per la Conjunció 
Republicano Socialista amb 1058, i els Republicans Radicals 
amb 691 vots. 

A consequència de l'assassinat d'en Nonell detenen dotze 
lerrouxistes de Mataró, acusats per les persones que varen 
presenciar el crim de formar part de l'escamot. El judici es fa a 
Barcelona els dies 22, 23 i 24 de maig de 1912, però la falta de 
proves concretes i algunes contradiccions entre els testimonis de 
l'acusació, varen dur al fet que fossin declarats innocents, 
quedant l'assassinat impune. 

Mataroescrit (Març, 1989) 


Josep Abril i Argemir 


Per pròpia declaració sabem que inicia la seva militància política 
als rengles del Partido Republicano Democrútico Federalista de 
Mataró l'any 1889, potser dins les joventuts del partit que es 
funden aquell mateix any. Com a militant dels federalistes, els 
homes adscrits als principis de Pi i Margall, aviat tindrà un paper 

de relleu dins l'organització local. El desembre de 1893 és elegit 
president del Centre Federalista, lloc de trobada, esbarjo i 
economat, dels partidaris. El 1897 és elegit vocal del Comitè 
Federal, i l'any seguent de la comissió executiva. 

A partir d'aleshores figura com un dels principals redactors del 
periòdic del partit El Nuevo Ideal, on hi escriu en nombroses 
ocasions, a vegades amb el pseudònim de Lirba. Els seus articles 
són de caràcter ideològic, al voltant dels grans principis federals 
en l'àmbit polític i social, sempre plens d'abrandament contra el 
nacionalisme burgès, el clericalisme, i en defensa de l'escola 
racionalista i el laicisme. L'any 1905 protagonitza una dura 
batalla contra un dels redactors del periòdic catalanista La Costa 
de Llevant. 

Abril és un dels elements cabdals en el procés de fusió 
republicana de l'any 1908. Quan la majoria dels partits i grups 
d'aquesta ideologia es fusionen dins el radicalisme de Lerroux. 
Arran aquesta operació ell és l'home que passa a dirigir el nou 
partit unificat, la força d'esquerra més important de la ciutat. 
L'any 1910 escriu l'opuscle La revolución de julio de 1909 en 
Mataró, que és una crònica àgil i detallada dels fets de la 
Setmana Tràgica a la ciutat, que varen tenir com a protagonistes 
destacats els grups obrers d'afiliació radical. 

El període 1920-1923 forma part de l'Ajuntament com a 
regidor radical, i els anys de la dictadura de Primo de Rivera 
evoluciona políticament cap el nacionalisme d'esquerra, i a 
vigílies de la proclamació de la República formava part del 
Centre Republicà Federal. L'any 1931 és elegit alcalde dins els 
rengles d'Esquerra Republicana. La seva posició social 
avançada, en defensa dels drets de les classes populars, i la seva 
militància política republicana, no li varen perdonar els militars 
sublevats contra la República, que el varen acusar de tota mena 
d'actuacions criminals, per la qual cosa moria afusellat. 
Convertint-se en el primer alcalde de Mataró mort per les 
venjances polítiques en la història de la ciutat. 

En quan a la seva vida privada sabem que havia de fer el servei 
militar a Vitoria, on després de dos mesos d'estar-hi el declaren 
inútil. L'abril de 1893 casa amb Josefa Catarineu i, poc després, 
obra, junt amb un altre soci, la Cerveceria Comarcal, negoci que 
deixa cap a 1904 per obrir una sabateria al carrer de Sant Josep 
41. 

Migliaresi (Abril, 1989) 

Per què el Cau Grillat2 


Vet aquí l'única entitat mataronina que ha merescut convertir-se 
en mite. I que després de setanta anys de la seva desaparició 
encara és recordada amb enyorança per tots els qui no es 
conformen amb la ciutat grisa que ens ha tocat patir. Ara el 
Patronat Municipal de Cultura edita en facsímil les Memòries del 
Cau Grillat, libre gairebé desconegut, ja que l'edició de l'any 
1919 es va limitar a un exemplar per a cada membre de l'entitat. I 
que esdevé document de primera ma per a conèixer fil per randa 
tota la tramoia i les accions més agosarades dels grillats. 
D'aquella colla de gent que varen revolucionar un Mataró, que 
era aleshores una ciutat una mica encarcarada. Però, quin va ser 
el motiu que armessin tant de sarau2 Fixem-nos-hi. 

Mataró en l'àmbit polític neix al segle vint sota l'ègida del 
totpoderós Partit Liberal, que era qui ho decidia tot al municipi. 
Temps del caciquisme, quan les eleccions les guanyaven els 
seguidors dels amos de Madrid, i quan convenia ser força amic 
de qui manava, perquè irradiava favors, càrrecs, i beneficis de 
tota mena. Per això l'oposició municipal més o menys permanent, 
els diversos partits republicans que es disputaven la clientela 
d'esquerra, tampoc eren gens primmirats, ja que quan calia 
s'aliaven amb el cacic sense massa problemes, per a gaudir amb 
comoditat d'un empleo públic: fer de burot, municipal, o 
escrivent. 

En el tombant de segle però, comença a quallar el catalanisme 
com a opció de canvi ètic de la vida política. Els de la Lliga 
Regionalista deien fàstics del cacic liberal Moret, i dels seus 
homes, i en la seva premsa es podien llegir pàgines senceres de 
lletra massissa contra l'oligarquia liberal, i tota la conxorxa 
d'interessos que alimentava. Però la veritat és que la corrupció 
denunciada era tan cobejada que si el cacic els mirava content, 
als catalanistes, per tastar una mica de poder, els faltava temps 
per agemolir-se, com bens mansos, davant la voluntat del 
totpoderós, i engiponaven, contra tota natura, pactes municipals a 
la major glòria, qui ho dubtaria, del municipi. 

Però a la ciutat, a més de la desconfiança total en els polítics, 
també hi havia un altre motiu d'encarcarament, i és el paper 
obscurantista de l'església catòlica. En la revista que editaven 
cada setmana sota el rètol de Lo Pensament Marià, hom hi podia 

llegir autèntics desafiaments a la raó i a la intel:-ligència. I és que 
aquella genteta no s'estaven ni de fer enceses lloances a la 
Inquisició, —nreclamant-ne — els — beneficis, —blasmaven la 
desamortització, que feia vuitanta anys s'havia produit, i 
l'activitat més positiva que se'ls coneixia eren les campanyes 
contra la blasfèmia. 

En aquest àmbit de resignació i conformitat, com si es tractés 
d'un funeral qualsevol, apareixen, per a donar guerra els 
catalanistes d'esquerra que, de seguida, es fan seu el territori buit 
de clients de la dignitat política. De fet, i per a ser justos, en 
l'hipotètic mercat de l'ètica, ni la demanda ni l'oferta d'honestedat 
i justícia eren béns de massa categoria, ni cap paladar hi era 
interessat. Per això que uns quants joves volguessin dinamitzar la 
vida cultural i social de la ciutat, es va veure molt malament per 
part de tots els instal-lats, de la ideologia que fos. I la veritat és 
que els nous revolucionaris sempre varen ser quatre gats, perquè 
no podien repartir favors com els cacics liberals, ni donar feina 
com els fabricants catalanistes. És dins d'aquest paper 
regeneracionista que hem de situar el neguit que duu a la creació 
de l'entitat de les Espenyes. 

El Cau Grillat neix l'any 1916, però té un precedent en 
l'aparició, l'any abans, de tres revistes satíriques: Mataró en 
Broma, L'últim dia de la Fira, i Castanyes i Panallets, escrites, 
fonamentalment, pels joves Emili Saleta i Francesc Rossetti, que 
al llarg de la vida del Cau seran els pares intel:-lectuals de la 
criatura. De fet, el Cau Grillat neix com a confluència d'una colla 
de joves catalanistes i d'esquerra que comencen la seva vida 
pública al si del Foment de la Sardana, on s'aplegaven en una 
mena de grup generacional els Saleta, Rossetti, Rabat, Duran, 
Monclús, i d'altres, als quals s'afegiran gent de més edat, també 
de la gresca. 

L'any 1916 el Cau inaugura el seu estatge estrambòtic, que era 
situat en una mena de soterrani del carrer de les Espenyes, 
baixant a ma dreta, la porta del qual encara resisteix el pas del 
temps, i amaga, als ulls dels mortals, les parets que un temps 
acolliren la disbauxa dels confrares. I d'ençà d'aleshores aquell 
recinte acull les activitats dels membres de la casa, que hi 
realitzaven tota mena d'actes: exposicions d'art, conferències, 
lectures literàries, i recitals de música, però, també, cerimònies 
iniciàtiques, confraternitzacions amb femelles consentidores, i, és 
clar, parlar malament del govern i l'ajuntament. 

Accions de caràcter mes públic són: el regal d'una botifarra a 
un director de teatre que havia representat una obra molt mal feta, 
la presència, en comitiva, a Barcelona pels actes de l'onze de 
setembre, en ocasió de la processó de Setmana Santa en fan una 
de paral-lela de xerinola, i tantes d'altres que es relaten al llibre. 
Però cal destacar la creació d'un Òrgan periodístic propi, així el 
gener de 1917 neix la revista Fortitud, portaveu del Cau Grillat, 
d'una notable qualitat literària i estètica, i en les pàgines de la 
qual es manté una viva confrontació amb els carques del Lo 
Pensament Marià. 

El mes d'octubre de 1917, promogut per en Saleta, el Cau 
deriva cap a la formació del Centre Nacionalista Republicà 
Radical, i Fortitud esdevé el seu Òrgan d'expressió. Aviat 
engeguen una dura batalla electoral contra el candidat a diputat 
per la Lliga, en Carles de Fortuny, tot recolzant el socialista 
Manuel Serra i Moret, que es presentava dins una coalició 
d'esquerra. Amb la derrota del seu candidat els revolucionaris 
abandonen les eines de matar. Tanquen el Cau, deixa de sortir 
Fortitud i, el novembre de 1919, editen el número únic de la 
publicació A.F.P. lA Fer Punyetes)l, comiat dels anys de follia 
d'una generació que va continuar fent de les seves, com a literats, 
polítics, i negociants, però és una altra història. 

Mataroescrit (Març, 1990) 


Bloc Mataroní, una manera de fer història 


L'any 1925 Marçal Trilla i Rostoll, director del Diari de Mataró, 
esperonat per l'èxit dels articles històrics que publicava a les 
seves pàgines Francesc de Cabanyes, duu endavant l'edició del 
calendari Bloc Mataroní amb la intenció de cobrir un buit en el 
coneixement de la història local, ja que, d'ençà de l'obra pionera 
de Josep M. Pellicer, amb el seu estudi /luro de l'any 1887, no 
s'havia fet cap investigació significativa. 

Els calendaris de full diari eren molt ben acollits a causa del 
contingut d'entreteniment i cultura que hi havia a la pàgina del 
darrera, per la qual cosa es va portar a terme la iniciativa de fer- 
ne un de temàtica local. El primer Bloc Mataroní, estampat per la 

Impremta Minerva l'any 1925, va ser editat en temps de la 
dictadura del general Primo de Rivera, així, era inexcusable el 
colofó que havia estat revisat per la censura militar. Els textos 
històrics escrits per Francesc de Cabanyes tenien la singularitat 
de sincronitzar cada dia de l'any en curs amb un esdeveniment 
històric que hagués tingut lloc el mateix dia, però de segles 
passats. Com a complement, un cop al mes, sortia un poema 
d'autor mataroní, els que hi escriuen són Marçal Trilla, Julià 
Gual, Francesc Rossetti, Emili Saleta, Anna Serra, Tomàs Ribas, 
Josep Monclús, J. Mora Castellà, Josep Colomer, Sebastià Bofill, 
Tomàs Garrido i Magí Ballbé. 

El segon i darrer Bloc Mataroní, el de l'any 1926, es planteja 
d'una manera diferent, ja que s'hi prescindeix de la determinació 
del dia del mes quant a referència històrica i s'hi passa a oferir 
també temes costumistes: "mercès a la cooperació desinteressada 
d'un estol de jovencells, amants de la pàtria nadiua, s'hi han 
agombolat un conjunt de notes follòriques i s'ha enriquit amb 
gravats originals representant edificis, indrets i obres d'art que 
ens llegaren nostres passats". L'obra també es deu a Francesc de 
Cabanyes, excepte els articles signats pels joves Josep de 
Cabanyes, Marià Ribas i Joaquim Vilardebò. 

L'autor dels articles històrics dels dos blocs, Francesc de 
Cabanyes i Prat (Mataró, 1868-Barcelona, 1929), era hereu d'una 
antiga nissaga de rics propietaris agrícoles d'Argentona. El seu 
avi Francesc de Cabanyes i Ballot, casat amb Maria Rabassa i 
Camín, va ser el pare de Joan de Cabanyes i Rabassa 
(Mataró, 1836-Argentona, 1899), hereu del patrimoni, i també de 
l'arquitecte i alcalde de Mataró Emili de Cabanyes i Rabassa 
(Mataró, 1851-1917) i de l'advocat i notari Joaquim de Cabanyes 
i Rabassa. 

Francesc, fill hereu de Joan, es casa a Argentona l'any 1898 
amb Teresa Borràs i Esquerra (Arenys de Mar, 1869) i mor a 
Barcelona, al carrer Viladomat 124, a seixanta-un anys d'edat. A 
Mataró professionalment treballa d'advocat, és jutge municipal i 
vice-president de la Cambra de la Propietat. Després es trasllade 
a Barcelona per a dedicar-se al càrrec de secretari de l'Escola 
Superior d'Agricultura i, durant els darrers anys és oficial de 
Finances de la Diputació de Barcelona. 

La seva afecció per la història, segurament estimulada pel ric 
arxiu patrimonial de què disposava, del qual utilitza molts 
documents inèdits, es va materialitzar en els escrits del Bloc i en 

una sèrie d'articles al Diari de Mataró: El jurament de la 
Constitució de 1812, Les lluminàries a Mataró, Notes històriques 
de la vila de Canet de Mar, Sant Josep Oriol, L'industria hotelera 
altre temps, La creu de terme i la font, Funerals de Felip H a 
Santa Maria, Proclamació de Carles I, El sojorn a Mataró de la 
Reina Cristina, Enterrament de regidors, Les muralles i les 
defenses de la vila, Les fires de Mataró, La matança del porcs al 
carrer, Conflicte per usar el 'Don', El mercat de flors, Unió i 
capítols contra els lladres i bandolers en 1592, Com es notificava 
el traspàs del Rei i El bandolerisme a Argentona l'any 1616. 

L'edició facsímil que presentem correspon als articles històrics 
dels dos blocs, els quals, com es pot advertir de seguida, són 
escrits en un català pre-normatiu, tot i la data de l'edició. El 
volum es completa amb uns índexs exhaustius per fer-lo més 
manejable: el cronològic d'esdeveniments i notícies, l'onomàstic i 
el temàtic, que han estat elaborats per l'arxiver municipal Josep 
M. Clariana. 

Nota editorial del facsímil del Bloc Mataroní (Maig, 1990) 


1939, l'any de (s) gràcia 


El mes de gener de 1939 les tropes de l'exèrcit franquista 
entraven a Mataró, i hi proclamaven l'ordre del terror. Menys 
treballar i callar, tot ho prohibien, i ni en català deixaven escriure. 
Era l'any 1939 i començaven els anys de (s) gràcia. Vet aquí una 
ullada a alguns fets exemplars, per vergonya de les generacions. 
Una vegada Mataró alliberat, els caps de la força d'artilleria 
italiana d'assalt Littorio s'estableixen a Can Garí, i els oficials a 
les cases dels benestants de la Riera, nerviosos i adelerats de 
poder servir la pàtria. Els Flechas Azules passen a residir a can 
Viladevall, on, segons afirmen els papers franquistes, hi havia 
instal-lada una txeca marxista. Els regidors feliciten els 
llibertadors, en nom propi i de la part sana dels mataronins, tots 
ells "personas de derecha". L'alegria, però, no s'encomana a 
tothom, i un peix gros de la nova situació s'exclama "de la falta 
de calor en el ambiente público" de cara al gran homenatge als 
caiguts i a la divisió Littorio "que tanto ha contribuido a librarnos 

del referido tormento". 

El dia 21 de febrer, l'alcalde diu, seguint el dictat de la 
Delegació de Treball, que cal expulsar de les fàbriques els obrers 
sindicats "que hayan comparecido al trabajo con armas y que se 
hayan distinguido por su actuación marxista". Es perdonava, 
però, aquells que "estuvieron de acuerdo con los patronos". Els 
empresaris que no col:laboressin "podràn ser considerados como 
colaboradores del marxismo y de consiguiente saboteadores del 
Movimiento Nacional". El 31 de març els regidors acorden la 
substitució de l'obelisc de la plaça Santa Anna, aixecat en 
homenatge als mataronins morts davant els carlins, i en defensa 
de la llibertat, per un que hi figurés l'estàtua del Generalísimo 
Franco. La intenció era fer oblidar el sacrifici d'en Palmerola, 
l'Ibran, i una trentena llarga de morts per les tropes absolutistes, i 
posar al seu lloc el botxí de tants mataronins, al qual, a més, 
s'havia d'estar agrait. 

El dia 1 d'abril, l'Ajuntament dóna dos mesos "para que todos 
los anuncios, rótulos, nombres, reclamos, leyendas €e 
inscripciones de los establecimientos industriales y comerciales 
(..) que no estén redactados en lengua espafiola sean traducidos o 
substituídos para que aparezcan todos en idioma oficial". I el dia 
13 els regidors, plenament identificats amb el seu càrrec de 
policia política, informen sobre l'escola racionalista de les 
Cristalleries, que "fué montada al estilo de Escuela Moderna 
bisexual y de caràcter anarco-comunista, siendo todos los 
alumnos hijos de tales padres". I comença la confiscació de les 
propietats dels sindicats, partits polítics, cafès, societats 
d'esquerra, escola racionalista del carrer Prat de la Riba, coopera- 
tives, de persones d'esquerra fugides, i responsables de la 
dominación roja. Contra els maçons i tothom, varen lluitar els 
valents de la casa Gran. 

El 28 d'abril, comença la depuració d'empleats municipals, 
s'havia de fer fora tots els de "dudosa afección al Glorioso 
Movimiento Nacional, y a la Jefatura local de FET y de las 
JONS". En la labor s'havia d'actuar "con firmeza, sin venganzas. 
Deben ponerse en evidencia las faltas por si pueden enmendarse 
o lavarse. Se ha de contar con personal adicto, no con espias ni 
traidores". Però joves ex-combatents franquistes varen pressionar 
l'autoritat militar perquè els posessin als llocs dels depurats, 
estaven cansats del combat i anaven a la recerca d'un lloc amable 
on poder fer el gandul el que els quedava de vida. I el varen 

trobar, perquè el mes d'agost la depuració es va realitzar, 
expulsant una vintena de persones. 

El 17 de maig, es mana que tots els establiments públics posin 
Sen sitio visible y de preferencia, una reproducción del retrato del 
Generalísimo Franco de los de tamafio grande". I que els que 
tinguin ràdio l'obrin tot els dia per transmetre la desfilada militar 
de Madrid. I l'Alcalde mana "que se exteriorice la inmensa 
satisfacción por la feliz terminación de la guerra". Un que la va 
passar magra és el professor Sr.Falgueras, en un paper municipal 
s'informa, el dia 14 de juny, que "no quiso saludar brazo en alto a 
la bandera Nacional, al paso de la procesión de Corpus", per la 
qual cosa li posen una multa de 250 pts., i no el devien afusellar 
per la gran magnanimitat de les autoritats, tan bones elles. 

I arriba el mes d'octubre, quan el Suprem Legislador mana que 
el divorci sigui derogat "devolviendo así a nuestras leyes el 
sentido tradicional que es el católico", ja que era "opuesto al 
profundo sentido religioso de la sociedad espafiola". Totes les 
sentències quedaven anul:lades, i si un membre de la parella ho 
demanava podia "reconstruir su legítimo hogar" per tranquil:lit- 
zar "su conciencia de creyentes". I, posats a llegir bajanades, 
recordem que el conegut Galinsoga comenta al seu diari, que el 
divorci l'havia motivat l'amistançament dels polítics republicans, 
que volien fer d'Espanya "un reflejo de lo que eran sus hogares", 
i acabar amb la unitat moral del país, després d'haver acabat amb 
les altres unitats. El novembre, a Barcelona, torna a obrir el Liceu 
i la premsa comenta que "representa un exponente de vida social 
y de buen gusto de la ciudad aseada. Porqué esta concurrencia de 
hogafio no tiene nada que ver con la chusma galoneada irrumpida 
en el Liceo durante la cautividad roja (..) donde todo era desmún, 
suciedad y crimen, Y para servir de regodeo a los 'rastacueros' 
Azafia, Negrín, Companys, etcétera, ante la horda con libre 
acceso al espectàculo". 

I com a colofó insòlit d'aquesta història fem un salt a l'octubre 
de 1948. En tan assenyalat mes, l'Ajuntament de Priego 
(Córdova) es dirigeix a tots els Consitoris espanyols perquè 
demanin que les Corts "aprueben una Ley por la que se conceda 
al Caudillo FRANCISCO FRANCO, el Título Nobiliario de 
'Príncipe del Ebro". Als regidors de Mataró, se'ls creuaven els 
ulls de gust, i, amb la lleialtat del gos mesell cap a l'amo, els va 
faltar temps per fer aprovar la genial idea. I també varen ser 
regidors mataronins els qui el dia S de maig de 1958 nomenen 

alcaldessa perpètua la Verge del Rosari, que encara ho deu ser. 
Però en aquell temps de miracles tot era possible ... en la ciutat de 
Les Santes. 

Mataroescrit (Maig, 1990) 


Les nenes gossetes de Mataró 


Explicarem la història autèntica de les nenes gossetes de Mataró, 
una varietat de la raça canina poc coneguda, que apareix fa més 
de cinquanta anys. Vet aquí les víctimes de la trista circumstància 
genètica, pobretes elles. Era l'any 1932, el mes d'agost, en una 
sessió de l'Ajuntament els regidors es fan ressò de què havia 
succeit a Hostalric, en la casa de colònies on s'estaven un grup de 
nenes de Mataró. 

Resulta que en aquell temps de República i llibertat de cultes 
religiosos s'havia de garantir la més estricta independència de les 
autoritats en tot allò que feia referència a la part espiritual de les 
persones, i els regidors així ho feien. Però sovint ensopegaven 
amb la intransigència dels clericals, que no volien deixar escapar 
ni una ànima cap als mgatzems dels enemics del Senyor. 

L'Ajuntament avisa els pares de les nenes que havien d'anar de 
vacances que les que anaven a missa ho comuniquessin, que els 
respectarien el costum. Però tots els pares varen comunicar que 
no estaven interessats en aquell tipus de cerimònia, cosa que va 
caure malament a Dona Josepa, la mestressa de les nenes, així 
quan eren al tren per dirigir-se a les colònies "preguntaren al 
mestre, quins nens hi devia apuntar per a concorre a missa, 
contestant cap, i al ésser interrogada aquella expressa que totes, 
sent aixís que no tenia cap d'apuntada". 

Dit i fet, la mestressa tocada de la ma de Déu, va fer passar per 
l'adreçador, si-vols no-vols, els tendres infantons, que només 
volien anar de vacances i passar-ho bé. Però els de l'Ajuntament 
varen rebre denúncies que Dona Josepa "portava totes les nenes a 
missa i (..) les feia resar abans de dormir i (..) el diumenge es 
proposava portar-les a combregar". Alarmats per la tràgica 
situació, un escamot de la Casa Gran intervé de seguida per posar 
fi al desgavell ideològic que amenaçava. 

S'interroga amb tècniques contundents la responsable de l'abús 
£si era cert que les portaria a la comunió i a missa, contestant que 
si perquè les noies ho volien, preguntant-ho a elles que 
naturalment varen contestar que si, perquè abans se'ls havia dit 
què tenien que fer". També afirma que les feia resar abans d'anar 
al llit "perquè no volia s'anessin a dormir com gossets", a la qual 
cosa el regidor que la interrogava ja no va poder més replicant 
que ell: "feia molts anys que no resava i no considerava obrar 
com els gossos, sino com les persones". 

I es va acabar la història quan la comissió acorda, per 
unanimitat, substituir la mestressa, ocupant-se de les nenes la filla 
del mestre d'Hostalric. Quin temps aquells de la lluita aferrissada 
entre els dogmàtics del SI i els del NO, quan es cometien 
excessos d'envergadura còsmica, tal com passa en aquell 
ajuntament català que en els anys de la Guerra Civil vota i 
acorda, en ple municipal extraordinari, que Déu no existeix. 

Bé, posats a explicar coses dels sotanes i els incendiaris no 
acabaríem mai, però deixeu-me arrodonir l'article mostrant un 
retall de la vida d'un ferm ideòleg de la cosa: el sabadellenc Josep 
López Montenegro, obrer llibertari, director del periòdic Los 
Desheredados, en les pàgines del qual, entre d'altres entreteni- 
ments, s'explicava la manera de fabricar bombes i tirar-les als 
burgesos, cosa que, a l'home, li va suposar més d'un disgust 
jurídic. Ja se sap, els lacais de la classe dominant no tenen 
entranyes. 

En un article publicat el gener del 1885 ataca la recol:lecta 
d'almoines per part del clero, ja que només servien "para 
refocilarse los bandidos de sotana y las crapulosas e indecentes 
barraganas que con el nombre de mayordomas satisfacen la brutal 
lascivia de los curas católicos". Però en López hauria de passar a 
la història per un altre fet molt curiós. Mentre era a la presó per 
motius polítics, i mostrant la seva irreductible decisió 
revolucionària, va presentar al jutjat de guàrdia una denúncia 
contra Déu, com a responsable dels terratrèmols d'Andalusia. 
Quin Homell 

Mataroescrit (Març, 1991) 

Pròleg 


La fotografia és un dels invents que donen al segle dinou el seu 
caràcter revolucionari: si al llarg de generacions els avenços 
tecnològics havien estat mínims, llavors sembla que tot es 
capgira en mans dels savis, que posen a punt el vapor, el gas, 
l'electricitat, la bicicleta, el tren, el telèfon, el telègraf i tants 
altres invents que obren el món reclòs dels nostres avantpassats. 

La fotografia de seguida va ser ben acollida i mirada amb 
respecte, ja que la seva funció comercial primera va ser retratar 
les persones, que s'asseien davant de l'artista fotògraf amb un aire 
de reverència total i que no acabaven de saber ben bé quin ressort 
màgic permetia de veure's a si mateix sobre un cartró. Fins 
aleshores, tenir al menjador de casa una imatge pròpia només ho 
podien assaborir la gent de diners, que es feien pintar a l'oli per 
destacar la prestància que encomanava la posició econòmica. 
Però aquells ginys accionats a base de nitrat de plata van venir a 
democratitzar les imatges. 

Per aquest motiu la major part de fotografies antigues recullen 
figures de persones de tota classe i condició, vestits de festa i de 
treball, a punt de casar-se i negres de dol. Els documents 
fotogràfics del segle dinou són ben escassos, i n'hi ha molt pocs 
de ciutats, carrers, edificis i racons. Però quan la premsa 
s'interessa per l'edició gràfica, en inventar-se la tecnologia 
adequada, llavors és el moment en què els fotògrafs tenen un 
paper de primer ordre captant imatges de tota mena, ja que la 
curiositat de la gent s'eixampla i demana conèixer els prodigis 
d'altres paisos i cultures. 

A Mataró, els documents fotogràfics del segle passat són molt 
escassos: alguns negatius en poder de famílies benestants que ara 
fa cent anys ja tenien una màquina de retratar, i també alguna 
fotografia de la ciutat a la premsa gràfica que durant la dècada 
dels noranta s'editava a Barcelona. Ben poca cosa, al capdavall. 
Per això l'edició facsímil d'un conjunt poc conegut de fotografies 
de Mataró de l'any 1902, tot just encetat el segle vint, és ben 
significativa. Es tracta de dos àlbums amb els quals s'inicia el 
periodisme gràfic a Mataró, que pocs anys després havia de donar 
pas a diverses i ben assortides col:leccions de postals que tenien 
la ciutat com a centre d'interès. 

Àlbum de fotografías. Mataró y su comarca. Cuaderno 
primero, Barcelona, maig de 1902, recull instantànies del 
fotògraf Amadeu Mauri, resident a la plaça de Sant Francesc (del 
Gra), 2, Girona, que ja havia fet els àlbums de Sant Feliu de 
Guíxols, Girona i Olot i que editava postals de moltes localitats. 
Reprodueix fotos de Mataró i poblacions veines, i un text 
descriptiu dels pobles redactat pels respectius secretaris 
municipals. Assenyalem la publicitat del final del volum, que 
finançava l'edició i que és un document únic per a conèixer les 
botigues d'abans: la farmàcia Spa, la merceria Robrenyo, la 
fàbrica Fonrodona, la fusteria Fontanals i d'altres. 

Album de fotografias de Mataró y sus alrededores, sota la 
direcció artística de José del Castillo, amb fotos de Rus i Estrany, 
gravats de J.Thomas i imprès a Mataró l'any 1902 per la 
tipografia de Felicià Horta, del carrer d'Argentona, 29, inclou una 
excel-lent mostra d'imatges locals de gran qualitat tècnica i una 
secció d'anuncis també de gran atractiu: hi ha la destil-leria 
Gualba, la sabateria Peredejordi, la pastisseria Isern, la foneria 
Roure, el ganiveter Montserrat, la merceria Manyac, el lampista 
Armengol i d'altres. 

Tots dos volums, que es complementen, apareixen el mateix 
any, en una mena de competició per guanyar-se la clientela 
d'anunciants i de compradors, apleguen fotos de cases, carrers i 
edificis notables, com ho són l'església de Santa Maria, 
l'Ajuntament i el teatre Clavé, llavors anomenat de la Nueva 
Constancia, que era l'entitat coral i recreativa que l'havia fet 
bastir. 

Fixem-nos en el carro de les latrines i en l'enllumenat elèctric 
recent, que Mataró havia estrenat l'any 1899. Notem com, darrera 
del majestuós despatx de l'alcalde, que duu gravades les inicials 
d'Ajuntament Constitucional, hi ha un joc important d'endolls i 
interruptors que conformen l'autèntic centre de comandament i 
presa de decisions local. També hi ha el quadre dels lleons i una 
aranya gegantina que penja del sostre. 

I vet aquí la font de la plaça de Santa Maria, ara desapareguda. 
El velòdrom, mig esbalandrat però ben actriu. La plaça del 
mercat, plena de quitxalla. La plaça de Cuba, amb el bonic edifici 
de la societat La Unión i les parades de venda. La plaça de Santa 
Anna al cor de la ciutat, i el tràfic de carros al Camí Ral. El 
cementiri, l'hospital, el col-legi de Valldemia i el de Santa Anna, 
la platja, les places i la festa dels Tres Tombs. També el tren que 


235 


passa per la marina, mentre uns calafats agencen una barca a la 
drassana i les xemeneies de les fàbriques tèxtils estan a l'aguait. I 
la processó del viàtic general, a la Riera, cantonada amb el carrer 
de Barcelona, amb els guàrdies municipals, els músics, la gent i 
unes dones agenollades al balcó. 

Fixem-nos en un detall esmunyedís copsats per la màquina de 
fotos: la manera com va empolainada la gent que passeja pels 
carrers i les diferències que es manifesten entre ells. Al parc hi ha 
asseguts un grup de senyors i senyores de l'època, es nota de 
seguida que són gent que poden gastar: elles ben vestides i amb 
barret, i ells amb trajo i bombí. Els que han de treballar vesteixen 
ben diferent: elles amb davantal i mocador al cap, i ells amb 
boina i espardenyes. Que el cap el duia tapat fins i tot la canalla 
que no aixecava quatre pams de terra. Detalls insignificants o de 
relleu que dibuixen el record i fan viure el pas de la història pels 
carrers de la ciutat de Mataró. 

Del llibre 'Mataró 1902. Album de fotografies' (Abril, 1991) 


La glòria dels cinc anys 


Com que en aquesta casa sonen els cinc anys de vida, farem un 
repàs a la premsa periòdica de Mataró que ha traspassat aquest 
llindar quinquennal. I no és cosa senzilla a la ciutat de vendre un 
producte d'aquestes característiques i interessar algú. De fet, la 
majoria de les publicacions que ressenyem vivien de l'aire del 
cel, o sia que no depenien del mercat. Les polítiques, les 
subvencionaven els propis partits, i només les llegien els qui les 
escrivien, i les informatives malvivien amb sous de misèria per a 
l'escrivent de torn. 

Comencem i aclarim que això d'informativa és una manera de 
dir, ja que el concepte de professionalitat vigent ara mateix no té 
res a veure amb el de dècades anteriors. I la premsa informativa 
d'abans només es distingia de la directament ideològica, en què 
no constava el lligam directe amb un partit polític, ja que, llevat 
d'això, de partidaris, ho eren prou, fins i tot decantant-se en els 
casos d'eleccions i lluitant decididament contra els enemics 
polítics. 

Un dia a dia, i fa molts dies 

La publicació més persistent de la història local ha estat el que 
anomenem Diari de Mataró, nervi de la comunicació de la ciutat 
al llarg d'un centenar d'anys. De fet, és un abús parlar del Diari 
com una unitat, ja que ni en l'esperit, ni en les persones, ni en el 
mateix títol, manté un lligam al llarg del temps. Però la 
continuitat del producte físic és el que l'ha fet entrar en el registre 
col-lectiu, en la nostra memòria històrica, com una unitat de destí 
en la informació. 

Va començar anomenant-se El Semanario de Mataró (1883- 
1895), que era l'òrgan del catolicisme més integrista de la ciutat, 
carques de dalt a baix i mig parents dels carlins. Els republicans 
consideraven que el setmanari era propi del segle desè, i que era 
un abús que el publiquessin per mitjà de la impremta, ja que 
havia de ser manuscrit sobre pergamí. Aquest títol desapareix per 
convertir-se en una publicació de més periodicitat i amb una 
estructura més àgil, titulant-se Diario de Mataró y su comarca 
(1895-1919). El director del periòdic va ser, al llarg dels vint-i- 
quatre anys de la seva existència, Salvador Llanas, un home 
polifacètic en el món de les lletres i acomodatici en l'àmbit 
personal, ja que de republicà convençut i maçó ben actiu, en cosa 
de quinze dies, i motivat per l'atur forçós, passa a combregar amb 
les rodes de molí de l'integrisme de missa diària. 

El diari tenia una línia ideològica claríssima, era de dreta-dreta, 
res de liberals i malfiar-se dels conservadors, que de fet en 
aquells anys del traspàs de segle a Mataró eren ben poca cosa. A 
ells, el que els anava bé eren els carlistes, i no perquè diguessin 
pestes de la monarquia regnant, eren carlistes perquè eren 
carques en matèria religiosa, i el pacte de la casa reial amb el 
bipartidisme que permetia a vegades governar els liberals, el 
consideraven fora de tota raó, i un atac contra les nostres 
tradicions més arrelades, com la Inquisició, que més d'una 
vegada defensen. S'espantaven tan fàcilment que un cop afirmen 
que els comunistes russos son tan dolents que "en un restaurant 
de Moscou se sacrificaren nens que eren servits als clients". Els 
darrers anys el periòdic anava de mal borràs i en una mena 
d'operació cosmètica hom el transformà en Mataró i la Comarca 
(1919-1923), però la defunció s'acostava i va caldre cirurgia 
enèrgica perquè el cadàver revifés. 

Quan neix el nou Diari de Mataró (1923-1936), de les cendres 

del vetust avantpassat, la història ja és tota una altra. Aviat el 
dirigeix Marçal Trilla, amb col:laboradors de primera línia, i fan 
un diari modern i ben estructural. Manifesten certa oposició al 
dictador Primo de Rivera, i són catalanistes ben ferms i assen- 
yats. Amb la guerra civil la confiscació, neix Llibertat Òrgan dels 
enemics d'en Franco, que a Mataró era gairebé tothom, i 
l'escrivien en Peiró, en Gual, i en Cases. Quan canvia la truita i 
després d'alguns milers d'afusellaments terapèutics, neix el 
periòdic Mataró (1940-1977), que, segons diuen, els que el feien 
els primers anys eren gent malvista pels del règim, i per això els 
varen fer fora tot donant el control del periòdic a la Falange, 
partit únic de l'època. Però de fet, de les seves pàgines, hom en 
treu una imatge de la ciutat de Mataró que fa pena. 

Com que la democràcia va arribar cap a l'any 1977, els del diari 
veient que per qiiestions legals els podia anar malament canvien 
de títol i d'empresa editora, amb la gran sorpresa per als ciutadans 
que tota la resta quedava igual, la compaginació, el paper, els 
col-laboradors, i la carcúndia congènita. Vet aquí, doncs, el 
naixement de Crónica de Mataró, que encara dóna guerra, això 
sí, des de fa ja uns mesos amb la cara neta, col-laboradors 
demòcrates, i una direcció pròpia del segle vint, una autèntica 
revolució en aquella casa. 

L'honor d'avantguarda de la democràcia correspon al setmanari 
El Maresme (1977-1984), tot un exemple de premsa d'oposició 
sota la bota de la dictadura del general aquell. Va ser una escola 
de periodistes, i l'angúnia dels de l'Ajuntament digital, que varen 
fer moneda falsa per treure-se'l de sobre. Però va ressuscitar amb 
els nous aires de llibertat i constitució. 


Setmanal desori partidari 
La premsa de partit és una altra cosa, d'edició setmanal, i amb 
quatre pàgines de text, servia per poder insultar els contrincants 
amb aquella alegria. I és que la cosa política, els anys de la 
Restauració, no era gens de broma, i tothom s'ho agafava de 
valent. Drames de Zorrilla s'executaven a la sala de plens de 
l'Ajuntament, entre liberals, conservadors i republicans, la 
premsa de cada gremi donava corda als del propi equip, i només 
la mare dels contraris sortia tranquil:la de l'escomesa literària. 
S'acusaven de tot, i els robatoris i les conxorxes amb el 
pressupost anaven amunt i avall. 

Vet aquí El Mataronés (1876-1887), seguit per El Cronista 

(1890-1898), que eren periòdics del Partit Conservador. 
Afirmaven tenir els segients lemes: "Religión, Patria, Familia y 
Propiedad, piedras angulares del edificio social", i els feien una 
colla de senyors de Mataró, advocats i fabricants ells, que al seu 
Casino a la Riera maldeien de la gent de fàbrica, tot considerant- 
se tocats de la mà de Déu. Els sagastins, que junt amb els homes 
de Cànovas, configuren el joc electoral de l'època, tallen el 
bacallà municipal molts anys, i a la premsa els reconforta El 
Liberal (1883-1923), Òrgan del seu partit, que en sàvia al:locució 
demana "que los frenos de la razón contengan los ímpetus de la 
fantasía, y que las concepciones de la inteligencia detengan los 
velos de la imaginación, que es la loca de la casa". 

També va ser prolongada la vida de l'òrgan dels republicans 
federals i més endavant radicals, que amb el títol de El Nuevo 
Ideal (1883-1923) allarga una quarantena d'anys dient mal de 
l'Ajuntament, ja que els de la casa no arribaven mai a la trona de 
comandament. 

En la feina opositora varen anar de costat amb el periòdic La 
República (1903-1923), també radical, però molt més esverat, ja 
que en les seves pàgines es publicaven tota mena de propostes 
incendiàries, que no eren fàcils de pair pels estómacs tranquils de 
la gent d'ordre. Ni pels capellans, ja que la premsa radical sembla 
voler posar a la pràctica les recomanacions teòriques del seu líder 
Lerroux, quan baladrejava allò d'elevar les novícies dels convents 
a la categoria de mares. 


La pilota i la sagristia 

Hi ha dues publicacions que també han anat mes enllà dels cinc 
anys, com a mostra de valenta persistència. Una d'elles tracta de 
la pilota i de tots els esports que els mataronins s'agraden de 
practicar, o, per dir-ho amb mes precisió, veure com practiquen 
els altres. Són els tretze anys de lluro-Sport (1965-1978), tota una 
fita en aquesta mena de premsa. 

I deixem per al final el títol emblemàtic del fonamentalisme 
local, l'increible Lo Pensament Marià (1907-1936), autèntic 
producte reaccionari de dalt a baix, quintaessencia de la 
carcúndia local, que com a bon propòsit declara venir a salvar la 
joventut "tan treballada per l'error yl vici". L'entusiasme dels 
factors de la casa emergia en frases produides en plena crisi 
etílica com la que assegurava que "A Catalunya és foraster tot lo 
que no és católich". Entenem que no fossin socialistes, i que de 

l'anarquisme, en fugissin esparverats, també que els liberals els 
volguessin ben lluny, que no eren gent dreta, però d'això a 
plantejar l'exigència de conservar "les desigualtats naturals". N'hi 
ha que no tenen vergonya. 

Mataroescrit (Maig, 1991) 


Batalla entre Fortitut i Lo Pensament Marià 


La premsa de Mataró ha tingut un dels moments brillants en la 
polèmica que l'any 1917 varen mantenir dos setmanaris, el catòlic 
Lo Pensament Marià, i el republicà Fortitut. Ara fa 75 anys 
d'aquella batalla dialèctica que varen protagonitzar el fabricant 
Josep Colomer i Volart, i l'escriptor Emili Saleta i Llorenç 

La polèmica és una manifestació de l'enfrontament històric 
entre integristes i liberals, dos pols de la pràctica ideològica de la 
Restauració. Des de la perspectiva liberal la religiositat de l'època 
era l'expressió política dels interessos dels sectors conservadors, i 
no responia a cap mena d'espiritualisme. I en les pàgines de 
Fortitut ataquen amb duresa el dogmatisme dels que volen que 
tothom segueixi, fins i tot per la força, el seu credo. 

Des de la perspectiva integrista la llibertat de pensament i les 
conquestes democràtiques eren manifestacions diabòliques del 
mal i de la impietat, "audàcies volterianes". I en Colomer arriba a 
defensar la Inquisició pel seu paper de mantenidor del control 
ideològic. I és que "el liberalismo es pecado", com escriu un 
apologeta, i que "tot allò que no és catòlic no és català", com 
afirma un bisbe d'aleshores. 


Emili Saleta i Llorenç 
Vet aquí un personatge que va tenir entretinguts els mataronins 
durant alguns anys, amb la seva lluita contra els clericals i els 
conservadors amagats sota el vernís del catalanisme. Neix a Reus 
l'any 1888, però de petit ve a viure a Mataró, mostrant de seguida 
un autèntic deler d'escriptor i reformista social, cosa que va fer 
que al llarg de la seva vida lluités a favor de la dignitat de l'home 
en els aspectes social, polític, ideològic i nacional. 

Els anys 1907-1908, treballa de professor d'idiomes i esdevé un 

enèrgic militant del partit catalanista Centre Autonomista 
Republicà. Escriu poemes i articles culturals al periòdic Mestral, 
col-labora a la revista de teatre De Tots Colors (1908-1913), i 
edita a Barcelona l'entremès còmic Coincidències (1908) estrenat 
al casino El Progreso de Sant Andreu de la Barca el novembre de 
1908, i la novel-la La Malalta (1911). Dóna conferències de 
caràcter cultural i ideològic, com la que té lloc a la Joventut 
Republicana Federal el maig de 1908, on parla de Instrucció i 
Educació, assenyalant els molts perjudicis que reporta 
l'ensenyança religiosa", i posant-se al costat de l'ensenyament 
racionalista. El mes d'agost de 1911 fa una conferència al Foment 
de la Sardana sobre literatura, la ressenya de la premsa de l'acte 
ens informa que Saleta "acaba de venir, després d'uns anys de 
triomfal tournèe per Fransa, Alemanya, Suissa, y diferents 
províncies espanyoles, residint actualment en Hamburg, hont 
exerceix sa carrera de professor". En a quest viatge havia editat a 
París la novel-la Berlin-París (1911). 

En el període 1915-1918 és un dels organitzadors del mataroní 
Cau Grillat, que tant d'enrenou duu a la ciutat, edita a Mataró el 
llibre de poemes Paraules davant la vida (1915), i dirigeix el 
periòdic Fortitut (1917-1918), que evoluciona de la crítica social 
a la creació del partit Centre Nacionalista Radical, del qual 
Saleta és president. El gener de 1918 és elegit president de la 
junta directiva de l'Ateneu Obrer, però el mes de març marxa a 
residir a Barcelona en casar-se, i comença a escriure al periòdic 
catalanista L'Avi Munné (1918-1929), de Sant Feliu de Guíxols. 

De 1918 a 1925 és secretari de l'Ajuntament de Vilassar de 
Dalt, a partir d'aleshores els seus antics companys fan broma de 
la seriositat que li encomana el nou ofici. En aquesta dedicació 
escriu l'opuscle Dos anys i mig d'actuació, memòria aprovada pel 
dit ajuntament el 1921. Edita a Mataró A l'ombra del camí 
(1925), amb poemes de diverses èpoques i influència carneriana, 
com ressalta al pròleg Ignasi Iglesias, amic de Saleta. Í fa una 
conferència el març de 1923 a la Societat Iris sobre els Aspectes 
del problema municipal. Acció social del municipi modern. 

Durant els anys de la Dictadura escriu a la revista 
Mediterrània, al Butlletí de la Societat Iris, i algun article al 
Diari de Mataró. El 15 de gener de 1931 a l'article Les nostres 
dones parla de la indigència cultural en què s'ha mantingut 
tradicionalment a la dona, tot fent una crida a la seva organització 
i promoció cultural. En aquesta època fa nombroses conferències 

de temàtica diversa, un exemple és la que té lloc l'abril de 1926 a 
una cooperativa de Canet sobre l'obrerisme i la política. 

Quan l'any 1923 es forma la Unió Socialista de Catalunya, 
escissió nacionalista del PSOE encapçalada per Serra i Moret, 
Saleta n'ès un dels elements destacats, i escriu als Òrgans del 
partit Justícia Social (1923-1926), Ideari (1919), i L'Opinió 
(1928-1930). L'abril de 1923 és elegit per formar part de la 
direcció com a secretari de relacions interiors, i dels nou 
personatges més votats ho és en quart lloc, cosa que assenyala la 
seva preeminència al si del partit. 

Com a membre de USC participa com orador, el dia 11 d'agost 
de 1933, al míting de Aliança Obrera al Teatre Bosque, al costat 
de Peiró, Maurin i Aroca, substituit a Comorera. Aliança era una 
conjunció de tots els sectors obreristes catalans, llevat de la CNT, 
davant la victòria electoral de la dreta, i en aquest míting es fa 
campanya anti-feixista i s'ataca el capitalisme. Després de la 
guerra civil edita Epitalami (1949), i després de la seva mort a 
Barcelona l'any 1953 apareix el recull de poemes L'íntim refugi 
(1954). 

He localitzat alguns textos publicats a la premsa de Mataró. A 
la revista Mestral hi ha alguns poemes, i els articles: Quelcom 
sobre instrucció (20/71/1907), Joventut (4/4/1908), De feminisme 
(18/4/1908), i Una idea (2/5/1908). Al Diari de Mataró escriu: 
Una ambaixada (12,14,16/1/1926), Les societats recreatives 
(31/8/1926), A la memòria de Juli Garreta (30/09/1926), Els 
especialistes — (5/1/1927), —Ciutadania —(29/4/1927), Abril 
(31/12/1927), Un país minúscul (5,7/1/1928), Salvador Llanas 
íntim (29/2,1/3/1928), Ignasi Iglesias, home bo (12/10/1928), Els 
llibres (9/11/1928), Amb el degut respecte (16/11/1928), Apunts 
sobre la dominació anglesa a Menorca (20, 24, 26/11/1928), En 
el llindar de l'any (31/12/1928), Els llibres (71/11/1929), i Les 
nostres dones (15/1/1931). 


Josep Colomer i Volart 

D'en Colomer coneixem poques dades biogràfiques. Era membre 
de la junta directiva del Foment Mataroní, i un dels redactors del 
periòdic de l'entitat Lo Pensament Marià. Esdevé diputat de la 
Mancomunitat de Catalunya per la Lliga Regionalista, i edita 
l'opuscle De la darrera vaga (Barcelona, 1918), conferència 
donada a la Congregació Mariana de Mataró referida a la vaga 
general que té lloc l'any 1917, i als principis de la doctrina social 

de l'església. Era el propietari d'una de les fàbriques tèxtils més 
importants de la ciutat, situada al carrer del Prat, l'edifici de la 
qual encara existeix. 

Migliaresi (Febrer, 1992) 


Pròleg 


A els que, sense fer-la vàrem perdre la guerra, ens varen ensenyar 
a l'escola una vida que no era la nostra vida. Vivíem a Mataró 
però no érem de la ciutat, i de la mateixa manera podríem haver 
estat fills de París o de Budapest. Ningú no ens va ensenyar a 
escriure com parlàvem, ni a reconèixer en els carrers i les cases la 
imatge quotidiana del nostre entorn. I era com un exili. 

Fills dels anys de la foscor dictada, les senyes d'identitat les 
vàrem resseguir al redós de la família, la gent de l'entorn, els 
amics, i en algunes organitzacions precàries que mantenien les 
arrels. Però va ser al redós del setmanari El Maresme que 
comencem a aprendre la ciutat, a prendre el polç a les demandes 
socials, a criticar tot el que feien malament i tot el que no feien 
els que manaven, a indignar-nos amb la desfeta del nostre 
patrimoni cultural, quan arrasen la Torre Llauder uns muníceps 
ignorants. Havíem perdut la guerra però ens vàrem fer grans al 
llevat de la democràcia i dúiem la il-lusió de la llibertat. 

En aquest camí de retrobament amb la gent i el territori els 
textos del senyor Casas eren una troballa única, que ens descobria 
tot un món d'imatges i d'ambients que no coneixíem, però que 
reconeixíem. El meu interès per la història té data precisa i 
aquesta és el dia de la lectura de Cel-luloide Ranci, el llibre de 
memòries del senyor Casas en el qual parla dels anys vint. Era 
com un prodigi que feia ben real la ciutat d'abans, i el vaig llegir 
molts cops resseguint la vida de la gent, encuriosit i xafarder pels 
misteris d'un Mataró que la màgia de l'escriptura feia estimar. 

I aquest va ser el gran miracle, el llenguatge engrescador, 
mordaç i suggestiu de l'autor. Per això vàrem connectar de 
seguida amb la seva obra, i és que llegint una narració com 
L'enterrament ens fèiem còmplices de l'altre Mataró, el que fugia 
de l'ensopiment de la ciutat oficial. Una obra que a través d'una 

anècdota banal, la mort i enterrament d'un industrial del gènere 
de punt, reflexa amb ma mestre el que els savis anomenen 
l'imaginari col-lectiu. L'entramat social, els costums, les formes 
de relació, les convencions amb la seva càrrega d'hipocresia i 
d'utilitat, els caràcters dels que manaven i dels que obeien, i tants 
d'altres aspectes. Era la imatge precisa d'una ciutat que ben aviat 
passaria a ser història, enduta pel tragí nerviós de motocicletes, 
cotxes, nevera, televisió, i vacances pagades. 

Il anant regirant papers vàrem lligar les peces esgarriades de la 
memòria. Va aparèixer aleshores el fil que relaciona diverses 
generacions de mataronins ferits per la lletra que connecten per la 
seva mirada crítica cap a la societat en què vivien. Des de la gent 
del Cau Grillat, al senyor Casas i la generació dels que vàrem 
néixer els anys cinquanta. 

Els joves que en els anys de la Primera Guerra Mundial es 
movien a l'entorn de l'entitat de les Espenyes, volien renovar les 
aigies somortes de Mataró. Malvivien l'existència quotidiana 
d'una ciutat aletergada per les conxorxes que a la Casa Gran 
teixien i desteixien els fills d'en Moret, els d'En Lerroux i els d'en 
Cambó. I és que la vida política sota la ma de ferro del cacic 
s'havia convertit en una mena d'opereta ben trista. A la premsa els 
partits s'insultaven i de sota ma ho acordaven gairebé tot. I en 
l'àmbit social la realitat tampoc era gens afalagadora, i és que la 
separació de classes, molt estricte, i determinada per una 
economia sempre precària, enterbolia les relacions humanes. Els 
patrons eren de pedra picada, el sindicats trabucaires, i l'església 
integrista. 

El senyor Casas també va viure uns anys difícils en una ciutat 
marcada pel resultat de la guerra civil, on el comú de la gent 
formava als rengles dels vençuts, i uns quants s'ensenyorien de la 
victòria. Enmig del més absolut desert intel-lectual la seva obra 
traspua la ironia i esdevé el lligam amb la cultura crítica d'abans 
de la guerra. Era un alè de catalanitat en uns temps gens 
favorables, per això per nosaltres, que ens va tocar de lluitar 
contra les deixalles del franquisme, els seus escrits tenien un 
ressò decisiu. 

Ara el senyor Joaquim Casas i Busquets, amb vuitanta anys a 
l'esquena, torna a la palestra amb un llibre curiós, que defuig la 
determinació genèrica precisa. De fet es tracta d'un enfilall de, 
diguem-ne meditacions, a l'entorn de tot el que és humà o diví. 
Un mosaic d'opinions sota el sol, un sol major amable d'estiu al 

Maresme, "exercici vacacional, per no agafar rovell", record de 
les pàgines viscudes "com un testament, com un testimoni d'uns 
temps". Es el record del temps que ha passat, però és també la 
projecció del bagatge de la vida sobre els esdeveniments més 
immediats. Assenyalem que no és un llibre d'enyorances o 
nostàlgic, de cap manera, aquí hi ha la fibra de l'actualitat, això 
si, matisada pels anys, i la sabiduria de l'experiència. I la reflexió 
té tots els colors del coneixedor de l'ofici, que passa de l'anècdota 
a la categoria amb un lleuger gir d'entonació, potser amb un 
adjectiu. 

L'obra es mou, i això és una constant en aquest mataroní 
d'adopció, trepitjant la ciutat, resseguint la Rambla, admirant el 
port, i content de la platja. Hi ha també la presència de la gent 
que estima, il-lustres patricis de la terra, homes de la ciutat. Ara 
és l'arquitecte i polític Josep Puig i Cadafalch, l'escriptor Josep 
Pla, el president Francesc Macià, el sindicalista Joan Peiró, 
l'alcalde màrtir Abril afusellat pels d'en Franco, aquell personatge 
trist que Semblava una baldufa. 

Certament la ironia vernissa el text i el travessa. Com també es 
detecta la presència de la música. L'autor no s'està de proclamar 
que en una hipòtesi de tria ideal d'ofici ell hauria escollit ser 
director d'orquestra. I això es nota. Perquè una de les 
característiques del seu estil és la musicalitat dels textos. Imatges 
precises, un formigueig d'adjectius, puntuació incisiva. 

Cal ressaltar el paper rellevant de les notes sobre els fets de la 
Unió Soviètica i la fi de l'experiència comunista, que té lloc 
mentre el llibre es va escrivint. I és que d'algun manera forma 
part de la vida del senyor Casas, que en els seus anys ha viscut 
des del cop d'estat de Lenin al cop d'estat del Comitè per l'Estat 
d'Emergència, tota l'evolució d'una revolució inútil. 

Però si l'autor té un interès central en la seva reflexió, agest el 
podem concretar en la realitat catalana, en els seus àmbits polític, 
social i cultural. De fet, la vena nacionalista és el nervi del llibre, 
i l'amor a la llengua i a la nostra història donen sentit a una obra 
que, si t'hi fixes bé, amic lector, només es pot escriure a les terres 
afortunades de la Maresme. 

Pròleg al llibre de Joaquim Casas 'Notes d'un estiu en sol 
major' (Abril, 1992) 

El Mataró d'abans 


Aneu a començar un viatge que mai no heu fet, perquè el que 
teniu davant els vostres ulls és el Mataró de les primeres dècades 
del segle vint. Reneix a través d'aquest aplec de fotografies de 
l'arxiu del senyor Ramon Arnau que ens ofereixen una visió 
diferent de la ciutat que cada dia trepitgem. Vet aquí tot un món 
que convé descobrir a través dels detalls petits i grans que 
aquestes imatges fixes de l'ahir ens fan present. 

Passegeu pel parc en la seva primera forma farcida de 
naturalesa i detalls colonials. Pugeu dalt del tramvia que arrenca 
l'any 1928 i fa el viatge a Argentona més fàcil. Salteu pels carrers 
al so dels músics que acompanyen els gegants antics. Entreu a 
l'estació vella a esperar el tren que us durà els amics o les notícies 
de la capital. Resseguiu els carrers, atents a les cases i botigues, 
amb les places plenes de gent i la Riera, ànima del comerç. 

Un viatger curiós no podrà deixar de visitar els edificis religio- 
sos i civils, els collegis, i pujar als turons de la part alta a admirar 
la magnífica imatge d'una ciutat que es dóna als peus de la 
Mediterrània. Perquè el mar és sempre present. El treball dels 
pescadors, la drassana on es basteixen les naus, el comerç del 
peix i la platja suau i engrescadora de Mataró, que més d'un cop 
s'enfada en temporals que deixen un record de destrosses i mort. 

Vet aquí, doncs, una ciutat sorprenent per a la nostra mirada 
educada en carrers plens de cotxes, pol-lució, i un neguit que fa 
cent anys ningú no tenia. Ni elles a plaça comprant i passant el 
temps amb les comares, ni ells amb la boina jugant a botxes o 
parlant malament del govern. 

Introducció a l'exposició de fotos de Ramon Arnau al Foment 
Mataroní (Desembre, 1992) 


Perquè el mar 


Així, de Mataró i fa molts anys. De sorra i aigua, espai que 
guarda la memòria de les generacions i de les vides. Tot un món a 
l'abast que les mirades han dibuixat ara amb veles, ara amb port. 

De mariners l'esforç i de pescadors, que solcaven el mar cap el 
destí cert de mercaderies i negoci, que separaven l'aigua a la 
cacera del peix. Amb el sol i amb vent, ara que plou i quan fa 
bonança. El mar de Mataró, la platja, i tots recordant. 

De tu ve la vida. Quan gent dels pobles d'enllà amb barques 
lleugeres s'acosten a les platges. De lluny visiten el país i duen 
plenes les caixes de coses que fan de bo comprar. I amb el 
comerç és l'home que neix a un món nou, són altres els idiomes i 
diversos els déus. De la divinitats de casa n'estaven enamorats 
però venen i ens ensenyen a estimar nous deus. I potser es va 
inaugurar un moment de tolerància sota la inspiració del mar del 
Maresme. Mar tranquil:la, amable, que poques vegades a tret la 
colpidora energia d'ones i barques destrossades. 

I és el mar, que de tu ve la por. Perquè hi ha qui s'acosta a la 
terra per dur-hi la mort. Segles hòspits de pirates, gent ferotge del 
nord d'Africa que s'enduien els veins per fer-los esclaus, que 
robaven les cases, que mataven. I la por antiga al foraster, aquell 
estrany que és el desori de la terra, i que arriba pels camins de 
l'aigua. O són potser naus enemigues que llencen bombes sobre 
les cases. 

Però el mar origen del treball. Són els mariners, els pescadors, 
els calafats, els mestres d'aixa. Oficis sense memòria de 
generacions esforçades llençant la xarxa, oblidant temporals de 
llevant, i el sol d'estiu que no afluixa el pes de la seva estada 
sobre la gent que no para. Recullen escórpores, llobarros, rogers, 
pops, sèpies, morenes, congres, raps, gambes, i llagostes, la 
gernació diversa que habitava les nostres platges un temps tant 
generoses. I les barques els duen, als habitants de la fondària, cap 
els mercats de la vora, que saben el gust del peix i la flaire de la 
mar salada. I pensa també en els mariners, aquells que eren el 
contacte amb les terres de lluny, que duien enllà tot el que es feia 
aquí, tot el que el treball dels artesans creaven. I els artilugis de 
les fàbriques que amb afanys i incertesa teixien el cotó. Mariners 
que retornaven plens de quincalla estranya i cobejada, ara 
d'Amèrica o bé de França, per la qual a la plaça tothom es delia. 

I ha passat la història damunt la gent de pell cremada i resseca 
per els sols i les pluges. Nissagues que han deixat la vida lluny de 
la sorra, de la banda del mar tenaç, que ara és esplai. Si, que ara 
és esplai, després de tant d'esforç, de mort i angúnia. Que ara és 
esplai, i és nedar sota la calor d'estiu, i és dinar vora les ones, i és 
passejar a la posta animat per la brisa. Vet aquí una civilització 

sàvia que del neguit de l'ofici n'ha fet record, i de l'esplai estètica 
quotidiana. Una vida, el mar. Perquè el mar. 
Mataroescrit (Juliol, 1993) 


Estampes de la guerra d'en Casas 


La vocació literària de Joaquim Casas i Busquets té una 
esplèndida manifestació durant la guerra civil en els 21 articles 
que del gener al novembre de 1938, i sota el rètol d'Estampes, 
escriu al periòdic Llibertat, que era l'Òrgan oficial antifeixista del 
Consell Municipal. Els escriu mentre feia de soldat a la brigada 
mixta 81, "Presoner de la manta, el capot i vint-i-cinc quilos de 
roba insuficient", i lluitant a les terres de Cuenca, Teruel, i al 
front d'Extremadura. 

Casas fa la crònica quotidiana de la guerra que viu, però des de 
la perspectiva del soldat ras. Al seu relat hi ha poca èpica i molt 
d'humanitat malmesa, i el nervi de la narració són els problemes i 
les sensacions de cada dia. Articles descriptius plens de detalls 
menuts que al capdavall són tot l'horitzó dels guerrers: ara neva i 
fa fred sota la climatologia inclement, els companys i el camí a 
peu que mai no s'acaba, les masies que adornen la ruta amb el 
pagès maltractat per la vida, la calma dels pobles ignorats i el 
soroll de la guerra al fons, el menjar i les rates, la incertesa, i la 
mort que delma els rengles. 

Però la guerra és només el teló de fons, perquè més enllà del 
conflicte bèl-lic la voluntat literària d'en Casas s'imposa en uns 
articles en els quals arrela la seva voluntat d'estil, d'adjectivació 
audaç i llenguatge precís, trets que mai no abandonarà. Quan 
deixa en segon terme la guerra i retrata el clima, el pas del temps, 
la fraternitat, el mar, la boira, i un munt d'impressions fugaces, o 
recorda la infantesa, és quan la seva ploma llisca de manera 
ràpida, i ens duu el palpit d'un home que viu l'entorn i el mesura 
amb la paraula justa. 

Mataroescrit (Desembre, 1993) 

Eren les majorettes, i quines mirades 


L'any 1968 al París de França hi va haver una mena d'aplec 
d'estudiants que fan festa grossa perquè estaven avorrits. Després 
d'aixecar uns milers de llambordes per buscar el mar a sota, varen 
acabar com el rosari de l'aurora i suspenent el curs. Però la gresca 
va tenir retruc. Perquè a aviat una febre jovenívola i de novetats 
es va encomanar a les societats benestants de l'occident cristià. I 
la festa gavatxa va produir uns efectes decisius a Les Santes de la 
ciutat costanera de Mataró. Perquè dos mesos després hi va haver 
novetats, uns canvis improbables, perquè les autoritats d'aquell 
temps eren més aviat poc agosarades i anaven a poc a poc o sigui 
de mica en mica. Vull dir que no feien res, només esperar la 
primavera i després la tardor. 

Ja feia uns anys que havien introduit en les dites festes de juliol 
la novetat del pasacalle, i és que una música anava fent xerinola i 
obrint els cors als de la capital de la Maresme per places i racons. 
Sonava la Banda de la Creu Roja que s'hi lluia de debò i anaven 
els músics empolainats que semblaven senyors. L'any anterior al 
d'autos va resseguir la Riera a peu l'enèrgica Banda de cornetas y 
tambores del Regimiento de Infanteria 25 de Barcelona, que 
també feien patxoca, de caqui decorats els mílites. Però els 
mataronins no sabien que tres-cents-seixanta-i-cinc dies després 
els seus ulls no creurien el que veurien. 

El catàleg d'actes festius de Les Santes del 1968 anunciava que 
al pasacalle desfilarien Les Majorettes de la Bigourdane de 
Tarbes. Carall que diuen els d'aquí imajorettes2 què deu ser això, 
però és que eren de Bigourdane de Tarbes i sonava important. Sí, 
important i francès, o sigui més important. 

De sobte, pels carrers de Mataró sona la música i saltirons i no 
eren sardanes. Lluentor, barrets, i, mai Vist, unes nenes afavorides 
que ensenyaven tall rodó. I això, a la Rambla de la nostrada 
capital de comarca, no ho recordaven ni els més vell. L'èxit va ser 
total fins i tot dels pobles de la comarca varen venir a veure 
cuixa, que la novetat va córrer com un llamp. I l'any seguent 
varen tornar les de Bigourdane i diuen que fins i tot dels pobles 
més imprecisos de la Garrotxa venien a peu els avis més vells 
perquè els hi havien explicat, i ho volien veure abans de morir. 
L'èxit d'aquesta segona vegada va omplir el carrers d'una gentada 

que només es recordava quan va venir el general Franco a 
saludar-nos. 

Les cròniques no donen clarícies sobre el final d'aquell 
entreteniment que l'any segient va desaparèixer del catàleg 
d'accions culturals. M'ensumo la intervenció d'algun santeristo 
gros. El que si és cert és que els mataronins no es conformaven. 
Havien tastat una mica d'Europa i en volien més i ho varen 
demanar amb tanta insistència que uns anys després es va 
organitzar una colla local de nenes alegres, dedicades a la feina 
de suplència de les titulars gavatxes. 

I ja tenim per carrers i places anunciades les majorettes de 
Mataró. Esperades amb delit, després del record d'aquella 
jovenalla de faldilleta precària que encara ressonava en converses 
d'homes de totes les edats. I quan varen sortir pels carrers de 
seguida vàrem veure que Europa començava als Pirineus. Les 
jovenetes les havien tret d'una llar d'infants, i esforçades no 
acabaven d'oferir als ulls àvids del gremi dels pantalons aquells 
volums que l'espectador esperava. I és que en aquella batalla 
l'equip local no tenien res a fer. 


En Salicrú del Museu-Arxiu 


Tirar endavant una entitat cultural com és el Museu-Arxiu de 
Santa Maria suposa l'esforç de moltes persones, la feina callada, 
constant, ignorada i anònima d'aquells que per afició o sentit del 
deure s'han proposat una tasca d'aquesta dimensió. Així formar 
un equip de persones és fonamental per fer possible la continuitat 
de qualsevol activitat cultural de la qual només es poden rebre 
satisfaccions espirituals i de cap manera econòmiques. I això ho 
ha aconseguit la gent del Museu-Arxiu que any darrera any fan 
possible mantenir en plenitud el servei cultural que obren a la 
ciutat. De manera destacada hem de notar la revista de la casa, els 
Fulls del Museu Arxiu de Santa Maria de Mataró, que han 
aconseguit la proesa de la continuitat al llarg del anys fent 
possible als investigadors la presentació de les seves recerques 
històriques. La revista i la sessió d'estudis que cada any es 
convoca amb l'edició de les ponències, s'han convertit en el 


250 


centre més viu del quefer dels historiadors locals, que tenen una 
tribuna a la seva lliure disposició. Hem de ressaltar que l'entitat, 
tot i que té una adscripció ideològica precisa, mai no ha posat cap 
limitació al treball dels col-laboradors, i tots hi hem tingut un 
acolliment franc i obert. Però dit tot el que precedeix, a mi em 
sembla que les virtuts de la institució arrelen en l'estil i caràcter 
del seu director, en Manel Salicrú. Sense equip no hi ha projecte, 
però sense lideratge tampoc. En Manel ha estat la persona amb 
una visió exacte del que havia de ser l'entitat i no ha estalviat 
esforç per aconseguir-ho. Moltes han estat les hores de treball, 
moltes les portes que s'han hagut de trucar, però la realitat viva 
del Museu-Arxiu i la seva tasca ja formen part de la història local 
gràcies al neguit de voler servir la comunitat. I això que hauria de 
ser moneda corrent cada vegada és més excepcional. Les joves 
generacions no tenen gens d'interès per la cultura, i la veritat és 
que coneixen poc del seu entorn més immediat. La febre 
d'investigació i de saber que fa uns anys es Vivia va 
desapareixent, no hi ha cares noves entre els que remenem el 
passat de Mataró, i el recanvi generacional pot estar en perill. 
Amic Salicrú de segur que no t'agrada que ressalti el teu paper 
protagonista. El poeta Salvador Espriu afirmava que ell no 
considerava que el seu art fos res de l'altre món, però com que 
persones que comptaven amb la seva total confiança afirmaven el 
contrari així ho havia de creure. Entesos, doncs. 
MataróCiutat VVeb (Novembre, 1996) 

